
PREFAŢA 

Cele două mari Biserici de astăzi, Biserica Ortodoxă şi Biserica Romano- 
Catolică, au fost Biserica cea Una în Hristos până în 1054. Separaţia între Apus 
şi Răsărit şi-a avut cauzele ei în pretenţiile de jurisdicţie universală ale papilor 
asupra întregii creştinătăţi. Aceste pretenţii, afirmate tot mai accentuat din 
secolul al IX-lea, au dus la despărţirea oficială a Bisericii Apusului de cea a 
Răsăritului, prin nefericitul act de la 1054. Anatema aruncată de cardinalul 
Humbert la 16 iulie 1054, în numele papei Leon al IX-lea (1040 — 1054), pe 
altarul catedralei Sfintei Sofii din Constantinopol, prin care se afurisea 
patriarhul Mihail Cerularie (1043 — 1058) şi întreaga Biserică Ortodoxă, a fost 
întemeiată implicit pe ideea necreştină şi fără temei în revelaţia Sfintei Scripturi 
că Biserica Ortodoxă, nerecunoscând primatul papal de jurisdicţie asupra 
Bisericii universale a Domnului Hristos, se află într-o eroare atât de mare, încât 
ea nu mai poate dobîndi şi asigura mântuirea credincioşilor ei. 

Trăgînd toate consecinţele din ideea eronată că Biserica Romano-Catolică 
este singura Biserică universală, papalitatea a depus, de la 1054 în continuare, 
neîncetate eforturi spre a impune Bisericii Ortodoxe admiterea primatului papal 
de jurisdicţie. Neînvăţând nimic din faptul că încercarea de impunere a 
primatului papal a fost cauza despărţirii şi în loc să caute refacerea unităţii prin 
înlăturarea acelei cauze a dezbinării, Biserica Romano-Catolică a crezut că 
poate reface unitatea prin mijlocul prin care a sfâşiat-o, încercând să impună şi 
ortodocşilor primatul papal cu sila. Ea a pornit, astfel, în încercarea de refacere 
a unităţii pe o cale greşită, care a adâncit şi mai mult dezbinarea. 

De la sfârşitul secolului al Xl-lea până la căderea Constantinopolului sub 
turci, la 29 mai 1453, papalitatea a încercat să atragă Biserica Ortodoxă a 
Răsăritului la unire cu Biserica Romei prin repetate încercări de unire, care vor 
constitui preludiul încercărilor de uniaţie. In cursul acestor patru secole, Roma 
papală a făcut din problema reunirii Bisericilor un obiect de tîrguială 
confesională, promiţînd creştinilor din Imperiul bizantin ajutor în faţa asaltului 
otoman, în schimbul recunoaşterii primatului papal. Dacă Biserica Romano- 
Catolică n-ar fi pornit şi n-ar fi susţinut secole de-a rândal această acţiune de 
atragere a popoarelor din Răsărit sub autoritatea scaunului papal, anatema din 
1054 ar fi rămas un act fără urmări serioase în adâncirea dezbinării şi răcirii 
dragostei dintre cele două Biserici. 

încercările de unire din secolele XI — XV şi cruciadele din secolele XI — 
XIII, în loc să ajute la refacerea unirii Bisericilor, au agravat şi mai mult 
neînţelegerile dintre apuseni şi răsăriteni, adâncind dezbinarea dintre Biserica 
Apusului şi Biserica Răsăritului. Anul 1204, când cavalerii Cruciadei a IV-a au 

cucerit şi devastat Constantinopolul în ziua de 12 — 13 aprilie, în Vinerea 
Patimilor, înlocuind apoi pe patriarhul ecumenic cu un patriarh latin şi alungând 
mulţi mitropoliţi şi episcopi ortodocşi din scaunele lor, atât în Imperiul latin de 
Constantinopol, cât şi în principatele latine create pe teritoriul Greciei în acest 
timp, marchează, după opinia bizantinologului francez Paul Lemerle, adevărata 
dată a schismei dintre Biserica Ortodoxă şi Biserica Romei l . Umilinţele şi 
suferinţele îndurate atunci de grecii ortodocşi, trataţi cu dispreţ şi cu cruzime de 
cruciaţi, au contribuit la creşterea adversităţii şi neîncrederii faţă de latini şi la o 
şi mai mare adâncire a prăpastiei dintre cele două Biserici. 

O recunoaşte însuşi papa Inocenţiu al III-lea (1198 — 1218), când mustră 
pe cavalerii Cruciadei a IV-a, care au căutat să impună Bisericii de 
Constantinopol unirea prin forţă cu Biserica Romei, scriindu-le la 10 iulie 1205: 
«Căci cum să se întoarcă Biserica Greacă (Ortodoxă), oricât ar fi de întristată de 
supărări şi persecuţii, la unitatea Scaunului apostolic, când se văd la latini numai 
exemple de pierzare şi lucruri ale întunericului, încât pe drept îi urăşte pe aceştia 
mai mult decât pe cîini» (ut jam merito illos abhoreat plus quam canes) 2 . 

După pierderea Imperiului latin de Constantinopol în 1261, papalitatea, 
folosindu-se de presiunea exercitată asupra împăratului Mihail al VlII-lea 
Paleologul (1261 — 1282), a căutat să impună Bisericii Răsăritului unirea, 
speculând situaţia grea în care se găsea Imperiul bizantin. Spre a evita o nouă 
invazie a cruciaţilor occidentali asupra Constantinopolului, Mihail al VlII-lea 
Paleologul a fost silit să impună delegaţilor bizantini, trimişi la Conciliul de la 
Lyon din 1274, acceptarea unirii cu Roma. Dar clerul şi credincioşii Bisericii 
Ortodoxe nu au acceptat cu nici un preţ unirea semnată de Lyon de delegaţia 
împăratului, văzând că împăratul Mihail al VlII-lea Paleologul nu poate impune 
la Constantinopol unirea cu Roma, papa Martin al IV-lea (1281 — 1285), prin 
Bula din 18 octombrie 1281, 1-a anatematizat, deşi acesta a exercitat cele mai 
drastice măsuri asupra ortodocşilor pentru acceptarea unirii, înfruntând 
resentimentele şi dârza rezistenţă a poporului, a clerului şi monahilor. 

«Declarăm, spune textul excomunicării, că Mihail Paleologul, care se 
numeşte împărat al grecilor, protectorul acelor greci de mult schismatici 
împietriţi în schismă şi de aceea eretici, precum şi protectorul ereziei lor şi a 
vechii lor schisme, e căzut sub grea excomunicare» 3 . 

Neînvăţând nimic din acest eşec, conducerea Bisericii Romano-Catolice a 
încercat pentru a doua oară să impună Bisericii Ortodoxe supunerea sub 
autoritatea Scaunului papal, în timpul papei Eugeniu al IV-lea (1431 — 1448), în 
Conciliul unionist de la Ferrara-Florenţa (1438 — 1439). De astă dată s-a folosit 
de împăratul Ioan al VlII-lea Paleologul (1425 — 1448), căruia i-a promis, în 



1 Paul Lemerle, L 'Orthodoxie byzantine et l'oecumenisme medieval; Les origines du schisme des Eglises, 
în «Bulletin de l'Association Guillaume Bude», juin 1965, p. 241 — 244 ; J. Decarreux, L'Union des 
Eglises au Concile de Ferrare-Florence, Chevetogne, 1965, p. 7. 

2 Papa Inocenţiu III, Epistola CXXXVI, din 10 iulie 1205, P. L., CCXV, 701 A. 
3 Gh. Pachymeres, De Michaele Paleologo, VI, 30, P.G., CXLTH, 368 B. 

schimbul acceptării unirii, ajutorul militar şi financiar al unor state catolice din 
Apus, pentru apărarea Constantinopolalui de atacul iminent al otomanilor- 
Unirea de la Ferrara-Florenţa, proclamată oficial la 6 iulie 1439, în catedrala 
Santa Măria del Fiore din Florenţa, prin decretul Laetuntur caeli, a fost 
acceptată şi de asta dată de conducătorii Imperiului bizantin şi de o parte dintre 
ierarhii ortodocşi, mai mult ca o necesitate politică decâl ca o unire religioasă 
adevărată. De aceea, ea era, de asemenea, sortită eşecului 4 . Atmosfera de 
silnicie şi încărcată de suspiciuni în care s-au desfăşurat dezbaterile sinodului, 
agravată de mîndria latinilor, care, victime ale complexului de superioritate, 
abia îşi puteau reţine dispreţul faţă de greci 5 , ajunşi atunci la mare strâmtorare, 
a adâncit dimpotrivă şi mai mult putinţa de apropiere a celor două Biserici. 

Unirea de la Florenţa nu a mulţumit nici chiar pe împăratul Ioan al VIII- 
lea Paleologul, care a activat "în favoarea ei, socotind-o o necesitate politică 
pentru apărarea Bizanţului ortodox, declarând, imediat după proclamarea ei la 
Florenţa: «Speram să corectăm erorile latinilor. Vad acum că ei, după ce au 
inovat şi păcătuit în numeroase puncte, sunt aceia care vor să ne îndrepte pe noi, 
care n-am schimbat niciodată nimic» 6 . Aproape totalitatea clericilor şi 
credincioşilor ortodocşi au refuzat să recunoască această unire. Teologul 
bizantin Gheorghe Scholarios, viitorul prim patriarh ecumenic sub turci (1454 — 
1456; 1460 — 1465), sub numele de Ghenadie, participant la sinodul din Ferara- 
Florenţa, scria în 1445, la 6 ani după întoarcerea la Conslantinopol, despre uni- 
rea florentină următoarele: «De aceea, ierarhii, văzând mai în urmă înşelăciunea 
.... au retractat toate semnăturile şi acordurile şi s-au întors la credinţa de mai 
înainte ... Nici o nenorocire n-a fost mai mare pentru noi decât această unire. Ea 
este mai rea decât foametea, focul, chinurile şi decât mii de morţi» 7 . 

De fapt, numeroşi ierarhi şi clerici ortodocşi preferau în locul latinilor, pe 
turci, cum a declarat la 12 decembrie 1452 la Constantinopol marele duce Lucas 
Nottaras, al doilea personaj politic după împărat, văzând că turcii, deşi 
musulmani, respectaseră până atunci credinţa ortodoxă în regiunile ocupate din 
Imperiul bizantin, în timp ce latinii voiau să impună catolicizarea întregului 
Orient creştin. 

încă înainte de căderea Constantinopolului sub turci, la 1453, Roma 

4 Vezi textul decretului de unire Laetuntur caeli, după actul original care se păstrează la Florenţa, cu cele 117 
semnături latine şi numai 33 de semnături greceşti, în limbile latină şi greacă, cu traducere franceză la Ch. J. 
Hefele, Dom H. Leclerq, Histoire de Conciles d'apres Ies documents originaux, t. VII, 2, Paris, 1916, p. 1037 — 
1044 şi C. Mirbt, Quellen zur Geschichte des Papsttums und des romischen Katolozismus, 4-e Auflage, 
Tubingen, 1924, p. 233 — 234. Vezi şi studiile: Pr. Prof. I. Rămureanu, Ghenadie II Scolarios, primul patriarh 
ecumenic sub turci, în Ortodoxia, VIII (1956), nr. 1, p. 72 - 109, îndeosebi p. 78 - 80; Joseph Gill, Le Concile 
de Florence, traduit de Fanglais par M. Jossua, 1964, p. 366 - 369; textul latin: Laetuntur caeli. 

5 J. Decarreux, op. cit., p. 4. 

6 Les «Memoires» du Grand Ecclesiarque de l'Eglise de Constantinopole, Sylvestre Siropulos sur le Concile de 
Florence, X, 1 1. ed. V. Laurent, Paris, 1971. 

7 Ghenadie Scolarios, Primul tratat despre purcederea Sfântului Duh, ed. Mgr L. Petit. X. A. Siderides, Martin 
Jugie, Oeuvres completes de Gennade Scholarios. t. II, Paris, 1929, p. 260; Pr. Prof. I. Rămureanu, op. cit., p. 
80—81. 

papală a exercitat presiuni pentru recunoaşterea jurisdicţiei ei, nu numai asupra 
grecilor, ci şi asupra altor popoare din Răsărit, în vederea atingerii acestui scop, 
ea s-a folosit de conducerea unor state catolice cu orânduire feudală şi 
subordonate autorităţii feudale a Bisericii Romano-Catolice, sub a căror 
stăpinire se aflau numeroşi credincioşi ortodocşi. Astfel, papa Grigorie al IX-lea 
(1227 — 1241) scria la 14 noiembrie 1234, din Perugia, lui Bela, fiul şi 
coregentul regelui maghiar Andrei al II-lea (1205 — 1235), să ia măsuri îm- 
potriva valahilor (Walati) din Episcopia cumanilor, care, «deşi după nume sunt 
creştini ... primesc toate tainele nu de la venerabilul nostru frate ... episcopul 
cumanilor .... ci de la nişte pseudo-episcopi, care ţin de ritul grecilor» 8 . 

Dar chiar şi creştinarea în rit latin, a cumanilor, popor migrator care se 
stabilise la sfârşitul secolului al Xl-lea şi începutul secolului al XH-lea în 
teritoriul de dincoace de Carpaţi, în Muntenia, având ca centru politic Milcovul, 
s-a făcut tot prin forţa armată şi anume a regatului feudal maghiar. 
Arhiepiscopul Robert de Strigonium sau Esztergom a trecut Carpaţii în 
Muntenia, însoţit de o întreagă armată ungurească, în fruntea căreia se găsea 
Bela, fiul regelui maghiar. «Cumanii, sub ameninţarea săbiei, se botezară cu 
grămada, şi un călugăr predicator, un dominican, fost prior în Ungaria, a fost 
numit episcop în dieceza munteană (latină), care se numea a cumanilor», acum 
înfiinţată 9 . 

Dar, încă înainte de aceasta, papa Inocenţiu al III-lea (1198 — 1216), în 
Conciliul al IV-lea de la Lateran, din 11, 20 şi 30 noiembrie 1215, socotit al 
XII-lea Conciliu general la romano-catolici, prin canonul 53, a impus feudalilor 
catolici, care dădeau părţi din terenul lor spre cultivare unor populaţii de rit 
necatolic, să le oblige să plătească dijmă Bisericii Romano-Catolice 10 . Istoricul 
Adoli Armbruster pune în legătură cu canonul 53 al Conciliului al IV-lea de la 
Lateran însăşi deposedarea românilor din Transilvania de pământurile lor în 
secolul al XlV-lea, în favoarea feudalilor maghiari sau romani catolicizaţi şi 
deznaţionalizaţi. Deposedarea aceasta a avut loc sub regii din dinastia angevină, 
începând cu Carol I de Anjou (1301 — 1342), cunoscut sub numele de Carol 
Robert şi Ludovic de Anjou (1342 — 1382). Dar ea s-a desăvârşit în secolele 
următoare. 

Ordinul categoric dat de Ludovic cel Mare (1342 — 1382) prin care se 
stabilea că numai nobilul şi cneazul de lege latină puteau avea proprietate 
imobilă, a fost comletat şi agravat prin sancţiuni drastice de regele Sigismund de 
Luxemburg în 1428; nimeni nu poate poseda, ţine şi stăpîni nici o proprietate, 



8 Scrisoarea papei Grigorie IX din 14 noiembrie 1234, Documente privind istoria României. Veac XI, XII şi 
XIII, C. Transilvania, voi. I (1075 — 1250), Bucureşti, 1951, nr. 230, p. 2751. trad. românească şi 403 text latin 
Acta Gregorii IX, în Pontificia Commissio ad redigendum codicem iuris canonici, orientalis, Fontes, ed. 
Aloysius Tăutu. series III, voi. III, Vatican, 1950, p. 284—286. 

9 N. Iorga, Istoria Bisericii Româneşti, voi. I, ed. II, Bucureşti, 1929, p. 26. 

10 Acta Innocenti Papae III (1198 - 1216), în col. Cit., Fontes ed. Th. Haluscynskyj, series III, voi. II, Vatican, 
1944, p. 485. 

nici un drept de nobil, nici un drept de cneaz, decât numai dacă va îi adevărat 
catolic şi va urma acea credinţă pe care o crede şi o mărturiseşte Biserica 
romană...; se despoaie de avere toţi nobilii şi cnezii, care ţin pe moşiile lor 
preoţi ortodocşi, ce duc poporul în rătăcire. Preoţilor români să li se confişte 
proprietatea şi să se expulzeze din ţară. Căsătoria intre ortodocşi şi cei de legea 
latină este oprită să se încheie, până ce ortodoxul nu se botează de preotul 
apusean. Nobilii, cnejii şi ţăranii îşi vor pierde moşiile când nu-şi vor boteza 
copiii în legea apuseană. Preoţilor ortodocşi care vor boteza vreun copii în legea 
ortodoxă i se confiscă proprietatea ... Din dovezi suficiente am înţeles că unii 
oameni cu sufletul stricat, care fuseseră renăscuţi în credinţa catolică prin botez, 
lepădând frica lui Dumnezeu şi nesocotind chinurile iadului, au trecut la legea 
schismaticilor şi trăiesc cu ei. Pe unii ca aceştia nu numai că nu trebuie să-i 
ţinem de creştini ... ci de eretici desăvârşiţi, ba mai rău decât aceştia; voind să 
întrebuinţăm mijloace potrivite de îndreptare pentru teribila lor stricăciune, 
poruncim prin puterea acestei scrisori a noastră, ca perpetuii noştri castelani de 
Sebeş să-i despoaie de toată averea lor mişcătoare pe toţi aceia care ar trece la 
schismatici după botezul lor şi trăiesc cu aceia, iar dacă sunt găsiţi nobili sau 
cneji în astfel de răutate stricăcioasă si condamnabilă, moşiile unora ca aceştia, 
castelanii să le sechestreze pentru maiestatea noastră» u ". 

Pentru a scăpa de persecuţiile religioase ale latinilor şi ale statului feudal 
maghiar şi pentru a-şi păstra domeniile, fruntaşii nobilimii române transilvănene 
au fost constrânşi să treacă la legea latină a statului maghiar şi să se 
maghiarizeze. Dacă în ţinuturile Sebeşului, Mehadiei şi Haţegului, la care se 
referă documentul amintit, românii ortodocşi aveau o situaţie privilegiată, în 
celelalte ţinuturi româneşti transilvănene unde toate aceste privilegii lipseau, 
persecuţiile religioase şi sociale feudale au fost mult mai aspre şi necruţătoare. 

«Românii transilvani, afirmă pe bună dreptate istoricul A. Armbruster, au 
căzut în situaţia lor inferioară ... pe de o parte din cauza religiei lor ortodoxe 
«schismatice», de care românii au ţinut în evul mediu, cu o tenacitate rar 
"întâlnită, încât ea se identifică "în gândirea vremii, în mare măsură cu însăşi 
fiinţa lor naţională, iar pe de alta, datorită regalităţii angevine, care si-a dat 
seama de pericolul politic pe care îl reprezentau românii transilvani menţinuţi în 
continuare în situaţia lor privilegiată ... Acest pericol se născuse în urma 
apariţiei Ţării Româneşti şi a Moldovei» 12 . 

Astfel, Biserica Romano-Catolică este cauza primă a aruncării poporului 
român din Transilvania în starea de iobăgie "în care a rămas până în secolul al 
XlX-lea. Acţiunea cea mai sistematică de aducere a popoarelor ortodoxe sub 
autoritatea Scaunului Romei, a îndreptat-o Roma după căderea Constanti- 
nopolului, asupra populaţiilor ortodoxe, ajunse sub stăpânirea unor state catolice 

11 Ştefan Meteş, Istoria Bisericii Româneşti din Transilvania, voi. I, Sibiu, 1935, p. 42 - 43. 

12 Adolf Armbruster, Românii în cronica lui Ottokar de Styria, în Studii. Revistă de istorie, XXV (1972), 
Bucureşti, nr. 3, p. 482, n.77. 

străine. 

Ea a încercat să impună acestora unirea în sensul formulat în Conciliul de 
la Ferrara-Florenţa. Acţiunea de atragere a acestor populaţii ortodoxe sub 
jurisdicţia Romei a primit un nou impuls prin spiritul «contra-reformei» din 
secolul af XVI-lea. Roma caută acum să se despăgubească de numărul 
creştinilor pierduţi prin Reforma protestantă din Europa apuseană şi nordică, 
printr-un număr de suflete câştigate în Răsărit în dauna Bisericii Ortodoxe şi a 
vechilor Biserici Orientale. Căci Biserica Romano-Catolică, neînvătând nimic 
din faptul că primatul papal a fost cauza unei noi dezbinări a creştinătăţii, prin 
apariţia Reformei, a pornit acţiunea de contrareformă sau de refacere a unităţii 
creştine, pe aceeaşi cale greşită a încercării de a impune primatul papal cu sila 
nu numai protestanţilor, ci şi ortodocşilor. 

Folosindu-se de «hotărârea de unire» stabilită la Florenţa la 6 iulie 1439, 
propaganda romano-catolică promitea ortodocşilor şi creştinilor orientali că, în 
cazul unirii cu Roma, le va lăsa nealterat ritul lor, cerându-le numai acceptarea 
celor patru puncte florentine: primatul papal, Filioque, purgatoriul şi azima. 
Mulţumirea Romei cu cele patru puncte era însă numai o amăgire tactică iniţială 
a acestor populaţii ortodoxe. Ulterior s-a procedat la o catolicizare treptată, care 
avea ca scop asimilarea totală a credincioşilor ortodocşi şi a vechilor orientali în 
catolicism. Mai mult chiar, propaganda romano-catolică se prefăcea la început 
că renunţă chiar la ultimele trei puncte florentine, cerând în aparenţă, în actul 
semnat de ortodocşi, numai acceptarea primalului papal. Dar, îndată după aceea, 
intercala, fără ştirea acestora, şi celelalte puncte florentine, cum s-a întâmplat cu 
actul unirii românilor din Transilvania cu Roma, din 7 octombrie 1698. 

Instrumentul cel mai eficient folosit de papalitate pentru atragerea 
ortodocşilor din Răsăritul Europei a fost, cum s-a spus, forţa statelor catolice 
sub care se aflau aceste popoare. E un fapt demn de subliniat că Roma s-a 
folosit, în toate locurile unde o populaţie ortodoxă ajungea sub stăpinirea unui 
stat catolic străin, de mijloacele de represiune sau de corupere ale respectivului 
stat, pentru a forţa acea populaţie să admită jurisdicţia ei. Statul respectiv ajuta 
Roma să-şi mărească numărul de suflete supuse, iar Roma ajuta acel stat să 
slăbească acea populaţie prin dezmembrare religioasă şi deznaţionalizare. 
Populaţia ortodoxă era în toate cazurile victima acestei alianţe politico- 
bisericeşti. Prin mijlocirea acestor state se promitea ortodocşilor de a scoate pe 
preoţii lor din starea de iobăgie, făcându-i părtaşi la starea privilegiată a 
clericilor Bisericii Romano-Catolice, în schimbul unirii cu Roma papală. Iar 
când aceste promisiuni nu dădeau rezultat, se folosea forţa represivă a acestor 
state. 

Opera aceasta necreştină şi neecumenică 13 a fost încredinţată de Roma, 
"în special Ordinului iezuit, întemeiat în 1540, care a devenit în Biserica 



13 A fost o vreme în care teologii ortodocşi credeau într-o posibilă înţelegere interconfesională pe baze 
ecumenice, (n.n.) 

Romano-Catolică al doilea instrument al contrareformei în Apus şi al 
uniatismului în Răsărit, în vederea atragerii la catolicism a creştinilor ortodocşi 
şi orientali din Răsărit, Roma papală a înfiinţat în secolele XVI — XVII 
numeroase colegii iezuite. Astfel au fost: «Collegium Romanum», înfiinţat la 
1551 de papa Iuliu al III-lea (1550 — 1555), «Collegium Graecorum», înfiinţat 
în 1575 de papa Grigorie al XlII-lea (1572 — 1585). La 1622, papa Grigorie al 
XV-Iea (1621 — 1623) a înfiinţat la Roma un institut catolic de coordonare a 
întregii propagande de convertire a credincioşilor ortodocşi şi orientali, sub 
numele de «Sacra Congregaţie de propaganda fide», în al cărui act de întemeiere 
se afirma că ortodocşii, îndobitociţi nu mai sunt capabili să se mântuiască decât 
prin Biserica Romano-Catolică». Acestei congregaţii, papa Urban al VlII-lea 
(1623 — 1644) i-a adăugat în 1627 un seminar misionar numit «Collegium 
Urbanum», pentru pregătirea propagandei catolice printre ortodocşi, în aceste 
colegii erau fanatizaţi pentru catolicism numeroşi tineri dintre creştinii orientali, 
ademeniţi ca bursieri, care erau iniţiaţi în opera de câştigare a ortodocşilor, de 
către iezuiţii destinaţi acestei opere, prin tot felul de metode inavuabile: laude, 
falsuri, ascunderea scopurilor adevărate ale acţiunii lor, silnicii, şcoli, denigrarea 
şj batjocorirea Bisericilor şi popoarelor ortodoxe, chiar suprimarea cu forţa a 
celor ce le stăteau în cale etc. 

Prima populaţie ortodoxă trecută la uniatism prin astfel de metode şi mai 
ales prin forţa statului catolic polonez medieval a fost populaţia ucraineană şi 
cea ruteană ortodoxă prin sinodul de la Brest-Litovsk (1595 — 1596). 

Nedreptăţile, persecuţiile, violenţele de limbaj şi umilinţele suferite atunci 
de rutenii şi ucrainenii ortodocşi pe teritoriul Poloniei nu cunoscură margini. 

Legiuirile timpului întocmite de catolici, numeau în derâdere Bisericile 
«schismaticilor», adică ale ortodocşilor, «sinagogi» 14 . Propaganda iezuiţilor din 
Polonia, sprijinită de regele Sigismund al III-lea Vasa (1587 — 1632) şi de 
cancelarul său Zmoyski, cu o violenţă de limbaj nemaipomenită, batjocorea 
Biserica Ortodoxă a Răsăritului, afirmând că în ea nu există decât întuneric, 
ruină şi decadenţă, că ereziile care au bîntuit-o, din epoca sinoadelor ecumenice, 
nu sunt decât o pedeapsă a lui Dumnezeu asupra Orientului creştin, iar credinţa 
ortodoxă nu e bună decât pentru proşti şi robi 15 , în aceste timpuri de restrişte, de 
crunte suferinţe pentru ortodocşi, cete nestăpânite de studenţi catolici fanatizaţi, 
plecau din oraşul Cracovia şi se năpusteau orbeşte asupra bisericilor 
«schismatice» (ortodoxe) şi «eretice» (protestante) şi le dădeau foc. Acţiunea 
necreştină a catolicilor din Polonia nu se limita numai la sechestre, jafuri, 
pângăriri de altare ortodoxe şi la exilări de preoţi şi de credincioşi ortodocşi, ci 
mergeau până acolo încât impunea ortodocşilor cu sabia în mână să-şi facă 
cruce ca romano-catolicii şi să citească Simbolul niceo-constantinopolitan cu 



14 Chodynicki, Kosciol Pravoslavny a Rezeszpospolita Polska. Zarys historyczny, 1370 — 1632, Warszawa, 
1934, p. 76 — 77; Pr. Teodor Bodogae, Din istoria Bisericii Ortodoxe de acum 300 de ani. Consideraţiuni 
istorice în legătură cu sinodul de la Iaşi, Sibiu, 1943, p. 64, n. 1 . 

15 Pr. T. Bodogae, op. cit. p. 84. 



Pr. Prof. D. Staniloae, Uniatismul din Transilvania 

adaosul «Filioque» 16 . 

Măsuri asemănătoare s-au aplicat şi în Transilvania contra românilor 
ortodocşi între 1698 şi 1701, din partea iezuiţilor catolici din Austria, care au 
continuat în tot secolul al XVIII-lea. Aceasta s-a întâmplat după ce Transilvania, 
ocupată de austrieci la 1687, a fost definitiv încorporată în Imperiul habsburgo- 
austriac prin pacea încheiată la 26 ianuarie 1699 la Karlovitz, intre austrieci şi 
turci. 

Unul dintre «misionarii» romano-catolici care a primit o iniţiere 
«complexă» în manevrele de culise, metodele şi promisiunile amăgitoare de 
atragere la uniaţie a românilor ortodocşi din Transilvania a fost cardinalul 
Leopold Collonici de Eszlergom (Strigonium), fost cavaler de Malta, militar 
activ, feudal şi asupritor fără scrupule al iobagilor de pe imensele sale moşii, 
deprins cu tot felul de manevre de culise. Alţii, ca episcopii din părţile 
Sătmarului sau Iosif Kunlevici, episcop de Polotsk din Bielorusia, renegându-şi 
credinţa, au folosit falsul în documente, viclenia şi violenţa în aşa măsură, încât 
au sfârşit în mod tragic în toiul unor revolte populare 17 . Prin astfel de manevre, 
prin promisiuni ademenitoare dar amăgitoare, cardinalul Collonici, a reuşit să 
atragă la unirea cu Roma papală, prin două sinoade ţinute la Muncaci în 1 690 şi 
1691, mai întâi populaţia ortodoxă ruteană din Ucraina subcarpatica. 

După unirea încheiată cu ucrainenii şi rutenii a venit rândul românilor 
ortodocşi din Transilvania. Metodele prin care s-a realizat această unire, 
scopurile urmărite prin ea, rezistenţa poporului român, suferinţele lui de pe 
urma acestei uniri, se descriu în cartea de fată. 

In Imperiul otoman (în Siria şi în Egipt), catolicismul a folosit ca atracţie 
pentru câştigarea unor ortodocşi sau membri ai Bisericilor Orientale, în secolul 
al XVIII-lea, promisiunea că ii se va uşura soarta în acel imperiu prin 
intervenţia statelor occidentale. Dezbinarea pe care au produs-o în acele 
populaţii a provocat o adâncă nemulţumire nu numai între membrii lor, rămaşi 
ortodocşi, ci şi între cei ce au acceptat unirea. Acestei nemulţumiri i-au dat 
expresie, în ultimii ani, o serie de conducători ai acestor uniţi din Siria şi Egipt, 
într-o carte de mare rezonanţă : «La voix de l'Eglise d'Orient. Chois de tertes», 
(Freiburg im Breisgau, 1962). Ei se plâng de acţiunea de catolicizare continuă a 
ortodocşilor care au acceptat unirea, fapt care sapă prăpastia tot mai mare între 
ei şi conaţionalii lor ortodocşi. Urmările nefaste ale acestei acţiuni de 
catolicizare continuă între ruteni, le-a condamnat încă de la 1930 în broşura 
«L'uniatisme», Korolevski, ridiculizind chipul hibrid romano-catolic al preoţilor 
ruteni uniţi şi al cultului uniţilor ruteni. Ierarhii uniţi din Siria şi Egipt consideră 
că uniatismul a fost o cale greşită pentru depăşirea dezbinării dintre cele două 
Biserici şi cea mai efectivă contribuţie pe care Roma ar putea aduce la refacerea 



16 Mitropolitul Filaret, Geschichte der Russeland, Bd. II, p. 61 - 62, cit. apud Pr. T. Bodogae, op. cit, p. 74, n.l. 

17 16. Istoria Bisericii Universale, manualul pentru Institutele teologice, voi. II, Ed. Institutului Biblic şi de 
Misiune Ortodoxă, Bucureşti, 1956, p. 310. 

unităţii între cele două Biserici ar fi renunţarea la uniatism. 

5 5 

Pretutindeni, prin atragerea unor părţi din populaţiile ortodoxe la 
uniatism, s-a inaugurat o perioadă de vrajbă în sânul acelor popoare. Tinerii din 
populaţiile unite au fost crescuţi în şcolile iezuite într-un dispreţ iată de tradiţiile 
spirituale ortodoxe pe care acele populaţii le-au moştenit dintr-un îndelungat 
trecut şi într-o admiraţie pentru catolicism, pe care, întorşi în ţările lor, căutau 
să-1 extindă şi să-1 introducă în viaţa Bisericilor unite, într-o formă din ce în ce 
mai accentuata. Prin aceasta întreţineau o continuă vrajbă în sinul conaţionalilor 
lor, care vedeau cu îngrijorare cum se sapă tot mai adâncă prăpastia religioasă 
între fraţi şi se ameninţă tradiţiile lor spirituale comune. 

In Transilvania această dezbinare convenea de minune stăpânirii străine 
feudale şi capitaliste. Până în 1918 habsburgii urmăreau o rupere religioasă 
totală a românilor din Transilvania de românii din sudul şi estul Carpaţilor, 
pentru a împiedica pentru totdeauna unificarea lor într-un stat naţional, iar după 
1918, papalitatea, făcând jocul unor forţe interesate străine, se străduia să 
împiedice, prin adâncirea dezbinării religioase, deplina unificare sufletească a 
poporului român în statul naţional unitar pe care reuşise să şi-1 formeze. De 
aceea, în 1929, Vaticanul înfiinţează, la Roma «colegiul român», pentru 
adâncirea acţiunii de dezmembrare religioasă în poporul român. 

Poporul român şi-a refăcut în 1948 unitatea sa religioasă în sânul Bisericii 
strămoşeşti. Din păcate câteva elemente uniate crescute în şcolile Romei şi 
plecate peste hotare continuă să agite chestiunea uniatismului, şi a reînvierii 
dezmembrării religioase a credincioşilor ortodocşi din Transilvania, inventând 
tot felul de neadevăruri, care, uneori, găsesc ascultare în cercurile conducătoare 
ale Bisericii Romano-Catolice. Iar aceste cercuri amplifică într-o propaganda pe 
plan local aceste neadevăruri. 

Astfel, deşi Vaticanul a ridicat anatema aruncată de către cardinalul 
Humbert la 1054 asupra Bisericii Ortodoxe, considerând-o ca o greşeală, el 
continuă totuşi să susţină consecinţele ce le-a tras din ea şi să lucreze în spiritul 
ei, încercând să reînvieze şi să extindă uniatismul între membrii Bisericii 
Ortodoxe, cu toate declaraţiile ce le fac acum despre Biserica Ortodoxă, ca 
Biserică soră şi despre capacitatea ei de a mântui pe proprii ei fii, cu tot 
«dialogul iubirii», pe care pretinde că-1 practică faţă de această Biserică. Mai 
mult, chiar, Vaticanul încearcă să-şi extindă acţiunea prozelitistă, după modelul 
uniatist, asupra întregii Biserici Ortodoxe. 

Ea a schimbat unele din metodele din trecut, adaptîndu-le timpului de 
astăzi, dar scopul a rămas acelaşi. Sub masca ecumenismului oferă burse 
numeroase tinerilor ortodocşi şi tot felul de ajutoare si alte avantaje unor 
fruntaşi ortodocşi, mai ales din unele Biserici mai strâmtorate financiar, 
deprinzîndu-i, în schimb, cu un vocabular ecumenist relativist, pentru a-i 
dezarma în fata forţelor de intercomuniune, în fata teoriei că, cu toate 

5 5 ~ 5 ~ 

diferenţele existente, cele două Biserici au devenit, de la ridicarea anatemelor, 

n 

una, dar una sub primatul papei, la care conducerea Bisericii Catolice nu 
renunţă cu nici un preţ. 

Bursele în şcolile de teologie catolică se ofereau şi odinioară cu efectele 
păgubitoare, pe care le cunoaştem, pentru Ortodoxie, dar argumentul că 
diferenţele între ortodocşi şi catolici sunt fără însemnătate era folosit de 
propaganda catolică ca mijloc de adormire a conştiinţelor ortodoxe şi în epoca 
de creare a uniatismului. In privinţa aceasta, catolicismul nu a schimbat în 
esenţă nimic, dar nici în folosirea acestor metode ca momeli pentru acceptarea 
primatului papal de către ortodocşi. Ceea ce e nou e numai metoda de a camufla 
mai abil aceste metode sub masca generoasă şi nobilă a ecumenismului. 
Vaticanul, continuând însă să urmărească acelaşi scop, rămâne în continuare 
adeptul aceleiaşi tendinţe de extindere a unei dominaţii "în spirit lumesc asupra 
tuturor creştinilor. 

Dar urmărirea acestui scop prin metode camuflate, sub masca nouă a 
ecumenismului, nu va avea alt rezultat decât să compromită ecumenismul pe 
care Roma pretinde că îl servele, producând noi frământări în sânul popoarelor 
ortodoxe şi noi tensiuni între Ortodoxie şi Catolicism, sau să prelungească o 
lungă perioadă de frământări pe care Roma a întreţinut-o spre marea pagubă a 
unităţii creştine, fără să fi învăţat nimic din această greşită metodă a ei, de a 
înţelege unitatea între Biserici. 

Istoria uniatismului de pretutindeni arată că el este incompatibil cu 
ecumenismul zilelor noastre. Conciliul II Vatican a vrut să însemne o 
deschidere a Bisericii Romano-Catolice faţă de aspiraţiile lumii contemporane 
spre pace, neagresiune şi spre înţelegerea cu celelalte confesiuni şi Biserici 
creştine, mai ales spre Biserica Ortodoxă, al cărui tezaur doctrinar, spiritual şi 
liturgic, declară că-1 preţuieşte. Ecumenismul catolic, promovat şi formulat de 
Conciliul II Vatican nu inspiră însă încredere în rândul ortodocşilor, atâta timp 
cât uniatismul e recomandat de Vatican ca mijloc de apropiere şi chiar de 
refacere a unităţii creştine între Bisericile Răsăritului, Ortodoxe şi Vechi 
Orientale, pe de o parte, şi Biserica Romano-Catolică, pe de altă parte. Căci 
aceasta este de fapt forma esenţială a expansiunii bisericeşti şi politice papale în 
teritoriile Bisericii Ortodoxe, o formă care ameninţă nu numai unitatea şi 
independenţa ei, ci şi pe acelea ale popoarelor ortodoxe. Ecumenismul catolic 
fată de Bisericile răsăritene, concepe refacerea unităţii între ea şi acele Biserici 
ca un uniatism generalizat, adică ca o desfiinţare a Ortodoxiei. Căci uniatismul 
este numai o fază iniţială a absorbirii totale a ortodocşilor în catolicism. De 
aceea uniaţii nu se bucură din partea Romei papale de o preţuire şi de drepturi 
egale cu catolicii. 

De fapt, Biserica Romano-Catolică promovează şi sprijină uniatismul 
printre răsăriteni, dar tratează în mod inegal şi discriminatoriu pe catolici şi 
uniţi, aceştia din urmă fiind ţinuţi mai la o parte de inima Bisericii Romano- 
Catolice, ceea ce mărturisea cu multă amărăciune Maximos IV, patriarhul unit 

al Antiohiei şi al întregului Orient, decedat de curând: «Foarte adesea, 
Occidentul catolic ne-a ignorat, în zilele noastre încă Orientul cunoaşte 
Occidentul mai mult decât cunoaşte Occidentul Orientul. Suntem o revelaţie 
pretutindeni pe unde trecem. Pentru creştinul catolic apusean de rând suntem 
«creştini care fac semnul crucii invers». Riturile noastre sunt pentru Occident un 
obiect de curiozitate sau de interes ştiinţific, şi nimic mai mult. Chiar savanţii 
orientalişti nu cunosc despre Orient decât trecutul său. Prea adesea, încă, 
Orientul nu prezintă pentru Occident decât o mumie, un obiect de muzeu» 18 . 

Patriarhul Maximos a intuit foarte bine situaţia Bisericii Orientale unite în 
sânul catolicismului prin cuvinte care au indispus şi chiar au indignat cercurile 
Vaticanului, ca acestea: «în genere, pentru mulţi catolici occidentali, adevărata 
raţiune de a fi a Bisericilor Orientale Unite, pentru care se tolerează în 
catolicism «excrescenţe» jenante, este că ele, pe de o parte, sunt un instrument 
de convertire a dizidenţilor (ortodocşi), un fel de momeală prin care asemănarea 
ritului şi a organizaţiei exterioare sunt exploatate cu îndemînare, iar pe de alta 
că dispariţia lor ar păgubi grav prestigiul Bisericii Catolice» 19 . Am vrea să 
sperăm că arhiepiscopul unit melchit Elias Zogby are dreptate când spune că în 
timpul nostru «Biserica Romano-Catolică şi-a dat seama că a comis o greşeală 
(creând uniatismul) şi că aceasta a fost un act antiecumenic» 20 . Dar deocamdată 
Roma papală oficială nu dă semne reale că a ajuns la o astfel de convingere. Şi, 
atâta vreme cât Biserica Romano-Catolică nu va renunţa la uniatism, ortodocşii 
vor privi cu neîncredere ecumenismul ei şi se vor îndoi de sinceritatea şi dorinţa 
ei de refacere a unităţii văzute a Bisericii lui Hristos. 

Socotim că interese adevărate ale ecumenismului, care animă conştiinţa 
creştinilor de azi, impun Bisericii Romano-Catolice să-şi reconsidere în mod 
radical modul de a înţelege realizarea unităţii creştine şi raportul ei faţă de 
întreaga Biserică Ortodoxă. Dacă vrea, cu toată sinceritatea, să instaureze relaţii 
cu adevărat frăţeşti între creştinismul catolic şi cel ortodox sau chiar să 
restabilească unitatea cu Biserica Ortodoxă, păstrată până la 1054, conducerea 
Bisericii Romano-Catolice trebuie să renunţe la orice tendinţă de prozelitism 
printre credincioşii Bisericii Ortodoxe, să renunţe definitiv ta uniatism, ca 
mijloc de ademenire a credincioşilor ei şi să conceapă unitatea Bisericii 
Ortodoxe şi Rornano-Catolice ca o unitate sinodală între Biserici naţionale 
autocefale, capabile să asigure, deopotrivă, în mod plenar mântuirea credin- 
cioşilor lor. Conciliul II Vatican recunoaşte că în Bisericile Ortodoxe există 
elemente de adevăr şi de sfinţire a credincioşilor, dar reafirmând cu noi 
argumente dogma primatului papa; şi a infailibilităţii papale şi proclamând mai 
departe uniatismul ca mijloc de refacere a unităţii Bisericii creştine, refuză să 
recunoască Ortodoxiei calitatea de Biserică capabilă să asigure credincioşilor, în 



18 Maximos IV, Patriarche d'Antioche et de tout l'Orient. Voix de l'Lglise d'Ohent. Choix de textes, Freiburg im 
Breisgau, 1962. p, 21. 



19 Ibidem, p. 23. 

20 IlRegno, din 15 martie 1968, p. 99 -100. 

mod plenar, mântuirea. 

Biserica Ortodoxă a păstrat cu fidelitate şi în mod nealterat adevărul de 
credinţă. Sfintele Taine şi spiritualitatea Bisericii neîmpărţite, rămânând 
statornică pe temelia Tradiţia apostolice şi a hotărârilor celor şapte sinoade 
ecumenice, fără să altereze prin învăţături doctrinare conţinutul Revelaţiei 
dumnezeieşti, dar pe care 1-a interpretat, de-a lungul timpului, ca să răspundă 
problemelor şi preocupărilor pe care viaţa şi societatea i le-au ridicat. De aceea, 
atitudinea Bisericii Romano-Catolice de minimalizare şi negare a caracterului 
plenar-eclezial al Bisericii Ortodoxe este cu totul neîntemeiată şi potrivnică 
bunelor relaţii ce trebuie să existe între cele două Bisericii. 

Unitatea între creştinii ortodocşi şi catolici nu poate fi decât o unitate în 
egalitate şi-n libertate, într-o egalitate în frăţia sobornicităţii şi a adevărului 
nealterat al lui Hristos, mărturisit de Biserica nedivizată de la început şi păzit de 
întreaga Biserică în Duhul Sfînt. Drumul spre restabilirea unităţii nu poate duce 
printr-o noua perioadă de amestec în sânul unor Biserici Ortodoxe, provocată de 
pretenţiile de jurisdicţie infailibilă papală asupra tuturor. Acest drum nu poate 
duce prin prelungirea tensiunii între o Ortodoxie care vrea să se apere de 
prozelitismul catolic sub formă uniatistă sau integral catolică, şi Biserica 
Romano-Catolică ce manifestă intenţia de a-1 practica în continuare. 

Cartea de faţă. care descrie dezmembrarea pe care a adus-o uniatismul în 
viaţa poporului roman şi apoi binefacerile reîntregirii lui religioase (octombrie 
1948), vrea să fie totodată şi o contribuţie la promovarea ecumenismului 
contemporan, la promovarea unor relaţii creştine frăţeşti între Biserici. Ea vrea 
să fie o pledoarie pentru unitatea în sobornicitate a Bisericii, pentru unitatea în 
egalitate a Bisericilor, una în credinţa integrală a lui Hristos, dar în strânsă 
legătură cu popoarele cărora le slujesc şi pe care le vreau înfrăţite dar 
independente. 

UNIATISMUL DIN TRANSILVANIA 
OPESA UNEI ÎNTREITE SILNICII 



1 . Cauzele uniatiei 

Spre deosebire de toate religiile şi de toate confesiunile creştine, 
uniatismul nu s-a născut dintr-o aderare a unor mase de oameni la o concepţie 
religioasă deosebită de cea pe care au avut-o înainte, care să răspundă unor noi 
trebuinţe sufleteşti şi să aducă o schimbare în viaţa lor spirituală. 

El a fost rezultatul unei îndelungate acţiuni de violentare a conştiinţei 
religioase a poporului, în cazul de faţă a poporului român din Transilvania. 
Supus unor crunte şi prelungite presiuni pentru a adera la catolicism, o parte din 
poporul român din Transilvania a acceptat pentru înşelarea şi potolirea celor ce 
exercitau asupra lui această silnicie, o dependenţă administrativă de Roma 
papală, dar şi-a păstrat în realitate tot conţinutul credinţei şi cultul său ortodox. 

Astfel s-a născut asa-zisul uniatism român ca un compromis artificial şi 
hibrid între presiunile exercitate asupra poporului român din Transilvania şi 
între forţa lui de rezistenţă 21 . In însăşi fiinţa lui inconsistentă, de aparenţă 
amăgitoare, uniatismul a purtat, cât a dăinuit, pecetea silniciei religioase, la care 
fusese şi continua să fie supus acest popor, fiind prin însăşi existenţa lui o acuză 
gravă la adresa unor concepţii şi metode politice şi religioase, pe care conştiinţa 
umană înaintată a timpului nostru le condamnă şi le consideră definitiv apuse. 
Nicolae Iorga a spus : «Biserica unită era o creaţie artificială, nu pornise dintr-o 
convingere» 22 . 

De fapt o silnicie întreită a prezidat la crearea uniatismului din 
Transilvania şi la menţinerea lui 23 , până când deplina încetare a acelei silnicii a 
avut ca efect şi dispariţia lui : 

a) Silnicia unei asupriri sociale şi economice ; 

b) Silnicia administrativ-militară exercitată de un stat cu concepţii absolutiste şi 

c) Silnicia unei confesiuni creştine care stimula silnicia statului şi se sprijinea 
pe ea. 

a) Silnicia unei asupriri sociale şi economice. — Poporul român din 
Transilvania se afla în jurul anului 1700, când s-a născut uniatismul, sub 
regimul legii din Approbatae Constitutiones, adoptate la 1653 (partea I, titlul I, 
art. 3 şi partea III, titlul III, art. 2), care dispunea : «Românii să fie ţinuţi în robie 
deplină şi perpetuă («mera et perpetua servitute»), ei fiind în ţară numai toleraţi, 



21 Adolf Armbruster, Românii în Cronica lui Ottokar de Styria, în Studii. Revistă de istorie XXV (1972), 
Bucureşti, nr. 3, p. 482, n. 77. 

22 Istoria românilor din Ardeal şi Ungaria, Bucureşti, 1915, voi. I, p. 347. 

23 Ibidem. 

până când va plăcea principelui şi proprietarilor de pământ («usque ad 
beneplacitum principis et regnicolarum»), având să plătească acestora toate 
dările şi prestându-le robotă». 

Iar despre preoţi, iezuitul silezian Andrei Freyberger, care a descris actul 
unirii cu Roma papală de la 1701, spune : «Preoţii sau parohii se socoteau 
printre iobagi, care nume indică servajul; în ce priveşte contribuţiile, 
transporturile, încasarea dărilor, precum şi a altor sarcini, angarale şi servituti, 
nu se făcea nici o deosebire între ei şi laici, fiind supuşi şi ei robiei» 24 . 

Precum ţăranii şi preoţii români erau consideraţi şi trataţi ca iobagi şi 
toleraţi, nu ca o naţiune recunoscută asemenea celor «trei naţiuni» (unguri, 
secui, saşi), aşa credinţa lor ortodoxă era considerată şi ea ca tolerată, nefiind 
socotită ca cele patru religii recepte (catolică, calvină, luterană, unitariană). 

După ocuparea Transilvaniei de austrieci, la 1687, aceasta trebui să 
contribuie la cheltuielile îndelungatului război al Austriei cu turcii (1683 — 
1699). Dieta transilvană a încărcat pe preoţii ortodocşi români cu dări speciale, 
impunându-i ca pe negustori şi ca pe laicii mai înstăriţi, în vreme ce preoţii 
religiilor recepte, deşi aveau sesii şi salarii mari de la stat, erau scutiţi de orice 
impozit. Aşa Dieta transilvană din 15 iulie 1689 a impus pe preoţii români la 
5000 florini, la sute de cubule de grâu, de carne, de vin etc. Din darea de un 
milion florini a Transilvaniei, cea mai mare parte o achitau ei 25 . 

Apăsat de povara acestei grele situaţii, şi ispitit cu făgădulala uşurării ei, 
nu e de mirare că o parte din clerul ortodox român a acceptat unirea cu Roma, 
cu sentimentul exprimat de episcopul Inocenţiu Micu Klein la 1737: «Eu şi 
clerul meu m-am unit sub condiţia de a obţine acele beneficii şi foloase, de care 
se bucură romano-catolicii; altminteri, dacă nu ni se dau, ne-am face chiar şi 
turci» 26 . 

Acceptată numai din motive de ordin economic, unirea unei părţi a 
ortodocşilor români cu Roma papală n-a fost decât de suprafaţă. Iezuitul Kapi, 
căruia i se cerea părerea în această problemă de către cardinalul Coloniei, 
primatul Ungariei, la 1701, scria: «Căci românului, care n-are aplecare spre 
această unire şi care speră oarecare comoditate materială din simularea unirii cu 
păstrarea schismei, niciodată nu-i voi crede că va fi cu adevărat unit, oricât s-ar 
jura că are să fie» 27 . 



24 Historica relatio unionis Vallachicae cum Romana Ecclesia factae anno 1 701 eorumque quae in hoc unionis 
negotio subsecuta sunt usque ad novembrem 1702. Manuscris în arhiva provincială a Moraviei, din Bmo. 
Cerroni. II, 5; la Prof. Dr. Mihail Dan, In junii unirii cu Roma, în «Mitropolia Banatului», VIII (1958). nr. 7- 
9. p. 303. 

25 Erdelyi orszagemlekek, p. 25, 51, 54, 124, 239, 247, 287 etc, la Silviu Dragomir, Istoria dezrobirii religioase 
a românilor din Ardeal, voi, I. Sibiu. 1920, p. 5 şi la Ştefan Lupşa, Biserica Ardeleană şi «unirea» în anii 
1697—1701, în Biserica Ortodoxă Română, LXVI (1948). nr. 9-10, p. 473. 

26 Colecţia Rosenfeld şi Petru Bod. Brevis Vallacharum Transylvaniae incolentium historia, lib. II, cap. 3; la 
Silviu Dragomir. op. cit, p. 134. 

27 N. Nilles S. I., Symbolae ad illustrandam historiam Ecclesiae orientalis, voi I, în Oeniponte, 1885, p. 266. 

b) Silnicia administrativ-militară a Imperiului habsburgic. — Interese politice 
ce au stat la baza acestei silnicii: 

Primul interes provenea din faptul ca dinastia habsburgică din Austria 
catolică, cotropind Transilvania, a găsit aici o situaţie religioasă care nu 
prezenta pentru ea destulă siguranţă politică, în timpul cât Transilvania fusese 
principat sub suzeranitate turcească (1526 — 1687), ungurii, secuii şi saşii, care 
formau cele trei naţiuni recunoscute («Unio trium nationum»), deveniseră 
calvini, luterani şi unitarieni, şi reprezentanţii lor în Dietă alcătuiau cele trei 
«staturi» care dominau Dieta şi ocupau toate dregătoriile publice. Aceste 
«staturi» acatolice nu agreau stăpânirea unei Austrii catolice. 

Ca să-şi asigure dominaţia în Transilvania, Imperiul habsburgic trebuia să 
sporească componenţa, la început disparentă a «statului catolic». De aceea odată 
cu trupele imperiale au venit în Transilvania, în 1687 — 1688, şi iezuiţii, în 
scurtă vreme aceştia au văzut că pe o convertire masivă a protestanţilor din 
Transilvania la catolicism nu se putea conta. In această situaţie «statul catolic» 
din Transilvania şi iezuiţii veniţi aici au sfătuit curtea imperială să întindă 
mrejele catolicizării spre marea masă românească a cărei religie nu făcea parte 
din nici una din cele patru religii recepte, cu drepturi politice. Printr-un 
memoriu din septembrie 1697, îndată după definitivarea stăpânirii Austriei 
asupra Transilvaniei, prin pacea de la Zenta în septembrie 1697, «statul catolic» 
ardelean cerea împăratului să facă un apel către preoţii ortodocşi români ca să 
îmbrăţişeze catolicismul, promiţîndu-le scăparea de povara dărilor şi 
împărtăşirea de privilegiile preoţilor romano-catolici: «Cu supunere cerem de la 
Maiestatea Sa o diplomă pentru unirea românilor care locuiesc în Transilvania şi 
care nu pretind altceva decât ca Maiestatea Sa să se îndure a-i face părtaşi pe 
preoţii şi călugării de rit grec, de aceleaşi privilegii şi drepturi de care se bucură 
acum nu numai preoţii catolici, ci chiar şi preoţii unitarieni, luterani şi 
calvini» 28 . 

Cu acest memoriu pleca la Viena iezuitul Baranyi, parohul bisericii 
romano-catolice din Alba Iulia. In ciuda opoziţiei guvernatorului şi a 
cancelarului Transilvaniei — conţii Banfi şi Bethlen, ambii calvini — , Baranyi 
obţinu de la Leopold I, prin cardinalul Coloniei, rezoluţia din 14 aprilie 1698 
către guvernul ardelean, în care se spunea: «Aceia dintre preoţii români de rit 
grec, care păstrându-şi ritul, se vor declara pentru catolici cu recunoaşterea 
pontificelui roman, se vor bucura de privilegiile preoţilor catolici, iar aceia 
dintre ei oare socotesc că nu pot face numita mărturisire sau se vor uni cu una 
din celelalte religii recepte, ori vor rămâne în statul religiei în care se află acum, 
se vor bucura de privilegiile religiei pentru care se vor declara, sau vor fi 



Ştefan Lupşa, op. cit., p. 478. 

consideraţi în starea şi dreptul religiei în care trăiesc acum» 29 . 

Deci nu predica superiorităţii catolicismului a stat la baza uniatismului, ci 
promisiunea unei mai bune stări economice şi sociale pentru preoţii români. 
«Deoarece poporul era foarte prost şi puţin instruit în dogmele credinţei, iar o 
instrucţie corespunzătoare ar fi reclamat timp mai îndelungat, de aceea se hotărî 
câştigarea clerului său», zice, la mijlocul secolului al XVIII-lea, un consilier al 
împărătesei Măria Tereza 30 . 

Aceasta înseamnă că se ţintea atragerea ortodocşilor români într-o 
Biserică nouă, fără nici o acţiune de convertire, ci lăsându-i în convingerea că 
nu li se cere nici o schimbare. Uniatismul se dovedeşte şi prin aceasta a fi fost o 
creaţie politică. Catolicismul nu se angaja într-o operă de convertire, pentru că 
n-avea încredere în succesul ei. S-a ales calea mai comodă a înşelării 
ortodocşilor români şi a presiunilor de stat asupra lor. Dar aceasta se va răzbuna 
prin caracterul inconsistent al uniatismului. 

Rezoluţia imperială voia să lase impresia că preoţii ortodocşi români sunt 
liberi să se decidă pentru oricare din cele patru religii recepte. Dar faptul că 
guvernatorul şi cancelarul Transilvaniei, conţii calvini Banfi şi Bethlen, chemaţi 
de împărat la Viena, la 7 octombrie 1697, pentru consultare în problema emiterii 
acelei rezoluţii, se opun, e o dovadă că ea era dată în folosul catolicismului. 
Contele Bethlen scrie de altfel direct despre aceasta: «Noi amândoi, eu şi 
guvernatorul, ziserăm că noi nici de vestea cererii aceleia (a statului catolic 
ardelean) n-am auzit şi precum vedem este împotriva acelor trei religii din 
Ardeal şi mai vârtos împotriva religiei calvineşti... Noi destul am tudumănit şi 
cerere am dat împăratului în contra instanţei aceleia, dar nimica n-am isprăvit, 
că rezoluţia tot s-a dat» 31 . 

5 

In secret împăratul a trimis şi un ordin generalului Rabutin, comandantul 
militar al Transilvaniei, ca «din toată puterea lui să se nevoiască ca preoţii 
români nu cu altă religie fără numai cu religia catolică să se unească» 32 . 

Cronicarul contemporan. Mihai Cserei, declară că a văzut acest rescript la 
corniţele Apor, preşedintele statului catolic 33 . 

Odată ce nu s-a găsit necesar să se câştige ortodocşii români cu un nou 
catehism, nu s-a recurs nici la predicatori, ci s-a dat chestiunea pe mâna 
comandantului militar pentru ca preoţii ortodocşi care nu se vor lăsa convinşi de 
argumentul privilegiilor, să fie convinşi cu argumente militare. 

Vom vedea mai încolo cum a înţeles puterea militară să împlinească 
ordinul imperial şi să realizeze opera de «convertire» a românilor ortodocşi la 
catolicism. 



29 N. Nilles, op. cit.,p.235. 

30 Kurzer Bericht von der Beschaffenheit der zerstreuten illyrischien Nation în kaiserlichen Koniglichen 
Erblanden, I. Gh. Barthenstein. Freiburg und Leipzig. p, 55 - 56. 

31 Hurmuzaki, Fragmente, II, Bucureşti, 1900. p. 26. 

32 Gh. Şincai, Cronice românilor şi altor neamuri, voi. III, Bucureşti, 1885, p. 304. 

33 Cserei Mihaly, Historiaja, Pest, 1350; Hurmuzaki, Fragmente, II, p. 35, la Silviu Dragomir, op. cit, p. 24. 

Al doilea interes urmărit de curtea imperială prin trecerea românilor 
ortodocşi în dependenţa papalităţii a fost ruperea lor din legăturile bisericeşti cu 
românii din Principate. Dat fiind că românii constituiau marea majoritate a 
populaţiei din Transilvania, Casa de Habsburg îşi dădea seama că o viitoare 
ridicare culturală şi o inevitabilă dezvoltare a conştiinţei naţionale a acestei 
populaţii o vor face să tindă şi la o realizare a unităţii sale politice cu români din 
Principate. Cea mai bună asigurare împotriva acestei eventualităţii periculoase 
pentru Imperiul habsburgic era desprinderea cât mai completă a românilor din 
Transilvania de cei din Principate. 

Prezenţa acestui interes în crearea uniaţiei de către habsburgi e trădată de 
acuzaţia adusă mitropolitului Atanasie, începătorul uniaţiei, la Viena în 1701, că 
întreţine corespondenţă cu principele Ţării Româneşti 34 , şi următoarea obligaţie 
ce trebuie să şi-o ia Atanasie: «De astăzi încolo mă leapăd de toate 
curăspundenţiile şi dătătura în ştiinţă prin scrisoare şi preteşugul schismaticilor, 
a ereticilor şi a craiului sau vodii ţărăi Munteneşti. Nici o carte de acum înainte 
cu aceia răspuns nu voi avea şi nici pe Bucureştean, mai mult al meu 
arhiepiscop a fi nu-1 voi cunoaşte, dar eu într-una cu tot soborul meu 
Arhiepiscopului de Estergom mă smeresc, pe acela a fi mitropolitul meu îl 
cunosc» 35 . 

Consilierul imperial, contele Hatsfeld, spunea într-un raport din anul 
1782 ; «Trebuie să mărturisesc că eu pentru împrejurările actuale privesc unirea 
mai mult ca o chestiune politică decât religioasă. Privită sub punctul de vedere 
al politicii, e de dorit ca românii să se creadă a fi uniţi, deoarece prin aceasta se 
îndeamnă a adera mai mult la stăpînii ţării lor, decât unei puteri străine». Tot 
atunci, cancelaria ardeleană spunea că «unirea are un îndoit scop, anume unul 
teologic, de a duce iarăşi în sânul Bisericii Catolice pe cei căzuţi şi unul politic, 
spre a tăia legăturile ce le întreţine acest popor cu ţări străine, prin mijlocirea 
desunirii» 36 . 

Acest interes politic al Casei de Habsburg s-a manifestat în măsurile 
severe luate de autoritatea de stat în tot secolul al XVIII-lea împotriva tinerilor 
pe care ortodocşii ardeleni lipsiţi de episcopi, care să hirotonească preoţi 
ortodocşi, îi trimiteau la episcopiile din Principate, ca să vină de acolo hirotoniţi 
ca preoţi. Intr-o instrucţie dată de guvernatorul din Sibiu, Haller, pentru 
aplicarea unui rescript imperial, la 20 iunie 1746, se spune că «este interzis ca 
valahii să se hirotonească de alţi episcopi. Deci protectorii unirii... vor căuta să 
împiedice pe aceşti valahi care vor trece în Valahia sau Moldova pentru a primi 
hirotonii. Pentru mai uşoara executare a acestui lucru, se cere ca Consiliul aulic 
de război să dea ordine... ca cei ce trec în ţări străine pentru a primi hirotonii să 

34 N. Nilles, op. cit, p. 259 - 262. 

35 Al. Pop, Dezbinarea în Biserica românească din Ardeal, Bucureşti, 1 92 1 , p. 6 1 - 63 . 

36 Silviu Dragomir, op. cit., p. 71. După arhiva curţii din Viena, Secţia Staatsrath, nr. 65 din 1782. 

fie aşteptaţi la trecători şi să fie deţinuţi şi puşi la dispoziţia statului catolic, până 
la noi ordine» 37 . Iar în rescriptul Măriei Tereza din 18 iunie 1747 către 
guvernatorul ardelean se ordona «să se confişte la trecători toate cărţile 
schismatice ce încearcă a se aduce din Moldova şi Valahia» 38 . «Nici din motive 
politice, zice împărăteasa, nu se poate admite intrarea în ţară a preoţilor şi 
călugărilor din acele principate» 39 . 

Iar la 1761, aceeaşi împărăteasă, într-o rezoluţie, spune că generalul 
Bucow «merită să fie lăudat deoarece prin buna lui lucrare întreg districtul 
Bistriţei a fost reîntors la unire, rezultat care e de mare însemnătate din îndoitul 
punct de vedere al religiei şi statului, întrucât Bistriţa constituie marginea de 
către Moldova» 40 . 

c) Silnicia iezuiţilor şi a vârfurilor clerului unit. — Uniaţia s-a creat şi menţinut 
în Transilvania şi prin silnicia exercitată la început de iezuiţi, iar mai târziu de 
vârfurile clerului unit, care au trecut în tabăra clerului catolic. 

Pentru a înţelege cum a fost posibilă o silnicie din partea aceasta, nu 
trebuie să uităm că e vorba de timpul când Biserica Romano-Catolică avea în 
privinţa libertăţii religioase o doctrină care oferea vârfurilor sale argumentele 
pentru practicarea acestei silnicii cu cea mai liniştită conştiinţă. Era doctrina că 
de libertate are drept să se bucure numai adevărul, adică învăţătura catolică, iar 
teza că orice ideologie trebuie să se bucure de libertate era declarată de papi «o 
doctrină pestilenţială». Eroarea, adică toate celelalte doctrine, n-au dreptul la 
libertate. Ele pot fi cel mult tolerate de fapt, dar nu de drept, adică atunci când 
Biserica Catolică nu are mijloace să le stârpească, sau atunci când nu-i stă la 
dispoziţie armata unui stat catolic. 

In Conciliul al II-lea de la Vatican s-a recunoscut pe faţă de toţi oratorii 
că aceasta a fost doctrina catolică până acum. Deosebirea faţă de trecut este că 
în Conciliu cei mai mulţi episcopi, recunoscând această doctrină şi practică 
pentru trecut, au cerut părăsirea lor pentru viitor, admiţînd dreptul la libertate pe 
seama tuturor credinţelor şi ideologiilor pe când o parte mai mică din episcopi 
au cerut ca Biserica Romano-Catolică să rămână şi mai departe fidelă doctrinei 
sale de până acum. Cardinalul Ruffini, combătând la 23 septembrie 1964, în 
sesiunea a Il-a a Conciliului, principiul afirmat în schema Despre libertate, că 
toate credinţele au dreptul la libertate, a spus : «Să nu separăm libertatea de ade- 
văr... Adevărul este unul şi nu există decât o unică religie adevărată... Când e 
vorba de alte religii decât de cea catolică, trebuie să se vorbească de «toleranţă», 
nu de «libertate». 

Iar la 24 septembrie 1964, episcopul de Castro Meyer, din Brazilia, a 
declarat: «Doctrina că toţi trebuie să se bucure de libertate e cu totul opusă 

37 Silviu Dragomir, op. cit, Anexa nr. 40, p. 54. 

38 Ibidem, Anexa nr. 41, p. 60. 

39 Ibidem. 

40 Arhivele Statului, Viena, Staatsrath, nr. 2295 din 1761, la Silviu Dradomir, op. cit., voi. II, p. 261, nr. 2. 

doctrinei tradiţionale a lui Leon al XlII-lea şi Pius al XH-lea, care spun că 
eroarea n-are nici un drept, dar poate fi tolerată pentru a se evita un rău mai 
mare». 

Interpretând această doctrină, ziarul «Le Monde» din 29 septembrie 1964 
scria : «Faţă de cei în eroare nu poate exista decât o intoleranţă totală. Dar 
ţinând seama de forţa împrejurărilor, se poate adopta faţă de ei o atitudine de 
toleranţă... Să suportăm pe cei în eroare pentru că nu putem face altfel». Când 
există însă state prin care putem aplica principiul intoleranţei, să o facem, aşa 
cum am făcut-o şi în trecut, a spus în esenţă, mai departe, în amintita sa 
intervenţie, Cardinalul Ruffini: 

5 > 

«Se spune în text că statul este incompetent să judece în materie reli- 
gioasă. Dacă-i aşa, cum poate exista o religie de stat? Aceasta e o negaţie a ideii 
de concordat, mai ales în timpurile vechi, dar şi azi, de exemplu în Italia, în 
Spania, în Republica Dominicană, în acest text se merge împotriva unei tradiţii 
foarte vechi şi contra Sfîntului Scaun. Acesta e un lucru foarte grav». Iar în 
şedinţa din 17 septembrie 1965, acelaşi cardinal a spus : «Statul trebuie să ajute 
la biruinţa, conservarea şi apărarea adevărului». «Binele comun pentru care 
trebuie să lucreze statul nu constă în posibilitatea acordată tuturor de a fi egali, 
ci în realul triumf al adevărului, pe care numai Biserica Romano-Catolică îl 
posedă». 

Dimpotrivă, Cardinalul Henriquez, arhiepiscop de Santiago de Chile, 
exprimând opinia mai nouă a marii majorităţi a episcopilor din Conciliu, a spus 
în şedinţa din 23 septembrie 1964: «Trebuie să facem să dispară din lumea 
întreagă opinia că catolicii sunt oportunişti şi au două măsuri, după cum sunt 
într-un stat slabi sau tari... Tipul de om modern, cere sa adaptăm metodele 
noastre, ţinând seama de societatea democrată... Schema ne pune în gardă contra 
prozelitismului. Acesta reprezintă o corupţie a mărturiei. El are aerul de a 
profita de avantajul instituţiei umane, fără să se ferească de a intimida, de a 
solicita, de a prezenta momeli materiale». 

Iar în sesiunea a IlI-a, la 17 septembrie 1965, Arhiepiscopul Heenan de 
Westminster a spus: «Nu lipsesc episoade în care elementele acatolice au suferit 
din cauza comportării autorităţii statelor catolice». 

Ne pare bine că majoritatea episcopatului catolic se jenează azi de 
intoleranta Bisericii Romano-Catolice din trecut fată de alte credinţe şi de 

5 5 5* 

metodele folosite de ea împotriva lor. Dar ar fi de dorit ca această schimbare de 
atitudine să se observe şi în renunţarea Bisericii Catolice la încercările de a 
reface uniatia. 

5 

De fapt silnicia reprezentanţilor Bisericii Romano-Catolice s-a exercitat 
în cazul uniaţiei din Transilvania, prin profitarea de Imperiul "habsburgic, care 
nu s-a sfiit să aplice forţa pentru susţinerea prozelitismului catolic. Aplicarea 
aceasta a forţei a făcut-o Imperiul habsburgic în mare parte sub stimularea şi 
inspiraţie continuă a iezuiţilor, iar mai apoi a vârfurilor uniatismului, care au 

contribuit astfel la intensificarea continuă a aplicării forţei de stat. 

Toate metodele trecute condamnate de Cardinalul Henriquez le-au 
practicat iezuiţii şi vîrfurile clerului unit din Ardeal: momeala cu avantaje din 
partea statului şi ameninţarea cu privarea de ele şi cu pedepse din partea 
statului, delaţiunea şi minciuna către organele de stat, prin care atrăgeau asupra 
celor ce-şi apărau credinţa măsuri înăsprite, falsificarea pe de o parte de acte 
pentru a-i obliga pe oameni mai târziu să ţină angajamentele de catolicizare, pe 
care înaintaşii lor nu le luaseră de fapt, pe de alta înşelarea poporului cu 
asigurări că nu se intenţionează nici o schimbare a credinţei lui, exploatarea 
slăbiciunilor celor pe care şi-i făceau unelte. Toate acestea se vor vedea în 
scurta descriere a începuturilor uniaţiei şi a unora din momentele istoriei ei. Aici 
dăm numai câte o mostră din fiecare: momeala cu avantaje materiale şi 
ameninţarea cu privarea de ele se vede din următoarea propunere a iezuitului 
Kapi către cardinalul Coloniei şi prin el către împărat: «Nimeni să nu fie de-a 
dreptul silit la unire, dar să se afle vreo modalitate ca nici un popă să nu se poată 
bucura de privilegiile date de împărat, decât dacă ne dă nouă semne mari de 
unire adevărată şi nici un semn de prefăcătorie» 41 . 

Cazurile de delaţiune şi minciună către organele de stat se ţin şi ele lanţ. 
Atanasie este pârât la Viena, în 1701, de lucruri adevărate şi neadevărate, pentru 
ca sub ameninţarea pedepsei pentru ele să semneze acceptarea tuturor 
condiţiilor ce i s-au impus. Episcopul Petru Aron cere la 19 aprilie 1749 
intervenţia autorităţii de stat împotriva ortodocşilor din Făgăraş şi a călugărilor 
de la Sâmbăta de Sus 42 . 

Episcopul Inocenţiu Micu-Klein, înainte de a se convinge de zădărnicia 
unirii, cere curţii din Viena să fie folosită forţa militară împotriva neuniţilor, 
chiar când fac cereri la autorităţi: «Cerem ca împotriva preoţilor şi persoanelor 
bisericeşti, care nu voiesc să asculte de episcopi şi de mai marii bisericeşti, când 
nu pot fi potoliţi sau reduşi la ascultare altfel şi fac cereri de anchetă la 
autorităţile superioare ale provinciei, să se folosească braţul secular» 43 . 

Iar episcopul Grigore Maior scrie la 19 aprilie 1782 comandantului 
general din Sibiu: «Dacă fac abstracţie de Schitul Silvaşul de Sus în districtul 
Haţeg, nu mai există pe cât ştiu nicăieri altundeva eremit sau călugăr de acest fel 
sub jurisdicţia mea. Dar mă întorc la mănăstirea neunită de rit grec de la 
Sâmbăta de Sus, cel mai mare luptător contra întregii uniri şi reamintesc cu 
plecăciune Excelenţei Voastre cele ce am scris adesea, cerând dărâmarea din 
temelie a acestui locaş din pădure. Nu mă îndoiesc, Excelenţa Voastră, că veţi 
ajuta la împlinirea acestei cereri, dacă acum o sprijină şi dorinţa mai înaltă». 

Aceste stăruinţe au făcut ca mănăstirile ortodoxe româneşti din. 
Transilvania să fie dărîmate toate 44 . 

41 Şt. Lupşa, op. cit, în "Biserica Ortodoxă Română", LXVII (1949), nr. 1 - 2, p. 44. 

42 Silviu Dragomir, op. cit, Anexa nr. 53, p. 78 — 79. 

43 Ibidem, Anexa 18, p. 24. 

44 Ştefan Meteş, Mâmăstirile româneşti din Transilvania, Sibiu, 1936, p. 89 - 90. 

Daca Mănăstirea de la Sâmbăta de Sus a fost dărîmată în noiembrie 1785, 
celelalte mănăstiri din Ţara Oltului, fuseseră dărâmate mai înainte, la ordinul 
generalului Bucow din 13 iunie 1761, care suna: «Mânăsrile de lemn să fie arse 
pretutindeni, cele de piatră să se distrugă şi să se facă raport Excelenţei Sale 
Generalului atât despre restituirea bisericilor (către uniţi) cât şi despre 
demolarea mănăstirilor. Iar dacă cineva s-ar opune în mod temerar prea înaltei 
porunci regale, să fie pedepsit numaidecât cu moartea prin spînzurătoare, sau 
prin tăierea capului, ca unii care dispreţuiesc poruncile regeşti şi tulbură pacea şi 
ordinea publică» 45 . 

O directivă exemplară pentru exploatarea slăbiciunilor episcopului şi 
clerului unit o dă cardinalul Coloniei iezuitului Neurauter, pus ca «teolog» pe 
lângă episcopul Atanasie: «Cu toată sîrguinţa să aibă grije să se folosească 
pasiunile (dorinţele) episcopului şi ale clerului («ut affectuum Episcopi et cleri 
lucretur»); făcând aşa, uşor va cîşliga pentru planurile sale, o populaţie atât de 
rustică, de necivilizată, care-şi măsoară prieteniile după utilitate, şi şi-i va face 
binevoitori şi va putea obţine de la ei toate» 46 . Catolicismul va face uz 
permanent de acest principiu, încărcând vîrfurile clerului unit cu cele mai mari 
beneficii. Despre falsificarea documentelor va fi vorba mai încolo. 

Un simbol concentrat al celor trei silnicii ni-1 oferă strânsa colaborare 
dintre ofiţerii austrieci, iezuiţii, iar mai târziu vîrfurile unite, şi agenţii fiscali. 
Preoţii câştigaţi pentru unire de câte ori se loveau în sate de rezistenţa 
credincioşilor ortodocşi apăreau prin case însoţiţi de ofiţerii austrieci şi de 
agenţii fiscului, sau de slujitorii proprietarilor latifundiari pentru a aresta şi a 
prăda bunurile oamenilor, într-o plângere a românilor ortodocşi ardeleni se 
spune: «După aceea s-au sculat popii cei uniţi şi s-au dus la domni. Şi ne-au 
pârât şi au minţit că noi am fost împreună cu dânşii şi n-am fost nice vom fi. Şi 
ne-au pus supt birşag si ne-au prins pre noi mai mult decât trei sute de oameni, 
tot fruntea şi noi am feleluit că nu ne vom uni, suntem gata să ne aduceţi 
muierile şi copiii să le tăiaţi capetele, apoi nouă; să ştiţi Măria Voastră bine că 
omul nu-i slobod cu trupul, dar este cu sufletul. Apoi ne-au slobozit şi ne-au pus 
supt birşag mare, cumplit şi încă şi supt bătaie» 47 . 

Conlucrarea strânsa dintre silnicia catolică şi silnicia Imperiului 
habsburgic s-a accentuat de prin 1699 când guvernul austriac şi conducerea 
Bisericii Romano-Catolice văzând că acţiunea misionarilor iezuiţi dependenţi de 
autorităţile ordinului lor, nu poate îndupleca poporul român la uniaţie, au hotărât 
înlocuirea lor cu misionari militari («missionari castrenses»), adică cu iezuiţi 
afectaţi pe lângă regimentele militare 48 . 

Iezuitul Brzenski spune că misiunile iezuite de propagandă însoţeau 



45 Ilarion Puşcariu, Documente pentru limbă, I. p. 233. 

46 N. Nilles, op. cit, p. 310. 

47 Silviu Dragomir, op. cit, Anexa 59 din 1749, p. 87. 

48 Mihail Dan, op. cit, p. 307. 

armata austriacă prin sate şi răspândeau printre preoţi decretul împăratului 
Leopold I din 14 aprilie 1698 şi al cardinalului Coloniei prin care se făgăduiau 
uşurări materiale celor ce vor îmbrăţişa "unirea 49 . 

Se înţelege că «predicarea» decretului imperial, făcută de iezuiţi însoţiţi 
de soldaţi, era de natură nu numai să momească pe unii preoţi, ci şi să bage 
teama în oameni. 

Din întâlnirea între întreita silnicie amintită şi între rezistenţa românilor 
pe lângă Ortodoxie, a rezultat compromisul sau chipul hibrid şi consistent al 
uniatismului. Unde rezistenta slăbea mai mult, întreita silnicie devenea mai 
îndrăzneaţă şi înainta în opera de catolicizare, cum s-a întâmplat în unele părţi 
din nordul Ardealului sau cu vîrfurile clerului unit. Când rezistenta devenea 
totală, se prăbuşea chiar şi chipul aparent al unirii. Aşa a fost în timpul 
răscoalelor religioase în secolul al XVIII-lea şi aşa s-a întâmplat în 1948. 

Să urmărim acum acţiunea combinată a factorilor amintiţi în fenomenul 
naşterii uniaţiei şi al menţinerii ei. 



2. începutul uniaţiei si falsurile de documente care însoţesc originea ei 

a) Primele documente care vorbesc de începutul uniaţiei în Transilvania 
sunt trei procese verbale ale unui Sinod în care s-ar fi hotărât adoptarea uniaţiei, 
pe la începutul anului 1697, o rezoluţie de unire din 21 martie 1697 semnată de 
«Episcopul» Teofil şi o adresă către cardinalul Coloniei din 10 iunie 1697, cu 
semnătura aceluiaşi vlădică Teofil şi a 12 protopopi «prea supuşi şi prea umiliţi 
fii», prin care i se aduce la cunoştinţă primirea uniaţiei. Textul latin al 
proceselor verbale 1-a publicat N. Nilles, după un manuscris aflător în arhiva 
Episcopiei romano-catolice din Alba Iulia. Acest manuscris, spune el, era o 
copie după originalul latin pe care 1-a depus Baranyi în dulapurile 
Arhiepiscopiei de Strigoniu. Dar Silviu Dragomir declară că nu a găsit acolo 
nici urmă de existenţa lor. O traducere românească a acelor procese verbale a 
publicat T. Laurian în «Magazinul istoric pentru Dacia», III, p. 271 - 272, după 
un manuscris latin din Arhiva Episcopiei romano-catolice din Alba Iulia. 

Deci originalul latin al acestor procese verbale nu există. Cu atât mai 
puţin există originalul românesc după care ar fi trebuit să se traducă acest 
original latin. 

De asemenea, nu există originalul «rezoluţiei» din 21 martie 1697. N. 
Nilles a reprodus un text latin al ei, după o cărticică tipărită în Cluj la 1730, şi 
atribuită până nu demult iezuitului Andrei Ilia : «Ortus et progresus variorum în 
Dacia Gentium et religionum a principibus eius usque ad annum 1722». 

Adresa către Coloniei se găseşte în colecţia hîrtiilor iezuitului He- 



49 Qullen zur Geschichte, Brasso, VI, 1915, p. 326, la Şt. Lupşa, op. cit, în «Biserica Ortodoxă Română» LXVI 
(1948), nr. 11— 12, p. 550 

vennesi, depusă în Biblioteca Universităţii din Budapesta. Ea se compune dintr- 
o coală îndoită în două, adică din două foi. Pe prima pagină e textul latin cu 
semnătura şi pecetea lui Teofil. Semnătura s-a dovedit falsificată. Pe pagina a 
doua se dau numele în latineşte ale celor 1 1 protopopi şi al unui preot. Pe pagina 
a treia se află semnăturile acestora, iar pe pagina a patra adresa lui Coloniei. 
Cele 12 semnături sunt autentice. Dar se vede că foaia aceasta cu semnături, 
care constituie prima foaie a colii îndoite, a fost luată din dosarul cu semnături 
al vreunui sobor de mai înainte. Un plastograf a luat această coală, a îndoit-o 
astfel, ca foaia întâi să devină foaia a doua şi pe pagina întâi a pus scrisoarea în 
latineşte către Coloniei cu semnătura plastografiată a lui Teofil. 

Toate aceste cinci acte se dovedesc false şi din motive interne: la 
începutul anului 1697, Teofil nu putea să vorbească atât de urât de calvinii din 
Transilvania, care erau încă atât de tari până în septembrie 1697, că şi în actele 
imperiale sunt menajaţi. La 1697 nu se putea ca Teofil şi protopopii ortodocşi 
români să declare că acceptă cele patru puncte dogmatice catolice şi «toate 
celelalte câte le primeşte, mărturiseşte şi crede Sfânta mamă Biserica Romano- 
Catolică», câtă vreme nici împăratul Leopold nu cerea aceasta în rezoluţia din 
14 aprilie 1698, şi nici protopopii nu voiesc să semneze în octombrie 1698 
acceptarea celor patru puncte şi evită să numească Biserica Catolică «mamă» 50 . 

Aceste acte s-au plăsmuit ulterior pentru ca pe baza lor să se impună 
românilor o formă mai catolică a uniaţiei şi pentru ca să se arate că iniţiativa 
uniaţiei aparţine românilor şi e mai veche decât decretul lui Leopoid din 14 
aprilie 1698 şi decât vlădica Atanasie. 

b) Iezuitul Baranyi după ce a izbutit, prin cardinalul Coloniei, să 
determine pe împăratul Leopold I să dea rezoluţia din 14 aprilie 1698, s-a întors 
în Transilvania şi a început să lucreze pe lângă doi-trei protopopi ortodocşi (în 
special pe lângă protopopul Gheorghe din Daia care era şi notarul soborului, pe 
lângă protopopul Nicolae din Sebeş, ambii aproape de Alba Iulia, şi pe lângă 
preotul Ioan din Alba Iulia), arătându-le beneficiile de care se vor împărtăşi 
preoţii ortodocşi dacă vor semna o acceptare a unirii cu Roma papală 51 . 

Intre timp, cardinalul Coloniei, nemulţumit că în Diploma din 14 aprilie 
1698 împăratul nu cerea preoţilor ortodocşi români decât recunoaşterea papei, 
publică şi el un apel la 2 iunie 1698, către preoţii ortodocşi români, în care 
exprimându-le bucuria că prin decretul imperial «li s-a deschis calea» spre 
unirea cu Biserica papală a Romei, le promite şi el o «protecţie şi favoare» cu 
atât mai mare cu cât se vor dovedi «mai fervenţi în mărturisirea şi în 
conservarea uniaţiei, învăţând, mărturisind şi crezând privat şi public toate 
acelea pe care le învaţă, le mărturiseşte şi le crede Sfânta Maică Biserică 



50 Argumentele pentru falsitatea acestor acte sunt expuse pe larg la Silviu Dragomir, Romanii din Transilvania şi 
unirea cu Biserica Romei, în «Biserica Ortodoxă Română», LXXX (1962), nr. 9 - 10, p. 865 — 880. 

51 Şt. Lupsa, op. cit„ în «Biserica Ortodoxă Română», LXVI (1943), nr. 9 - 10, p. 493. şi la Silviu Dragomir, 
Românii din Transilvania si unirea. ... p. 898). 

Romano-Catolică, dar în special cele patru puncte» (primatul papal, azima, 
purgatoriul şi purcederea Sfîntului Duh şi de la Fiul) 52 . 

Metoda aceasta de a promite şi a acorda favorurile pe măsura zelului de a 
lucra la catolicizarea ortodocşilor români a fost urmărită permanent în istoria 
uniaţiei. Tot în luna iunie 1698 vine de la Bucureşti, unde plecase încă din 
toamna anului 1697 pentru hirotonie, şi noul mitropolit al românilor din 
Transilvania, Atanasie. Baranyi începe să lucreze şi pe lângă el. El reuşeşte să 
obţină iscăliturile a 38 de protopopi pe un act căruia i s-a pus data de 7 
octombrie 1698, dar nu cu recunoaşterea celor patru puncte, cum cerea 
cardinalul Coloniei, şi nici măcar «cu recunoaşterea pontificelui roman», cum 
cerea împăratul Leopold I. Baranyi a trebuit să se mulţumească cu atâta. Dar şi- 
a rezervat o pagină albă în act pentru a introduce acolo condiţiile cerute de şeful 
său, cardinalul Coloniei. 

Actul se compune din trei foi sau 6 pagini, adică dintr-o coală îndoită şi 
încă dintr-o jumătate coală lipită. Foaia a doua a colii a doua s-a tăiat probabil 
ulterior, după ce s-a constatat că nu se pot obţine semnături mai multe. 

Pe prima pagină e un text românesc care cuprinde declaraţia de unire 
formală, pur nominală, cu Biserica papală a Romei, cu un adaos pus în josul 
paginii, să nu se clintească nimic din obiceiul şi cultul «Bisericii noastre a 
Răsăritului», şi vlădicii să fie hirotoniţi de patriarhul ortodox din imperiu (adică 
de patriarhul ortodox din Karlovitz), papa şi împăratul având doar să-i 
întărească: pe pagina a doua e un text latin, care are intercalate şi cele patru 
puncte ale doctrinei catolice; pe paginile a treia, a patra şi a cincea urmează 
semnăturile, iar în josul semnăturilor din pagina cincea, un codicil scris de mâna 
mitropolitului Atanasie. Pagina a şasea e goală. 

Se vede că protopopilor li s-a cerut de către Baranyi, sau prin Atanasie, să 
semneze documentul din pagina întâia, începând din pagina a treia, pagina a 
doua rămânând în alb pentru a fi completată ulterior, ceea ce s-a şi întâmplat. 

Dar din precauţie, protopopii sau mitropolitul Atanasie, care va fi strâns 
semnăturile, au întărit pentru preîntâmpinarea eventualelor completări neagreate 
în paginile a doua şi a şasea, goale, atât în josul paginii întâi, cât şi în josul 
paginii a cincea, unde se terminau semnăturile, prin postscripturi, ideea din 
textul românesc principal, semnat de ei: că nu înţeleg unirea decât ca o legătură 
formală cu Biserica papală a Romei, neacceptîndu-se nici măcar primatul papal, 
ci păstrându-se toată credinţa şi cultul ortodox. 

Iată textul românesc principal din prima pagină: 

«Noi mai jos scrişi, vlădica, protopopii şi popii bisericilor româneşti, dăm 
în ştire tuturor cărora se cuvine, mai vârtos ţării Ardealului: 

t Cercând schimbarea ceştii lumi înşelătoare şi nestarea şi neperirea 
sufletelor cărora în măsură mai mare trebuie a fi decât toate, din bună voia 
noastră, ne unim cu Biserica Romei cea catolică şi ne mărturisim a fi mădularele 



! N. Nilles, op. cit.,p. 197. 

ceştii Biserici sfinte catolicească a Romei, prin această carte de mărturie a 
noastră şi cu acele priveleghiomuri voim să trăim, cu carele trăiesc mădulările şi 
popii ceştii Biserici sfinte, precum înălţia sa împăratul şi coronatul craiul nostru 
în milostenia decretumului înălţimei sale ne face părtaşi. Care milă a înalţii sale 
nevrând a o lepăda, cum se cade credincioşilor înalţii sale, această carte de 
mărturie şi înalţii sale şi ţării Ardealului o dăm înainte. Pentru care mai mare 
tărie dăm peceţile şi scrisorile manilor noastre. S-a dat în Bălgrad în anii 
Domnului 1698, în 7 zile a lui octomvrie». 

După acest text foarte general, urmează în aceeaşi pagină post-scriptum- 
ul următor, în care se afirmă şi pozitiv voinţa protopopilor de a păstra toată 
credinţa Bisericii Ortodoxe: 

i 

« t Insă într-acest chip ne unim şi ne mărturisim mădulări sfintei catoliceşti 
biserici a Romei, cum pre noi şi rămăşiţele noastre din obiceiul Bisericii noastre 
a Răsăritului să nu ne clătească, ci toate ţărămoniile, sărbătorile, posturile, cum 
până acum aşa şi de acum înainte să fim slobozi a le ţinea după călindarul vechi. 
Şi pre cinstitul vlădica nostru Atanasie nime până la moartea sfinţii sale să n- 
aibă putere a-1 clăti din scaunul sfinţii sale. Ci tocma de i s-ar tâmpla moarte, să 
stea în voia soborului pe cine ar alege să fie vlădică, pre care sfinţia sa papa şi 
înălţatul împăratul să-1 întărească şi patriarhul de supt biruinţa înalţii sale să-1 
irotonească şi-n obiceiul şi dregătoriile protopopilor care sunt şi vor fi nici într- 
un fel de lucru nime să nu se amestece, ci să ţie cum şi până acum. Iar de nu ne 
vor lăsa pre noi şi pre rămăşiţele noastre într-această aşezare, peceţile şi 
iscăliturile noastre care am dat să n-aibă nici o tărie. Care lucru l-am dat întărit 
cu pecetea Mitropoliei noastre pentru mai mare mărturie». 

Urmează în aceeaşi pagină pecetea Mitropoliei, dar fără nici o semnătură, 
în josul paginii a cincea, după semnăturile protopopilor, se află acest codicil 
scris de mâna lui Atanasie, dar fără semnătura lui, care nu apare nicăieri în 
document: 

«Şi aşa ne unim, aceşti ce scrim mai sus cum toată legea noastră, slujba 
Bisericii, leturghia, şi posturile şi cărindarul nostru să stea pe loc, iară să n-ar sta 
pe loc acele, nici aceste peceţi să n-aibe nici o tărie asupra noastră şi vlădica 
nostru Atanasie să fie în scaun şi nime să nu-1 hărbătăluiască». 

In pagina a doua, rămasă goală, când s-a dat pentru semnături, s-a 
adăugat, de bună seamă ulterior, următorul text latinesc: 

«Nos infrascripti Ecclesiae Vallachicae in Transylvania Episcopus 
Arhidiaconi et clerus universus memoriae commendamus tenere presentium, 
quibus expedit universis, maxime vero incliti regni Transylvaniae statibus. 

Considerata rum fluxa humanae vitae instabilitate, turn etiam animae 
(cuius în omnibus potior cura habenda) imortalitate, libere ac sponte, impulsu 
divini numinis, cum Ecclesia Romano-Catholica unionem inimus eiusdemque 
Sanctae Matris Romano-Catholicae Ecclesiae commenibra nos tenere 
presentium declaramus, omnia admittentes, profitentes et credentes, quae illa 

admittit, profitetur et credit, praesertim vero illa quattor puncta in quibus hac 
tenus dissentire videamur, quae etiam in clementissimo suae saeratissimae 
Majestatis decreto ab diplomate nobis insinuantur. Qua propter iisdem prorsus 
juribus ac privilegiis quibus eiusdem Sanctae Matris Ecclesiae presbyteri ex in- 
dulto sacrorum canonum ac divorum quondam regni Hungariae regum utuntur, 
nos quoque juxtam praenominatum sacrae, Caesareae regiaeque Majestatis 
decretum, a modo et deinceps uti eiusdem commembra frui ac gaudere volumus. 
In cuius majorem fidem ac robur praesens manifestum nostrum propria manus 
syngrapha nec non sigillo communimus. Anno 1698, 7 octobris. Alba-Iuliae». 

Dacă comparăm textul românesc principal cu textul latin, observăm 
următoarele deosebiri: 

— în textul latin se afirmă că protopopii se obligă să admită «toate câte le 
admite Biserica Romano-Catolică... şi mai ales cele patru puncte» deosebitoare, 
pe când în cel românesc nu se menţionează nici măcar «recunoaşterea 
pontificelui roman». 

Provocarea textului latin la un decret imperial, care ar conţine condiţia 
acceptării tuturor celor ce le crede Biserica Romano-Catolică şi mai ales a celor 
patru puncte, arată probabil că el a putut fi scris numai după emiterea decretului 
lui Leopold din 16 februarie 1699, în care e cuprinsă această condiţie 53 . 

Dar s-ar putea ca acest text interpolat încă înainte de acea dată să fi 
contribuit el însuşi ca împăratul Leopold să ceară în diploma din 16 februarie 
1699, acceptarea credinţei catolice integrale. 

— în textul latin se afirmă că protopopii numesc Biserica Romano- 
Catolică «maică», pe când în textul românesc lipseşte această expresie. 
Dimpotrivă în post-striptum din pagina întâia, protopopii numesc Biserica 
Ortodoxă, «Biserica noastră» a Răsăritului. 

— în textul latin se spune că protopopii îndeplinesc acest act «liber şi de 
bună voie, sub impulsul puterii divine», pe când în cel românesc ei spun simplu 
că-1 îndeplinesc «din bună voia noastră», neatribuind acest act pur politic 
vreunei intervenţii divine. Dimpotrivă, pe lângă dorinţa de a se împărtăşi de 
«privileghiomuri», ei mai dau ca motiv străveziu al actului lor şi nevoia de a se 
supune poruncii împăratului. Ştiau ei ce ştiau despre cele ce-i aşteaptă, daca nu 
se vor supune. în textul latin, care trebuia să ajungă la Viena, nu se putea spune 
aceasta. 

Aşadar în textul românesc protopopii nu acceptau nimic din catolicism, 
decât o confirmare a mitropolitului de către papa. In textul latin însă se pretinde 
că s-a acceptat catolicismul integral. 

Acest text latin n-a putut fi cunoscut de protopopi şi nici de Atanasie, a 
cărui influenţă în redactarea celor două post-scripturi se vede şi din grija ce o 
pune pentru soarta sa. El n-a putut fi cunoscut de el nici pentru motivul că n-ar 
fi acceptat titlul de episcop, când Atanasie este socotit mitropolit până la 



Ibidem, p. 225. 

rehirotonirea lui ca episcop, la 25 martie 1701 la Viena. 

Prin textele lui româneşti, documentul a folosit în prima etapă a uniaţiei 
ca un prim angajament al protopopilor. Dar în faţa autorităţilor trebuia să se 
prezinte că ortodocşii români au acceptat mai mult. De-aceea textul acesta (dacă 
a fost interpolat în document înainte de 16 februarie 1699, dacă nu, unul 
asemănător) este tipărit şi trimis de Baranyi iezuitului Hevennesi ca să-1 prezinte 
curţii din Viena. 

Se pare că el a trimis lui Hevennesi şi originalul întreg, cu completarea 
latină, dar Hevennesi dîndu-şi seama că e deosebit de textul latin 1-a ţinut secret, 
pe de o parte ca să nu se descopere falsul, pe de alta pentru că iezuiţii, după ce 
au prins degetul protopopilor, nu mai erau mulţumiţi numai cu atâta, ci voiau 
mai mult. Astfel, originalul rămas; îngropat între hârtiile lui Hevennesi, a ajuns 
în Biblioteca Universităţii din Budapesta, până la 1879 când 1-a descoperit 
istoricul unit Nicolae-Densuşianu, care condamnă acest fals în următorii 
termeni: «Intenţiunea frauduloasă este aşadar evidentă. Avem înaintea noastră o 
traducţiune din cele mai mişeleşti şi mai criminale, falsificarea unui document 
public, a unui tractat politico-bisericesc, pentru a supune poporul român 
catolicilor şi a desfiinţa Biserica română de Alba-Iulia» 54 . 

Până să se descopere însă originalul, textul latin tipărit aparte şi folosit de 
către autorităţi şi într-o largă publicitate a făcut să se creeze o convingere 
generală că unirea s-a realizat cu acceptarea celor patru puncte şi uniatismul 
astfel înţeles să capete o vechime şi o consistenţă instituţională. Astfel un 
document falsificat a fost primul act de naştere al uniaţiei din Transilvania. 

Pe de altă parte Baranyi trimise o petiţie Dietei ardelene în sesiunea din 
octombrie-decembrie 1698 în numele preoţimii ardelene, prin care cerea 
scutirea de impozite, pe baza decretului din 14 aprilie 1698 al împăratului 
Leopold şi a hotărârii ei de a se uni cu Biserica papală a Romei. Dieta alcătuită 
mai mult din calvini şi luterani hotărăşte la 23 noiembrie 1698 următoarele: «La 
petiţia preoţilor români vedem din milostiva rezoluţie a Maiestăţii sale», că li se 
acordă celor ce trec la o religie recepta aceleaşi privilegii pe care le au şi preoţii 
acelei religii. Dar preoţii români vor continua să plătească impozite «chiar dacă 
şi-au schimbat religia», în acest sens, Dieta trimite şi un memoriu împăratului, 
ca să nu împărtăşească acelei naţiuni o mai mare libertate decât a avut până 
acum. Dieta mai hotărăşte să se facă o anchetă în satele româneşti, ca să se vadă 
care preot şi mireni se declară pentru uniaţie, urmând ca rezultatul anchetei să 
fie prezentat Dietei în sesiunea ei de la Sighişoara, de la începutul anului 1699 55 . 

Ancheta s-a efectuat în ianuarie 1699. Din mica parte de acte ale acestei 
anchete care s-au păstrat în Arhiva de stat a R. P. Ungare 56 , reiese că dacă o 



54 Nicolae Densuşianu, Independenţa bisericească, Braşov, 1893, p. 28, la Şt. Lupşa, op. cit, în «Biserica 
Ortodoxă Română», LXVI (1943), nr. 9 - 10. p. 483. 

55 Silviu Dragomir, op. cit, p. 13. 

56 Erdelyi Kormanyszek, 1968, nr. 248, 250, 252 şi 1699, nr. 599 şi 603, la Silviu Dragomir, Istoria dezrobirii..., 
p. 15 - 18. şi Românii din Transilvania şi unirea..., p. 913 - 922 

parte redusă a clerului s-a declarat că face ce face şi vlădica, credincioşii 
aproape în întregime au declarat că voiesc «să rămână până la moarte în religia 
în care au fost până acum», în cele mai multe părţi, mulţi preoţi nu s-au 
prezentat în faţa comisiilor pentru că primiseră ordin de la Mitropolitul Atanasie 
să nu se prezinte, deoarece această anchetă era ordonată de o Dietă calvină ca să 
stabilească mai degrabă împotrivirea poporului la uniaţie. La începutul anchetei 
se citea rezoluţia imperială din 14 aprilie 1698, deci nu un Catehism superior 
celui ortodox, ci făgăduiala unor privilegii, adică a unei situaţii economice 
superioare. Asupra unor preoţi ea a avut oarecare influenţă, prin promisiunile ce 
li se făceau, dar poporului ea nu-i promitea nimic. 

In comitatul Dobîca, ţăranii români din sate au declarat în unanimitate că 
rămân în religia lor, cu excepţia celor din Tioltiur care au spus că deşi ţin la 
legea lor, ei dacă ar fi forţaţi nu se lasă omorâţi pentru religia lor. Preoţii care s- 
au prezentat au spus însă că cred cum crede vlădica lor, dar de semnat nu 
semnează. Numai în acest comitat vlădica Atanasie reuşise să câştige o aderenţă 
mai mare între preoţi, în comitatul Cluj, ţăranii români din 41 de comune s-au 
declarat pentru religia în care s-au născut, iar din 23 preoţi câţi s-au prezentat, 
numai 6 au aprobat acţiunea vlădicului. 

în ţinutul de pe cursul de sus al Mureşului din 3 1 de comune numai două 
s-au declarat să asculte de vlădica, pe când în celelalte toţi credincioşii şi toţi 
preoţii au declarat că rămân în legea lor. La fel au făcut toţi preoţii din Ţara 
Bîrsei şi Ţara Oltului. Tot aşa s-au exprimat şi cele peste 30 de sate din părţile 
secuieşti. 

Totalizînd rezultatele din ţinuturile de unde s-au păstrat actele anchetei, 
constatăm că adeziunea pentru Atanasie au exprimat-o 29 de preoţi, pe când 58 
s-au declarat pentru credinţa lor veche, iar 27 de preoţi au făcut o declaraţie 
echivocă. Dintre comune, 276 s-au pronunţat că vor să rămână la legea lor, 2 
pentru uniaţie, iar 20 au răspuns echivoc 57 . Preoţii care s-au exprimat pentru 
Atanasie gândeau cam la fel cu protopopul Mihai din Călata (Cluj): «în care 
parte vor hotărî popii români a se recipia, rămân şi eu cu ei, dar decât să-mi 
schimb credinţa, mai bine sunt gata a muri. Totuşi fac rugăciuni pentru papa de 
la Roma». Deci cam atitudinea din textul românesc semnat de cei 38 de proto- 
popi, la 7 octombrie 1698. 

Dieta transilvană adunată la Sighişoara în 20 ianuarie 1699, după ce a 
impus pe preoţii români iarăşi cu 4.950 florini, s-a pomenit, ca răspuns la 
demonstraţia ei din noiembrie 1698, cu diploma imperială din 16 februarie 
1699, care sancţiona unirea românilor cu Roma papală pe baza acceptării 
întregii doctrine catolice (ca în textul interpolat în actul de la 7 octombrie 1698 
de Baranyi) şi hotăra să acorde preoţilor uniţi scutirile şi privilegiile de care se 
bucură şi preoţii catolici. Intr-un protest mai energic din 14 iulie 1699, guvernul 
transilvănean spunea: «Schimbarea de religie impusă poporului român e departe 



Silviu Dragomir, Istoria dezrobirii..., p. 15 - 18. 

de a fi spre vreun folos religiei catolice... Privind lucrurile mai în deplină 
lumină, popii români nu au devenit catolici veritabili sau uniţi adevăraţi, nici 
prieteni şi aderenţi ai catolicismului, ci doar nişte oameni eliberaţi de impozite 
şi de iobăgie, hotărâţi să lupte împotriva domnilor de pământ... provocând 
trecerea sarcinilor suportate de preoţi pe umerii celorlalţi contribuabili». 

Drept răspuns împăratul Leopold I emite la 26 august 1699 un nou decret 
către guvernul transilvănean, ameninţînd cu pedepse aspre pe cei ce 
«împiedică» pe români să se declare pentru unirea cu Biserica Romano- 
Catolică, sau îi îndeamnă să revină asupra hotărârii lor. Un rescript în acelaşi 
sens e trimis în aceeaşi zi generalului Rabutin 58 . 

c) Dar aceste ameninţări, ca şi cele repetate în Decretul din 12 decembrie 
1699, adresate mai mult calvinilor din Dietă, nu erau suficiente pentru a asigura 
progresul unirii. Alta era cauza că ea nu progresa: opoziţia credincioşilor 
ortodocşi români, pe care curtea din Viena credea că o susţine şi şovăiala 
mitropolitului Atanasie, reflectată şi în atitudinea echivocă a preoţilor. Deci 
trebuia făcut ceva ca să silească şi pe Atanasie să iasă din această şovăială. 

Textul semnat la 7 octombrie 1698 şi susţinut de Atanasie nu promitea în 
fond aproape nimic Bisericii Romano-Catolice. Ulterior Atanasie tipărea cu 
cheltuiala lui Brîncoveanu o Cazanie (Kiriacodromion) în care se susţinea 
învăţătura că Duhul Sfînt purcede numai de la Tatăl, învăţătură pe care n-a 
corectat-o nici după ce a fost admonestat prin scrisori de cardinalul Coloniei. 

In epilogul cărţii se scria că «ea s-a tipărit nu cu socoteala aceea ca să 
facem strămutare împotriva Scripturii au în rânduiala dogmelor, ce ţine şi 
porunceşte pravoslavnica Biserică a Răsăritului». 

Tipărirea a durat de la 1 martie până la 20 decembrie 1699 59 . 

In acelaşi timp a tipărit Atanasie un Catehism (Bucoavna) care menţinea 
învăţăturile ortodoxe. Apoi a trimis o scrisoare către Brâncoveanu, în care 
declara că «unirea s-a făcut numai în aparenţă, iar popii s-au unit pentru a fi 
scutiţi de dări» 60 . 

Atanasie ţine totodată, în continuare, un secretar calvin, cu toate 
stăruinţele iezuiţilor de a-1 îndepărta 61 . La 26 noiembrie 1698 Atanasie asigură 
pe superintendentul calvin Veszpremi că mai degrabă e gata a ieşi din ţară pe 
jos cu bâta în mână decât să-şi calce jurământul de credinţă faţă de el 62 . 

Toate acestea arătau că Atanasie nu era un aderent convins al uniatiei 
chiar dacă la 21 martie 1699, neavând ce face, a vizitat Braşovul cu 
comandantul militar al oraşului, Leiningen, şi cu misionarul iezuit alături în 



58 Ibidem, p. 19 - 20; rezoluţia la Hurmuzaki, Documente, V. 1, p. 541. 

59 1. Bianu-Hodoş, Bibliografia românească veche, I, Bucureşti, 1903, p. 369 - 376. 

60 N. Nilles, op. cit, p. 259 - 261. 

61 Ibidem. 

62 



P. Bod, Brevis Vallachorum Transylvaniae Historia, litografiat, Cluj, 1890, f. 195, la Gh. Popovici, Unirea, 
românilor din Transilvania, Lugoj, 1901. p. 62. şi 64. 

trăsură, cu suita militară, şi chiar dacă cu această ocazie s-au difuzat decretele 
lui Leopold cu apelul lui Coloniei din 2 iunie 1698 şi textul de la 7 octombrie 
1698, după izvoarele iezuite, deşi aceasta nu e sigur 63 . 

Atanasie nu făcea de la sine paşi hotărâţi pentru progresul uniatiei, căci 
pretinsul sinod de la Alba Iulia, din 5 septembrie 1 700, unde toţi protopopii (în 
număr de 54), cu câte doi preoţi (în număr de 1563) şi cu câte trei mireni 
(reprezentând 200.000 de oameni) ar fi aprobat o declaraţie de acceptare a 
uniatiei asemenea celei latineşti interpolată în actul de la 7octombrie 1698, este 
o pură invenţie. Căci declaraţia respectivă există numai în latineşte, fără 
semnături, pretinzând că e o copie după originalul depus de Baranyi la 
Episcopia romano-catolică din Alba Iulia, unde însă nu se găseşte 64 . 

S-ar spune că Atanasie oscila. Dar e mai corect a se spune că el sta pe 
lângă actul de la 7 octombrie 1698, în care nu se promitea acceptarea nici unui 
punct de credinţă catolică. Aceasta corespunde cu ce spun credincioşii ortodocşi 
români din plasa Blaşfalău la o anchetă din toamna anului 1699, anchetă la care 
constatăm din actele rămase că românii s-au declarat iarăşi pretutindeni pentru 
vechea lor lege: «Fiindcă n-au văzut de la vlădica lor scrisoarea că a trebuit să-şi 
schimbe religia, şi-o ţin ca până acum, cum le-a rămas din părinţi» 65 . 

Dar iezuiţii nu mai puteau tolera poziţia aceasta a lui Atanasie, care 
periclita întreaga lor operă, împăratul Leopold se angajase şi el în ultimele 
decrete să nu acorde beneficii decât cu condiţia catolicizării reale. 

Documentele falsificate, făgăduielile făcute, «predica» iezuiţilor militari, 
se dovedeau fără putere să transforme o realitate în sensul dorit de ele. Trebuia 
să se pună la o contribuţie mai hotărâtă forţa de stat asupra căpeteniei religioase 
a românilor, pentru a realiza transformarea dorită. Se ştia că după el se vor lua şi 
preoţii şi se socotea că poporul va putea fi trecut fără să ştie în sânul Bisericii 
Catolice. 

d) în scopul scoaterii lui Atanasie din atitudinea lui echivoca, încă la 27 
noiembrie 1698 Baranyi cerea lui Coloniei să exopereze de la împărat un ordin 
de chemare a lui la Viena 66 . 

Dar nici curtea din Viena nu voia să dea un ordin direct în acest sens, nici 
Atanasie nu se lăsa uşor convins să facă acest drum riscant. Scrisorile lui către 
Coloniei, prin care cerea să meargă la Viena, din toamna anului 1699, sunt şi ele 
falsificate. A trebuit ca generalul Rabutin, la sfatul iezuitului Neurauter, afectat 
la 1700 pe lângă comandamentul Transilvaniei, sau poate şi la sugestia curţii din 
Viena, să ia decizia să trimită pe Atanasie la Viena, însă nu printr-un ordin 
formal, ci prin persuasiunea exercitată asupra lui de Neurauter, trimis în acest 

63 Şt. Lupşa, op. cit., în «Biserica Ortodoxă Română», LXVI (1948), nr. 11 - 12, p. 531 şi Silviu Dragomir, 
Românii din Transilvania şi unirea..., p. 910. 

64 Silviu Dragomir, Românii din Transilvania şi unirea..., p. 904. 

65 Şt. Lupşa, op. cit, în «Biserica Ortodoxă Română». LXVI (1948), nr. 1 1 — 12, p, 556. 

66 N. Nilles, op. cit, p. 219. 

scop în toamna anului 1 700 de la Sibiu la Alba Iulia. Prin promisiuni, dar mai 
mult prin ameninţări voalate, Atanasie a trebuit să se decidă să facă această 
călătorie 67 . Dovadă că se temea de rezultatul acestei călătorii, e că Atanasie a 
adunat aproape de plecare, la 6 ianuarie 1700, pe protopopi şi o mulţime de 
preoţi pentru a aproba o declaraţie în care poftesc «pe Sfinţia Sa Mitropolitul 
nostru Atanasie să-şi ţină scaunul în pace», iar «în lucrurile vlădiceşti, fără 
ştirea soborului, nimeni să n-aibă dreptul a se amesteca dintr-alţi mireni sau 
străini». Toţi declară că-şi ţin jurământul de a rămâne credincioşi vlădicului şi 
soborului. Popa Toader declară: «Ţin cu Părintele Mitropolit până la moarte 
leghea», iar protopopul de la Călian declară: «Ţin credinţa în veci», deci stăteau 
pe lângă «cartea de mărturie» de la 7 octombrie 1698. 

Dar certificatul ce i s-a dat de sobor nu i-a ajutat nimic lui Atanasie, care 
a plecat la Viena la sfârşitul lui ianuarie 1701. Viena nu se împiedica de voinţa 
Bisericii şi a poporului credincios din Transilvania, reprezentaţi de clerul său. 
La Viena, unde a mers însoţit de iezuitul Neurauter, s-a pus în mişcare tot 
aparatul iezuit de presiuni şi momeli. Doar nu degeaba Atanasie a fost dus la 
Viena, «ca celor ce rezistă unirii să li se aplice teroarea» («Unioni resistentibus 
terror incuteretur») 68 . 

Propaganda actuală a unor fugari uniţi că asupra lui Atanasie nu s-a 
exercitat nici o silă la Viena, ci, dimpotrivă, el s-a rugat să fie primit la 
catolicism, sfidează toate documentele. 

Mai întâi Atanasie a fost supus unei judecăţi, ca sa răspundă la 22 puncte 
de acuzare dintr-o pâră alcătuită — zice-se — de preoţi uniţi, dar în realitate 
poate de 2 - 3 din aceştia, instrumente folosite de iezuiţi. Unele încriminări se 
refereau la infidelitatea sa faţă de uniaţie şi la legăturile cu Brîncoveanu şi cu 
mitropolitul de la Bucureşti, altele la acte de lăcomie şi imoralitate. Consiliul de 
judecată era format din Coloniei şi din oamenii săi (Kalnoki, Fiat, Hevennesi, 
Neurauter). între timp a sosit de la iezuitul din Cluj, Kapi, raportul cerut de 
Coloniei despre Atanasie, împreună cu informaţiile obţinute de Kapi de la 
iezuitul din Sibiu, Gebbardt, Kapi propunea mutarea lui Atanasie undeva afară 
din ţară, deci un fel de exil, ca cel de mai târziu al lui Inocenţiu Micu Clain, 
întrucât «e foarte suspect în privinţa adevăratei uniri» şi «unirea nu va reuşi 
decât sub un episcop cu adevărat unit». «Iar părerea mea e că toată unirea asta, 
se bazează ca pe o temelie, pe persoana episcopului». «Cred că ajunge să lucrăm 
acum numai pentru obţinerea sumară a unirii acesteia. Ca să înlăturăm toate 
gravele abuzuri ale românilor (adică cultul şi credinţa ortodoxă) e şi prea 
periculos şi chiar imposibil. Drept aceea e de ajuns dacă episcopul şi ceilalţi 
dintre ei, care vor face mărturisirea credinţei şi a unirii, vor promite în comun că 
vor să atârne de Biserica Romei şi de reprezentanţii ei şi să ţină ritul grec după 
norma aprobată de ea şi în alte părţi, nu altul. Va fi grija noastră pe urmă să 

67 Mihail Dan, op. cit, p. 313 - 420. 

68 N. Nilles, op. cit, p. 184, 272. 

schimbăm în timpurile viitoare pe nesimţite multe din obiceiurile lor şi chiar şi 
din liturghie şi din cele sfinte, lămurindu-i că acelea li s-au strecurat prin prostia 
şi lenea preoţilor din aceste părţi, că nu sunt proprii legii greceşti, nici celei 
schismatice, ci contrare minţii sănătoase, credinţei şi religiei creştine» 69 . 

Atanasie a fost pus în faţa alternativei: ori va fi condamnat şi ţinut în exil 
perpetuu, ori acceptă să fie cu adevărat unit, acceptă adică tot ce-i va cere 
cardinalul, în care caz se va putea adapă din râurile de lapte şi de miere ale 
tuturor beneficiilor ierarhilor catolici. 

Atanasie s-a hotărât pentru ultima parte a alternativei, îndată ce s-a decis 
pentru aceasta, la 10 martie 1701, au fost nobilitate rudele sale: preot Ştefan Pop 
din Poiana, soţia lui, Caterina Toma, fiul lor Abraam şi descendenţii lor 70 . 

însoţitorii lui Atanasie, Ştefan Raţ şi Mihai Puiu, epitropii Mitropoliei, au 
trecut la catolicism în schimbul nobilitarii lor 71 . 

Atanasie a obţinut la 1 9 martie 1701 decretul de confirmare, dar numai ca 
episcop, supus arhiepiscopului ungur de Esztergom, a primit un lanţ de aur şi 
titlul de consilier imperial pentru «meritele», «pentru învăţătura şi erudiţia, 
pentru viaţa lui exemplară, pentru bunele moravuri şi celelalte virtuţi ale sale» 
72 , deşi iezuitul Kapi scrisese în raportul lui: «actualul episcop, aşa cum îl 
cunosc toţi, e prost... şi are multe defecte cunoscute poporului». Se mai ordona 
camerei imperiale să-i plătească o leafă anuală de 4.000 florini 73 . 

Pe seama preoţilor şi laicilor uniţi se dă acum aşa-zisa a doua diplomă 
leopoldină, prima fiind socotită cea din 16 februarie 1699. In ea se promite 
Bisericii unite din Transilvania, personalului şi averilor ei, scutiri de impozite, 
ca şi Bisericii Romano-Catolice. In plus, acum se vorbeşte şi de laici: «Laicii 
care se vor uni, după norma prescrisă de teologul iezuit, vor fi număraţi între 
membrii statului catolic şi astfel între staturile ţării, îndreptăţiţi la legile şi 
beneficiile patriei, nu ca toleraţi ca până acum, ci ca ceilalţi fii ai ei. Se interzice 
tratarea ca iobagi a preoţilor uniţi şi persecutarea lor din cauza unirii». Prin 
faptul că e interzisă numai tratarea preoţilor ca iobagi, se anulează indirect 
emanciparea laicilor, reducându-se la vorbe goale. 

Dar originalul acestei diplome a dispărut, în urma înţelegerii curţii din 
Viena cu nobilii din Dieta transilvană, fiind dosită probabil de iezuiţi şi 
descoperită abia în 1938, în biblioteca «Bruckenthal» din Sibiu 74 . In lipsa 
originalului, manifestîndu-se îndoială în adevărul copiei, îndoială pe care curtea 
din Viena a refuzat să o împrăştie, nu s-a executat nici dispoziţia referitoare la 
preoţi, cu atât mai puţin cea referitoare la laici (punctele 1-3), încât peste 40 de 



69 Ibidem, p. 263 - 269. 

70 Cultura creştină, 1914, p. 517. 



71 N. Nilles, op. cit, p. 307; Cipariu, Acte, p. 269; Bethleen Miklos, Oneletirasa, Pest, 1860, II, p. 203 - 233. 

72 N. Nilles, op. cit, p. 289. 

73 Ibidem,?. 290-291. 

74 Kurt Wessely, A doua diplomă leopoldină, Bucureşti, 1938, în «Analele Academiei Române», Secţia istorică, 
S. III. t. XX. 

ani episcopul Inocenţiu Micu Klein a trebuit să pornească o nouă luptă pentru 
drepturile preoţilor uniţi 75 . 

In schimb s-au executat celelalte dispoziţii ale diplomei, pentru că ele se 
cuprindeau şi în «Reversaliile» semnate de Atanasie. Diploma dispunea adică în 
celelalte puncte: confiscarea de la toţi a Catehismului tipărit de Atanasie, «ca 
viciat în cele fundamentale şi esenţiale»; subordonarea lui Atanasie sub 
arhiepiscopul catolic maghiar de Esztergom; instituirea «teologului» iezuit care 
să-şi dea aprobarea prealabilă la toate actele episcopului şi ale soborului; 
interdicţia corespondenţei cu principele Ţării Româneşti şi cu orice ierarh 
ortodox. Cea mai grăitoare este dispoziţia de la punctul 1 1 al diplomei, în care 
se spune: «Cine vrea să se bucure de privilegiile de mai sus, să facă mărturisirea 
unirii în faţa episcopului şi a teologului. Nu e destul pentru unire ca cineva să 
accepte protecţia uneia din religiile recepte în Ardeal şi să se declare pentru ea, 
ci trebuie să creadă şi să mărturisească tot ce crede şi mărturiseşte acea religie 
ca să poată avea parte de acele scutiri». 

Cu aceasta se taie gândul protopopilor că e de ajuns să se declare formal 
uniţi cu Roma, ca în actul de la 7 octombrie 1698, «ca să primească 
privilegiile»; ei trebuie să se catolicizeze în toate, cu excepţia, deocamdată, a 
ritului. 

Atanasie a plătit pentru iertarea lui de condamnare, pentru onorurile şi 
pentru beneficiile proprii şi ale familiei lui cu «reversaliile» (cu «reversul») 
sale, în care promitea «Sfîntului împărat Leopold», să fie supus arhiepiscopului 
de Esztergom şi să recunoască pe papa drept cap al Bisericii, să respecte 
Conciliul de la Trident, deci toată dogmatica catolică stabilită de acela, desigur 
fără să aibă Atanasie, în simplitatea lui, habar de ea; se mai obliga ca nici un 
popă supus lui să nu primească «privileghiomurile», decât acela care va primi 
cu jurământ «uniciunea», în sensul de mai sus ; să primească a fi hirotonit din 
nou de arhiepiscopul de Esztergom, întrucât nu se ştie «a fi pe calea legii la 
popie şi la vlădicie», ca să fie «cu adevărat în popie şi vlădicie», să hirotonească 
din nou pe toţi protopopii şi preoţii săi; să tipărească un nou catehism, retrăgînd 
cărţile tipărite până acum; să tipărească cu aprobarea «teologului» cărţi noi fără 
greşelile şismaticeşti şi iriticeşti, care prin neştiinţa şi prostia noastră (deşi era 
decorat pentru, «erudiţia» lui, — n.n.) sau prin şismă au intrat»; să asculte pe 
teolog ca pe un «părinte dătător de sfat» (pentru a se catehiza posterior şi treptat 
în catolicismul integral, adoptat în prealabil din «convingere», — n.n.); nu va 
hirotoni pe nimeni fără aprobarea teologului; va înceta orice corespondenţă cu 
Vodă al Ţării Munteneşti şi cu mitropolitul din Bucureşti; va da afară de la 
curtea sa pe orice schismatic, nemaiţinând decât catolici sau «dirept uniţi». 

Cu siguranţă că numai sub cele mai grele ameninţări a putut să dea 
Atanasie «cel mai înjositor act public săvârşit până atunci de un vlădică 



Silviu Dragomir, Romanii din Transilvania şi unirea..., p. 933 — 934. 

românesc» 76 , care însemna o catolicizare personală totală cu făgăduiala de a 
introduce poporul român din Transilvania pe drumul acestei catolicizări şi 
deznaţionalizări. 

La 24 martie 1701, Atanasie a fost rehirotonit preot, iar a doua zi ar- 
hiereu, de către cardinalul Coloniei şi episcopii catolici maghiari din Gyor şi 
Nytra, în capela Sfânta Ana din Viena, a iezuiţilor. 

Aceasta contravenea doctrinei catolice despre validitatea tainelor 
ortodoxe. Pe de altă parte avem aici începutul biritualismului ce se va practica 
adeseori în Biserica unită din Transilvania, pentru catolicizarea treptată a 
uniţilor, chiar şi în privinţa ritului. Atanasie e hirotonit după ritul catolic, dar va 
săvârşi liturghia după ritul ortodox, putând evident să o săvârşească şi după ritul 
catolic, aşa cum la 25 februarie 1965 patriarhii uniţi din Orient au servit cu papa 
«missa» catolică, cu ocazia promovării lor la rangul de cardinali, iar Papa Paul 
al Vl-lea săvârşeşte uneori liturghia bizantină. Episcopul unit Ioan Patachi, care 
a urmat lui Atanasie, fusese preot catolic, deci hirotonit după ritul catolic. Că 
prin această amestecare de rituri se urmărea treptata catolicizare a credincioşilor 
uniţi, chiar şi în privinţa ritului, cu toate promisiunile contrare, o spune statul 
catolic din Transilvania în recomandarea lui Patachi ca episcop, la 10 ianuarie 
1715: «însuşirile sale ne fac să credem că vom ajunge ceea ce a intenţionat în 
chipul cel mai pios, împăratul Leopold prin legătura sfintei uniri, că adică acest 
popor, încetul cu încetul, tratându-1 cu blândeţe şi forţă («suavităţi, fortitudini 
admixta»), să se facă nu numai unit, ci nu peste mult, după cum ne aşteptăm, să 
primească şi ritul roman». Aceasta ar fi o «unire reală» şi nu «vopsită», spune 
răspicat statul catolic din Transilvania în recomandarea sa 77 . Intenţia aceasta a 
statului catolic maghiar şi a nobilimii catolice maghiare o divulgă şi 
guvernatorul Kornis la 5 decembrie 1715, într-o scrisoare către iezuitul 
Hevennesi: «Fruntaşii catolici şi clerul romano-catolic sunt unanim pentru 
Patachi, prin a cărui lucrare se va îndeplini ceea ce s-a căutat timp atât de 
îndelungat, fără să se fi putut obţine şi fără să se poată obţine altfel, că adică 
după ce poporul acesta va fi câştigat printr-un om capabil, deprinzându-se şi 
îmbrăţişând deplin ritul nostru, statul catolic să întreacă în număr şi putere 
celelalte confesiuni» 78 . 

Desigur că nu era vorba numai de o apartenenţă prin confesiune a 
românilor uniţi la statul catolic, căci pe baza ei, românii ar fi putut fi primiţi în 
statul catolic încă de la 1701; se urmărea o încadrare a românilor în statul 
catolic, prin deznaţionalizarea lor. 

Dar prin aceasta ei vindeau pielea ursului din pădure. Iar ursul nu s-a lăsat 
prins. Atanasie, la 1701, a inaugurat şirul vârfurilor unite catolicizate (toţi 
episcopii uniţi primeau hirotonia după ritul catolic), şi tinzând la o catolicizare a 



76 N. Iorga, Istoria Bisericii Române ..., II, p. 29. 

77 Anexa 13, la Silviu Dragomir, Istoria dezrobirii religioase..., partea a Ii-a, p. 21. 

78 «Colecţia Rosenfeld» , la Silviu Dragomir, Istoria dezrobirii religioase..., voi. II, p. 249, 254. 

românilor uniţi, folosind pentru el ritul oriental numai ca o primă momeală, în 
acest sens actul de instalare a lui Atanasie ca episcop în iunie 1701 poate fi 
considerat ca începutul uniatismului în Ardeal. Dar poporul însuşi a luptat până 
la 1761, cu mici excepţii, întreg, pentru a rămânea deplin în sânul Bisericii 
Ortodoxe strămoşeşti, iar de atunci cei înscrişi de comisiile militare ale 
generalului Bucow cu forţa în registrul uniţilor şi cei siliţi sau amăgiţi după 
aceea să devină uniţi au luptat tot timpul pentru ca subordonarea lor sub ierarhia 
unită supusă Romei să n-aibă decât un caracter administrativ, în sensul 
declaraţiei semnate de către protopopi la 7 octombrie 1698, aşteptând clipa în 
care vor putea să iasă şi din această legătură periculoasă, prin intenţiile celor ce 
îi aduseseră şi-i ţineau în ea. Aceste două lucruri le vom urmări în cele 
următoare. 



3 . Lupta românilor din Transilvania pentru a rămîne 

în Biserica strămoşească şi persecuţiile neîntrerupte 

suportate din cauza aceasta 

Ar trebui volume pentru descrierea persecuţiilor neîntrerupte suportate de 
poporul român din Transilvania, pentru voinţa lui de a rămâne în Biserica 
Ortodoxă, mai ales de la anul 1701 până la anul 1761, când o parte a lui a reuşit 
să obţină un episcop ortodox, şi prin patenta imperială din 6 noiembrie 1762, o 
toleranţă condiţionată 79 , iar altă parte mult mai mică a fost înregistrată cu forţa 
ca unită. Ne vom mulţumi aici numai cu câteva spicuiri exemplificatoare din 
această zbuciumată perioadă istorică. 

a) încă a treia zi după instalarea lui Atanasie ca episcop pentru a servi 
catolicismului, întâmplată la 25 iunie 1701, românul Nagyszegi înainta un 
protest la curtea imperială în numele preoţilor şi credincioşilor ortodocşi din 
părţile Alba-Iuliei, Braşovului şi Făgăraşului, fapt pentru care Nagyszegi a plătit 
cu închisoare de 6 ani. 

Intr-un memoriu înaintat din temniţă la 5 noiembrie 1701 către judele 
regesc din Sibiu, Nagyszegi scria: «Ca să nu se nască revoluţia în Transilvania, 
ci ca toate aceste lucruri să le potolească Maiestatea Sa, eu sfătuiesc să se dea 
pace religiilor, să creadă şi să se roage fiecare cum vrea» 80 . 

Românii din ţinutul Braşovului şi Făgăraşului s-au rupt formal de sub 
jurisdicţia episcopului Atanasie şi a urmaşilor, intrând sub jurisdicţia 
mitropolitului de Bucureşti, apoi de la 1716, de când Oltenia a ajuns sub 
stăpânirea Austriei, sub cea a episcopului de Rîmnic, iar prin acesta sub cea a 
mitropolitului de Carlowitz. 

19 Silviu Dragomir, Istoria dezrobirii religioase..., voi. II, p. 249, 254. 

80 Textul latin la Silviu Dragomir, Istoria dezrobirii religioase..., voi. I, Anexa 2 şi 3, p. 5 - 13. 

Dar o vreme a domnit în popor o confuzie. El nu-şi dădea încă seama ce 
s-a întâmplat, întrucât preoţii nu-i spuneau că nu mai sunt ortodocşi. După ce s-a 
dumirit însă că se intenţionează ruperea lui de la credinţa ortodoxă 
strămoşească, o mişcare generală de rezistenţă s-a întins în toată Transilvania, 
mai ales începând din 1744. Credincioşii au început să refuze să mai asiste la 
slujbele preoţilor uniţi şi-şi trimiteau tineri să se hirotonească la episcopiile din 
Principate, sau primeau preoţi de peste munţi. Curtea din Viena a ordonat 
arestarea acestor preoţi şi călugări în diferite rânduri, ceea ce echivala cu 
interdicţia cultului ortodox. Astfel a început lupta între români şi autorităţile 
imperiale, luptă în care poporul n-a putut fi niciodată învins. 

Preoţii uniţi aduceau fiscul şi armata pe capul satelor. Satele trimiteau 
plângeri peste plângeri la autorităţi să le permită să-şi aducă preoţi ortodocşi, 
sau la Patriarhia din Carlowitz, să le ia sub oblăduirea sa ierarhică, în cele mai 
multe cazuri ţineau asemenea preoţi fără voia autorităţilor. 

într-o petiţie către contele Haller, guvernatorul Transilvaniei, românii din 
scaunele Săliştei, Miercurii, Sebeşului, Orăştiei şi Dobrei, declară, în noiembrie 
1748, că nu au fost şi nici nu vor să fie uniţi şi aceasta au fâcut-o cunoscut şi 
împărătesei printr-o delegaţie trimisă. «Dumnezeu ştie câte asupriri suportăm şi 
în trupurile şi în sufletele noastre din pricina unirii, suferind mari silnicii. Căci 
nu ştim cine ne-a declarat pe noi uniţi; noi însă declarăm pe faţă că n-am fost 
uniţi. Când s-a introdus unirea în Transilvania la 1701... câte doi oameni din 
Braşov, Făgăraş, Sibiu au făcut cerere cu protest nu ca să nu se introducă unirea 
în Transilvania, numai ca să nu se facă aceasta cu violentă... Când a venit Ioan 
Patachi ca episcop (la 1715), ne-am ridicat cu tot districtul nostru şi am făcut 
cerere cu mari rugăciuni să nu fim siliţi cu violenţă să îmbrăţişăm unirea, pentru 
că noi nu vom îmbrăţişa unirea... Venind al doilea episcop, Dl. Ioan Inocenţiu 
Klein, iarăşi ne-am ridicat şi cerem să nu fim siliţi la unire pentru că noi nu o 
vom primi... Şi popii noştri, fără să ştim noi, s-au dus şi s-au unit şi când noi am 
întrebat: «domniile voastre v-aţi unit?», ei luând pâinea în mâini (Sfînta 
Cuminecătură), îngenunchind s-au jurat, nu numai pe pâine şi pe vin, ci şi pe 
copiii lor că nu sunt uniţi. Noi i-am crezut ca unor părinţi duhovniceşti ai noştri, 
dar pe urmă am aflat că ei s-au alăturat unirii. 

Din cauza aceasta, noi ne-am retras de la ei. Dacă s-au unit, să-şi păstreze 
unirea pentru ei, pe care noi n-o vom păstra, pentru că niciodată n-am fost 
uniţi... Ei au făcut apoi aşa fel, ca să fim jefuiţi şi aduşi, în mizerie; căci am 
ajuns acolo că nu mai suntem în stare să prestăm; contribuţia luminatei regine şi 
pe lângă aceea nu putem să ne mai ducem viaţa. Dacă cineva are o vită îşi achită 
amenda, cine n-are vite», nici vreo altă posesiune, e dezbrăcat de haină. 
Nemaiavând deloc mijloace, ne-am făcut robi altor naţiuni. De aceea suntem 
siliţi să ne refugiem la luminata noastră regină, deoarece totdeauna din porunca 
şi în numele ei ne-au amendat şi ne-au supus la bătăi («verberibus affecerunt 

nos»), ...nu mai putem suporta asupririle şi calamităţile» 81 . 

Rezultatul cererii către împărăteasă a fost că li s-a cerut tuturor satelor să 
trimită câte doi oameni la Sibiu, să li se citească un rescript al împărătesei. 
Citindu-li-se acest rescript în latineşte, fără nici o explicare şi deci neînţelegând 
ei ceva, îndată «din porunca celor mai mari, trimişii noştri au fost alungaţi cu 
bâtele; cei mai tineri aşternîndu-se la fugă deabia au scăpat, cei mai bătrîni, însă, 
şi mai neputincioşi au fost loviţi crud. Apoi doi trimişi ai noştri, Ioan Oancea 
care a dus memoriul la Viena şi un altul care 1-a însoţit, împreună cu opt preoţi 
ai noştri" şi cu câţiva laici, au fost luaţi din casele lor şi duşi în lanţuri şi 
aruncaţi în carcera murdară a unei temniţe cunoscute şi tinuti despărţiţi de orice 
comunicare omenească; am cerut eliberarea lor adeseori, dar orice cerere a fost 
zadarnică; şi pentru că am îndrăznit să facem recurs la Maiestatea Voastră 
suntem ameninţaţi cu chinuri de moarte; şi dacă Maiestatea Voastră nu va 
binevoi să poruncească eliberarea vieţii noastre de chinuri, vom muri bătuţi în 
cap sau cu bîtele» 82 . 

într-o altă cerere către mitropolitul din Carlowitz, românii din aceleaşi 
scaune spun: «După aceea s-au supărat popii cei uniţi şi s-au dus la domni. Şi 
ne-au pârât şi au minţit că noi am fost împreună cu dânşii şi n-am fost nici vom 
fi. Şi ne-au pus sub birşag şi ne-au prins pe noi mai mult decât 300 de oameni, 
tot fruntea şi noi am făgăduit că nu ne vom uni; suntem gata să ne aduceţi 
muierile şi copiii şi să le tăiaţi capetele, apoi să ştiţi Măria Voastră bine că omul 
nu-i slobod cu trupul dar este cu sufletul. Apoi ne-au slobozit şi ne-au pus sub 
birşag mare-cumplit şi sub bătaie». «Apoi au început a prinde popii, de sunt şi 
acuma, prinşi», «în satul Galeş, ne-au trimis două cumpănii de neamţi de ne 
chinuiesc şi ne căsnesc şi de betejeşte un om duc neamţii popii cei uniţi de-1 
cuminecă şi de moare un om, iară duc neamţii de-i îngroapă, şi pătimim de frica 
neamţilor şi de a popilor, şi de naşte vreun prunc aleargă popii cu neamţii de-1 
botează cu diasila. Şi oare om nu vrea să meargă cu popii cei uniţi la biserică îi 
trage întâi câte 50 de bani, a doua oară câte un florin şi merg la cârciumă şi-i 
beau». «Să judeci Prea Sfinţia Ta ce vină avem noi, că de câte ori au venit 
arhierei în Tara Ardealului nu de credinţa noastră, fiind uniţi, noi totdeauna ne- 
am apărat şi acuma, făcătorii de rău, popii, ne fac o silă cumplită ca aceasta» 83 . 

Intr-o altă cerere către împărăteasa, românii din Ardeal se plâng în august 
1750 că din toate satele au fost arestaţi preoţi şi credincioşi şi nu li s-au dat 
drumul decât după ce «preoţii au prestat jurământ că nu vor mai săvârşi 
liturghia, cu atât mai puţin botezul sau alte slujbe până nu vor trece la unire, iar 
credincioşii că nu se vor mai plânge la Maiestatea sa din cauza aceasta». Deci 
însăşi plângerea aducea după sine întemniţarea. «Se poate uşor înţelege, se 
spune mai departe în plângere, ce urmări dureroase au provenit din această silă, 

81 Ibidem, voi. I, Anexa 46, p. 68 - 69. 

82 Ibidem, Anexa 48, p. 72-73. 

83 Ibidem. p. 87 - 88, Anexa 59, din Arhiva Mitropoliei din Carlowitz, din 1749, nr. 425. 

deoarece în curs de 7 ani, rnai multe mii de persoane au murit nebotezate, 
nemărturisite şi necuminecate. Căci îndată ce un preot făcea aceasta, i se con- 
fiscau toate bunurile, ceea ce a atras după sine, că un mare număr din ei şi din 
noi au fugit în Turcia» (în Muntenia). Credincioşii «sînt hotărâţi să-şi jertfească 
trupul şi viaţa şi bunurile lor, pentru religia lor» 84 . 

într-o cerere din 1755, românii din scaunul Seliştei, se roagă 
mitropolitului din Carlowitz: «Pentru Hristos nu ne vei uita, nici dorirea noastră 
că suntem dosădiţi şi legaţi şi bătuţi pentru sfânta lege, că acum nu mai ştim ce 
să mai facem de atâtea necazuri şi legături şi bătăi, prăzi şi geruri, care ne-au 
degerat mâinile şi picioarele noastre în legăturile lor, că ce-am păţit înainte, iar 
de când a venit Aron (episcop unit) toate temniţele le-au umplut de robi preoţi şi 
mireni, cari nu s-au făcut din zilele lui Maximilian şi Diocleţian, împăraţii cei 
tirani, precum face Aron cu protopopul lui acum cu creştinii pentru legea cea 
greceasca» . 

Intr-o altă cerere, adresată mitropolitului din Carlowitz la 4 decembrie 
1756, pentru a li se da un arhiereu ortodox, românii din Sălişte şi din toată 
marginea de la Braşov până la Dobra spun: «Nu mai avem puteri a răbda răul ce 
ne cade asupra noastră de la popii cei uniţi în toate zilele şi supărările, că în 
toate zilele ne prind la arest şi ne căsnesc cum este mai rău, încă ne dau şi în 
mâna biraelor, de ne închid prin temniţe. Deci de al lor mare rău ne-am pustiit 
toţi şi case şi moşii şi şedem tot fugiţi prin păduri, fiindcă nouă nu ne trebuiesc 
popii cei uniţi până la moarte. Mai bucuros moartea vom pafti ca pe ei să ne 
stăpînească». Ei roagă pe mitropolit să intervină pentru eliberarea delegaţilor lor 
la Viena, popa Mucenic din Sibiel şi ţăranul Oprea Miclăuş, care au fost 
aruncaţi în închisoarea Kufstein din Tirol. Cererea a fost zadarnică. Cei doi au 
murit în temniţă 86 . 

La 26 mai 1757 românii din Ardeal trimit iar patru oameni la mitropolitul 
din Carloviţ, cu o petiţie în care spun: «Noi neprieteni înălţatei împărăţii n-am 
fost, ci tot cu credinţă am slujit, dar atâta pedeapsă ce ne-a venit nouă pentru 
legea noastră cea grecească, că nici mai de mult când au fost... împăraţii cei răi 
Maximian şi Diocleţian, încă nu au fost mai multă răutate pentru lege, cât fac 
aceştia în vremurile de acum cu noi că a venit acea vreme care ne-am dus la 
mormânturile morţilor şi am zis: ieşiţi morţilor din gropi, să intrăm noi de vii, că 
nu mai putem răbda pedepsele ce ne vin de la popii cei uniţi şi de la domnii 
ţării, ca nu ştim ce să mai facem, că nimeni de noi nu-1 doare, nici pe domnii cei 
săseşti, nici pe domnii cei nemţeşti, nici pe cei ungureşti, că toate temniţele s-au 
umplut de noi, pentru legea cea grecească, că atâta ne-au prădat cât nu ştim cu 



84 Anexa 62 şi 63, copie în «Colecţia Eosenfeld», iar originalul în arhiva Cancelariei Aulice a Transilvaniei, nr. 
207 din 1750, la Silviu Dragornir, Istoria dezrobirii religioase..., p. 91 - 94. 

85 Arhiva Mitropoliei din Carlowitz, nr. 425 din 1755, la Silviu Dragornir, Istoria dezrobirii religioase..., Anexa 
96, p. 153. 

86 Arhiva Mitropoliei din Carlowitz, nr. 747 din 1756, la Silviu Dragornir, Istoria dezrobirii religioase.... Anexa 
105. p. 161-162. 

ce om mai plăti porţia împăratului de prada lor». Ei se plâng că judele din 
Sebeş, Werder, a încuiat bisericile din Loman, Răchita, Pianul de Sus şi de Jos, 
Lancrăm, «de stau bisericile fără rugă, că oamenii nu voiesc să asculte slujba 
popilor uniţi» 87 . 

Intr-o altă plângere către acelaşi mitropolit se descriu cazuri de arestări de 
preoţi şi de ţărani ortodocşi din mai multe sate (Săsciori, Sebeşel, Jina, Poiana, 
Tărtăria). Metoda era cam aceeaşi pretutindeni: plutoane de soldaţi intrau 
noaptea în sat, legau străjile, arestau pe preoţi, «îi băteau de moarte» pe preoţi şi 
pe preotese, jefuiau tot din case, luau şi vitele, apoi plecau cu preotul legat, iar 
în lipsa lui cu preoteasa, uneori cu copilul mic în braţe, cum au făcut cu 
preoteasa din Deal, al cărei copil a murit degerat pe drum. De obicei se năşteau 
incidente, căci cei arestaţi strigau. Aceasta scula tot satul, care alerga la faţa 
locului. Se descărca câte un foc de armă, erau arestaţi în plus câţiva oameni, 
care rămâneau cu anii în închisoare şi mulţi mureau în ele. Aşa s-a întîmplat în 
sute de sate în repetate rânduri. 

In Sebeşel, oamenii s-au adunat, iar honvezii văzând că se adună oamenii, 
«au dat foc asupra oamenilor şi au început a da cu baltace şi cu chilome în 
oameni; oamenii văzând că dau în ei au luat pietre şi au zvârlit asupra lor şi le-a 
spart capul la doi dintre ei şi aşa au fugit şi ne-au lăsat...». «După aceea a venit 
felbirăul cu vreo 60 de unguri şi a căzut în două zile şi le-au dat voie de au 
mîncat şi au băut cât le-a fost voia, după aceea a trimis felbirăul de a mai adus 
ca la 4 — 5 sute de oameni şi venind aceia, pe acele două sate au legat şapte 
oameni din Săsciori şi cinci din Sebeşel şi i-a băgat pe toţi în lanţuri şi în câtuşi 
şi trimiţându-i la temniţă în Uioara s-au întâlnit cu mulţime de oameni şi s-au 
întors îndărăt şi iar au mai trimis vreo 60 de oameni în acele două sate şi o zi şi 
o noapte au mîncat şi au băut şi iar au mai trimis 36 de nemţi în vinerea Paştilor 
şi a făcut pe oameni cu sila de au luat paşte de la popii cei uniaţi, şi cu puştile au 
stat după ei şi au şezut până marţi şi cere felbirăul gloabă multă de la oameni... 

La Jina a trimis solgbirăul din Sîngătin în Duminica Tomii 20 de cătane, 
toată cătana cu o puşcă şi cu două pistoale şi cu sabie, şi a tot împuşcat şi a 
mâncat ce s-a găsit, tot, că oamenii au fugit toţi din sat de frica prinsorilor şi ce 
n-au putut mânca au dus cu ei», în Poiana, după ce au prins un om, în ianuarie, 
«au tot venit slugile scaunului să prindă oameni mai mulţi, să-i ducă de acolo şi 
au fugit oamenii toată iarna în pădure ca vai de ei». La Schitul Cioara venind 
«12 unguri» să prindă pe călugăr şi acela fugind în pădure, «s-a suit pe Sfântul 
altar şi au început a-1 descoperi şi a-1 strica şi au doborît acoperişul şi pereţii» 88 . 

Călugărul care a fugit era Sofronie care va deveni peste doi ani căpetenia 
răscoalei religioase antihabsburgice din Transilvania. 

La 1745, în raportul renegatului român Petru Dobra, care făcea eforturi 



87 Arhiva Mitropoliei din Carlowitz, nr. 72 din 1757, la Silviu Dragomir, Istoria dezrobirii religioase..., Anexa 

106. p. 162- 163. 

88 Arhiva Mitropoliei din Carlowitz, nr. 27 din 1757, la Silviu Dragomir, Istoria dezrobirii religioase..., Anexa 

107, p. 164- 165. 

disperate să menţină unirea, se spune: «dar poporul nu mai cercetează nicăieri 
bisericile şi oamenii nu mai mor, ci pier ca vitele şi se îngroapă fără luminare şi 
fără cruce» 89 . Românii din Răşinari declară la o anchetă din aprilie 1745, după 
ce tot poporul venise la Sibiu ca să protesteze împotriva trimiterii lui cu forţa la 
preoţii uniţi «că ei mai bine se lasă omorâţi cu toţii, ori se împărtăşesc în loc de 
paşti cu muguri de stejar, decât să meargă la biserică o dată cu preoţii uniţi» 
(Protocolul magistratului din Sibiu, şedinţele din 19, 21, 22 şi 27 aprilie şi din 
11 iunie 1745). 

Se înţelege că intervenţiile necontenite ale armatei habsburgice pentru 
arestarea preoţilor şi a fruntaşilor ortodocşi provocau adeseori şi acţiuni mai 
hotărîte din partea poporului pentru a apăra sau elibera pe cei arestaţi, în 
comitatul Hunedoara, unde după 1744 n-a mai rămas nici urmă de uniaţie, 
arestând soldaţii trei tineri trimişi de nişte sate la sfinţire în Ţara Românească, 
trei sate au atacat pe soldaţi şi au scos din mâinile lor pe doi din cei trei tineri 90 . 

In comitatele Mureş şi Tîrnava Mică, ca de altfel aproape pretutindeni, 
poporul alunga nu numai din biserici, ci chiar şi din casele lor şi din sate pe 
preoţii uniţi 91 . Se înţelege că aceasta provoca alte intervenţii ale armatei 
imperiale, alte arestări şi alte acţiuni de apărare din partea poporului. 

Ortodocşii români mureau în toate părţile ca martiri pentru credinţa lor, 
fie împuşcaţi sau spînzuraţi, fie în bătăi şi în temniţe, însăşi împărăteasa Măria 
Tereza trebui să recunoască în rescriptul din 1760 că «mulţimea a fost tratată în 
acel principat al nostru cu moartea şi cu alte mijloace de cruzime pentru religia 
neunită de rit grec» («Penetravit ad aures nostras plebem in illo principatu 
nostro Graeci ritus non unitorum causa religionis nece et allis cruentis mediis 
tractari») 92 . Transilvania întreagă era în fierbere continuă şi crescândă. 

Aceste tulburări continue din aproape toate satele, întîlnirile celor trimişi 
de diferite ţinuturi cu jalbe pe la Viena şi Carlowitz, concentrarea a sute şi mii 
de credincioşi din toate părţile prin închisori, i-au dus pe credincioşi la ideea 
unei acţiuni comune solidare. Deocamdată, de pe la 1755, au început să se ţină 
adunări («conventicole») cu sute de delegaţi din numeroase sate, când într-un 
sat când într-altul. Popa Cosma din Deal, popa Ioan din Aciliu, popa Ioan din 
Sadu sunt pe rând organizatorii lor. Din aceste adunări trimit memorii, stabilesc 
măsuri de acţiune comună. De la aceste adunări se ajunge la 1760 la «răscoala» 
lui Sofronie. 

Călugărul Sofronie de la Cioara, după ce a fost alungat din schitul lui şi 
schitul dărâmat de armată, a început să cutreiere satele Hunedoarei şi să trimită 
proclamaţii în diferite părţi, cerând să se adune cu toţii pe la autorităţi şi să ceară 



89 Colecţia Rosenfeld», după actul nr. 322 din 1745, în Arhiva Cancelariei Aulice Transilvane, la Silviu 
Dragomir, Istoria dezrobirii religioase..., p. 150. 

90 «Colecţia Rosenfeld», la Silviu Dragomir, Istoria dezrobirii religioase..., p. 160. 

91 Ibidem. 

92 Documentul din „Colecţia Benigni" a Muzeului Brukenthal din Sibiu, la Silviu Dragomir, Istoria dezrobirii 
religioase..., voi. II, p. 119. 

libertatea de credinţă, înainte de Crăciunul anului 1759 el a fost arestat şi 
aruncat în temniţa din Bobâlna. La 12 februarie 1760 vreo 500 — 600 de oameni 
din Zarand şi din ţinutul Abrudului, al Orăştiei, al Hunedoarei năvăliră noaptea 
împărţiţi în trei cete, din care una sub conducerea protopopului din Sălişte, au 
atacat temniţa din Bobîlna, au eliberat pe Sofronie, iar pe straja-meşterul care a 
încercat să-i oprească l-au lovit cu topoarele în piept şi în spate. Dimineaţa 
poporul a intrat în biserica din Raport, ca să-i mulţumească lui Dumnezeu că le- 
a ajutat să scape pe călugărul lor. Era un preludiu al revoluţiei. Sofronie se duce 
în Zarandul apărat de munţi şi rezultatul acţiunii lui printre moţi îl vedem într- 
un memoriu adus în mai 1760 de o delegaţie de ţărani Congregaţiei nobililor din 
judeţul Hunedoara, adunată„la Deva. 

In memoriu se spunea, îmbinîndu-se respectul cu hotărîrea: «Dacă vreţi 
să scoateţi de la noi ceva, sub cuvânt de contribuţie, ori altă trebuinţă a 
Principatului, noi suntem gata la toate, dar religia nu ne-o părăsim până când 
trăim. Toate neamurile îşi au legea lor şi trăiesc în pace în legea lor... Iar noi 
suntem prigoniţi neîncetat pentru legea noastră. De ce nu ne daţi pace ca să ne 
odihnim? De ce să dăm uniţilor bisericile, pe care bieţii de noi le-am zidit cu 
cheltuiala şi cu mâinile noastre? Nu, niciodată până ce suntem vii!... Prea 
deajuns ne-am rugat cu toată cuviinţa şi n-am primit nici un răspuns... Măriile 
Voastre, nici noi nu suntem ca vitele, cum credeţi, ci avem Biserica noastră. Iar 
bisericile nu de aceea sunt clădite ca să rămână goale, şi nici noi nu ne vom mai 
închina în grajduri, ci ne vom duce la biserici, ca să ne rugăm acolo şi să nu 
rămână goale! 93 . 

In acelaşi timp Sofronie ţine adunări mari în Zlatna, Abrud, Cîmpeni, 
poporul e continuu mobilizat în jurul lui, urmîndu-1 dintr-o localitate într-alta. 
Scopul mişcării lui Sofronie era să înscrie pe toţi ortodocşii într-o listă în 
vederea cererii unui episcop ortodox pe seama lor, cum se ceruse şi în 
«adunările» mai mici de până acum. 

Arestat în august 1760 de un detaşament de soldaţi, e scăpat la porţile 
Zlatnei de mai multe mii de oameni, îndată după aceea, între 10-15 august 1760 
Sofronie tine un mare sinod la Zlatna, în care se formulează un memoriu către 
împărăteasa Măria Tereza şi către guvernul din Transilvania. Sinodul, alcătuit 
din mulţi preoţi şi mii de credincioşi, cere: libertatea pentru români de a-şi 
practica credinţa strămoşească, plecarea episcopului unit Petru Aron ca să nu 
mai stăpânească nici el, nici popii uniţi peste popor, iar în locul lui să li se dea 
episcop ortodox; restituirea bisericilor şi sesiunilor parohiale ortodocşilor; 
eliberarea tuturor celor arestaţi din cauza credinţei; scoaterea din Transilvania a 
popilor uniţi, care sunt pricina tuturor tulburărilor şi care sunt nişte mincinoşi 
deoarece către catolici jură că sunt catolici, iar către români «că nici nu cred nici 
nu mărturisesc unirea». 

Dacă nu li se va împlini cererea, e de temut că poporul nu va mai suporta 



P. Bod. op. cit, lib. II. cap. V, la Silviu Dragomir, Istoria dezrobirii religioase..., voi. II, p. 157 - 158. 

necazurile, dragostea de popoare se va tulbura şi vor fi răscoale în toată ţara. 

Mişcarea s-a întins ca fulgerul în toată Transilvania. Episcopul Petru 
Aron a scăpat numai fugind la sediul comandantului militar din Sibiu de 
răzbunarea poporului, care năvăli în august 1760 din toate părţile asupra 
Blajului, cerând pe prigonitorii lui. Din tabăra de la Zlatna, poporul îi trimite 
într-o scrisoare tot dispreţul acestei unelte a politicii străine: «Ca să înţelegi mai 
limpede ca de când ne cârmuieşti aproape că ne-ai prăpădit, dacă vei încerca din 
nou, unul din noi trebuie să piară», îi cere socoteală pentru prădarea bisericilor, 
şi de luarea antimiselor în faimoasele lui vizitaţii. Dacă nu le va restitui, îl vor 
căuta chiar şi acasă «pentru ca să vedem ce fel de vlădică eşti... duşman al legii 
«greceşti, pe care cauţi s-o nimiceşti ca împăraţii păgîni» 94 . 

O vreme Sofronie se mişcă suveran în toată Transilvania, păzit peste tot 
de o gardă de 150 de oameni, căci în Transilvania nu erau suficiente trupe 
pentru a înnăbuşi mişcarea. Totuşi ea nu s-a transformat în revoluţie sângeroasă, 
căci Sofronie ţinea mişcarea în frâu. 

Pe ziua de 14 februarie 1761 Sofronie a convocat un mare sinod la Alba 
Iulia, la care au participat preoţi ortodocşi, cu câte trei reprezentanţi din fiecare 
sat, într-o hotărâre de 19 puncte, sinodul cere guvernului transilvănean iarăşi 
libertatea religiei ortodoxe, episcop ortodox, restituirea bisericilor şi bunurilor 
către ortodocşi, eliberarea celor arestaţi etc. 

b) Speriată de această mişcare, Curtea din Viena trimite în primăvara 
anului 1761, în Transilvania, pe generalul Bucow, cu trupe numeroase. în 
acelaşi timp satisface cererea românilor pentru un episcop ortodox şi după 60 de 
ani de la desfiinţarea Mitropoliei Ortodoxe le numeşte ca episcop pe Dionisie 
Novacovici, vlădica sârbesc de Buda. Amândoi aceştia vor avea să 
îndeplinească munca de pacificare a românilor. 

La început Bucow promite românilor împlinirea doleanţelor lor. Dar după 
ce poporul se linişteşte şi se duce pe la vetre, generalul începe o acţiune de 
represiune şi mai cruntă şi mai sistematică decât cele anterioare. El a ordonat la 
9 aprilie o anchetă pentru a afla care dintre români s-au declarat până la 1 aprilie 
1761 contra uniaţiei sau nu s-a declarat contra ei şi care din ei revin acum 
asupra declaraţiei împotriva uniaţiei, pentru a atribui bisericile şi sesiile lor 
majorităţii. 

Ancheta s-a făcut de comisii alcătuite din funcţionari subordonaţi 
generalului, asistaţi de către doi preoţi uniţi. Deci comisiile erau lipsite de 
imparţialitate. Preoţii uniţi uzau de tot felul de mijloace pentru a determina 
măcar câţiva oameni să se declare pentru uniaţie. Aşa în Ighiu, unde tot poporul 
s-a declarat contra uniaţiei, preoţii uniţi au convins pe o rudă a lor, să se declare 
unită. Cu toate acestea, aproape pretutindeni poporul român s-a declarat 
ortodox. 



Silviu. Dragomir, Istoria dezrobirii religioase..., voi. II. p.164. 

Rezultatul nefavorabil al anchetei 1-a făcut pe general să schimbe 
promisiunea în privinţa bunurilor bisericeşti şi să refuze a atribui ortodocşilor 
bisericile şi bunurile bisericeşti, pe motiv că religia ortodoxă nu e recepta, ci 
numai tolerată. Aplicarea acestei măsuri întâmpina însă în unele părţi greutăţi, 
în Ocna Sibiului, în Sălişte, în Sadu, de exemplu, românii declarându-se toţi 
ortodocşi au refuzat să împlinească ordinul de a preda totuşi biserica preoţilor 
uniţi. A trebuit ca companii de soldaţi să le ia biserica şi s-o predea episcopului 
Petru Aron, iar pe fruntaşi să-i aresteze şi să-i supună la bastonade în piaţa 
Sibiului, în 6 iulie 1761 în prezenţa celor doi episcopi, Petru Pavel Aron şi 
Dionisie Novacovici, generalul Bucow personal a luat cheile ambelor biserici 
din Alba Iulia de la ortodocşi şi le-a dat uniţilor. După aceasta ambii episcopi 
slujiră liturghia, Petru Pavel Aron în biserică fără nici un credincios, Dionisie 
Novacovici în grădina casei unde locuia, având aşa de mulţi credincioşi, încât 
mulţimea n-a încăput nici în grădina, nici în piaţa publică 95 . Generalul Bucow a 
procedat şi la represiuni numeroase. Petru Pavel Aron apărea acum din nou în 
diferite părţi în convoiul generalului. La Cuzdrioara, lângă Dej, fiind trimisă o 
trupă de soldaţi să aresteze nişte preoţi ortodocşi şi poporul smulgând pe cei 
arestaţi din mâna soldaţilor, generalul Bucow a trimis acolo pentru represiune 
trei companii din Turda, 100 de soldaţi din Cluj şi o companie de dragoni. în 
raportul către împărăteasă, Bucow scrie la 8 septembrie 1761: «La atac s-a 
distins căpitanul baron Cavallence din dragoni care a împresurat satul cu atâta 
precauţie cu trupa sa, încât nici unul din cei ce au voit să se refugieze n-a reuşit 
să răzbată. Conducătorii au fost arestaţi şi judecaţi pe loc şi anume doi la moarte 
prin ştreang şi doi la serviciu militar pe viaţă» 96 . 

Bucow se gândea să folosească şi pe episcopul Dionisie Novacovici mai 
mult pentru a ţine în frâu mişcarea pentru Ortodoxie, care de altfel ameninţa cu 
nimicirea întreaga uniaţie. Generalul recunoaşte la 6 mai 1761, într-un raport 
către împărăteasă, că niciodată «n-a lucrat aşa de tare»: «Vă rog să-mi permiteţi 
să introduc pe episcopul Dionisie peste tot în principat... şi anume cât mai 
repede, ca sa pun capăt dezordinelor viitoare ale valahilor prin stabilizarea unei 
căpetenii spirituale, care apoi să ţină în ordine pe supuşii săi şi în special să se 
opună autorităţii mereu crescânde a lui Sofronie în acest popor; este cu adevărat 
timpul ca să se procedeze aşa, căci altfel nu se mai salvează nimic din unire, cu 
toate mijloacele întrebuinţate, pe care eu desigur nu le cruţ şi de care poate şi 
trebuie să dea mărturie întreaga ţară, căci aşa de tare şi greu («so hart und 
schwer») n-am mai lucrat niciodată, aceasta trebuie să o recunosc». El cere 
aprobarea să continue la fel, «altfel totul este zadarnic» 97 . 

însuşi episcopul catolic Bajtay s-a îngrozit de măsurile generalului, când 
acesta cu un cinism revoltător a declarat că va extermina pe toţi românii din 

95 P. Bod, op. cit, Ia Silviu Dragomir, Istoria dezrobirii religioase..., voi. II, p. 237 - 238. 

96 Silviu Dragomir, Istoria dezrobirii religioase..., voi. II, Anexa 55, p. 362. 

97 Ibidem, Anexa 51, p. 365. 

ţinutul Bistriţei, fiindcă nu voiau să primească uniaţia. «M-am cutremurat la 
propunerea Excelenţei sale, a d-lui baron de Bucow, care voia să detaşeze un 
corp de 2000 de soldaţi regulaţi, contra districtului amintit, pentru a-i masacra 
pe toţi, fără a-i distinge pe cei vinovaţi de cei nevinovaţi» 98 . Iar unitul Bariţiu 
spune: «Cu privire la propagandă şi prozelitism, Bucow, ca şi cum s-ar fi aflat 
într-o ţară străină, şi el are o procedură ca într-o bătălie cruntă» ". 

De aceea, pe drept cuvânt s-a putut spune că adevăratul întemeietor al 
Bisericii Unite din Ardeal a fost acest general austriac, cu tunurile şi cu dragonii 
săi. 

Dacă până la Bucow românii nu putuseră să fie siliţi să accepte uniaţia, 
«comisia de dezmembrare» care lucra la Sibiu sub preşedinţia lui Bucow, pe 
baza anchetei din aprilie-mai 1761, a înscris acum samavolnic pe o parte din ei 
ca uniţi, iar generalul i-a ţinut cu forţa în uniaţie. In acest scop el a uzat de 
procedee foarte bizare şi discreţionale. Am văzut că comisiile de anchetă care au 
lucrat în aprilie şi mai 1761 aveau să înscrie pe toţi cei care se declaraseră până 
la 1 aprilie 1761 contra unirii, sau nu se declaraseră şi care voiesc acum să 
redevină uniţi. Deşi românii s-au declarat împotriva uniaţiei, aşa-numita «comi- 
sie de dezmembrare» care lucra la Sibiu a înscris cu de la sine putere ca uniţi pe 
toţi românii din ţinuturile unde mişcarea lui Sofronie, pentru înscrierea în listele 
celor ce nu voiesc să fie uniţi, nu se întinsese, deşi ei niciodată nu fuseseră uniţi. 

In judeţul Bistriţa preoţii uniţi au reuşit să momească zece români slabi de 
caracter care să declare, fără nici o împuternicire, şi să jure că toţi românii din 
judeţul Bistriţa voiau să ţină de Biserica unită. Pe baza aceasta, comisia de 
dezmembrare de la Sibiu a înscris toate cele 47 de comune din Bistriţa ca unite, 
dând astfel o cincime din contingentul total al uniaţiei din întreg Ardealul, în 
zadar a protestat poporul în mod public, împotriva acestei înscrieri, comisia a 
refuzat să-1 asculte. Populaţia s-a revoltat, dar revolta a fost înecată în sînge 10 °. 

împărăteasa 1-a felicitat pe Bucow că a întărit prin aceasta graniţa către 
Moldova, alipind la uniaţie 4508 familii 101 . 

Cu toate aceste mijloace nemaipomenite, Comisia de dezmembrare a 
trebuit să înscrie marea majoritate a poporului român ca ortodoxă. 

In judeţul Alba au fost înscrise ca ortodoxe 14630 familii şi ca unite 
3134. In cele mai multe din cele 223 comune, câte un număr de peste 100 
familii a trebuit să fie înscrise ca ortodoxe şi numai 6 — 20 ca unite. Vreo opt 
comune cu 1233 familii au fost făcute dar gratuit uniaţiei, probabil, pentru că nu 
se înscriseseră pe listele ortodoxe înainte de aprilie 1761. 

în domeniul fiscal al Zlatnei, 3978 familii au fost înscrise ca ortodoxe şi 



98 Halmagy Istvan. Naploi IV. Monumenta Hungariae Historiae Scriptores, voi. 33, p. 80, la Silviu Dragomir. 
Istoria dezrobirii religioase..., p. 242. 

99 Gh. Bariţiu, Părţi alese din istoria Transilvaniei, voi. I, Sibiu, 1889, p. 451. 

100 Silviu Dragomir, Istoria dezrobirii religioase..., voi. II, p. 362. 

101 Arhiva de stat, Viena, Staatsrath, nr. 2295/1761, la Silviu Dragomir, Istoria dezrobirii religioase..., voi. II, p. 
261 

numai 92 ca unite, în procente 98% ortodocşi şi 2% uniţi, în zadar a năvălit 
asupra lor generalul cu trei armate să-i înmoaie. Moţii s-au ţinut dârzi. 

In judeţul Cojocna au fost înscrise ca ortodoxe 1 1324 familii, iar ca unite 
1221 familii, deci vreo 10%. In judeţul Tîrnava au fost înscrise 5608 familii ca 
ortodoxe şi 947 ca unite. In judeţul Turda au fost înscrise 9220 familii ca 
ortodoxe şi abia 964 familii ca unite. 

In judeţul Zarand nu s-a găsit nici măcar un suflet care să îmbrăţişeze 
unirea. Comisia a decretat cu de la sine putere, ca patru comune să rămână 
unite, cu 208 familii (Lunca, Cărăstau, Birtin, Tătărăşti). Cu toate acestea în 
judeţ au rămas pentru cei 97 % ortodocşi, 36 de preoţi, iar pentru cei 3% uniţi 
38 de preoţi. Proporţia a fost cam aceeaşi peste tot. 

în judeţul Crasna tot poporul şi toţi preoţii s-au declarat pentru Ortodoxie, 
cu excepţia unei singure familii, în Naşfalău. In districtul Chioarului, au fost 
înscrise 3607 familii ortodoxe şi 1005 familii unite. 

In Făgăraş au fost înscrie 5344 familii ortodoxe cu 145 preoţi şi 472 
familii unite cu 107 preoţi. Cifra uniţilor reprezintă de-abia 8%. 

In scaunul Braşovului nu s-a găsit nici o familie unită, în scaunul Sibiului 
s-au înscris 6805 familii ortodoxe cu nici un preot, iar unite 289 familii cu 105 
preoţi. 

In scaunul Miercurea au fost înscrise 1403 familii ortodoxe cu nici un 
preot şi 67 familii unite cu 14 preoţi. O situaţie asemănătoare în scaunele de 
Cohalm, Nocrich, Cincul Mare, Orăştie, Sebeş. 

Pentru judeţul Dobîca, comisia, după ce a revizuit cele două conscripţii, a 
episcopului unit şi a administraţiei, a înscris 8705 familii ortodoxe şi 2654 
familii unite. Cele 23% obţinute aici în mod excepţional de uniaţie se datoresc 
probabil faptului că 20 de comune întîrziaseră să se înscrie împotriva unirii până 
la 1 aprilie 1761. 

In judeţul Hunedoara comisia de dezmembrare a înscris 14895 familii 
ortodoxe şi 3973 familii unite. Cifra de 55 comune curat unite, majoritatea din 
părţile Haţegului, faţă de cele 93 curat ortodoxe, pare suspectă, ştiută fiind lupta 
pentru Ortodoxie din acest judeţ. Când Iosif al II-lea a dat cetăţenilor libertate 
de a se declara pentru religia care voiesc, românii din ţinutul Haţegului au fost 
cei dintâi care s-au lepădat de unire, până s-au luat noi măsuri pentru a se salva 
acolo uniatia. 

i 
a 

In Solnocul inferior comisia a înscris 10195 familii ortodoxe şi 2491 
familii unite, iar în Solnocul de Mijloc, 5668 familii ortodoxe şi 41 1 unite. 

Rezultatul general al dezmembrării este următorul: din 152886 familii de 
români, 127712 au fost înscrise ca ortodoxe, iar 25174 ca unite. 

Deci cu toate pedepsele şi înşelăciunile de-abia au putut fi smulse pentru 
uniatie 20%. Din acestea un număr de 2238 reprezintă familiile preoţilor uniţi, 
în vreme ce numărul preoţilor ortodocşi e de-abia de 1380 102 . 



102 Aceste date le-a publicat Virgil Ciobanu, după o copie aflată în Arhiva Ministerului de război din Viena; vezi 

Generalul Bucow a luat toate măsurile ca cei înscrişi acum ca uniţi să nu 
mai poată reveni la Ortodoxie. Prin aceasta el a devenit întemeietorul real al 
uniaţiei în Ardeal şi al dezmembrării religioase a poporului român. După ce 
iezuiţii împreună cu Curtea de la Viena au creat prin făgăduieli şi presiuni 
ierarhia unită şi cadrul preoţesc al uniaţiei, acum generalul Bucow i-a dat şi un 
contingent de credincioşi. Acest contingent va mai fi mărit ulterior prin alte 
presiuni şi manevre. Contemporanul Halmagy însemnează la 16 iunie 1763 
despre persecuţiile care au continuat şi după «dezmembrare» să fie exercitate 
asupra românilor ce s-au declarat ortodocşi: «Preoţii uniţi umblă cu soldaţii, bat 
pe românii care nu sunt uniţi; aceştia fug în munţi, dar de lege nu se lasă 
(exemplul a 6 sate din ţinutul Bistriţa), întrebaţi ce e unirea, ei zic că nu ştiu. Ce 
credeţi? «Ca cei din ţară», răspund ei (ca cei din Principatele Române, adică) 103 . 

Un mijloc de a face pe români să accepte uniaţia a fost înfiinţarea 
regimentelor grănicereşti în Bistriţa-Năsăud şi în sudul Transilvaniei. In raportul 
său, generalul Ziskovici recunoaşte că ţăranii români nu sunt dispuşi să se 
înroleze în unităţile grănicereşti, deoarece se tem că vor fi siliţi să îmbrăţişeze 
unirea. El propune deci să fie folosit şi episcopul unit pentru a ajuta pe ofiţerii 
imperiali. Sprijinul solicitat li s-a dat cu mare zel. Preoţii uniţi au promis 
ţăranilor «cerul şi pământul» dacă vor deveni grăniceri. Dar ţăranii nu s-au lăsat 
amăgiţi. Au preferat să sufere bătăi zile în şir, în piaţa Sibiului, decât să accepte. 
Ţăranii refractari militarizării au fost strămutaţi în sate depărtate. Multe familii 
au trecut în Ţara Românească. In Tohan n-a rnai rămas decât un singur om. 
Ţăranilor care au refuzat militarizarea li s-au luat pământurile. Cei ce au primit 
militarizarea a trebuit de fapt să primească şi uniaţia 104 . Nenumărate cruzimi s- 
au exercitat în comitatul Bistriţa, cu acest prilej 105 . 

Actul de dezmembrare al generalului Bucow de la 1761, prin care a 
înscris cu sila un număr de români ardeleni ca uniţi, a dat Bisericii Unite o 
existenţă stabilă, prin faptul că nu s-a mai permis acestora să părăsească uniaţia. 
Dar aceasta era numai un fundament pe care creatorii uniaţiei şi uneltele lor la 
conducerea Bisericii Unite urmăreau alte două ţinte mult mai pretenţioase: a) să 
mărească continuu numărul credincioşilor acestei Biserici până la încadrarea 
tuturor românilor ortodocşi din Transilvania; b) Să-i catolicizeze treptat şi să-i 
rupă de românii din Principate. 

înfiinţarea regimentelor de graniţă a fost numai unul din mijloacele prin 
care Imperiul habsburgic a mărit numărul credincioşilor uniţi. Guvernul austriac 
recurgea continuu la alte mijloace în acest scop, iar episcopii de la Blaj treceau 
chiar peste mijloacele recomandate de Viena habsburgică, cu consimţirea 



şi la Silviu Dragomir, Istoria dezrobirii religioase..., voi. II, p. 264 - 285). 

103 Monumenta Hungariae Historiae Scriptores, voi. 33, Budapesta, 1906, p. 78, la Şt. Metes, Lămuriri nouă 
privitoare la revoluţia lui Horia, Sibiu, 1933, p. 6. 

104 Carol Golner, Din lupta ţărănimii române şi săcuieşti împotriva înfiinţării graniţei militare, 1762 -1765, 
Bucureşti, 1963. 

105 Ibidem. 

acesteia. Atât preocuparea continuă a Guvernului austriac de a mări numărul 
credincioşilor uniţi până la desfiinţarea totală a ortodoxiei ardelene, cât şi 
acţiunea episcopilor uniţi în direcţia aceasta se constată din toate documentele 
oficiale austriece referitoare la Transilvania, după 1761. 

Datorită acestor mijloace, o conscripţie a ortodocşilor de la 1766, prezintă 
numărul acestora scăzut de la 127.712 familii, cât erau în 1761, la 105.909 
familii. Scăderea aceasta o explică comisia ardeleană care a făcut conscripţia, 
fie prin treceri la unire, fie prin emigrări 106 . 

Dintre mijloacele prozelitiste folosite de episcopul unit Atanasie Rednic, 
menţionăm plângerea românilor ortodocşi din comunele Cergăul Mare, Ciufud, 
Vezea, Spătac şi Mănărade, de pe domeniul episcopiei blăjene. Conform acestei 
plângeri ei au fost supuşi la bătăi crunte, unele mortale, pentru a îmbrăţişa 
unirea. Parohii ortodocşi din aceste comune au trebuit să fugă prin alte sate. 
Guvernatorul Transilvaniei, voind să salveze aparenţele unei relative moderaţii, 
scrie în urma acestei plângeri episcopului unit, îndemnându-1, aşa cum 1-a mai 
admonestat şi în anii trecuţi, prin adrese şi în particular să se abţină de la 
violenţe contra iobagilor în chestiune, silindu-se, pe cât se poate, să-i dispună la 
uniaţie prin mijloace blînde 107 . Dar împărăteasa la 1768 dăruieşte, în urma 
referatului iezuitului Delpiri, episcopului Rednic 10.000 florini, ca un premiu 
pentru succesele obţinute în propagarea uniaţiei 108 . 

Murind la 8 decembrie 1767, episcopul administrator ortodox al 
Transilvaniei Dionisie Novacovici, averea lui a fost dată de autorităţile de stat, o 
parte Seminarului din Blaj, alta orfelinatului romano-catolic din Sibiu. 
Guvernatorul Transilvaniei, O'Donel, s-a sfătuit cu episcopul romano-catolic, cu 
cel greco-catolic şi cu cei doi consilieri catolici din guvernul transilvănean, 
constituiţi într-o comisie, în privinţa numirii unui succesor al lui Novacovici. 
Episcopul unit cerea să nu se mai numească un alt episcop ortodox, ci românii 
ortodocşi să-i fie supuşi, cu sila, lui. Toţi ceilalţi membri ai comisiei au fost 
contra acestei soluţii extreme, spunând că românii ortodocşi ar fi împinşi la 
disperare dacă ar fi supuşi prozelitismului brutal al episcopului unit. Episcopul 
romano-catolic Bajtay răspunse la cele 5 întrebări ce i s-au adresat astfel: 

1. E adevărat că românii transilvăneni emigrează, dar crede că cifrele 
care se dau sunt exagerate. 

2. E adevărat că episcopul unit caută să aducă pe neuniţi cu forţa la 
uniatie. 

3. In privinţa mijloacelor de promovare a uniaţiei, episcopul Bajtay 
propune, pe lângă altele, trimiterea copiilor de uniţi şi neuniţi la şcolile romano- 
catolice. El recunoaşte că teoretic măsura aceasta silnică n-ar fi de recomandat, 
dar dacă se are în vedere că în Valea Rodnei impunerea silnică a uniaţiei prin 



106 Ştefan Lupşa, Ştiri şi documente despre Biserica Ortodoxă Romană din Transilvania după 1761, Sibiu, 1945, 
p. 4-5. 



107 Ibidem,p. 12. 

108 Ibidem, p. 6. 

militarizarea graniţei a dat rezultate bune, măsura ar trebui totuşi admisă. 

4. In chestiunea dacă nu cumva e o silnicie obligarea ortodocşilor ca la 
vizitaţiile episcopului şi protopopilor uniţi să-i primească în bisericile lor şi să le 
asculte predicile, Comisia decide că nu e silnicie, căci ortodoxul e liber, după 
ascultarea predicilor să rămână în credinţa sa. Fără obligarea ortodocşilor de a 
asculta aceste predici, cum ar fi putut înregistra episcopul unit atâtea succese în 
răspîndirea unirii? 

5. In acelaşi timp comisia discută problema dacă pot fi pedepsiţi ca 
apostaţi cei ce părăsesc uniaţia. Patru rescripte imperiale prevedeau pentru cei 
ce treceau de la catolici la protestanţi şi de la uniţi la ortodocşi, pedeapsa egală 
cu cele pentru înaltă trădare: pierderea capului şi a tuturor averilor 109 . Comisia 
teoretic socoteşte că n-ar trebui pedepsit ca apostat cineva care a îmbrăţişat o 
religie fără să o cunoască, cum se întâmplă cu românii care îmbrăţişaseră 
uniatia. Deci ar trebui ca mai întâi nici un român ortodox să nu fie înscris în 
uniaţie înainte de a fi instruit. Considerând însă ignoranţa românilor în privinţa 
dogmelor romano-catolice, inclusiv a clerului unit, pretenţia aceasta ar face 
imposibilă pe multă vreme orice răspândire a uniaţiei. Soluţia dată de comisie 
este deci să se considere apartenenţa la uniaţie perfectă dacă a fost perfectă 
forma trecerii. Episcopul unit va avea deci grija ca trecerile la uniaţie să fie 
făcute în faţa unui asesor de la judecătorie şi cei ce primesc uniaţia să facă o 
cruce în faţa numelui lor dat fiindcă mulţi nu ştiu scrie, atrăgându-li-se atenţia 
că nu mai pot reveni asupra trecerii no . în felul acesta ei vor putea fi pedepsiţi ca 
apostaţi, dacă vor părăsi uniaţia. 

Era o sofisticărie stil scolastic, care permitea autorităţilor habsburgo- 
catolice să ocolească principii de umanitate elementară: încadrarea cuiva în 
catolicism, fără convingeri religioase şi pedepsirea lui ca apostat dacă îl 
părăseşte. 

Dar dacă oamenii erau aduşi la uniaţie fără o convingere religioasă, cu ce 
argumente puteau fi aduşi? Desigur cu promisiuni, sau cu ameninţări. Am văzut 
că Atanasie Rednic primea 10.000 de florini pentru convertirile făcute. Banii 
trebuia împărţiţi «convertiţilor». Cazuri de acestea întâlnim necontenit în timpul 
ulterior. Aceasta era plata celor ce se lăsau convertiţi; celor ce nu se lăsau 
convertiţi li se puneau în faţa tot felul de persecuţii. 

Mai trebuie menţionat şi faptul că credincioşii ortodocşi nu erau atât de 
ignoranţi în ce priveşte credinţa Bisericii lor şi a deosebirii ei de cea papistaşă, 
căci nu erau atât de ignoranţi preoţii ortodocşi, care îi instruiau. Călugărul 
Visarion combătea primatul papal cu argumente foarte serioase, pledând pentru 
întâietatea patriarhului de Ierusalim. Iar într-o discuţie de 4 zile, purtată, la 
ordinul guvernatorului Haller, în Făgăraş, între preoţii ortodocşi şi protopopul 
unit Vasile, în iulie 1745, pe tema primatului papal, cel din urmă a pierdut 

109 Gh. Bariţiu, op. cit., p. 408. 

110 Şt. Lupşa, Ştiri şi documente ..., p. 6. 

jocul 111 . 

Pe de altă parte credincioşii ortodocşi erau obligaţi să asculte continuu 
predicile episcopului, ale protopopilor şi ale teologilor şi preoţilor uniţi, care 
desigur constau mai ales din promisiunile sau din ameninţările amintite. 

Cu arguţii scolastice, cei ce dispuneau de soarta poporului român, îşi 
linişteau conştiinţa cu recunoaşterea teoretică a unor principii superioare, 
convingându-se în acelaşi timp că practic sunt siliţi să le calce «ad majorem 
gloriam Dei», mai bine zis «domini terestris». 

Pedeapsa pentru apostasie nu era decât în rare cazuri moartea, ci 
închisoarea, care adeseori se prelungea până la moartea «apostatului». La 
închisoare se adăugau şi alte mijloace de coerciţie fizică. Poporul român din 
Transilvania a cunoscut pe pielea sa, în masă, ca nicăieri în altă parte a lumii, 
practica mijloacelor inchiziţiei. 

Forurile din Viena habsburgică voiau totuşi să-şi ascundă în sac ghiarele 
de pisică crudă. Cancelaria transilvană din Viena propune la 17 iunie 1771 să se 
trimită guvernatorului Transilvaniei Ausperger un rescript, prin care să-i ordone 
să comunice prim-pretorilor să nu-i aresteze pe cei ce părăsesc unirea imediat, ci 
întâi să le trimită pe cap un preot unit sau catolic din cei mai zeloşi şi mai 
dibaci, care timp de 3 săptămîni să-i tot îndemne să revină asupra gândului de a 
părăsi unirea şi de abia dacă încercarea aceasta eşuează, să fie arestaţi, dar nu pe 
motivul făţiş că nu vor să fie uniţi, ci sub pretextul vreunui delict civil, în 
temniţă preotul să continue cu lămuririle lui alte 3 săptămîni şi de abia în cazul 
că nici aşa nu revin asupra intenţiei lor, să fie lăsaţi în temniţă fără termen. 

Dar curtea imperială a întârziat până în 1779 să dea un rescript în acest 
sens. Iar în acel an dând un asemenea rescript, cancelaria aulică ungară a 
remonstrat împotriva lui, arătând că alte hotărâri anterioare au stabilit că 
ignorarea religiei părăsite nu scuteşte de pedeapsa integrală pe un apostat. 

Urmarea a fost că s-a aplicat, de la caz la caz, când pedeapsa deplină 
pentru apostasie celor ce părăseau unirea, când cea mai blândă descrisă mai 

112 
SUS . 

Comisia transilvană după ce a discutat toate problemele amintite, s-a 
pronunţat în chestiunea dacă trebuie dat un urmaş episcopului administrator 
ortodox Dionisie Novacovici, în următorul fel: Dacă s-ar lua în considerare 
exclusiv scopul desfiinţării Ortodoxiei în Transilvania, n-ar mai trebui să i se 
dea lui Dionisie Novacovici un succesor. Dar dat fiind că în acest caz românii 
ortodocşi ar emigra în număr şi mai mare, e mai bine ca aceşti eretici să fie 
smulşi de rătăcire pe altă cale, printr-o activitate şi mai zeloasă a clerului. 

De fapt, românii ortodocşi nemaiputind suporta persecuţiile religioase din 
acel timp, emigrau în ţările române cu zecile de mii. Călugărului Sofronie i-au 
urmat în Muntenia, un număr aşa de mare de români, că au populat vreo 50 de 

111 Gh. Bariţiu, op. cit, p. 438. 

112 Şt. Lupşa, Ştiri şi documente ..., p. 15 - 20. 

sate. La 1773, emigrările luau astfel de proporţii, că românii din Principate 
strigau; Toată Transilvania vine la noi! Un raport consular din vremea aceasta 
arată că 23 de sate din comitatul Bistriţa au emigrat în Moldova cu 24 000 de 
familii 113 . 

In faţa acestei stări de lucruri comisia transilvană propune: «Drept aceea 
să nu li se dea neuniţilor ardeleni episcop propriu, ca să nu ne legăm mâinile în 
privinţa propagării viitoare a unirii, ci numai administrator episcopesc ad bene 
placitum principi şi fără a-i acorda un timp mai lung ... Mai trebuie să se aibă în 
vedere la alegerea administratorului ca el să nu fie nici zelos, nici prea abil 
apărător al religiei, să fie însă devotat curţii imperiale şi să ofere garanţia că va 
urma bucuros instrucţiunile ce i se vor da şi astfel nu va pune piedici în calea 
unirii», «In acest chip s-ar putea satisface şi dorinţa arzătoare a poporului (de a 
avea un episcop) şi s-ar putea asigura şi progresul unirii, «numai episcopul şi 
clerul unit să ştie profita cu zel de împrejurările create». Se mai propunea să nu 
se dea voie episcopului administrator să ia contact cu preoţii decât cu aprobarea 
guvernului 114 . 

Ortodoxia ardeleană trebuia strangulată în întregime, chiar cu ajutorul 
episcopului administrator ortodox. Un asemenea episcop trebuia admis pentru a 
se salva aparenţele unei oarecare libertăţi religioase pe seama Ortodoxiei. 

La propunerea comisiei a fost numit în 1768, ca episcop administrator 
ortodox Ioan Gheorghevici, episcop de Vîrşeţ, cu indicaţia să rămână la sediul 
episcopiei lui şi să meargă numai câteodată vara în Transilvania, când poporul e 
ocupat cu muncile agricole. Dar întrucât Gheorghevici nu a putut veni în 
Transilvania, căci în noiembrie 1768 a fost instituit ca administrator 
mitropolitan, apoi ca mitropolit la Carloviţ, la 1771 a fost numit ca 
administrator episcopesc în Transilvania, Sofronie Chirilovici, stareţul 
mănăstirii din Grabaţ 115 . Acestuia i s-au dat cam aceleaşi instrucţiuni ca şi lui 
Ioan Gheorghevici 116 . Aceleaşi îngrădiri i se vor impune mai târziu şi 
episcopului Vasile Moga. 

Dar lucrurile n-au evoluat după aceste rafinate planuri. Cu venirea 
împăratului Iosif II la tronul imperial, se instaurează, deocamdată cel puţin 
pentru un scurt timp, o eră mai blânda. La 8 noiembrie 1781, noul împărat emite 
edictul de toleranţă, prin oare este abolită pedepsirea ca apostaţi a celor ce 
părăsesc uniaţia. Unitul Bariţ a putut scrie pe drept cuvînt: «Una ştim sigur, că 
românii neuniţi din Transilvania, după acea intervenţiune a Rusiei (de la 1750), 
au fost maltrataţi şi persecutaţi tot ca mai înainte până la Iosif al II-lea» 117 . 

Cît de puţin acceptată sufleteşte a fost uniaţia chiar de ţăranii militarizaţi, 
o dovedeşte faptul că după 8 noiembrie 1781, când împăratul Iosif al II-lea dă 

113 1. Matei, Vacanţele Mitropoliei Ortodoxe din Ardeal în veacul XVIII, Cluj, 1922, p. 62. 
114 Şt. Lupşa, op. cit, p. 22 - 26. 
115 1. Matei, op. cit, p. 34-85. 

116 Şt. Lupşa, op. cit, p. 22 - 26. 

117 Gh. Bariţiu, op. cit, p. 444. 

edictul de toleranţă, aceştia revin în masă la Ortodoxie atât în comitatul 
Făgăraşului, cât şi în ţinutul Haţegului. A trebuit să se pună în aplicare din nou o 
mulţime de presiuni şi de vicleşuguri, pentru ca unii din ei să fie împiedicaţi să 
persiste până la capăt în hotărârea lor de a reveni la «legea românească», între 
altele cei ce declarau că vor să părăsească uniaţia, trebuia să asculte o 
catehizaţie de 6 săptămâni de la preoţii uniţi 118 . 

Ierarhia uniată a continuat şi în prima jumătate a secolului al XlX-lea să 
rupă un număr considerabil de ortodocşi, cu metodele obişnuite de silnicie sau 
de amăgire. 

în ce priveşte celălalt scop, al catolicizării, episcopii uniţi, numiţi 
totdeauna de către curia papală dintre cei mai servili închinători ai papalităţii, au 
urmărit realizarea lui în mod treptat şi cu o tenacitate neîntreruptă. 

Cei mai de seamă fruntaşi ai uniţilor, când au început să vadă că 
habsburgo-catolicismul urmăreşte acest al doilea scop şi nu rămâne fidel 
promisiunii de la 1700 de a nu se atinge de legea românească şi de independenţa 
Bisericii Române din Transilvania, au reacţionat cu putere, dând glas simţirii 
româneşti a lor şi a poporului român, în lupta pentru apărarea conţinutului 
spiritual tradiţional şi pentru independenţa Bisericii Române, s-a angajat cu 
toată hotărârea mai întâi însuşi episcopul Inocenţiu Micu Clain şi după el cei trei 
fruntaşi ai Şcolii ardelene: Samuil Micu, Gheorghe Şincai şi Petru Maior. 

Dar toţi episcopii uniţi care au urmat lui Inocenţiu Micu şi o tot mai mare 
parte din teologii uniţi de după cei trei fruntaşi ai Şcolii ardelene, au continuat 
cu stăruinţă opera nefastă a catolicizării. 

Poporul român, în general, a rezistat acestei acţiuni, împreună cu alţi 
fruntaşi intelectuali ai lui. Dar ierarhia unită a continuat şi ea opera ei de 
catolicizare, folosind metoda rafinată a introducerii elementelor de credinţă, de 
cult, de disciplină catolică în viaţa Bisericii unite şi a credincioşilor români 
uniţi, încetul cu încetul, pas cu pas. Credincioşii români uniţi trăitori în 
vecinătatea fraţilor ortodocşi au rezistat mai deplin; cei din părţile mai depărtate 
de masele ortodoxe, nemaiavând în cultul şi în spiritualitatea ortodocşilor 
modelul viu al tradiţiei lor, au fost duşi pe neobservate pe această linie a 
distanţării spirituale de fraţii lor ortodocşi. Prăpastia spirituală, de limbaj, de 
practici religioase, între uniţi şi neuniţi se săpa tot mai adînc. In 1948 ea era 
destul de progresată şi ameninţa să progreseze până la o diferenţiere totală, dacă 
n-ar fi venit, prin hotărârea clerului şi credincioşilor uniţi care vedeau pericolul 
care îi ameninţă, reîntregirea bisericească din acel an. 



118 D. Staniloae, O luptă pentru Ortodoxie în ţara Haţegului, în «Anuarul Academiei teologice din Sibiu», 1939; 
Idem, Din urmările edictului de toleranţă în Ţara Haţegului, în -"Omagiu fraţilor AI. şi I. Lapedatu", Bucureşti, 
1936; Idem, Din urmările edictului de toleranţă în fără Făgăraşului, în «Omagiu Prof. I. Lupaş», Bucureşti 1943. 

I.-INOCENŢIU MICU CLAIN, DESCHIZĂTORUL LUPTEI 

POLITICE NAŢIONALE A ROMÂNILOR DIN 

TRANSILVANIA, LUPTĂTOR PENTRU INDEPENDENTA 

BISERICII STRĂMOŞEŞTI ŞI VICTIMĂ A ALIANŢEI 

HABSBURGO-CATOLICE 

In anul 1968 s-au împlinit două sute de ani de la moartea lui Inocenţiu 
Micu Clain în captivitatea de la Roma, după îndelungate privaţiuni, umiliri şi 
chinuri sufleteşti. 

Viaţa şi activitatea lui Inocenţiu Micu Clain a fost prezentată în 
ansamblul ei destul de amănunţit de Dr. Augustin Bunea, iar anumite momente 
din ea, de alţi istorici români. 

Expunerea de faţă nu intenţionează să repete cele ce au fost scrise de 
istoricii anteriori 119 , ci urmăreşte să scoată în relief o latură a luptei şi a dramei 
lui Inocenţiu Micu Clain, prea puţin reliefată în scrierile cu privire la el din 
trecut. S-a insistat adică aproape exclusiv asupra laturii naţionale a luptei lui şi 
ca urmare s-a simplificat nu numai această luptă, ci şi drama lui Inocenţiu Micu 
Clain, reducând-o la unica durere a lui de a se vedea înfrânt de intrigile 
adversarilor care nu puteau vedea cu ochi buni lupta sa pentru ridicarea 
poporului român la treapta politică şi juridică de «naţiune» egală cu celelalte trei 
naţiuni recunoscute în Transilvania: naţiunea maghiară, secuiască şi săsească. 

In realitate lupta lui Inocenţiu Micu Clain mai are o componentă 
importantă: ea e şi o luptă pentru independenţa Bisericii sale, care pentru el 
făcea parte din independenţa şi demnitatea naţiunii sale. Aceasta a făcut lupta 
lui mai grea, căci prin aceasta a coalizat împotriva lui toate forţele din 
Transilvania; de la Viena şi de la Roma. 

Din aceeaşi cauză drama lui a fost mai complexă; mai complexă nu 
numai din pricina ralierii tuturor forţelor împotriva sa şi a izolării sale complete, 
ci şi pentru că, pe măsură ce s-a văzut izolat şi înfrânt, şi-a dat seama că în lupta 
lui a mizat în mod greşit pe alianţa cu forţa catolicismului care nu intenţiona să-i 
fie de folos lui şi poporului său, ci, dimpotrivă, aşa cum 1-a învăluit şi 1-a 
paralizat pe el, urmărea să învăluie şi să paralizeze treptat capacitatea de 
mişcare liberă a Bisericii sale şi prin ea şi a poporului său. Drama lui Inocenţiu 
Micu Clain a avut de aceea, dincolo de componentele ei exterioare, o 
zguduitoare complexitate sufletească. 

In cele mai multe din scrierile din trecut asupra lui Inocenţiu Micii Clain, 
nedându-se importanţă luptei acestuia pentru independenţa Bisericii lui 



119 Cea mai recenta şi mai judicioasă expunere a luptei naţionale a lui Clain este cea a Acad. D. Prodan, 
Suplex Libellus Vallachorum, Bucureşti, 1967, p. 137 - 199. 

împotriva Bisericii Romano-Catolice, nu s-a văzut în toată complexitatea ei nici 
drama lui. Nu s-a văzut drama unui om care trebuia să lupte, cu amărăciune, şi 
cu diversele autorităţi ale Bisericii Romano-Catolice, de care, cel puţin până la o 
vreme poate că nu era convins că trebuie să se rupă total, iar după aceea şi-a dat 
seama de neputinţa de a face această ruptură totală. 

Aspectul dramatic al luptei sale e pus în relief în prima perioadă a ei, 
adică în perioada funcţionării sale ca episcop, prin faptul că în lupta pentru 
drepturile naţiunii sale, folosind argumentul unirii cu Biserica Romano- 
Catolică, el face simultan eforturi de a stăvili acţiunea iezuiţilor de catolicizare a 
Bisericii sale, iar în a doua perioadă a luptei sale, purtată din captivitatea de la 
Roma, acest aspect se accentuează la paroxism, căci toată lupta lui din acest 
timp este în mod principal o luptă pentru independenţa Bisericii sale faţă de 
Roma papală de la care a crezut că va primi ajutor în lupta sa pentru drepturile 
poporului român. 



1 . Lupta lui Inocenţiu Micu Clain în perioada 
funcţionării sale ca episcop 

Inocenţiu Micu Clain, încă înainte de instalarea sa ca episcop, în 28 
septembrie 1728, înaintase mai multe memorii împăratului Carol al Vl-lea, 
referitoare la nedreptăţile pe care le suferea clerul şi credincioşii ortodocşi din 
Transilvania. Preoţii uniţi nu se bucură de imunităţile preoţilor catolici, cum li s- 
a promit prin diplomele leopoldine din 1699 şi 1701. Ei plătesc împreună cu 
credincioşii lor dijmă până şi preoţilor luterani şi calvini, în loc să primească 
dijmă de la credincioşii români. Copiii de români nu pot frecventa şcolile şi nu 
pot practica meseriile, precum nu pot ocupa nici funcţii publice. Nobilii români 
nu se bucură de accesul la forurile de conducere în stat în mod egal cu nobilii 
celorlalte naţiuni 120 . 

In urma acestor memorii şi mai ales în urma sinodului din 20 - 22 
octombrie 1732, un rescript regal cerea guvernului Transilvaniei la 11 
decembrie 1732 să studieze cererile sinodului amintit. Dieta Transilvaniei din 
27 februarie 1733 numeşte o comisie pentru studierea acestor cereri. 

Comisia aceasta hotărăşte la 25 iunie 1733 următoarele: 1. Să se facă o 
conscripţie generală ca să se vadă dacă toţi credincioşii români s-au unit;... 3. 
«Episcopul Clain să fie îndemnat la observarea punctelor din Diploma 
leopoldină, căci se constată că nici episcopul nu le observă şi cu atât mai puţin 
clerul şi poporul valah»; 4. «Episcopul să publice un catehism spre a-1 prezenta 
Comisiei ca să-1 citească şi sa-1 examineze dacă este corect şi sincer sau eronat»; 
5. «Acelaşi episcop să predea în copie o formulă de profesiune de credinţă pe 



' Dr. Augustin Bunea, Episcopul Ioan Inocenţiu Klein, Blaj, 1900, p. 28, 30. 

care o face cel ce primeşte unirea» m . 

Comisia promitea să se întrunească după ce se vor împlini aceste hotărâri, 
fixându-se ca termen de împlinire septembrie 1733. 

Dacă Inocenţiu Micu Clain cerea drepturi pentru clerul şi poporul său, 
bazându-se pe faptul că a primit unirea cu Roma, Dieta Transilvaniei, compusă 
din comiţi şi conţi, îi cerea să nu se joace cu unirea, ci să dea dovadă de 
progrese sincere în ea. Inocenţiu Micu Clain arăta că clerul român a intrat cu un 
picior în casa străinilor şi le cerea drepturile de care se bucură ei; aceia îl 
pofteau să intre în prealabil de-a binelea în casa lor. Inocenţiu Micu Clain cerea 
drepturi pe baza celei de a doua Diplome leopoldine; comiţii şi conţii îi 
răspundeau cerându-i să împlinească opera de catolicizare a poporului român în 
mod cât mai complet, ca să capete apoi acele drepturi. 

Pretenţiile de mai sus nu au putut fi formulate decât cu consultarea unor 
specialişti în teologia catolică, deci de nişte membri ai clerului catolic. Astfel, în 
faţa lui Inocenţiu Micu Clain nu se ridică numai opoziţia calvinilor şi a 
luteranilor, pe care ţine s-o scoată necontenit în relief Bunea, ci şi a nobililor şi 
ierarhiei romano-catolice. 

Dar mult mai interesant este faptul că Inocenţiu Micu Clain a zăbovit 
aproape un an şi jumătate cu prezentarea catehismului şi a profesiunii de 
credinţă cerute de comisie. Faptul acesta 1-a remarcat Rosenfeld astfel: «Lucrul 
acesta a fost împreunat cu greutăţi. El n-a putut fi executat nici până la termenul 
prescris, căci însuşi episcopul Clain zăbovea, mai ales în ce priveşte punctele 
din urmă (3, 4 şi 5). Astfel, nici în acest an, nici în cel următor (1734) nu s-a 
făcut în această chestiune nimic» 122 . 

De ce a zăbovit Inocenţiu Micu Clain cu prezentarea unui catehism si a 
unei profesiuni de credinţă care să primească aprobarea Dietei Transilvaniei, 
respectiv a statului catolic din ea? El a făcut în cursul anului 1733 conscripţia 
românilor uniţi cerută de Dietă 123 , care era un lucru mai greu de împlinit, dar nu 
s-a hotărât aşa de uşor să întocmească şi să prezinte catehismul şi formula 
profesiunii de credinţă, care erau lucruri mai uşoare. Explicaţia acestei zăboviri 
o vom da ceva mai departe. 

Din cauza acestei zăboviri, de-abia la 17 martie 1735 o nouă comisie, sub 
preşedinţia guvernatorului Haller, a fost în măsură să aprobe un catehism 
prezentat de Inocenţiu Micu Clain. 

Bunea susţine că episcopul Inocenţiu Micu Clain ameninţa cu desfacerea 
uniaţiei pentru a obţine mai uşor drepturile cerute pe seama românilor 124 . Dar 
din faptele ce se vor semnala în cursul lucrării de faţă se poate conchide mai de 
grabă contrariul: Inocenţiu Micu Clain se folosea de uniaţie numai ca de un 
instrument pentru obţinerea drepturilor pe seama poporului român. Căci nu 



121 Arh. St. Sibiu, Fondul Brukenthal, «Colecţia Rosenfeld», cota H, dosar 33, f. 291 r. 

122 Dosar citat, intitulat Walachische Union, f. 291 v. 

123 - 



Publicată de Aug. Bunea, op. cit, p. 315 - 414. 
124 Ibidem, p. 27. 

ameninţă nimeni că se rupe de o valoare cu care şi-a identificat fiinţa în mod 
real. Nu ameninţă un creştin convins, că se lasă de creştinism, dacă nu i se dau 
anumite drepturi. Nici un episcop unit de după Inocenţiu Micu Clain n-a mai 
ameninţat cu desfacerea uniaţiei. El o făcea aceasta, pentru că se socotea liber 
sufleteşte faţă de uniaţie; el putea aduce uniaţiei această jignire, pentru că nu era 
identificat cu ea. Cine spune altora că se poate desface de ceva, şi-o spune şi 
sieşi şi în orice caz arată o detaşare sufletească faţă de ceea ce spune că poate 
părăsi în faţa altora. Uniaţia avea pentru Inocenţiu Micu Clain un rost 
condiţionat, instrumental, era un mijloc pentru a sprijini obţinerea drepturilor pe 
seama românilor, nu o valoare în sine. 

De altfel tot clerul unit aşa a considerat uniaţia în timpul lui Inocenţiu 
Micu Clain. Avem în sensul acesta destule mărturii. 

Inocenţiu Micu Clain progresează foarte repede în lupta sa următoare la 
concepţia că poporul român este o naţiune, ca şi celelalte trei naţiuni din 
Transilvania şi cere să fie recunoscută ca atare şi să i se acorde în toate 
privinţele o egalitate deplină cu acelea. E primul român la care apare această 
concepţie clară, superioară, care va deveni un program de luptă şi de gândire 
pentru toţi conducătorii politici ai românilor transilvăneni. 

Bazat pe această concepţie Inocenţiu Micu Clain pretinde, în memoriul 
său către împăratul Carol al Vl-lea din 8 martie 1735, pentru sine un loc în 
guvernul Transilvaniei, pentru a susţine drepturile «naţiunii» române 125 . El se 
baza în revendicarea statutului de naţiune pentru poporul său pe a doua diplomă 
leopoldină, din 19 martie 1701, care prevedea ca toţi românii care vor accepta 
uniaţia cu Roma să fie socotiţi între staturile ţării. Dar depăşea acea diplomă 
care prevedea încadrarea românilor catolicizaţi în statul catolic, deci între 
maghiari, nu constituirea unei naţiuni aparte, cum cerea Inocenţiu Micu Clain 
care arăta că poporul român a acceptat de fapt unirea, deci să i se acorde situaţia 
unei naţiuni aparte. 

La această cerere trimisă de împărat spre opinare guvernului Tran- 
silvaniei, acesta răspunde, la 17 iunie 1735, la argumentul bazat pe unirea 
românilor: 

«în ce priveşte lauda cu unirea, o, de ar fi în realitate aşa! De fapt, nu 
numai guvernul ci şi întreaga provincie constată atât public cât şi privat nu 
numai că nu este vreun român unit, ci poate nici unul nu ştie ce este unirea (...). 
în ce priveşte clerul, sau statul bisericesc, e sigur că cei mai mulţi, nu totuşi toţi, 
au făcut profesiunea de credinţă în mod public, împreună cu jurământul, dar, 
oare, în mod adevărat şi nu fictiv şi numai pentru imunităţi personale? Aceasta 
se vede din faptul că pe faţă, în adunări şi în convorbiri private, popii înşişi sau 
preoţii declară adeseori că ei n-au depus jurământul pentru unire şi pentru 
abdicarea de la schismă, ci numai ca să poată fi liberi de jurisdicţia domnilor de 
pământ, de servicii şi de contribuţie; se vede aceasta şi din faptul că în realitate 



Memoriul acesta e publicat la Aug. Bunea, op. cit., p. 337 — 338. 

se servesc toţi de cărţi schismatice, din care vorbesc poporului, slujesc liturghia, 
în care se neagă în mod făţiş că Sfântul Duh purcede de la Fiul şi nu adaugă nici 
în Simbolul niceean «Filioque»; dacă ar fi uniţi buni şi adevăraţi, ar trebui să 
facă aceasta, cum fac şi pronunţă în alte părţi cei uniţi în mod sincer. Se vede 
mai departe foarte clar că absolut nici unul dintre popi nu învaţă şi nu instruieşte 
poporul, fie în mod privat, fie în Biserică, despre cele patru puncte. Numai când 
se iveşte vreo cauză, vreun litigiu, vreo contribuţie proprie de ordin lumesc, se 
refugiază toţi la imunitatea unirii ca la o ancoră sacra. Un semn vădit al 
schismei sunt apoi înseşi ceremoniile, slujba liturghiei şi formulele de 
consacrare, care toate nu sunt unite, ci le fac şi le ţin ca schismatici adevăraţi; 
acelaşi lucru se vede din faptul că până azi cred şi mărturisesc că prin liturghii 
de patruzeci de zile, orice suflet se poate elibera din iadul însuşi (şi nu numai 
din purgatoriu, în care refuză cu totul să creadă), în orice stare de păcat ar fi 
decedat; se întâmplă ca unii dintre popi sau preoţi se dau în faţa catolicilor drept 
uniţi şi fac profesiune de unire, dar în realitate în interiorul şi în pielea lor, cu 
foarte puţine excepţii, sunt şi acum schismatici, cum au fost înainte cu cincizeci 
de ani, când nu se făcea nici o menţiune de unire. Acest lucru e foarte 
experimentat şi explorat în tot principatul. Deci nu poate numitul episcop să 
invoace ca motiv al cererii sale «unirea» 126 . 

Se constată din nou din acest text că cei ce se opuneau acordării de 
drepturi românilor uniţi nu erau numai calvinii şi luteranii, cum afirmă Bunea 127 , 
ci şi catolicii, căci obiecţiile enumerate atestă priceperea unor clerici catolici. 
Apoi se constată că, pe când Inocenţiu Micu Clain şi românii considerau unirea 
nu ca o acceptare a dogmelor şi a cultului catolic, nobilii străini şi clerul catolic 
voiau să catolicizeze pe români în mod total. Inocenţiu Micu Clain voia ca 
românii să se păstreze distinct de catolici; nobilii catolici îi voiau deplin 
catolicizaţi. 

5 

In sfârşit, se constată că Inocenţiu Micu Clain, cu toate că se lăuda în 
memoriul de la 8 martie 1735 că lucrează asiduu pentru uniaţie şi cu toate că 
prezentase (e adevărat), cu destulă întârziere, catehismul cerut, nu reuşise sau nu 
prea voise să facă pe preoţi să predice nici una din dogmele specifice ale 
catolicismului. 

Statul catolic, şi prin el iezuiţii, cereau românilor această catolicizare 
completă, pentru că începuseră acţiunea de catolicizare a lor în timpul 
episcopatului lui Pataki şi a sedis-vacanţei de după moartea aceluia. 

Inocenţiu Micu Clain ia măsuri pentru stăvilirea acestei acţiuni de 
catolicizare şi începe lupta pentru îndepărtarea teologului iezuit, care era 
susţinătorul ei. Sinodul din 1739 hotărăşte, desigur determinat de Inocenţiu 
Micu Clain: «Cele patru puncte care conţin unirea le va observa şi ţine perpetuu 
şi fără încetare clerul nostru. Dar la mai multe să nu fie silit sub nici un 

126 «Colecţia Rosenfeld», dos. cit., f. 304. 

127 op. cit, p. 46. 

pretext» 128 . Inocenţiu Micu Clain nu cunoştea actul românesc semnat de 
protopopi la 1698, care nu conţinea aceste puncte, căci fusese dosit de iezuiţi, 
fiind descoperit de-abia la 1893 de Nicolae Densuşianu 129 . Cunoştea numai 
textul latin în care fusese introdus falsul iezuit al celor patru puncte. 

Sinodul din 1742 hotărăşte să se ceară papei să interzică orice trecere de 
la ritul unit la cel latin 13 °. Iar Sinodul din 1739 mai hotărăşte: «Dreptul canonic, 
numit în limba română Pravila, să se menţină în vigoare, exceptându-se acelea 
care contrazic unirea, şi să se judece după el în chestiuni de drepturi» 131 . 

In lumina acestor hotărâri ale sinoadelor de sub Inocenţiu Micu Clain 
înţelegem de ce el a zăbovit cu întocmirea catehismului şi a profesiunii de 
credinţă ce i s-a cerut în 1733. Se temea să nu i se ceară un catehism şi o 
profesiune de credinţă pur catolice şi s-a silit pe altă parte să întocmească nişte 
texte fără elementele catolice introduse în timpul lui Pataki. 

O ciocnire aspră cu nobilii şi ierarhia catolică din Transilvania are 
Inocenţiu Micu Clain în 1743, după ce aceştia şi-au arătat în anii 1742 şi 1743 
din nou sentimentele lor neprietenoase faţă de românii uniţi. 

După ce pe tronul lui Carol al Vl-lea a ajuns fiica lui, Măria Tereza, Dieta 
Transilvaniei a trimis la Viena o deputăţie compusă din doi catolici, doi 
reformaţi şi doi luterani-saşi, pentru anumite chestiuni ale Transilvaniei, între 
care şi chestiunea românilor uniţi, împărăteasa voia la început ca «religiile, 
împreună cu uniţii, să rămână nealterate în constituţia lor». Deputaţii trimişi, 
inclusiv cei catolici, au obiectat că «uniţii nu au nici un loc între cele patru 
religii recepte şi că ei nu pot fi înălţaţi la treapta de status, ci ar trebui să fie 
cuprinşi în noţiunea generală a religiei catolice cu care s-au unit» 132 . 

Deputăţia aceasta a stat la Viena până în septembrie 1742. Prin iunie 
sosise la Viena şi Inocenţiu Micu Clain, nechemat şi neaşteptat. Scopul lui era 
să obţină de la Măria Tereza confirmarea Diplomei a Ii-a leopoldine, care 
dispunea, socotea el, ridicarea românilor uniţi la treapta de status. Inocenţiu 
Micu Clain a predat în acest scop o copie a acestei diplome 133 . Aici la Viena a 
început lupta dintre episcopul Inocenţiu Micu Clain, care cerea recunoaşterea 
românilor ca naţiune deosebită, şi deputăţia transilvană care se opunea la 
aceasta. Curtea a dat câştâg de cauză deputăţiei. Deşi ea s-a întors în 
Transilvania în septembrie 1742, iar Inocenţiu Micu Clain a stat în Viena încă 
un an, Conferinţa ministerială din 17 august 1743 n-a voit să confirme a doua 
Diplomă leopoldină, ci confirmând, cu o interpretare nefavorabilă românilor 
uniţi, numai prima Diplomă leopoldină, a refuzat să recunoască poporul român 
ca naţiune. Pe baza acestei hotărâri, preşedintele Cancelariei aulice transilvane, 



128 Ioan Micu Moldovanu, Actele sinodale ale Bisericii de Alba Iulia şi Făgăraş, voi. II, Blaj, 1872, p. 83. 

129 N. Denguşianu. Independenţa bisericească a Mitropoliei Române de Alba Iulia, Braşov, 1893, p. 3. 

130 Idem, op. cit, voi. I, Blaj, 1869, p. 150 - 151. 

131 Ioan Micu Moldovanu, op. cit., loc. cit. 

132 G. Bogdan Duică, Procesul Episcopului Ioan Inocenţiu Klein, Caransebeş, 1896, p. 1. 
m Ibidem,p. 5. 

catolicul Gyulaffi, a dat lui Inocenţiu Micu Clain un rescript imperial cu data de 
9 septembrie 1743, ca să-1 ducă guvernului Transilvaniei spre publicare, dar a 
dat-o în plic închis. Inocenţiu Micu Clain a aflat însă de cuprinsul rescriptului şi 
s-a umplut de indignare. Hotărârea aceasta nesatisfăcătoare şi procedeul 
catolicului Gyulaffi 1-a umplut de mânie pe Inocenţiu Micu Clain împotriva 
tuturor catolicilor din Transilvania şi mâniei acesteia i-a dat expresie în 
plângerea către împărăteasă din 25 noiembrie 1743, în care-şi exprimă temerea 
că atât în Cancelaria aulică, cât şi în Transilvania, catolicii au intenţia să supună 
Scaunul său jurisdicţiei romano-catolice pentru ca în viitor să nu mai încerce 
nimeni să apere clerul şi poporul român, iar episcopatul catolic să poată lua 
perpetuu dijmă românilor. «O, sfântă intenţie a catolicilor ardeleni! Aceasta este 
invitaţia la sfântă unire şi apărarea şi promovarea ei adevărată? Adversarii 
catolici, din ură faţă de naţiunea română, preferă ca parohienii români să 
presteze dijmă pastorilor necatolici, decât preoţilor uniţi». Cancelaria aulică s-a 
silit, spune Inocenţiu Micu Clain, să obţină o hotărâre favorabilă pentru 
conaţionalii ei, în parte catolici, în parte necatolici, şi pernicioasă pentru români, 
iar acum se felicită că poate expune pe episcopul valah ruşinii în întregul 
Principat, spre înspăimântarea clerului şi naţiunii române unite, atât de 
oprimată. Cancelarul a vrut să trimită pe episcop acasă cu un rescript închis, 
care conţinea pretinse rezoluţii favorabile românilor, ca pe un «păcălit de 1 
aprilie» (April-Narr). Inocenţiu Micu Clain recurge la împărăteasa — rău 
informată - pentru a o informa mai bine, ca să elibereze «în sfârşit clerul şi na- 
ţiunea română de sub acest jug despotic al ungurilor, secuilor şi saşilor, pentru 
că altfel nu mai rămâne acestui popor oprimat la culme, decât să apeleze la 
Dumnezeul cel viu» 134 . 

Lupta lui Inocenţiu Micu Clain se îndreaptă acum împotriva tuturor: 
calvini, luterani, catolici. Căci a văzut că toţi se opun acordării de drepturi 
românilor. 

Inocenţiu Micu Clain predă guvernului rescriptul împărătesei numai la 2 1 
februarie 1 744, în cursul lucrărilor Dietei convocate la Sibiu la 8 ianuarie 1 744, 
cerând şi acum să se amine dezbaterea lui, ca să nu se producă mâhnire şi 
tulburare în popor 135 . 

Dar episcopul adusese din Viena şi prima Diplomă a împăratului 
Leopold, prevăzută cu un act de confirmare din partea împărătesei, şi le-a 
prezentat Dietei pe la sfârşitul lui ianuarie 1 744, spre dezbatere si publicare, în 
timpul acestei dezbateri a izbucnit între Dietă şi Inocenţiu Micu Clain un 
conflict violent, căci Dieta le interpreta şi pe acelea într-un mod foarte 
defavorabil românilor. Când episcopul a declarat că Dieta lucrează contra 
voinţei împărătesei, Dieta a izbucnit într-un strigăt: «Răstigneşte-1, răstigneşte-! 
Şi-1 întrebară cum şi pentru ce cutează să protesteze împotriva unei ţări 

134 Extrasul acestei plângeri, întocmit de Rosenfeld, e publicat la G. Bogdan Duică. op. cit, p. 45 - 47. 

135 Aug. Bunea, op. cit, p. 97. 

60 



Pr. Prof. D. Staniloae, Uniatismul din Transilvania 
* a. -136 

întregi» . 

Petiţia clerului şi credincioşilor uniţi către împărăteasa Măria Tereza din 
19 iunie 1744, descriind această scenă 137 , spune în continuare: «Din cauza 
aceasta, episcopul temându-se de întrebuinţarea forţei şi voind să evite urmările 
rele (...), a trebuit să retracteze public protestul, dar această retractare, clerul şi 
uniţii de rit grec, cu permisiunea Maiestăţii Voastre regale, nu numai că o 
anulează, ci şi reînnoieşte cu tot devotamentul protestul său». 

La scurtă vreme după această cerere, la întocmirea căreia desigur că a 
lucrat tot Inocenţiu Micu Clain, episcopul înaintează şi el o cerere personală. 

Amândouă cererile protestează împotriva modificărilor făcute de către 
Dietă articolelor VI şi VII din Legea prin care împărăteasa confirma prima 
Diplomă leopoldină. In textul imperial al articolului VI se prevedea că şi uniţii 
de rit grec, fără deosebire de starea socială, vor face parte din statul celor trei 
naţiuni; în textul modificat de dietă, ţăranii„sunt exceptaţi de la această 
calitate 138 . 

In toiul acestor lupte, Inocenţiu Micu Clain primeşte prin guvernul 
transilvănean ordinul Măriei Tereza, datat la 15 iunie 1744, să se prezinte la 
Viena în vederea rezolvării cererilor românilor uniţi care n-au fost rezolvate prin 
hotărârile anterioare 139 . 

Niciodată curtea împărătească n-a chemat un episcop valah la Viena ca să 
ofere drepturi naţiunii lui. Nici acum n-a fost acesta motivul. Inocenţiu Micu 
Clain era chemat mai degrabă, la raport, într-o chestiune devenită incomodă 
pentru împărăţie. Bunea spune: «Motivul adevărat pentru care episcopul fusese 
chemat la Viena au fost tulburările religioase produse de călugărul sârbesc 
Visarion». Nici acesta n-a putut fi întregul motiv adevărat. De ce ar fi avut 
curtea nevoie de Inocenţiu Micu Clain ca să ia măsurile drastice împotriva 
acestor tulburări, pe care le-a luat şi fără să-1 consulte pe el? Iar informaţiile 
despre aceste tulburări le putea obţine şi printr-un referat scris, asemenea celui 
trimis de episcopul rutean Oslavski, după vizitarea Transilvaniei în 1745. Sau le 
putea obţine de la autorităţile civile şi militare subalterne. Dacă 1-a chemat 
totuşi, pe Inocenţiu Micu Clain, şi din cauza tulburărilor produse de Visarion, a 
fost ca să-1 mustre şi să-1 judece din cauza lor, deci pentru că avea informaţii că 
episcopul era şi el vinovat de ele, în sensul că le dădea şi el apă la moară, prin 
acţiunea lui de fond împotriva catolicilor. Era chemat dintr-un motiv asemănător 
cu cel pentru care a fost chemat Atanasie, care periclita şi el unirea prin 
nehotărîrea lui. 



136 Protestul cu data de 1 iunie 1744, la E. Hurmuzaki, Documente, VI. p. 571 

137 Petiţia e publicată la Hurnmzaki, Documente, VI, p. 672 — 674. în această petiţie se spune, contrar lui Aug. 
Bunea. care afirmă că numai «unii deputaţi» au strigat contra lui Clain (op. cit. p. 99): «Fiind toţi împotriva 
episcopului Clain şi el fiind singur, în numele clerului şi poporului» nu e de mirare că, în urma atâtor apăsări şi 
persecuţii, şi-a ieşit din fire». 

138 Aug. Bunea, op. cit., p. 100 - 108. 

139 Textul la Aug. Bunea, op. cit, p, 109 - 1 10. 

Dar dârzul Inocenţiu Micu Clain nu era plăpândul Atanasie. Primind 
acest ordin, a convocat şi el un sinod, ca şi Atanasie la 1701, dar nu ca să 
încerce să obţină o apărare prin sinod de la ceea ce eventual îl aştepta, ci pentru 
ca să ia de la sinod o nouă împuternicire pentru stăruinţa ce trebuia să depună şi 
de astă dată la Viena pentru drepturile clerului şi credincioşilor săi. Inocenţiu 
Micu Clain imprimase întregii sale Biserici o îndrăzneală uimitoare în cererile 
pe care le înainta pentru drepturile naţiunii române. Sinodul, întrunit la 25 iunie 
(calendarul neîndreptat) sau 5 iulie 1744, a avut şi el acest caracter, desigur cu 
învoirea şi sub înrâurirea episcopului. Clain care credea că aşa cum nu i s-a 
întâmplat nimic până acum, păşind cu cutezanţă, nu i se va întâmpla nici acum. 

Dar lupta lui Inocenţiu Micu Clain se îndrepta acum împotriva tuturor şi 
ajunsese la un punct foarte înalt. Ataca acum şi pe catolici şi aceasta crease o 
stare de spirit în cler şi popor, care a contribuit şi ea la impetuozitatea generală 
cu care poporul a dat ascultare călugărului Visarion de a nu mai accepta nici 
măcar o unire formală cu Roma papală. Viena înţelesese că nu mai poate tolera 
ca lucrurile să continue într-un sens ca acesta. Dar Inocenţiu Micu Clain, în loc 
să înceapă o retragere strategică, a adunat un sinod şi a adresat prin el forurilor 
conducătoare din Transilvania şi din Viena ultimatumul că dacă nu se acordă 
românilor drepturile promise, vor părăsi cu toţii unirea. 

Actele Sinodului din iunie 1744 nu le-a văzut nimeni. Nilles a publicat un 
raport scurt, scos din arhiva Episcopiei catolice din Alba Iulia 140 . Nişte relaţii 
congruente cu raportul de la Nilles a transmis, de la Petru Bod şi Miko, Gh. 
Bariţiu 141 . In afară de acestea există un raport al lui Petru Dăianu, secretarul 
sinodului, care 1-a însoţit pe Inocenţiu Micu Clain şi la Viena. El redă însă 
numai cuvântarea de deschidere a lui Inocenţiu Micu Clain şi hotărârile 
sinodului, fiind cerute de autorităţile din Viena, pentru confirmarea informaţiilor 
pe baza cărora fusese tras Inocenţiu Micu Clain în cercetare şi pe baza cărora 
Viena stăruia la Roma ca Inocenţiu Micu Clain să fie silit să demisioneze din 
postul de episcop 142 . Acest raport este întărit şi de semnăturile şi sigiliile lui 
Alexandru Rednic şi Gherontie Cotorea. Aceştia nu erau aderenţi înfocaţi ai lui 
Inocenţiu Micu Clain, dar nici ai lui Petru-Pavel Aron 143 . De aceea nu este 
apăsător pentru Inocenţiu Micu Clain. Dimpotrivă, se întrevede în el o anumită 
moderaţie şi obiectivitate, dacă nu poate o uşoară tendinţă de a-1 apăra, însă fără 
curaj. Era întocmit doar de un om care fusese apropiat de Inocenţiu Micu Clain. 
Apoi cei ce-1 semnează nu voiau să-1 apese nici din motivul că Inocenţiu Micu 
Clain se bucura, din pricina suferinţei lui în captivitate la Roma, de o uriaşă 



140 N. Nilles. S. L, Symbolae ad illustrandam historiam Ecclesiae Orientalis, voi. II, Oeniponte, 1885, p. 562 - 
563. 

141 Părţi alese din istoria Transilvaniei..., I, p. 426. 

142 E publicat la G. Bogdan-Duică, op. cit, p. 51 — 58. 

143 G. Bogdan-Duică, op. cit., p. 12 — 14 îi consideră ca aderenţi ai lui Aron. Dar în 1747 Clain îl transmite lui 
Rednic, prin Caliani, anumite sfaturi (Zenovie Piclişanu, Corespondenţa lui Inocenţiu Micu Klein din exil, 
Bucureşti, 1924, p. 83). 

simpatie în Transilvania şi apăsându-1 s-ar fi expus riscului unei mari impopu- 
larităţi. 

5 

In esenţă însă se străvede, din acest raport, deşi într-un mod mai atenuat, 
aceeaşi critică a lui Inocentiu Micu Clain la adresa tuturor autorităţilor din 
Transilvania, cum se vede şi din celelalte relaţii amintite, în mod atenuat e 
redată şi acea parte din cuvântarea lui Inocentiu Micu Clain în care expune 
conflictul său cu statul catolic transilvan şi se pune în relief concepţia sa despre 
caracterul condiţionat al unirii şi atitudinea sa mai puţin neîngăduitoare faţă de 
mişcarea de întoarcere a românilor la legea strămoşească. 

Inocentiu Micu Clain, plângîndu-se că forurile ardelene se opun con- 
firmării de către împărăteasă a celei de a doua Diplome leopoldine, pe motiv că 
«nu se ştie de a fost vreodată publicată sau nu», spune că a replicat că «întrucât 
se observă şi se recunoaşte această diplomă în cele oneroase, e necesar să se 
observe şi să se menţină în vigoare şi în celelalte». Care sunt însă punctele 
«oneroase» pe care le conţine Diploma a doua leopoldină? Diferite dispoziţii 
pentru întărirea unirii ca: adunarea catehismelor contrare uniaţiei şi distribuirea 
altora conforme ei -, interzicerea corespondenţei episcopului cu domnii Valahiei 
şi Moldovei ; grija de a nu face părtaşi de privilegii şi de posturi decât pe cei ce 
fac profesiune de credinţă unită etc. 

In special oneroasă era considerată de episcop obligaţia de a ţine lângă el 
un teolog iezuit, numit de Arhiepiscopul de Strigoniu, de care să asculte în 
toate, împotriva acestei obligaţii Inocentiu Micu Clain s-a manifestat şi direct în 
sinod. O acuză adusă lui la Viena sună: «Când s-a ajuns la acel paragraf din 
decret, ca domnul episcop să-şi hrănească teologul şi să-i dea salariu, episcopul, 
ridicându-se şi depunând tichia, a izbucnit prin aceste cuvinte: «sau nu voi mai 
fi eu episcop, sau pe teologul ce petrece în casa mea nu-1 voi mai hrăni» 144 . 
Toată lupta ulterioară a lui Inocentiu Micu Clain împotriva teologului iezuit e o 
dovadă masivă că Inocentiu Micu Clain a pus în sinod această alternativă. Dar 
Inocentiu Micu Clain voia îndepărtarea iezuitului, pentru că prin el se urmărea 
catolicizarea treptată a Bisericii şi prezenţa lui dictatorială reprezenta 
desfiinţarea independenţei ei. 

El a început lupta aceasta îndată ce a ajuns episcop. Sinodul din 1739 
hotăra: «Reverendul teolog să nu mai transmită nimănui informaţii calomnioase 
şi răsunătoare îndreptate împotriva venerabilului cler, nici să nu mai ţină 
corespondenţă păgubitoare pentru veneratul cler cu domnii din ţară, ci să fie de 
acord cu prea ilustrul episcop şi veneratul cler» 145 . 

Activitatea de informare şi de pâră a iezuitului la forurile superioare 
împotriva preoţilor mai puţin docili era un mijloc de a-i sili să facă progrese în 
catolicism. 

Intr-un memoriu din 1 74 1 al lui Inocentiu Micu Clain către împărăteasă, 

144 Gh. Bogflan-Duică, Ibidem. 

145 Ion Micu Moldovanu, op. cit, voi. II, p. 83. 

63 



Pr. Prof. D. Staniloae, Uniatismul din Transilvania 

acesta plângându-se că a fost obligat să aprovizioneze pe iezuit cu locuinţă, 
mâncare, cu fân şi ovăz pentru caii lui, continuă : «O, demnitate episcopală! O, 
mizerabilă soartă a noastră, nicăiri auzită poate în Europa! Căci în Polonia, în 
Grecia, în Muncaci şi în alte părţi, episcopii uniţi ai rutenilor, ai armenilor, nu 
întreţin un teolog de alt rit, care nici în cele divine, nici în alte lucruri ale 
episcopului nu-1 poate ajuta» 146 . 

Apoi spune că nu există în nici un domeniu nici un slujbaş care să nu fie 
obligat să presteze jurământ. Numai iezuitul refuză să-1 dea. «Dar clerul nu 
voieşte să-i predea cauzele sale fără depunerea jurământului, căci nicăieri în 
Transilvania sau în vreo altă parte nu sunt impuşi de Maiestatea Voastră 
fruntaşilor altor naţiuni, sau clerului, judecători atât de privilegiaţi ca iezuiţii». 
Iezuiţii declară că un astfel de jurământ e contrar regulilor ordinului lor. Dar 
atunci trebuie să le fie contrară şi activitatea de judecători ai altora. Inocenţiu 
Micu Clain roagă pe împărăteasă să lase sinodul să aleagă un teolog dintre 
români. Problema teologului a discutat-o şi Sinodul din 1742, întocmind şi un 
text de jurământ pentru el 147 . 

In continuarea cuvântării sale de la începutul sinodului din 1744, 
Inocenţiu Micu Clain declară că a arătat că clerul şi credincioşii uniţi români au 
împlinit «cele oneroase», dar că acum «nu mai voieşte să observe articolele 
oneroase fără cele uşurătoare» (Ego declaravi quod V. clerus haud velit 
onerosos Articulos absque solatiosis observare). 

Precum se vede, Inocenţiu Micu Clain recunoaşte în faţa sinodului că a 
folosit metoda ameninţării cu desfacerea uniaţiei, că uniaţia pentru el era numai 
o obligaţie asumată printr-un contract de una din părţi, în schimbul obligaţiei 
celeilalte părţi de a-şi împlini şi ea angajamentele ei; şi că deci atunci când o 
parte nu-şi împlineşte obligaţiile ei, cealaltă este în drept să denunţe şi ea pe ale 
sale. 

Concepţia sa despre caracterul condiţionat, contractual, al uniaţiei o 
înfăţişează Inocenţiu Micu Clain şi mai direct în altă ordine de idei, când afirmă 
şi refuzul lui de a o impune românilor cu orice preţ şi cu orice mijloace. 

Trecând adică la tulburarea produsă de călugărul Visarion, Inocenţiu 
Micu Clain spune: «Ilustrul stat catolic îmi cerea ca eu însumi să ies şi să pacific 
aceşti oameni, promiţându-mi braţul secular. La aceasta am răspuns: Oare, 
voiesc ei să fac această pacificare prin mijloace blânde, sau violente? Dacă prin 
mijloace blânde, e necesar ca sa se promită şi să se dea acele lucruri pe care le- 
am cerut conform conţinutului privilegiilor, iar dacă prin mijloace violente, mie 
îmi este absolut cu neputinţă să procedez astfel». 

Inocenţiu Micu Clain nu mai voieşte să folosească metoda silnică pentru 
menţinerea uniaţiei. Adaugă totuşi că a încercat să potolească pe credincioşi la 
Sălişte (în ziua de Rusalii 1744), dar în zadar. Deci e clar: Inocenţiu Micu Clain 

146 Ibidem, voi, II. p. 89-91. 

147 Ibidem, voi, I, p. 149. 

merge până acolo încât refuză să mai încerce să readucă sau să reţină poporul la 
uniaţie până nu i se dau drepturile promise. Dar aceasta însemna consimţirea lui 
la prăbuşirea uniaţiei, căci istoria ulterioară a dovedit că dacă episcopii uniţi de 
după el nu s-ar fi folosit de forţa seculară, nu s-ar mai fi salvat nimic din uniaţie. 
Consimţirea aceasta a lui Inocentiu Micu Clain rezulta sau dintr-o simţire mai 

5 5 5 

adâncă a lui, sau din faptul că el nu înţelegea menţinerea uniaţiei decât ca un 
mijloc pentru obţinerea drepturilor promise. De fapt, aceste două lucruri poate 
că erau apropiate în cugetul şi în simţirea sa. El simţea în fond ca şi poporul. 
Unirea nu era pentru el un bun în sine. El se deosebea de popor numai prin 
faptul că o socotea acceptabilă de formă în schimbul drepturilor naţionale, pe 
când poporul nu o admitea nicicum. 

Nu e de mirare dacă acest refuz net dat de Inocentiu Micu Clain statului 

5 

catolic de a mai acţiona pentru aducerea românilor la uniaţie, până nu se 
primesc drepturile promise, a ajuns la ştirea Curţii de la Viena, fie prin rapoarte 
deschise, fie prin rapoarte confidenţiale, fără ca în ele să fie ceva neadevărat. Şi 
nu e de mirare că, din acest motiv, Curtea 1-a chemat pe Inocentiu Micu Clain la 
Viena spre întrebare şi eventual pentru a lua măsurile de rigoare împotriva lui. 

Desigur că în dosul redării reci şi rezumative, de proces-verbal, a lui 
Petru Dăianu, se ascund cuvinte mai multe şi mai fierbinţi spuse de Inocentiu 
Micu Clain în sinod, precum şi anumite scene de aprobare însufleţită din partea 
sinodului. Am văzut apoi că Petru Dăianu nu redă decât cuvântarea de 
deschidere a lui Inocentiu Micu Clain, nu şi ceea ce a urmat după aceea în 
sinod, în cursul celor trei zile cât a durat el. Atmosfera din sinod e redată 
întrucâtva de descrierea lui Rosenfeld şi de relaţia publicată de Nilles. 
Expunerea lui Rosenfeld e combinată din răspunsurile date de Inocentiu Micu 
Clain în faţa comisiei din Viena la 1 6 noiembrie 1 744 şi din relaţia publicată de 
Nilles, ca şi din alte relaţii necunoscute. Prin faptul că Rosenfeld a ţinut seama 
şi de răspunsurile lui Inocentiu Micu Clain se vede tendinţa lui de a da o 
expunere mai moderată şi nu atât de contrară lui 148 . 

Rosenfeld redă astfel discuţia pe care Inocentiu Micu Clain afirmă în faţa 
sinodului că a avut-o cu catolicii: «A arătat apoi episcopul amintitului sinod că i 
s-a cerut de către fruntaşii catolici să desfiinţeze schisma care-şi face drum. El a 
răspuns: «Când se va da ceea ce s-a promis, el va calma schisma» 149 . Catolicii 
au replicat: «Nu se cade să fie stoarse acelea (privilegiile) într-un astfel de 
mod» 150 . 

Inocentiu Micu Clain înţelegea să nu meargă mai departe până nu se 
acordă clerului şi poporului său drepturile promise. Experienţa îl adusese la o 
lipsă totală de încredere în celălalt partener al contractului. Celălalt partener 

148 Expunerea lui Rosenfeld, în «Colecţia Walachische Union», dos. cit., f, 249 v. Aceste răspunsuri, aflate în 
«Colecţia Rosenfeld», au fost publicate de G. Bogdan-Duică, op. cit., p. 67-71. 

149 «Ubi id quod promissum erat, redditum fuerit, se schisma complanaturum» («Colecţia Rosenfeld»..., f. 471 

r). 

150 Ibidem. 

cerea desfiinţarea totală, cu orice mijloace, a legii strămoşeşti a românilor. 
Aceasta o urmăreau ei în primul rând. Nu lipsa de încredere îi stăpinea pe ei 
când refuzau drepturile cerute de Inocenţiu Micu Clain, căci ştiau că în orice 
clipă ar fi putut retrage românilor aceste drepturi dacă n-ar fi rămas fideli unirii. 
Inocenţiu Micu Clain înţelegea cursa care se întindea poporului său şi nu voia ca 
el să intre în ea. 

Rosenfeld rezumă astfel cuvântarea de mai departe a lui Inocenţiu Micu 
Clain; «In afară de aceea, a proferat multe cuvinte injurioase şi dezagreabile, 
prin care îi învinovăţea pe catolici şi-i veştejea, între altele, ridicând deodată 
tonul, s-a adresat către ai săi: «Sau să deveniţi catolici şi să vă schimbaţi legea, 
sau să vă gândiţi la altceva, în altă parte» I51 . Aceste cuvinte se află şi la Nilles, 
într-o formă puţin schimbată: «Sau va trebui să vă schimbaţi legea, sau să vă 
gândiţi la altceva, în altă parte» 152 . 

într-un fel sau altul Inocenţiu Micu Clain a pus o astfel de alternativă. 
Chiar Bunea crede că da. Ea putea rezulta firesc din obiceiul lui de până acum 
de a face uniaţia condiţionată de obţinerea drepturilor pe seama naţiunii române. 
In sinod, la capătul atâtor acţiuni infructuoase, din întrebarea lui Inocenţiu Micu 
Clain dacă mai trebuie sau nu să se continue această acţiune şi din informaţia că 
statul catolic cere în prealabil catolicizarea poporului român, a putut rezulta 
această şi mai ascuţită formă a alternativei. 

Amintim că între întrebările puse lui Inocenţiu Micu Clain de comisia din 
Viena este şi aceea dacă el a întrebat sinodul: «Dacă toate acelea care au fost 
promise românilor nu s-ar putea obţine, în acest caz mai vor de atunci înainte să 
păstreze unirea, sau o vor părăsi?» 153 . 

Chiar dacă Inocenţiu Micu Clain n-ar fi formulat precis această întrebare, 
atmosfera creată de expunerea lui în sinod era de aşa natură că sinodul o simţea 
şi mulţi şi-o vor fi pus între ei în termeni precişi. Inocenţiu Micu Clain a împins 
lucrurile până la formularea deschisă a acestei alternative, sau, dacă nu, până 
aproape de formularea ei, ducând până la capăt metoda ameninţării care-i era 
proprie şi care se potrivea cu caracterul lui dîrz şi impetuos. 

Rosenfeld dă în plus faţă de Nilles, pe marginile amintitei întrebări puse 
probabil de Inocenţiu Micu Clain, o informaţie care arată voinţa lui de a reda 
lucrurile mai moderat decât relaţia de la Nilles: «La acestea tot poporul român a 
fremătat, dar mulţi bătrâni români au fost scandalizaţi şi s-au plâns între ei» 154 . 

Atmosfera aceasta de alternativă tranşantă în care s-a sfârşit sinodul e 
redată şi de relaţia de la Nilles cu care e aproape identică şi cea a lui Rosenfeld. 
Rosenfeld, vorbind despre sfârşitul sinodului, spune: «Sfîrşitul sinodului a fost, 



151 «Colecţia Rosenfeld», dos cit, f. 471 r: «Aut catholici fiatis et ritum vestrum mutetis, aut de alio aliquo 
cogitetis». 

152 N. Nilles. op. cit, II, p. 563. 

153 G. Bogdan-Duică, op. cit, p. 54. 

154 «Colecţia Rosenfeld», dos. cit., f. 471 r: «Super quibus universa plebs Valachica infremult, mulţi vero 
seniores Valachi scandalisati et inter se conquesti fuerunt». 

deci, că la indiscreta întrebare a aceluiaşi episcop că oare dacă cele promise nu 
se vor acorda, mai voiesc să rămână uniţi? — atât popii cât şi ţăranii au răspuns: 
«Dacă nu se vor acorda acelea, nu mai voiesc să rămână uniţi. Ba, mai mult, 
partea cea mai mare a poporului a izbucnit: Fie că se vor acorda acelea, fie că 
nu, el totuşi va renunţa la unire» 155 . 

Relatarea făcută de Nilles merge chiar mai departe, afirmând că sinodul a 
întocmit un act scris prin care declara că clerul, nobilimea şi poporul vor abdica 
de la unire dacă nu li se vor acorda toate drepturile promise 156 . Noi nu ne-am fi 
permis îndrăzneala să credem că în sinod s-a mers până acolo. Dar chiar Bunea 
spune: «Este deci foarte probabil că episcopul a adus din Sinodul din 1744 la 
Viena o scrisoare, în care clerul şi poporul ameninţa cu neunirea, dacă nu li se 
vor împlini cererile» 157 . Şi el îşi întemeiază afirmaţia pe scrisoarea pe care 
protopopii adunaţi în 22 septembrie 1747 la Daia au adresat-o lui Inocenţiu 
Micu Clain, aflat în captivitate la Roma, şi în care, îndemnaţi desigur de Ino- 
cenţiu Micu Clain, e folosită aceeaşi ameninţare şi unirea e considerată la fel ca 
ceva condiţionat de obţinerea drepturilor: «Noi nicidecum nu voim ca 
Ilustritatea voastră să renunţaţi la episcopat, nici nu voim alt episcop până ce va 
trăi Ilustritatea voastră. Vă facem cunoscut şi aceasta, că dacă pe drept ori pe 
nedrept ori în alt chip Vă vor sili la aceasta, atunci poporul român se va lepăda 
de unire» 158 . Dacă protopopii au putut formula în scris această ameninţare la 
1747, de ce n-ar fi putut-o formula şi în Sinodul din 1744? Fără îndoială Bunea 
crede că nici Inocenţiu Micu Clain, nici sinodul nu se gândeau serios să înfăp- 
tuiască această ameninţare, ci ea era numai o armă de luptă. Dar de unde ştia el 
că oamenii nu se gândeau în suflet aşa, cum se exprimau prin cuvinte? Oamenii 
aflaţi într-o situaţie disperată, cum se afla Inocenţiu Micu Clain cu clerul şi 
credincioşii români, exprimă în cuvintele pe care le rostesc o gândire reală şi o 
hotărâre care oglindesc cu fidelitate o stare sufletească capabilă de asemenea 
grave hotărâri. 

Dar să încercăm să prindem în trăsăturile ei şi mai concrete şi mai 
complete icoana Sinodului din 1744, luând în sprijin şi întrebările ce le-a pus lui 
Clain comisia care a fost instituită la propunerea Conferinţei ministeriale din 
Viena din 25 septembrie 1744, ca şi din alte răspunsuri date de Inocenţiu Micu 

155 Ibidem: -Tam popae quam plebs rustica responderit: «nisi ea praestentur, se unitos esse nolli»; imo plebis 
major pars eo plane eruperit: «praestentur illa, vel non praestentur, se tamen unioni renunciaturos». La fel şi N. 
Nilles, op. cit, p. 568. 

în întrebarea 56 din lista de întrebări puse de Comisia din Viena episcopului Clain, se spune: «Clerul şi 
nobilimea, dar în mod special poporul valah s-a întristat foarte mult» (La G. Bogdan-Duică, op. cit., p. 64). Dar 
la întrebarea 48 se spune aproape exact ca la Rosenield (se vede că de acolo a luat Rosenfeld informaţia): 
«Super quibus universa plebs valde infremuisset, seniores vero Valachi multum intra se conquesti fuissent». 
Aug. Bunea însă redă numai formularea din întrebarea 56, nu şi cea din întrebarea 48 şi de la Rosenfeld (op. cit., 
p. 103), vrînd să lase falsa impresie că clerul şi poporul se opunea episcopului care flutura alternativa părăsirii 
uniaţi ei. 

156 N. Nilles, op. cit, p. 568. 

157 Aug. Bunea, op. cit, p. 117. 

158 Ibidem, p. 116. 

Clain. 

întrebările comisiei sunt întocmite pe baza unor rapoarte ce au sosit la 
Viena, nu numai despre părăsirea uniaţiei în masă de către populaţia 
românească, ci şi despre cele petrecute în sinod. Se menţionează asemenea 
rapoarte în foarte multe întrebări. Bunea crede că unele din aceste rapoarte 
trebuie să fi fost trimise de teologul iezuit Balogh, care avea dreptul să participe 
la sinod. El va fi trimis informaţiile sale şi la Viena, şi la guvernul transilvănean, 
şi la Episcopia de Alba Iulia, cum e cea publicată de Nilles 159 . 

Din întrebările comisiei nu ne interesează cele de la punctele 1-15, 
privitoare la părăsirea uniaţiei de către masele populare. Menţionăm aici numai 
că episcopul în răspuns a accentuat din nou că principala cauză a acestei părăsiri 
este neacordarea privilegiilor promise 160 . 

Intre întrebările referitoare la sinod (16 - 49), remarcăm pe cele în 
legătură cu convocarea lui: «Dacă sinodul a fost convocat «cu mandatul 
antecedent, sau cu permisiunea arhiepiscopală» (23), cu «preştiinţa şi 
consimţământul domnului guvernator» (24) şi «a domnului comandant general 
al Provinciei» (25) 161 . Inocenţiu Micu Clain a răspuns că guvernatorul şi 
comandantul general au ştiut, «dar nu se cere pentru aceasta consimţământul 
lor». Despre cererea unei aprobări a arhiepiscopului de Strigoniu, Inocenţiu 
Micu Clain nu vrea să amintească nimic. El apăra independenţa Bisericii sale 162 . 

Printr-o întrebare, comisia voia să ştie dacă episcopul a spus că până 
acum a prestat «osteneli inutile şi a suportat necazuri, în vreme ce la Viena n-a 
fost tratat decât cu cuvinte frumoase» (Verbis speciosis tractatus fuisset) 163 . 
Clain n-a răspuns sau n-a apucat să răspundă la această întrebare. 

La întrebarea dacă e adevărat că în sinod s-a produs o tulburare când el a 
spus că a înaintat împărătesei o nouă cerere împotriva refuzului staturilor 
transilvănene de a primi pe români în staturile Provinciei (37 - 38) 164 , Inocenţiu 
Micu Clain a răspuns că tulburarea s-a produs nu atunci, «ci când mulţi, cum s-a 
spus, au cerut popi neuniţi, iar episcopul întrebându-i de ce cer astfel de preoţi, 
aceia au strigat: «Nouă ne promiteţi toate, dar suntem minţiţi». Declaraţia lui 
este rezumată astfel în ce priveşte reacţia la acest strigăt: «Domnul episcop 
însuşi n-a putut, în faţa sinodului, să-i potolească, ci numai după aceea, 
chemându-i la sine în particular, i-a liniştit» 165 . 

De ce n-a putut Inocenţiu Micu Clain, după însăşi mărturisirea lui, să 
potolească, în cadrul sinodului, pe cei ce cereau preoţi neuniţi, rămânând să 
credem sau nu problematica asigurare dată Comisiei, că i-a potolit după aceea în 



159 Ibidem,p. 138, 168. 

160 Bogdan-Duică, op. cit., p. 68—69. 

161 Ibidem, p. 60. 

162 Ibidem, p. 69. 

163 Ibidem, p. 61. 

164 Ibidem, p. 62. 
i65 Ibidem, p. 71. 

particular? N-a putut să-i potolească episcopul în sinod, sau n-a voit? E de 
crezut că n-a putut, pentru că erau «mulţi», cum zice el însuşi, că era acea 
«major pars» (majoritatea), care a declarat că chiar dacă i s-ar acorda drepturi, 
ar lepăda uniaţia cum se spune în relatarea de la Nilles. 

Poate că Inocenţiu Micu Clain prezintă lucrurile ca şi cum poporul i-a 
reproşat în sinod: «Nouă ne promiteţi tot, dar suntem minţiţi», ca să-şi uşureze 
puţin situaţia în faţa comisiei. Dar se poate să se fi întâmplat aşa cum spune. 
Inocenţiu Micu Clain stătea pe o poziţie oarecum de mijloc în problema 
menţinerii uniaţiei. El nu era ataşat în mod real de ei, dar socotea că e bine să se 
promită că credincioşii o vor menţine dacă vor primi drepturile promise, pentru 
a le putea căpăta. Faţă de poziţia aceasta, majoritatea din sinod adoptase o 
poziţie de respingere categorică a uniaţiei. Ea nu o accepta nici măcar 
condiţionat. Se va vedea că urmaşii lui Inocenţiu Micu Clain, Petru-Pavel Aron 
şi toţi episcopii uniţi de după aceea au adoptat cealaltă extremă: menţinerea 
uniaţiei cu orice preţ, fie că se vor primi sau nu în schimbul ei drepturile 
promise. Inocenţiu Micu Clain avea repulsie pentru această poziţie. Dar făţiş nu 
mai putea adopta nici poziţia credincioşilor, decât cu preţul pierderii vieţii în 
cine ştie ce temniţă, cum ştia că se întâmplă chiar cu simplii preoţi şi ţărani care 
adoptaseră această poziţie. El nu se hotărâse pentru această cale a jertfei şi apoi 
credea că o menţinere de formă a uniaţiei poate totuşi să aducă poporului român 
drepturile promise. Dar dacă nu putea adopta personal această poziţie, probabil 
că îi convenea s-o vadă afirmată de o parte din popor, pentru a prezenta un 
temei real pentru ameninţarea adresată autorităţilor că poporul va părăsi unirea 
dacă nu i se vor acorda drepturile promise. De aceea e probabil că într-o 
anumită măsură nici n-a voit să potolească în sinod pe cei ce cereau preoţi 
neuniţi. De altfel, el însuşi contribuise şi contribuia prin jocul său de-a 
alternativa în problema uniaţiei, la intensificarea acestei porniri în popor. 
Contribuia la augmentarea furtunii ca să sperie şi să obţină drepturile pe care nu 
le putuse obţine altfel. 

De aceea Rosenfeld, bazându-se pe un izvor pe care nu-1 cunoaştem şi din 
care întrebarea a 48-a a comisiei din Viena a luat numai prima frază din textul 
de mai jos, spune: «Din acel timp (de la sinod), schisma se va lăţi zilnic 166 , căci 
mulţi din popor se conformau voinţei şi consensului episcopului lor, din care 
cauză se vor clătina şi nu puţini protopopi» 167 . 

Pe lângă aceea, dacă n-ar fi avut şi credincioşi de rând în sinod, ci numai 
protopopi, Inocenţiu Micu Clain ar fi putut manevra cu teza alternativei, fără să 
se ajungă la depăşirea acestei teze şi la respingerea necondiţionată a uniaţiei de 
către majoritatea credincioşilor, prezenţi. Dar se vede că Inocenţiu Micu Clain 
n-a voit să preîntâmpine această situaţie, convocând şi reprezentanţii poporului. 

Aşa se explică de ce comisia de la Viena a pus lui Inocenţiu Micu Clain o 

166 î nrre b area 48 (la G. Bogdan-Duică, op. cit., p. 68) spune numai atâta, în termeni puţin schimbaţi. 

167 «Colecţia Rosenfeld», dos cit., f. 471 v. 

serie de întrebări referitoare la componenţa sinodului: «Cine au fost prezenţi în 
sinod, atât din cler cât şi din starea seculară a poporului român? (...). Să se 
indice aproximativ numărul, condiţia şi calitatea oamenilor care au apărut în 
sinod (...). Dacă aceia au fost numai români uniţi? Şi cu ce ocazie au venit aceşti 
neuniţi în sinod (...)• Cât popor a năvălit acolo?» (27 - 30) 168 . 

Inocenţiu Micu Clain a răspuns că în sinod au fost aproape toţi cei 
patruzeci şi patru de protopopi, exceptând pe unul sau doi care s-au scuzat. 
Fiecare şi-a adus, după obicei, pe unul sau altul dintre preoţi. Dar în sinod n-au 
avut glas decât cei chemaţi (Vocem în Synodo non habuisse nisi vocatos). 
«Dintre nobili au venit unii chemaţi, iar din popor mulţi dintre care unii au cerut 
să li se admită popi neuniţi (...). Dar alţii din popor n-au apărut (...). Au fost 
acolo în mod amestecat, uniţi şi neuniţi», în total au fost şi din cler şi popor, 
circa 150 de persoane, care în raport cu cele 80.000 de familii unite, numărate 
înainte cu şapte sau opt ani, pot fi socotite foarte puţine 169 . 

E cam greu de stabilit dacă neunitii au intrat fără să fie chemaţi sau au 
fost chemaţi şi ei, devenind neuniţi în timpul din urmă. Dar preoţi neuniţi au 
cerut ţăranii uniţi, în orice caz, a fost nu numai un sinod de clerici, ci un fel de 
adunare naţională. Inocenţiu Micu Clain a declarat în fata comisiei «că aceste 

sinoade trebuie să se ţină în fiecare an în mod regulat şi că ultimul s-a constituit 
de la sine, după obicei (more tonsueto), conform celor stabilite de canoane, din 
protopopi, unii nobili seculari şi unele persoane din popor» 17 °. 

Totuşi se cunosc sinoade formate numai din protopopi, cum a fost şi cel 
convocat de Atanasie, la 1701, sau cel de la 21 octombrie 1698, care a hotărât 
unirea. Dacă Inocenţiu Micu Clain ar fi voit să aibe un sinod docil sieşi şi 
autorităţilor, adică dacă ar fi voit să fie el însuşi docil autorităţilor, ar fi 
convocat un sinod pur clerical, cum au fost sinoadele din timpul lui Pataki sau 
cel de la 1698, sau cele de după aceea din Biserica unită. 

O altă serie de întrebări puse de comisia din Viena se referă la 
ameninţarea pe care a făcut-o Inocenţiu Micu Clain cu «Puterile Străine» în 
legătură cu întrebarea ce ar fi pus-o sinodului, dacă vrea să menţină uniaţia în 
cazul că nu se obţin drepturile promise; dacă a făcut această ameninţare «de la 
sine, sau din îndemnul altora şi cine sunt aceia (...), dacă s-a consfătuit asupra 
acestor lucruri făcute la sinod, cu alţii şi cu cine (...), dacă a comunicat cele 
petrecute în sinod altora, şi cui, în ce mod şi cum?» (56 - 66) m . 

Inocenţiu Micu Clain n-a răspuns nici la acestea. Dar e greu de crezut că 
Inocenţiu Micu Clain ar fi ameninţat public în sinod cu «Puterile Străine», 
întrebările acestea au fost formulate şi din cauza anumitor bănuieli în legătură 
cu unele contacte ce le-ar fi avut Inocenţiu Micu Clain la Viena înainte de 

5 

168 G. Bogdan-Duică, op. cit, p. 61. 

169 Ibidem, p, 70. Rosenfeld spune: «Clain a chemat şi nobilii şi numeroşi ţărani», ba «au apărut şi mulţi din cei 
ce s-au retras din unire» (ab unione resilientibus plurimi comparuerunt), dos. cit., f. 469 v. 

170 G. Bogdan-Duică, op. cit, p. 69. 
111 Ibidem, -p. 64-65. 

Sinodul din 1744 (în 1742 - 1743) şi după aceea (august 1744). 

Secretarul român al lui Inocenţiu Micu Clain, Petru Dăianu, întors la 20 
decembrie 1744 de la Viena în Transilvania, n-a spus nimic despre aşa ceva. 
Dar agentul lui Inocenţiu Micu Clain la Viena, Hardt, deşi a declarat că n-a 
urmărit drumurile episcopului, deci nu ştie ceva pozitiv despre cei pe care i-a 
frecventat la Viena, a auzit de la episcopul însuşi că a fost când la Nunţiatură, 
când la Cardinalul-Arhiepiscop al Vienei, când la un ministru sau altul ( «a auzit 
şi aceea că episcopul a fost o dată într-o suburbie la principele Cantacuzino (...) 
de la care, cum a spus însuşi episcopul, a primit încă anul trecut (1743) ordinul 
Sfântul Gheorghe» 172 . 

La Viena se afla de mai înainte prinţul Rudolf Cantacuzino, iar de la 1 744 
venise de la Moscova la Viena şi fratele său Constantin Cantacuzino. Ei erau fiii 
voievodului Ştefan Cantacuzino. După ce acesta fusese ucis de turci, pe unul din 
copii, anume Rudolf, îl luase să-1 crească curtea habsburgică, iar pe altul, pe 
Constantin, ţarii Rusiei. Printr-un act de la 1746, Constantin Cantacuzino este 
acuzat că a devenit oapul unei conspiraţii care urmărea eliberarea sârbilor de 
sub Austria şi proclamarea lui ca despot al lor. In acest sens făcuse şi un drum la 
Belgrad şi luase contact cu mai mulţi sârbi, între care şi cu patriarhul; se pare că 
era în legătură şi cu unii români. Se vorbeşte în acest act şi de o moşie a lui la 
Recea (Transilvania). Cu această conspiraţie pusese în curent, de la 1744, şi pe 
fratele său Rudolf 173 . Era firesc deci ca Curtea din Viena, care cu siguranţă 
urmărea mişcările principilor Cantacuzino, să fi devenit bănuitoare faţă de 
Inocenţiu Micu Clain în urma vizitelor pe care acesta le-a făcut unuia sau altuia 
dintre ei în anii 1743 şi 1744, pe lângă faptul că, potrivit reversaliilor date de 
Atanasie, episcopul unit nu avea voie să comunice nici cu Domnii din Principate 
şi nici cu alţi «schismatici». Ceea ce mărea suspiciunea Curţii din Viena era că 
Inocenţiu Micu Clain primise un ordin de la Cantacuzino. Pentru ce merite 
apreciate de Cantacuzino a putut da el un ordin lui Inocenţiu Micu Clain? Căci e 
de presupus că acest ordin nu i 1-a dat degeaba. 

Nu este exclus ca Inocenţiu Micu Clain să fi vorbit unora din intimii săi 
din Transilvania, mai ales cu ocazia Sinodului din 1744, despre acest contact şi 
despre anumite planuri în legătură cu el. De unde nu e foc, nu iese fum. Iar 
întrebările comisiei din Viena despre ameninţarea lui Inocenţiu Micu Clain în 
sinod cu «Puterile Străine», se bazează ca şi celelalte întrebări, pe «rapoarte 
adresate Curţii». 

întrebările comisiei mai acuzau pe Inocenţiu Micu Clain că «a permis 
cărţilor schismatice să inunde diecezia sa», că «a primit pe preoţii hirotoniţi de 
schismatici» şi că «nu constrânge pe preoţii hirotoniţi de la un anumit timp să 
depună jurământul pentru unire» (68, 70, 72) 174 . 

172 «Colecţia Rosenfeld», dos. cit. f. 492 r. 

173 Hurmuzaki, Documente, VI, p. 589 - 595. 

174 G. Bogdan-Duică, op. cit., p. 65. 

Inocenţiu Micu Clain a plecat la Viena în 23 iulie 1744, însoţit de preotul 
Petru Aron şi de secretarul său Petru Dăianu (Dalyai). Potrivit propunerii 
Conferinţei ministeriale din 25 septembrie, împărăteasa a numit o comisie aulică 
pentru a se ocupa de cazul episcopului, ţinând seama de reclamaţiile înaintate 
împotriva lui. La 16 noiembrie, comisia a chemat în faţa ei pe Inocenţiu Micu 
Clain şi i-a citit unele din întrebările de care am aminti. Episcopul a dat la unele 
din ele răspunsurile arătate mai înainte 175 . 

A doua şedinţă era fixată pentru 7 decembrie 1744. Inocenţiu Micu Clain 
nu s-a mai prezentat, ci prin preotul Petru Pavel Aron şi agentul Hardt a vestit 
că nunţiul i-a cerut să nu se mai prezinte înaintea unui for contrar canoanelor, şi 
cu atât mai puţin să răspundă. Dar dacă i se vor comunica întrebările în scris, va 
răspunde tot în scris. Comisia a răspuns prin solii amintiţi că nu vede de ce 
Inocenţiu Micu Clain ar prejudicia canoanelor dacă ar răspunde oral, dar 
comisia nu este prejudiciată dacă el răspunde în scris. Deci îi cerea ca până a 
doua zi să anunţe în scris dacă vrea să se prezinte la proxima şedinţă şi să răs- 
pundă la întrebările puse. Episcopul să judece singur, dacă nerăspunzând pozitiv 
îşi va ameliora sau înrăutăţi situaţia 176 . 

Când la 10 decembrie Comisia a trimis, totuşi, la locuinţa lui Inocenţiu 
Micu Clain, în scris, întrebările la care avea să răspundă, el nu a mai fost găsit 
acasă 177 . El plecase, prin Triest şi Veneţia, la Roma 178 . 

*** 

Ce 1-a îndemnat pe Inocenţiu Micu Clain să plece la Roma? Ne-o spune 
el însuşi, în mai multe scrisori din anul 1746. într-o scrisoare către arhiepiscopul 
din Viena el spune că, pârât de iezuiţi la împărăteasă, din gelozie, pentru că voia 
să întărească unirea prin obţinerea drepturilor pe seama românilor, ca să 
depărteze pericolul de scandalizare a poporului printr-o incompetentă cercetare 
a episcopului său, s-a gândit să-şi împlinească datoria care-i cerea ca tot la patru 
ani să viziteze o dată pragurile Sfinţilor Apostoli Petru şi Pavel 179 . 

Aproape la fel spuse în scrisoarea adresată preşedintelui Cancelariei 
aulice transilvane: 

«Pentru ca nu cumva prin această ilegalitate smintindu-se poporul, să 
ştirbească prestigiul oficiului meu şi prin jignirea ce mi s-ar fi adus să deservesc 
mai degrabă cauza decât s-o servesc, după exemplul deplorabil al altora, ca să 
frâng deocamdată puterea ascunsă şi vicleană a calomniatorilor, mai mult prin 
blândeţea şi bunătatea pastorală, am hotărât să întreprind vizitarea pragurilor 



175 Aug. Bunea, op. cit, p. 170 - 173. 

176 Rezumatul lui Rosenfeld, după şedinţa din 7 decembrie a Comisiei, publicat la G. Bogdan-Duică. op. cit., p. 
72. 

177 Aug. Bunea, op. cit, p. 174. 

178 Ibidem, p. 175. 

179 Epistola lui Inocenţiu Micu Clain către Arhiepiscopul Vienei, din 2 iulie 1746. 

72 



Pr. Prof. D. Staniloae, Uniatismul din Transilvania 

Sfinţilor Apostoli Petru şi Pavel, cerută episcopilor, tot la patru ani o dată». 

Intr-o mai extinsă plângere împotriva iezuiţilor, din 24 august 1747, 
Inocenţiu Micu Clain spune că aceştia pârându-1 la Viena «pentru judecată 
incompetentă la un for secular incompetent», a înţeles că «sau va trebui să-şi ia 
adio de la episcopat, sau să consimtă la pretenţiile excesive ale iezuiţilor, care-şi 
arogau o totală supunere a episcopului şi a clerului unit». Că el şi-ar fi putut 
reface situaţia, dacă ar fi acceptat aceste condiţii, o spune şi într-o epistolă din 
22 iunie 1747 către papa Benedict al XlV-lea: «Dacă ar fi renunţa la Viena la 
conducerea afacerilor şi ar fi recunoscut pârile iezuiţilor, ar fi putut să-şi 
recâştige favorurile Curţii şi să se bucure de grase beneficii» 18 °. 

In scrisoarea din 24 august 1747 el spune textual: «Nici una din aceste 
două nu le putea admite episcopul împotriva jurământului său, împotriva 
sfintelor canoane, împotriva bulei fundaţionale de înfiinţare (a episcopiei) şi 
împotriva poruncii lui Hristos, fără ştirea pontificelui roman; de aceea în baza 
rânduielii episcopale, a hotărât să facă pelerinajul prescris tot la patru ani, 
neîntemeind prin aceasta, nici o suspciune de vinovăţie» 181 . 

înţelegând afirmaţia lui Inocenţiu Micu Clain că iezuiţii erau geloşi 
pentru zelul său în favoarea uniaţiei ca produsă de voinţa lui de a-şi face 
apărarea mai eficientă, reţinem aici mărturisirea episcopului că la Viena s-a 
văzut pus în faţa alternativei: sau să-şi piardă scaunul şi poate chiar libertatea, 
sau să revină în Transilvania în postura unui mieluşel supus cu totul teologului 
iezuit şi fără nici o libertate de a mai lupta pentru drepturile poporului său, ci 
obligat de a folosi forţa statului împotriva poporului care nu accepta uniaţia, 
asemenea lui Atanasie la 1701. Pentru că între întrebările comisiei erau şi foarte 
multe mustrări că s-a comportat în mod necuvenit unui episcop şi avertismentul 
ca de aici înainte să renunţe la rolul de mandatar al clerului şi credincioşilor 
români, «întrucât aceasta nu convine funcţiei episcopale şi să nu mai lipsească 
de la serviciile divine, neglijând păstorirea sufletelor şi disciplina bisericească» 
(77) 182 . 

Dar nu era în caracterul lui Inocenţiu Micu Clain să accepte un rol de 
mieluşel supus şi o unire necondiţionată. Iar posibilitatea de a accepta acest rol 
numai până va ajunge în Transilvania, ca apoi să-şi reia lupta lui, era exclusă, 
căci Curtea ar fi luat toate măsurile de împiedicare a reluării acelei lupte şi de 
imediată arestare, la cea mai mică mişcare. 

Deci, în afară de perspectiva de a fi închis, fie imediat în Viena, fie mai 
târziu în Transilvania, sau de aceea de a fi o păpuşă în mâna iezuiţilor, pentru 
catolicizarea necondiţionată a credincioşilor români uniţi, în afară de 
perspectiva de martir sau de unealtă docilă, nu era alta decât aceea de a ieşi 
deocamdată din raza autorităţilor austriece pentru o eventuală revenire cu 



180 Epistola aceluiaşi către preşedintele Cancelariei aulice transilvane, Gyulaffi, din 9 iulie 1746. Ambele 
epistole la Z. Pîclişanu, op. cit, prima la p. 15, a doua la 16 — 18. 



181 Z. Pîclişanu, op. cit, p. 24. 

182 G. Eogdan-Duică, op. cit, p. 65 - 66. 

oarecare sprijin din partea Romei pentru revendicările lui. O clipă se va fi gândit 
la trecerea în Ţara Românească; poate şi de aceea 1-a vizitat pe principele 
Cantacuzino. Dar aceasta însemna pierderea definitivă a scaunului de episcop şi 
a şansei de a mai lupta pentru dreptul naţiunii române din Ardeal, cum o făcuse 
până acum. 

Atunci a ales o ieşire care, credea el, că-i va da posibilitatea să revină în 
scaun şi odată cu aceasta la reluarea luptei cu oarecare succes pentru drepturile 
poporului român. 

S-a gândit că dacă va merge la Roma şi va da acolo asigurări despre 
fidelitatea lui faţă de uniaţie şi despre consolidarea ei prin acordarea drepturilor 
promise pe seama celor ce se unesc cu Roma, Scaunul Roman, punând interesul 
unirii mai presus de intrigile iezuiţilor şi de stăruinţele imperiului habsburgic, va 
obţine de la Viena pentru el nu numai permisiunea de a se întoarce în scaun, ci 
şi acordarea drepturilor promise pe seama românilor care au acceptat sau ar 
accepta uniaţia. 

Greşeala lui Inocenţiu Micu Clain a fost că nu şi-a dat seama cât de 
strânse erau legăturile între Roma papală şi Curtea din Viena. Ele se serveau 
una pe alta şi nu-şi disociau interesele. Roma papală favoriza interesele Austriei 
prin urmărirea catolicizării valahilor, iar Curtea din Viena sprijinea catolicizarea 
acestora şi deci ruperea lor de românii de peste Carpaţi. Cele două puteri vor 
găsi mijloace pentru catolicizarea valahilor, fără să le acorde drepturile promise; 
vor fi mijloacele silniciei militare. Şi vor găsi între români şi unelte care să 
accepte folosirea acestor mijloace, oameni care să nu mai condiţioneze, ca 
Inocenţiu Micu Clain, consolidarea uniaţiei de acordarea drepturilor. 

începutul dramei lui Inocenţiu Micu Clain a stat în aceea că a crezut că 
poate lupta cu succes în Transilvania pentru drepturile poporului român, 
acceptând până la un loc o alianţă cu o forţă care era în realitate aliată cu 
adversarii poporului român. Aceasta 1-a adus în faţa judecăţii din Viena. 
Intensificarea dramei lui a provenit din faptul că ajungând în această situaţie la 
Viena a crezut că scapă intrând total în plasa acelei forţe, despre care credea că-1 
va ajuta şi în lupta lui. De fapt această forţă 1-a învăluit şi 1-a paralizat acum de 
tot servind adversarilor lui Inocenţiu Micu Clain. S-a dus la Roma ca să 
primească ajutor în lupta împotriva forţelor străine din Imperiul austriac. Dar 
Roma papală, la cererea Curţii habsburgice, 1-a făcut cu desăvârşire captiv. 

Poporul român din Transilvania, cu simţul lui natural, şi-a dat seama că în 
luptă nu trebuie să te aliezi nici sufleteşte, nici prin acte prea accentuate cu nici 
unul dintre cei ce sunt prieteni între ei, când unul din ei este adversar declarat al 
tău; că nu trebuie să te încrezi în nici unul, că nu trebuie să primeşti oferta nici 
unuia de a intra în casa lui; sau să nu primeşti pe nici unul în casa proprie, ci să 
lupţi, cu tenacitate, ţinându-te separat, chiar dacă succesul nu vine aşa de curând 
şi chiar dacă lupta va cere multe jertfe; căci până la urmă această luptă tenace, 
cu jertfele ei, va aduce biruinţa. 

In orice caz, Inocenţiu Micu Clain s-a dus la Roma nu ca să părăsească 
lupta, ci ca să lupte mai departe. Dacă ar fi început măcar de-acum să facă pe 
pocăitul şi să se roage de iertare, promiţând orice, ar fi putut obţine din nou 
scaunul. Dar firea lui de luptător nu-i permitea aceasta. El va continua să lupte, 
deşi încet-încet îşi va da seama că lupta lui de acum era ultima zvârcolire a 
leului prins în capcană. El devine tot mai conştient de totala înfrângere, de aceea 
în lupta lui, ca în orice luptă disperată, sunt şi unele mişcări incoerente. El atacă 
autorităţile de stat ale Imperiului habsburgic, dar laudă pe împărăteasă; face 
declaraţii de supunere faţă de papă, dar porneşte un atac vehement împotriva 
iezuiţilor şi apără cu tenacitate independenţa Bisericii sale chiar faţă de 
imixtiunea papală. Omagiile la adresa împărătesei şi declaraţiile de ascultare 
faţă de papa trebuie să le socotim ca impuse de situaţia nenorocită în oare se 
găsea, iar în necesitatea de a le folosi se manifestă drama lui Inocenţiu Micu 
Clain. In lupta împotriva autorităţilor habsburgice, a iezuiţilor, în lupta pentru 
independenţa Bisericii sale, chiar împotriva papei, trebuie să vedem 
manifestându-se simţirea lui intimă, la care nu putea renunţa nici în situaţia de 
prizonier în care se găsea, deşi nu se poate să nu-şi fi dat seama că această luptă 
poate nu-i va aduce biruinţa, ba chiar îl va pierde cu totul. 

Intensitatea acestei simţiri şi a convingerii că această cauză dreaptă pentru 
care luptă va mobiliza noi luptători, care o vor duce până la urmă la biruinţă, 
susţinea în el pe luptătorul neobosit, chiar în situaţia aceasta de captiv şi în 
perspectiva unor foarte îndoielnice şanse de succes în timpul vieţii sale. 

Dar să urmărim în concret momentele luptei lui Inocenţiu Micu Clain de 
la Roma. Ea este acum în mod principal o luptă pentru independenţa Bisericii 
sale, inclusiv a sa ca episcop al ei, căci aşa îi impunea situaţia în care se afla. 
Dar nu dispare din ea cu totul nici lupta pentru drepturile naţiunii sale. 



2. Lupta lui Inocenţiu Micu Clain din captivitatea de la Roma 

După accentul care iese în relief în cursul desfăşurării acestei lupte, vom 
expune, din interes de sistematizare, mai întâi lupta împotriva autorităţilor 
habsburgice, apoi pe cea împotriva iezuiţilor şi în sfârşit pe cea împotriva 
imixtiunii papale în Biserica Română din Transilvania. 

1. Lupta lui Inocenţiu Micu Clain împotriva abuzurilor autorităţilor 
habsburgice şi pentru drepturile poporului român. — îndată ce a ajuns la Roma, 
la începutul anului 1745, Clain a înaintat papei mai multe memorii, în care cerea 
să intervină pentru ca: a) să se confirme şi execute cele două Diplome 
leopoldine în favoarea românilor uniţi; b) domeniul episcopului din Blaj să nu 
mai fie obligat să plătească teologului iezuit 300 florini pe an şi ca teologul să 
fie ales de episcop dintre credincioşii români; c) să fie destinat un nobil român 

pentru apărarea drepturilor românilor în diferite foruri ale Transilvaniei 183 . 

Dar, încă la 25 februarie 1745, Conferinţa ministerială din Viena hotăra 
să fie informată Curia romană despre modul condamnabil şi defavorabil uniaţiei 
în care a lucrat episcopul Inocenţiu Micu Clain şi despre fuga lui, pentru ca 
Curia sa fie prevenită dacă Inocenţiu Micu Clain ar încerca să se 
dezvinovăţească prin informaţii false. Conferinţa ministerială mai cerea şi 
împărătesei aprobarea să se comunice Romei papale că Inocenţiu Micu Clain nu 
mai are voie să revină în Transilvania fără permisiune, căci prin fuga sa a arătat 
că este conştient de vina de care a fost acuzat. 

Intre timp Inocenţiu Micu Clain, auzind că împărăteasa este indignată şi 
că a născut un copil, o felicită la 5 martie 1745 în numele tuturor celor 100.000 
de familii de români uniţi (îi declara pe toţi românii uniţi după obiceiul său!), 
cerând ca pe ei să-i elibereze de opresiuni, iar pe el să-1 ierte că a plecat la Roma 
în grabă, fără să ceară aprobarea ei, căci nu 1-a îndemnat la aceasta nici o vină, 

1 84 

ci «pura necesitate» . 

La 23 martie 1745, episcopul scrie preşedintelui cancelariei aulice 
transilvane, Gyulaffi, explicând plecarea sa la Roma din modul nedrept în care a 
fost chemat la Viena, cerând voie să se întoarcă la «oiţele sale». La aceeaşi dată 
scrie şi vicarului său Nicolae Pop de Beia, asigurându-1 că la Roma lucrează zi 
şi noapte pentru naţiunea sa asuprită şi părăsită şi că are nădejde că prin ajutorul 
promis de papa inamicii lui vor fi înfrînţi 185 . 

In luna mai 1 745 era gata să plece la Viena; primise scrisoare de drum de 
la Congregaţia De Propaganda Fide, care îl informa că despre chestiunile lui a 
scris şi nunţiului din Viena să-1 recomande împărătesei. Dar de la Viena i s-a 
comunicat că nu i se da voie să se întoarcă, iar Curia 1-a oprit să plece 186 . 
Inocenţiu Micu Clain, aflînd de acestea, ameninţă din nou, printr-o scrisoare din 
8 octombrie 1745 către nunţiu, că dacă Maiestatea Sa nu va uşura situaţia 
poporului său, acesta se va desface de uniaţie şi prin aceasta interesele 
împărăţiei vor avea cea mai mare pagubă. Dacă ar fi fost ascultate prezicerile 
lui, lucrurile n-ar fi ajuns aici. Cere să i se comunice cauza pentru care este 
acuzat, ca să dovedească nevinovăţia sa. «Eu sunt gata să-mi dau capul în piaţa 
publică din Viena, dacă se va afla întemeiată măcar una singură din aceste 
acuze. Sunt gata să renunţ şi la episcopat, chiar nevinovat, dar nu înainte de a se 
fi dovedit şi declarat nevinovăţia mea». Se vede că împărăteasa, odată cu 
declaraţia că nu va mai permite episcopului să se întoarcă în ţară, cerea 
Scaunului roman să stoarcă lui Inocenţiu Micu Clain şi demisia din episcopat 187 . 

Lupta lui Inocenţiu Micu Clain continuă pe tonul acesta încă un an. Intr-o 
serie de scrisori către autorităţile austriece, către nunţiul din Viena şi către 

183 Aug. Bunea, op. cit., p. 176. 
m Ibidem,p. 180-181. 

185 Ibidem. 

186 Z. Pîclişanu, op. cit, p. 21. 

187 Aug. Bunea, op. cit, p.182 - 185. 

diverşi cardinali, el arată că e învinovăţit pe nedrept că i se face nedreptate, 
nefiind judecat pe cale legală, că plecarea lui la Roma n-a fost fuga unui om 
conştient de vina lui, ci plecarea într-un pelerinaj obişnuit episcopilor. Toate 
persecuţiile din partea autorităţilor de stat îşi au cauza, spune episcopul, în 
intrigile iezuiţilor. 

In scrisoarea către preşedintele Cancelariei aulice transilvane Gyulaffi, 
din 9 iulie 1746, scrie: Vă scriu din nou întrucât «căderea poporului în schismă 
mă priveşte şi pe mine şi Sacra Curte». «Teologul iezuit şi superiorul iezuiţilor 
de la Sibiu, prin rapoarte sigure, deşi secrete, dar bine cunoscute de mine, s-au 
îngrijit la Augusta Curte pentru îndepărtarea mea de la episcopat şi în acest fel 
au promis în zadar potolirea poporului; împotriva legilor fundamentale şi a 
sfintelor canoane am fost chemat la Viena şi supus unei cercetări incompetente, 
dat fiind că sunt atât episcop cât şi magnat». El cere să fie date pe faţă intrigile 
calomniatorilor săi, care, «împingându-1 la fugă, îl acuză că a fugit». Dacă i s-a 
scris papei că e zgârcit, neascultător, rebel, cere, conform legilor Ungariei, să i 
se dea putinţă să se apere de calomnii, «căci nu lipsesc legile valide în Ungaria, 
prin care calomniatorii să fie opriţi prin judecata publică» 188 . 

Dar «prin toate ziarele tipărite în Europa se face cunoscut în ce mod în 
Ungaria şi Transilvania oamenii probaţi prin fidelitatea lor sunt aruncaţi în 
temniţă şi până azi nu pot obţine dreptatea prevăzută de legi» 189 . 

Inocenţiu Micu Clain nu putea avea însă şanse să obţină dreptatea în 
cauza sa, câtă vreme pleda atacând pe iezuiţi şi câtă vreme continua să ceară 
concomitent cu aceasta drepturi pentru naţiunea sa. Dar el continua să ceară 
aceste drepturi, pe care într-un memoriu, din 3 august 1746, către cardinalul 
Albani, le enumera astfel: 

«Episcopul de Făgăraş cere drepurile Bisericii sale şi executarea 
dispoziţiilor leopoldine, iar punctele cererii între altele sînt: 

a) Preoţii români uniţi să se bucure de imunitatea bisericească şi fiii lor 
să fie liberi, după exemplul clerului maghiar. 

b) Dijmele românilor uniţi să fie cedate clericilor români... 

c) Atât nobilii cât şi ceilalţi români să fie admişi în oficii în proporţie 
geometrică şi în mod egal cu ceilalţi; iar cei aruncaţi din oficii să fie repuşi... 

d) Pentru că Diploma leopoldină prevede un teolog romano-catolic 
pentru noii uniţi, din lipsa unui teolog român, dar acum sunt teologi destui din 
naţiunea română, care învaţă şi la Propaganda Fide, nu mai e necesar un teolog 
de alt rit. De aceea teologii iezuiţi să fie îndepărtaţi, cum au fost îndepărtaţi 
recent, în anii trecuţi, din consistoriul din Strigoniu... 

e) Pentru că în secret, dar în mod cert, se constată că iezuiţii au fost 
autorii persecuţiilor pornite împotriva episcopului şi ai căderii poporului din 
unire (...), să se îndepărteze iezuiţii şi să se restabilească puterea (episcopului)... 

188 Z. Pîclişanu, op. cit, p. 17. 

189 Ibidem, p. 24. 

Dacă au plângeri contra episcopului, să fie comunicate unor acuzatori numiţi şi 
să se procedeze conform ordinelor regale, iar episcopul să se apere la Roma; iar 
dacă au fost descoperite calomniile, să se reintegreze onoarea episcopului şi să i 
se dea siguranţa publică personală ca să se întoarcă la Biserica sa» 190 . 

Probabil în urma acestui memoriu cardinalul Albani a hotărât să mai 
încerce o intervenţie în capitala Austriei pentru întoarcerea lui Inocenţiu Micu 
Clain la Viena. Inocenţiu Micu Clain îi dă la 8 august 1746 o cerere în sensul 
acesta, rugându-1 să obţină pentru cazul aprobăm întoarcerii la Viena o «Charta 
de securitate» m . 

La 20 august 1746, cardinalul Albani comunica însă din nou lui Ino- 
cenţiu Micu Clain că dacă ar merge la Viena ar fi arestat, deci ar fi de preferat 
să abdice de la episcopat, în schimbul unei congrue de întreţinere 192 . 

Calitatea de conducător al Bisericii uniate din Transilvania fiindu-i acum 
pusă la îndoială şi încercându-se să-1 facă şi pe el să renunţe la ea, nu i se mai 
recunoştea nici dreptul de a lupta pentru drepturile poporului român. Inocenţiu 
Micu Clain trebuia deci să pună deocamdată pe primul plan lupta pentru 
dovedirea calităţii sale de episcop şi pentru recunoaşterea acestei calităţi. Iar 
pentru că această calitate i se nega de către Imperiul habsburgic, şi i se cerea şi 
lui însuşi să renunţe la ea, prin intrigile iezuiţilor, Clain porneşte mai întâi la o 
luptă şi mai aprigă împotriva iezuiţilor şi împotriva amestecului autorităţilor de 
stat în treburile Bisericii Române. 

2. Lupta lui Inocenţiu Micu Clain pentru apărarea titlului şi puterii sale de 
episcop împotriva iezuiţilor şi a guvernului austriac. — Bunea pretinde că cearta 
lui Inocenţiu Micu Clain cu iezuiţii a fost mai mult o ceartă pentru chestiuni 
materiale, născută din dorinţa episcopului de a reduce beneficiile ce trebuia să le 
acorde teologului iezuit 193 . 

E drept că Inocenţiu Micu Clain aminteşte şi de chestiunea aceasta în 
toate plângerile sale împotriva teologului iezuit. E drept iarăşi ca Inocenţiu 
Micu Clain, fiind foarte lipsit, punea preţ pe latura materială şi în fiecare 
scrisoare din Roma cerea să i se trimită bani. Dar ar însemna să dăm dreptate 
calomniilor iezuite, care prezentau pe Inocenţiu Micu Clain ca pe un avar 
meschin, şi să nu vedem trăsăturile mari ale caracterului lui, dacă ne-am opri 
numai la latura materială în lupta lui cu iezuiţii. Inocenţiu Micu Clain era mai 
presus de toate un om de principii, în lupta lui cu iezuiţii el urmăreşte eliberarea 
Bisericii sale, căci ei voiau să o supună, ca pe orice Biserică locală, puterii lor şi 
prin aceasta puterii centrale a papei, în aceasta şi vede Inocenţiu Micu Clain 
cauza duşmăniei iezuiţilor împotriva sa: în opoziţia pe care el a fâcut-o voinţei 
lor de a supune Biserica unita din Transilvania. 



190 Ibidem,p. 19-20. 

191 Ibidem. 

192 «Colecţia Rosenfeld», dos. cit., p. 269 

încă la 20 august 1746, când află prin cardinalul Albani că Curtea din 
Viena refuză să-i permită întoarcerea şi-i cere abdicarea de la episcopat, 
Inocenţiu Micu Clain înaintează un memoriu contelui Harach în care expune 
toată disputa sa cu iezuiţii. El arată cum din slăbiciunea predecesorului său, 
teologul iezuit şi-a extins în mod abuziv tot mai mult atribuţiile în Biserica unită 
şi a deschis şi altor iezuiţi drumul amestecului în treburile acestei Biserici, 
Aceştia «şi-au arogat, atât faţă de-episcop cât şi faţă de cler, puteri absolute. 
Pentru că au exoperat de la episcop ca parohiile să se împartă în mai multe 
districte şi aceste districte le-au supus rezidenţelor celor mai apropiate ale 
iezuiţilor, în aşa fel ca parohii uniţi să nu îndrăznească să facă nimic fără 
superiorii rezidenţelor. Iar când episcopul i-a obligat pe iezuiţi să dea socoteală 
despre această administraţie cerută de ei, şi să presteze jurământul de ascultare 
şi recunoaştere a autorităţii lui, iezuiţii, pretinzând puterea absolută, au refuzat 
cele ce li se cereau, născându-se în ei o ură împotriva episcopului, care a crescut 
mereu până astăzi». 

Fiecare nou iezuit a venit cu noi pretenţii, de a căror aprobare legală s-a 
îngrijit. Şi-au adăugat astfel oficiul de judecători în toate chestiunile (Officium 
generalis causarum auditoris). De unde prin diploma împăratului Carol al VI- 
lea, prin care se dăruia episcopului domeniul din Blaj, se prevedea să i se acorde 
iezuitului 300 florini din acest domeniu şi hrană pentru un servitor şi doi cai, 
iezuiţii următori au obţinut să li se întreţină mai mulţi servitori şi cai. Astfel au 
ajuns să absoarbă succesiv nu numai toate veniturile fundaţiei episcopale, ci şi 
alte bunuri episcopale şi bisericeşti. 

Dar, după ce aminteşte de aceasta în treacăt, Inocenţiu Micu Clain 
continuă: «Dar ei îşi arogă şi o putere absolută asupra episcopului, pentru că 
iezuitul nu voieşte să presteze episcopului jurământul datorat şi să-i declare 
ascultare şi supunere, nici nu îngăduie ca episcopul să facă ceva fără 
consimţirea lui». Episcopul, opunîndu-se acestor tentative şi cerându-le 
jurământul de supunere, iezuiţii prin intrigile lor au făcut ca episcopul să fie 
chemat la Viena şi să i se ceară sau abdicarea, sau acceptarea dominaţiei lor 194 . 

Prin supunerea episcopului, iezuiţii urmăreau supunerea întregii Biserici 
unite şi transferarea tuturor bunurilor ei materiale în posesia lor. Dacă ne 
gândim că iezuiţii erau maghiari, înţelegem că prin această acţiune a lor se 
urmărea şi o deznaţionalizare a Bisericii unite şi a credincioşilor români din ea. 
Lupta lui Inocenţiu Micu Clain avea şi în această chestiune un caracter naţional. 
«Starea Bisericii noastre este tulburată de faptul că iezuiţii se amestecă şi în alte 
bunuri, voind să le transfere la ei şi astfel prin mijloace line, violente şi 
şerpuitoare, printr-o acţiune succesivă şi înlănţuită, se dovedesc că voiesc să 
absoarbă puterea şi veniturile Bisericii» 195 . Refuzând jurământul de supunere, 
iezuitul îşi arogă puterea şi hotărârea absolută în sesiunea sinodului şi în toate 

chestiunile Bisericii şi ale poporului, nemulţumindu-se numai cu oficiul de 
teolog şi de sfătuitor în diferite chestiuni, ci voind să dicteze în aceste 
chestiuni 196 . 

Iezuiţii însă dădeau alt motiv intervenţiei lor împotriva lui Inocenţiu Micu 
Clain la Curtea din Viena. Ei stăruiau ca să fie chemat episcopul acolo şi să i se 
ceară abdicarea de la episcopat, sau supunerea sub dominaţia lor, pentru a stăvili 
mişcarea poporului de părăsire a uniaţiei. Acest motiv indicat de ei îl redă 
Inocenţiu Micu Clain însuşi în plângerile sale. Inocenţiu Micu Clain era, după 
iezuiţi, cauza marii tulburări antiuniatiste izbucnită în popor, prin condiţionarea 
menţinerii uniaţiei de primirea drepturilor naţionale. De aceea ei cereau un 
episcop supus puterii lor, fie că acela ar fi Inocenţiu Micu Clain, fie altul, pentru 
că numai în felul acesta se va putea readuce poporul la uniaţie, cu metodele 
recomandate de ei, renunţându-se la lupta pentru obţinerea drepturilor naţionale. 
Aceste metode constau în mod principal în apelul la forţa armatei austriece. 
Deci salvarea uniaţiei prin orice fel de metode constituia motivul mai adânc al 
pretenţiilor de dominaţie ale iezuiţilor. Ei începuseră din vremea lui Inocenţiu 
Micu Clain şi continuau în absenta lui Inocenţiu Micu Clain să folosească aceste 

7 5 5 

metode. 

Inocenţiu Micu Clain socotea că tocmai prea marele amestec al iezuiţilor, 
împreună cu refuzul de a se acorda drepturile promise în schimbul unirii şi 
folosirea forţei armate, au produs marea tulburare în popor, care va fi 
intensificată până la ruina totală a unirii. El declara că numai prin întoarcerea sa 
acasă şi prin acordarea drepturilor promise se poate linişti poporul şi se poate 
salva unirea, desigur în condiţii de independenţă bisericească, cum gândea el. 

Deci atât Inocenţiu Micu Clain cât şi iezuiţii îşi propuneau, prin cearta 
pentru supunerea sau independenţa Bisericii unite, să lupte cu metode diferite 
pentru salvarea uniaţiei. Desigur însă că uniaţia preconizată de Inocenţiu Micu 
Clain era o uniaţie sui-generis. Ea era nu numai o unire condiţionată, ci o alianţă 
mai mult teoretică între Biserica Română şi Biserica Romano-Catolică, un fel de 
comuniune între aceste două Biserici, fără nici o supunere a Bisericii Române 
celei Rornano-Catolice. 

Inocenţiu Micu Clain face vinovaţi pe iezuiţi şi de neconfirmarea de către 
guvernul Transilvaniei a celei de a doua Diplome leopoldine. Pe când Inocenţiu 
Micu Clain cerea întâi aplicarea acestei Diplome, adică acordarea drepturilor 
promise uniaţilor români, pentru a-şi dovedi fidelitatea în uniaţie, iezuiţii cereau 
mai întâi supunerea Bisericii unite sub ei şi prin aceasta asigurarea catolicizării 
şi deznaţionalizării ei treptate, pentru acordarea acelor drepturi: 

«Pe urmă acest decret a fost controversat până azi prin staturile regatului 
şi această controversă, încurajată de interesul latent al iezuiţilor, generează 
supărări domnitorului, neplăceri statului şi ură necontenită Bisericii mele. Ca să 
extirpez această ciumă a păcii şi această sursă de ciocniri prin repunerea în 

vigoare a acestui decret, am îmbrăţişat calea justiţiei; aceasta şi pentru că 
controversele între Biserica mea şi staturile regatului se vedeau că sunt 
supărătoare şi scandaloase pentru sacra coroană şi pentru ţară. De aceea am 
cerut o comisie aulică mixtă pentru definirea justiţiei. Dar susţinătorii iezuiţilor 
au fost descoperiţi că împiedică progresul acesteia, între timp iezuiţii, cu riscul 
pierderii a numeroase suflete, promovează şi obţin de la Augusta Curte 
aplicarea principiului din acest decret, care este în interesul lor şi îmi promit 
mie, episcopului, aplicarea întregului decret dacă nu mă voi opune intenţiilor 
lor, impii (necredincioase n.n.) şi nedrepte; dar deocamdată vânează, în acest 
timp, favoruri de la staturi împotriva Bisericii mele, prin trădarea poporului şi 
împiedicarea (acordării) acelor (drepturi) care sunt arătate ca având să se dea 
prin acel Decret leopoldin Bisericii şi poporului» 197 . 

Clain apără autoritatea episcopului împotriva tuturor clericilor, deci şi a 
iezuiţilor, aşezaţi pe lângă el, cu temeiuri dogmatice şi canonice. Prin porunca 
lui Hristos, episcopul este păstorul Bisericii, mirele ei, soarele spiritual: 

«Deci precum o ţară nu poate avea simultan doi regi, o turmă doi păstori, 
o soţie doi bărbaţi, cerul doi sori, astfel iezuitul nu poate fi nici superior nici 
egal episcopului prin natură si raţiune (...). Fiind supus episcopului, trebuie să-i 
presteze jurământ de supunere, cum prestează toţi subalternii şi cum prestează 
acest jurământ regelui şi papei, supuşii lor (...). Dar acest jurământ iezuiţii 
refuză să-1 presteze. Prin ce raţiune a stării sale, sau prin ce poartă intră iezuitul 
în staulul şi în Biserica episcopului? Numai papa este superior episcopului (...). 
Dar iezuitul nu poate să-şi aroge puterea papală asupra episcopului. Chiar dacă 
prin autoritate papală ar fi declarat egal episcopului, cel egal nu are putere 
asupra celui egal. Deci cel puţin ca pelerin, prin obligaţia celui ce umblă din loc 
în loc, cât timp petrece între hotarele jurisdicţiei episcopale, pe care se sileşte să 
o nege, e obligat de cel mai adevărat drept să se supună episcopului. Nu-1 poate 
scoate de sub acest drept episcopal pe iezuit nici imunitatea ordinului. Căci de 
aceasta iezuitul se bucură între limitele colegiului său, nu în arogarea puterii 
bisericeşti, cât timp se află sub jurisdicţia episcopului, în afara mănăstirii lui» 

198 

Dar pentru că iezuiţii au făcut totuşi asemenea lucru, ajutaţi de forţa 
majoră a puterii de stat, Inocenţiu Micu Clain a apelat atât împotriva pretenţiilor 
iezuite cât şi a abuzurilor puterii de stat, la papa. De aceea a plecat de la Viena 
la Roma. «Prin această perturbare a ordinii, produsă de iezuit, am făcut recurs 
just la papa» 199 . 

In această legătură Inocenţiu Micu Clain aduce o mulţime de texte de legi 
ale fostului regat al Ungariei, care asigură libertatea episcopului împotriva 
puterii de stat. Sacrele canoane primite în fostul regat al Ungariei nu îngăduie 

nici o atingere împotriva libertăţii şi privilegiilor recunoscute Bisericii. Articolul 
2 al Decretului Andreian, prevede că nici regelui nu-i este permis ca să atingă pe 
cineva în persoana şi bunurile sale în baza unor pâri secrete, până ce acela nu e 
citat şi dovedit ca vinovat 200 . 

Dar iezuiţii nu l-au urmărit numai până la Viena pe Inocenţiu Micu Clain, 
ci şi la Roma. Prin pâri îndreptate direct la Roma papală, sau prin mijlocirea 
Curţii din Viena, ei au reuşit să determine Scaunul Papal să-i ceară lui Inocenţiu 
Micu Clain demisia din episcopat pentru salvarea uniaţiei în Transilvania. Dar 
stăruinţele cardinalului Albani pe lângă Inocenţiu Micu Clain pentru a obţine 
demisia lui au avut tocmai efectul contrar 201 . 

Inocenţiu Micu Clain a recurs la măsura extremă, excomunicând pe 
iezuitul Balogh, teologul Episcopiei din Blaj 202 . Făcând acest pas, el se bizuia şi 
pe concursul clerului şi poporului său, căci protopopii Nicolae Pop de Balomir 
şi Avram Pop de Daia îi ceruseră îndepărtarea aceasta a teologului iezuit 203 . 

In actul de excomunicare sunt înşirate toate acţiunile iezuiţilor pentru 
supunerea Episcopiei din Blaj, toate intrigile lor la Curtea din Viena pentru 
înlăturarea episcopului, toate argumentele lui Inocenţiu Micu Clain pentru 
drepturile sale de episcop, împotriva măsurilor întreprinse contra sa de Curtea 
din Viena. 

Inocenţiu Micu Clain a trimis papei decretul de excomunicare, pe care să- 
1 transmită: arhiepiscopului de Strigoniu, arhiepiscopului de Viena — pentru a-1 
comunica împărătesei — , episcopului de Alba Iulia. Totodată îl roagă să-i 
refuze iezuitului Balogh dezlegarea de această excomunicare şi cere 
permisiunea să se întoarcă la scaunul său, dovedind cu mai multe scrisori din 
Transilvania că numai întoarcerea sa ar putea aduce la linişte poporul, care 
părăseşte în masă uniaţia 204 . 

Plin de naivitatea bunei credinţe, Inocenţiu Micu Clain credea că poate 
doborî el, episcopul valah, forţele coalizate ale puternicului ordin iezuit, ale 
imperiului habsburgic, ale nobilimii din Transilvania şi ale Scaunului roman. El 
credea că va putea reuşi în lupta sa, bazîndu-se pe forţa de rezistenţă a poporului 
său. El avea dreptate să creadă că până la urmă această forţă va reuşi să-şi 
obţină libertatea şi drepturile sale, dar pentru această reuşită se cerea timp, şi nu 
era necesar să-şi părăsească Biserica strămoşească. Deocamdată Inocenţiu Micu 
Clain avea să cadă victimă acestei coaliţii. 

Inocenţiu Micu Clain trimite decretul acesta şi vicarului său Petru Pavel 
Aron, spre aplicare. Dar Petru Pavel Aron nu mai era cu el. El se dăduse de 
partea forţelor străine. Iar această spărtură în solidaritatea românească a 
contribuit enorm la înfrângerea lui Inocenţiu Micu Clain. 

Dar să urmărim, în legătură cu aceasta, îndemnurile lui Inocenţiu Micu 
Clain trimise Bisericii sale, pentru a sta alături de el în lupta lui. Aceste 
îndemnuri sunt interesante pentru că în ele Inocenţiu Micu Clain poate vorbi 
despre independenţa Bisericii sale, fără restricţiile la care-1 obligau scrisorile 
către autorităţile Scaunului roman. 

3. îndemnurile lui Inocenţiu Micu Clain către Biserica unită din 

3 

Transilvania de a-i sta alături în lupta sa pentru independenţa ei fată de Scaunul 
papal. — In această fază finală şi culminantă a luptei sale pentru independenţa 
Bisericii din Transilvania, văzând că e încolţit de toţi şi nu mai are nădejde la 
nici o autoritate străină, Inocenţiu Micu Clain caută să dea un suport luptei sale 
îndemnând, printr-o corespondenţă bogată, Biserica să-i stea alături. Era singura 
nădejde ce-i mai rămăsese. 

încă la 10 septembrie 1746, Inocenţiu Micu Clain scria vicarului său, 
Petru Aron, să evite el şi toţi credincioşii orice legătură cu teologul iezuit 
Balogh, «până ce acela nu va înceta să folosească reşedinţa mea şi nu va renunţa 
la uzurparea interzisă a veniturilor mele episcopale şi nu va presta jurământul 
legal al oficiului de supunere şi ascultare canonică». Această interzicere stătea 
în legătură cu alte chestiuni. Inocenţiu Micu Clain auzise că Aron vrea să ţină 
un sinod, fără ca el să fie întrebat. Desigur că prin aceasta voia să procedeze la 
un act prin care Biserica unită să arate că nu mai e legată de Inocenţiu Micu 
Clain. Era o acţiune poruncită lui Aron de forurile superioare, concomitentă cu 
cea din Roma, care cerea lui Inocenţiu Micu Clain abdicarea de la episcopat. 
Inocenţiu Micu Clain îi scrie lui Aron în acea scrisoare: «Aşteptasem o 
informaţie de la domnia voastră despre acelea ce ţi-au poruncit prin hotărârea 
regală, de care, pentru că n-am putut afla nimic până acum, am auzit din altă 
parte, şi anume că trebuie să se ţină un sinod». Precum a refuzat să se supună 
cererii Romei papale de a demisiona, Inocenţiu Micu Clain interzice ţinerea 
unui astfel de sinod. «Nu ştiu cu ce drept se poate face aceasta, fără ştirea şi 
aprobarea mea, fără propunerile mele, cu călcarea jurisdicţiei mele episcopale şi 
împotriva canoanelor, a legii şi a obiceiului bisericesc strămoşesc» 205 . Precum 
se vede, Inocenţiu Micu Clain afirmă independenţa Bisericii ortodoxe stră- 
moşeşti, adică independenţa ei dinainte de uniaţie împotriva tuturor (Roma, 
Viena etc). 

In scrisoarea ce o trimite lui Petru Aron La 12 noiembrie 1746, împreună 
cu decretul de excomunicare a iezuitului Balogh, Clain îi cere, dimpotrivă, să 
convoace un sinod, dar un sinod aşa cum înţelegea el, un sinod care să afirme, 
nu să sacrifice independenţa Bisericii strămoşeşti. Acum Clain îi scrie de la 
Roma: 

«Astfel, în virtutea sfintei şi mântuitoarei ascultări şi sub aceeaşi anatemă 
a excomunicării şi a suspendării care decurge ipso facto şi îmi este rezervată 

mie în mod simplu şi absolut, poruncesc sfinţiei voastre, prin prezenta, în mod 
serios şi cu autoritatea competentă, ca primind prezentele, îndată să convoci 
sinodul şi să-1 ţii cât mai repede şi în el să promulgi decretul prezent de 
excomunicare şi să facă să se afişeze el şi numele excomunicatului şi pe uşile 
bisericilor, cu interzicerea ca nimeni din cei ce se află sub jurisdicţia mea să nu 
comunice cu acela, sub cenzura aceleiaşi excomunicări, care decurge ipso facto 
şi îmi este rezervată mie» 206 . 

La aceeaşi dată Clain scrie protopopilor Nicolae Pop din Balomir, Avram 
Pop din Daia şi Gheorgbe Timandi din Juc să se pună în legătură cu Petru Aron, 
să adune sinodul şi să publice decretul de excomunicare, iar despre acestea să-1 
informeze îndată : «Să se publice decretul de excomunicare în limba română, ca 
să se facă cunoscute şi să se vadă care este originea şi adevărul persecuţiei şi în 
ce mod e privat poporul şi Biserica, atât de fericirea temporală cât şi de cea 
spirituală, şi cum, persecutat fiind capul întregului corp, se încearcă suprimarea 
membrelor. Eu, ca păstor al oilor, nu voi dezerta de la datorie până ce mă vor 
urma oile şi nu se vor depărta de la Dumnezeu şi de la dreptate şi prin această 
depărtare nu-şi vor lucra osânda lor» 207 . 

Vicarul Aron, care nu făcea acum nimic fără a întreba pe iezuiţi, cere sfat 
nunţiului din Viena ce să facă cu decretul de excomunicare al lui Balogh, trimis 
de Clain. In acelaşi timp, la 14 decembrie 1746, scrie la Congregaţia De 
Propaganda Fide, cerând ordinul acesteia, şi apărând pe iezuit împotriva lui 
Clain. Aceeaşi apărare a iezuiţilor o ia şi către Clain într-o scrisoare din aceeaşi 
zi. In aceste scrisori, Petru Aron spunea că poruncile lui Clain sunt răzvrătite şi 
îndeamnă la răzvrătire (tumultuaria) şi sunt jignitoare pentru împărăteasă. In 
afară de aceea, dacă s-ar publica, s-ar împărţi Biserica în două 208 . 

Nunţiul îl sfătuieşte pe Aron, la 18 ianuarie 1747, să ţină deocamdată în 
suspensie decretul de excomunicare, până ce va cere îndrumări de la 
Congregaţia De Propaganda Fide. Congregaţia aprobă sfatul nunţiului şi cere să 
poruncească vicarului ca pe viitor să nu execute nici un fel de porunci ale lui 
Clain. Acest lucru îl comunica nunţiul lui Aron prin epistola din 25 februarie 
1747 209 . 

Bunea declară că Aron a lucrat corect, neexecutind decretul lui Clain, 
căci iezuitul nu făcuse nimic împotriva drepturilor lui 210 . Dar Clain era condus 
de concepţia independenţei strămoşeşti a Bisericii Române, care la 1698 nu 
acceptase dogmele şi canoanele catolice, pe când Bunea exprimă concepţia care 
se introdusese treptat în Biserica unită despre totala încadrare a Bisericii 
Române în dogmele şi dreptul canonic al Bisericii Romano-Catolice. 

Apelând la tradiţia orientală a Bisericii sale, Clain arată cum, sub 



206 Ibidem, p. 47. 

207 Ibidem, p. 56 - 57. 
2m Ibidem, -p. 65. 
'" Aug. Bunea, op. cit, p. 213 - 214; Epistola la N. Nilles, op. cit, II, p. 581 - 584. 

Aug. Bunea, op. cit., p. 213 - 214. 



20') 



84 



Pr. Prof. D. Staniloae, Uniatismul din Transilvania 

antecesorii săi din vremea «schismei», dreptul de păstor suprem al episcopului 
în dieceză s-a păstrat în tot timpul începând de la Hristos, nefiind atins nici de 
către turci şi păgîni 2U . 

După ce a scris nunţiului în această chestiune, cardinalul Lercari, 
secretarul Congregaţiei De Propaganda Fide, a trimis pe clericul Silvestru 
Caliani la Inocenţiu Micu Clain (la 3 februarie 1747), să-i spună că: 

«Pontificele suprem a fost foarte scandalizat că domnul episcop a 
excomunicat pe teologul iezuit fără nici o formă, proces şi motiv de 
excomunicare. Supremul Pontifice a cerut secretarului Congregaţiei să scrie lui 
Petru Aron să nu se publice această excomunicare, precum a şi scris. Sacra 
Congregaţie a dat ordin lui Petru Aron să nu mai asculte de poruncile domnului 
episcop fără ştirea Sacrei Congregaţii. Dacă domnul episcop va depune pe Aron 
din vicariat, Pontificele suprem îl va face vicar apostolic şi el va trebui să 
rămână acolo. Dacă episcopul va mai comite vreo insolenţă la Roma cum a 
comis cu excomunicarea. Sanctitatea Sa voieşte să-1 alunge din Roma. 

Cardinalul Paolucci, nunţiul din Viena, a asigurat pe domnul episcop să 
stea sub tutela lui şi însuşi domnul cardinal va dirija toată chestiunea lui. Cu 
toate acestea domnul episcop, fără ştirea cardinalului, a plecat la Roma, ceea ce 
e semn de oarecare remuşcare. 

Teologul nu trebuie să jure episcopului credinţă, ci să facă numai 
profesiune de credinţă, pentru că jurământul dictat de domnul episcop iezuitului 
este sofistic. Antecesorii domnului episcop au primit pe teolog şi fondatorul 
(împăratul Leopold) avea drept să pună această condiţie, pe care a şi pus-o. De 
aceea, dacă domnul episcop nu voieşte să păstreze pe teologul latin, după 
porunca împăratului Leopold, care prevede ca teologul să fie ales de 
arhiepiscopul de Strigoniu, să renunţe la episcopat» 212 . 

Roma papală se declara astfel împotriva întregii concepţii a episcopului 
Inocentul Micu Clain despre independenţa Bisericii Unite Române. Respingea 
chiar şi ideea lui Inocenţiu Micu Clain de a avea un teolog român, de rit 
oriental, acum după ce au şi românii teologi pregătiţi 213 , pentru că ştia că printr- 
un astfel de teolog nu s-ar asigura catolicizarea românilor şi dependenţa 
Bisericii unite de Roma. Totodată îi nega lui Inocenţiu Micu Clain orice drept 
de a mai da ordine în Biserica unită, dezbrăcându-1 în fapt de puterea de 
conducere a episcopiei sale. 

Roma papală îi face cunoscut totodată că, chiar de la început, repre- 
zentantul ei s-a opus plecării lui Inocenţiu Micu Clain de la Viena la Roma, 
pentru a cere protecţia papei împotriva Curţii din Viena. Prin gestul acesta, 
Inocenţiu Micu Clain era zvârlit ca un obiect netrebnic şi deodată cu aceasta 
Biserica unită Română era supusă total bunului plac al Vienei habsburgice şi al 

Romei papale. 

Ce-a făcut atunci episcopul? Dacă ar fi fost un catolic sau un unit 
convins, s-ar fi supus fără să mai scoată nici un cuvînt, renunţând la toată lupta 
lui. Dar Inocenţiu Micu Clain nu face aceasta, ci porneşte acum lupta deschisă 
împotriva Scaunului papal. Acum nu mai întâlnim în scrisorile lui, de cât de tot 
rar, expresii despre recunoaşterea papei ca episcop suprem, ca autoritate 
supremă de apel, expresii de care se folosise uneori până acum, în voinţa 
disperată de a găsi undeva un sprijin pentru sine şi pentru obiditul său popor. 
Acum luptă cu adevărat de unul singur, cea mai disperată luptă împotriva 
tuturor, cerând doar sprijinul poporului său. 

Aron 1-a declarat, precum am văzut, «răzvrătit» şi «răzvrătitor». Inocenţiu 
Micu Clain s-a apărat în toate scrisorile sale de aceste epitete, arătând cât de 
mult l-au durut, în realitate, amândoi au avut dreptate. Inocenţiu Micu Clain s-a 
comportat de acum, de fapt, ca un răzvrătit, împotriva Scaunului roman, căci 
chiar dacă mai amintea teoretic de «summus pontifex», practic nu mai asculta 
de nici una din poruncile lui. Mai bine-zis, apela la primatul papei, numai când 
credea ca poate obţine prin aceasta un sprijin pentru principiul de independenţă 
pentru care lupta, adică numai când credea că papa va gândi ca el. încât Aron 
avea dreptate din acest punct de vedere. Dar Inocenţiu Micu Clain avea şi el 
dreptate, refuzând această caracterizare a lui, căci el cugeta că Biserica sa n-a 
fost supusă niciodată Romei papale şi apărând această independenţă nu se 
răzvrăteşte împotriva nimănui, ci apără un drept de totdeauna al Bisericii sale. 

De acum înainte conducerea oficială a Bisericii unite va urma exemplul 
lui Aron; dar mai toţi fruntaşii şi preoţii acelei Biserici, vor continua să 
gândească ca Inocenţiu Micu Clain. 

Intr-o scrisoare către amintitul Caliani, de la 29 iulie 1747, Inocenţiu 
Micu Clain nu se sfieşte să dezvăluie metodele mincinoase ale Vaticanului, în 
legătură cu unele puncte din cele care i s-au comunicat la 3 februarie 1747. El 
declară că nu-i adevărat ceea ce i s-a comunicat atunci de către Lercari, că 
iezuitul îşi are atribuţiile lui de la împăratul Leopold: «Iată că minte 
nedreptatea! Iar mincinosului nu trebuie să i se creadă niciodată. Deci ceea ce se 
afirmă împotriva adevărului deschis, se speră că nu va fi corectat prin faptul că 
s-a pierdut în momentul de faţă dreptul». 

Apoi nu-i adevărat, zice Inooenţiu Micu Clain, că Nunţiatura din Viena i- 
a cerut atunci să abdice de la episcopat şi de aceea să nu plece la Roma. 
Dinipotrivă, «Nunţiatura m-a oprit să subscriu în faţa autorităţii seculare şi a 
comisiunii, supunându-mă intenţiilor vieneze şi m-a îndemnat să stau pe poziţia 
dreptului şi să apar dreptatea Bisericii şi privilegiile poporului. Acum aceeaşi 
Nunţiatură susţine intenţia iezuiţilor, opusă intenţiei sale de mai înainte, ca: sau 
să trădez privilegiile Bisericii şi să semnez, supunându-mă iezuiţilor, intenţiile 
vieneze, sau să pierd oile, demisionînd ca păstor» 214 . 

Dar, încă la 9 aprilie 1747, Inocenţii! Micu Clain îndeamnă prin 
protopopii săi Nicolae Pop de Balomir şi Avram Pop de Daia — tot clerul şi 
credincioşii să asculte de el cu orice preţ şi să nu-1 urmeze pe Aron: «Dumnezeu 
cere pocăinţă şi îndreptare şi mărturisirea tare a adevărului până la suflet şi 
sînge şi ascultare de episcopi şi prin episcopi. Această ascultare o cer şi eu, sub 
pedeapsa sfintelor canoane şi a sinoadelor ecumenice, cu atât mai mult de la 
supuşii mei, cu cât legal mă obligă domniile voastre şi aproape întreaga Biserică 
îndurerată, să rezist. Eu aş fi venit deja la oile mele, dar Petru Aron şi aderenţii 
săi iezuiţi împiedică drumul meu, pentru că a încercat să încrimineze funcţia 
mea apostolică în chip calomnios. Pentru a spăla incriminarea şi îndrăzneala 
printr-un aşa-zis nou proces cauzat mie de Petru Aron, trebuie să menţin puterea 
mea episcopală» 215 . 

Nemaiputându-se referi acum pentru afirmarea puterii sale la sprijinul 
papei, Inocenţiu Micu Clain se referă numai la sfintele canoane şi la sinoadele 
ecumenice, în curat duh ortodox. 

Intre timp, pentru că Balogh devenise obiectul aversiunii generale prin 
excomunicarea lui de către Inocenţiu Micu Clain, el e schimbat şi în locul lui e 
numit ca teolog iezuitul Pallovicz 216 . Inocenţiu Micu Clain însă nu se împacă 
nici cu această simplă schimbare de persoană. In aceeaşi zi (9 aprilie), scrie 
protopopului Ion Sacadate din Blaj, dîndu-i o împuternicire lui şi altor protopopi 
să nu accepte pe Pallovicz, decât dacă declară că se supune lui ca episcop, îi 
prestează jurământul de credinţă şi se va abţine de la excesele pentru care a fost 
excomunicat predecesorul lui, între care, de la atribuţia de judecător general 
(auditor), în chestiunile spirituale şi de la salariu pentru această slujbă. Altfel îl 
excomunică şi pe Pallovicz, cum a excomunicat pe Balogh, care «împreună cu 
aderenţii lui şi cu superiorii Societatis Iesu» a făcut să fie depărtat de la scaunul 
său şi să nu-şi poată apăra oile «de voracitatea lupilor, care devastează Biserica 
noastră». 

Totodată Inocenţiu Micu Clain trimite o împuternicire ca să ceară de la 
toţi protopopii o declaraţie dacă mai voiesc sau nu un teolog iezuit care să 
poruncească în sinod, prin vot decisiv, episcopului, clerului, monahilor, care să 
refuze ascultarea de Biserică şi de episcop» să refuze jurământul de credinţă, să 
ţină pe episcop departe de Biserică prin tot felul de intrigi şi calomnii. 
Protopopii vor întreba apoi despre toate acestea pe preoţi şi tot poporul. Să se 
comunice tuturor că cine nu va asculta de poruncile lui e suspendat din orice 
oficiu bisericesc şi e supus cercetării 217 . 

Se înţelege că asemenea porunci, care trebuia să fie comunicate tuturor 
preoţilor şi întregului popor credincios, erau de natură să ţină în Biserica unită o 
mare agitaţie şi să alimenteze mişcarea de părăsire a unirii. 

Prin scrisori adresate mai multora în aceeaşi zi, Inocenţiu Micu Clain îl 
face pe Aron vinovat din nou că din cauza alianţei lui cu iezuiţii nu poate reveni 
în scaun. Respinge afirmaţia lui Aron din o scrisoare către el, că n-a putut 
proclama decretul de excomunicare al lui Balogh, pentru că era un act 
răzvrătitor şi pentru că mulţi nu l-ar fi ascultat şi s-ar fi împărţit Biserica: «Iată 
trădătorii! Următorii lui Iuda, care trebuie alungaţi din Biserică, asemenea lui 
Iuda (...)• Nu răzvrăteşte cel ce cere dreptate şi dă asistenţă celui ce cere 
dreptate» 218 . Nu mă apăr pe mine, zice Inocenţiu Micu Clain, care azi sunt şi 
mâine nu voi mai fi, împotriva trădării şi pârilor calomnioase ale lui Aron, ci 
Biserica şi autoritatea episcopilor viitori. «Dar pieirea ta, prin tine, Israile! Eu 
sunt dispreţuit pentru Dumnezeu şi Dumnezeu este dispreţuit în persoana mea. 
Va vedea ce roade va da neascultarea sa» 219 . 

Deoarece Curtea din Viena ridicase chestiunea dacă mai sunt valabile 
actele de jurisdicţie ale lui Inocenţiu Micu Clain, săvârşite la Roma, la 29 aprilie 
1747, el îşi apără acest drept către arhiepiscopul Vienei. Iezuitul Pallovicz a 
intrat în dieceza sa fără să i se ceară aprobarea. Deşi spera, zice Inocenţiu Micu 
Clain, că prin excomunicarea lui Balogh iezuiţii se vor abţine de la abuzurile 
lor, totuşi: 

«Cu asistenţa superiorilor S. J., în dispreţul deschis al puterii apostolice 
episcopale, al Sfintei Evanghelii, al sinoadelor ecumenice, al învăţăturii 
Bisericii universale şi al însăşi mărturisirii de credinţă pe care o porunceşte 
Sfânta Biserică Romană, cu dispreţul acestei excomunicări întemeiată pe legea 
canonică şi pe legile Ungariei, excomunicatul a fost promovat la un post 
superior treptei lui 220 , a fost suscitată o schismă între protopopii şi preoţii mei, 
pe însuşi vicarul meu provizoriu l-au îndemnat să-mi reziste şi să mă contrazică, 
iar de curând nu s-au temut să introducă în dieceza mea pe un oarecare nou 
prezbiter pe nume Pallovici, fără prezentarea canonică datorată mie ca episcop, 
în continuarea delictelor săvârşite de excomunicatul Balogh şi spre uzurparea 
jurisdicţiei episcopale» 221 . «Nu poate să suscite supărarea Augustei Curţi faptul 
că eu exercit jurisdicţia mea episcopală din Roma, nici nu trebuie şi poate fi 
atribuită funcţia aceasta a mea scaunului apostolic (...). Jurisdicţia rnea nu e 
împiedicată de nici o circumstanţă de loc, o dată ce, silit de calomniile iezuiţilor, 
am fost chemat la Viena, de unde a trebuit să plec pentru recurs la Roma. Faptul 
că am emis în Roma decretul de excomunicare al iezuitului Balogh nu-1 viciază 
câtuşi de puţin, căci l-am emis cu autoritatea apostolică şi deci în numele 
Dumnezeului Atotputernic». 

Arhiepiscopul Vienei să arate Maiestăţii Sale că nu se poate trece peste 
această excomunicare episcopală 222 . 

216 Ibidem, p. IA -15. 

Inocenţiu Micu Clain ştia că numirea noului teolog s-a făcut de 
arhiepiscopul de Strigoniu, cu consimţirea ordinului iezuit şi cu aprobarea Curţii 
din Viena şi a Romei. Ştia că toate aceste foruri au dezaprobat excomunicarea 
lui Balogh, făcută de el. Totuşi el lupta împotriva tuturor, apărând principiul 
autorităţii apostolice a episcopatului şi independenţa Bisericii sale, apărând 
dreptatea împotriva «principiilor perverse ale iezuiţilor» 223 , ale tuturor uriaşelor 
forţe adverse coalizate împotriva lui. 

La aceeaşi dată scria nunţiului din Viena, Serbelloni, argumentând că el 
poate săvârşi în Roma acte de jurisdicţie pentru Biserica sa fără să întrebe 
Scaunul apostolic şi fără aprobarea Curţii vieneze: «Am înţeles cu durere că 
Eminenţa Voastră, fie spre supărarea Eminenţei Voastre, fie spre ruina mea (nu 
îndrăznesc să judec), întreabă dacă anunţarea excomunicării în dieceza mea s-a 
făcut cu asentimentul sau porunca Sfântului Scaun şi dacă a fost supusă 
Augustei Curţi?» Ştie că această întrebare s-a născut din calomnia lui Aron şi a 
iezuiţilor, că exercitarea funcţiei sale este răzvrătitoare şi jignitoare pentru 
împărăteasă. Inocenţiu Micu Clain arăta că articolul 35 al Legii regelui 
Vladislav al Ungariei interzice să se considere Roma papală ca primă instanţă 
pentru rezolvarea chestiunilor locale. «Este o presupunere greşită că eu ca epis- 
cop sunt privat în Roma de exercitarea puterii episcopale, căci puterea 
episcopală nu e condiţionată de un loc. Deci eu pot dispune, fără încuviinţarea şi 
ştirea Sfântului Scaun, în dieceza mea şi pot exercita oficiul meu pentru ea». 
Aşa a făcut un episcop în fostul regat al Ungariei care a excomunicat din Roma 
capitlul său, fără ştirea Scaunului roman. 

Inocenţiu Micu Clain respinge acuza lui Aron că actele lui sunt răz- 
vrătitoare, când legile Ungariei nu le socotesc ca atare. Tocmai actele abuzive 
ale iezuiţilor provoacă dezordine în Ardeal 224 . 

In scrisoarea din 29 aprilie 1747 către Silvestru Caliani, ca răspuns la 
scrisorile aceluia din drum spre ţară, după ce transmite prin el lui Rednic, care-şi 
începuse noviciatul de călugăr, sfatul să-1 asculte pe el ca episcop, îi spune lui şi 
lui Rednic că se pot apropia de episcopul de Muncaci, dar să fie cu grija: 

«Să nu se încreadă celor promise, căci de ani mulţi se promit de mulţi 
multe, dar în fapt se fac altele. Iată, prea eminentul cardinal şi Sacra Nunţiatură 
din Viena m-au oprit să mă înfăţişez în Viena înaintea civililor, ca să nu 
prejudiciez dreptul stării bisericeşti. Am urmat acest sfat şi când trebuia să-mi 
apăr dreptul a dispărut asistenţa sfătuitorilor. Căci acum e învinovăţită justa mea 
prudenţă, de care m-am folosit făcând recurs la Roma, şi urmarea sfatului mai 
înalt, spunându-se că am fugit ca să evit cu precauţie răul suscitat (...). Am 
apărat legea; deci nu faptele mele şi oficiul meu, ci învăţătura lui Hristos, legile 
sfinte şi omeneşti sunt învinovăţite. Nu putem sluji lui Dumnezeu, Care este 
adevărul, şi să fim plăcuţi lumii, care e mincinoasă (...). Cine ascultă de 



223 Ibidem, p. 75. 

224 Ibidem,p. 81-82. 

episcopul său, prin el şi în el ascultă de Dumnezeu însuşi» 225 . 

O aspră scrisoare scrie Inocenţiu Micu Clain lui Petru Aron, la 3 iunie 
1747, învinuindu-1 de trădarea sa şi a episcopilor viitori, mustrându-1 pentru 
alianţa cu iezuiţii şi pentru calomniile trimise la Viena şi la Roma 226 . 

In aceeaşi zi scrie o nouă scrisoare, după altele, magistrului poştei din 
Alba Iulia, Ioan Dragoş, în care explică de ce nu poate pleca din Roma în 
Transilvania: pentru că nu vrea să trădeze Biserica sa şi autoritatea episcopală, 
supunându-se iezuiţilor: 

«Sînt aşezat de Dumnezeu păstor Bisericii mele, sunt obligat prin 
jurământ să apăr drepturile ei şi ale succesorilor mei şi de aceea nu pot pleca de 
aici până nu e terminată cauza conform justiţiei. Prin uneltirile iezuiţilor, se 
stăruie pentru trădare. Eu însă nu pot trăda autoritatea mea episcopală şi a 
succesorilor mei şi să mă fac părtaş de păcatele altora. Biserica are un singur 
păstor, care este obligat să fie apărătorul ei, nu să o lovească. Dacă aş fi voit să 
o lovesc, nu aş pătimi cele de acum, dar ar trebui să mă tem pe drept de cele 
eterne. Iar pentru că pătimesc cele de faţă pentru Biserica, cele eterne mă ridică 
la speranţă. Să trădez autoritatea episcopală, care sub stăpânirea turcească 
(înainte de 1700) s-a păstrat intactă? (...). Dacă oile mele nu mă ascultă, sau mă 
părăsesc, vor vedea unde vor cădea şi se vor abate. Eu nu voi înceta să stărui 
pentru dreptate şi să-mi împlinesc datoria. Acestea sunt motivele care mă reţin 
aici, căci nu pot să mă întorc în Ardeal cu o bună conştiinţă fără salvarea 
autorităţii episcopale şi a drepturilor Bisericii» 227 . 

Deşi lanţurile se strângeau tot mai mult în jurul leului, deşi i se promitea 
şi alternativa reîntoarcerii în scaun daca renunţă la luptă, el continua să lupte. 
Cu ce speranţă? Cu speranţa, ca prin solidaritatea poporului său cu el va învinge 
până la urmă. Iar dacă nu, pilda sa de martir pentru dreptatea Bisericii şi a 
poporului său va însufleţi alte lupte viitoare, care până la urmă vor fi încununate 
de biruinţă. 

La 10 iunie 1747 cerea sprijin generalului Anosti din Viena, pe lângă 
Curtea imperială, pentru Biserica şi poporul său. Căci îşi dădea seama că 
adversarii i-au închis şi drumul memoriilor către împărăteasă. «Eu mă consum 
în opresiuni şi persecuţii, dar cea mai mare povară dintre relele ce le suport 
socotesc că este aceea că orice posibilitate de a fi auzit îmi este tăiată. Eu am 
transmis multe cereri către Majestatea Sa, atât pe cale ordinară cât şi secretă, dar 
mi se spune că Majestatea Sa a declarat că n-a primit de la mine nici o 
cerere» . 

Nunţiul din Viena şi arhiepiscopul vienez nu-i făcuseră nici măcar acest 
serviciu de intermediari a cererilor sale, cu toate că îl asiguraseră de aceasta. 
Inocenţiu Micu Clain îl ruga pe generalul Ariosti să intervină la împărăteasă 



225 Ibidem, p. 83. 

226 Ibidem, p. 85 - 86. 

227 Ibidem, p. 86 - 87. 

228 Ibidem, p. 88. 

pentru uşurarea «poporului său oprimat şi a Bisericii sale». La fel îl ruga în 
aceeaşi zi pe contele Kolobrad 229 . 

La fel se căuta tăierea legăturilor lui prin corespondenţă cu cei din 
Transilvania, urmărindu-se izolarea sa completă. Erau urmăriţi cei ce stăteau în 
corespondenţă cu Inocenţiu Micu Clain. La 17 iunie 1747 Inocenţiu Micu Clain 
scria magistrului poştei din Juc, Ioan Timandi, că «poate arăta scrisorile sale 
tuturor, căci eu nu obişnuiesc să-i descopăr pe cei cărora le scriu, ca nu cumva 
duşmănia celor răi să aibă ocazia de a vătăma pe cei buni. Asigur pe Domnia 
Voastră că nu voi dezvălui numele şi persoana celui ce-mi scrie» 23 °. 

în două scrisori, de la 1 iulie 1747, către protopopul Gheorghe Timandi şi 
Ioan Sacadate, Inocenţiu Micu Clain spunea că a aflat cum «împotriva tuturor 
privilegiilor Bisericii Române şi a sinoadelor ecumenice (...) Biserica mea de rit 
grec e dispreţuită, oprimată şi subordonată de iezuiţii de ritul latin», în absenta 
capului ei, şi întreabă ce fac protectorii unirii 231 . 

Intre timp, probabil în luna iulie 1747, o parte din protopopi s-au adunat 
şi au adresat lui Inocenţiu Micu Clain o scrisoare în care merg mai departe ca el 
în afirmarea independenţei Bisericii Române 232 . Ei fac şi unele reproşuri lui 
Inocenţiu Micu Clain: a căutat să aducă pe români la unire prin persecuţii, a 
plecat la Roma, unde n-avea ce căuta, şi a numit un vicar neales de Biserică (pe 
Aron, în 1745), conform tradiţiei Bisericii strămoşeşti. Ei se referă la libertatea 
pe care a avut-o Biserica Română, aceeaşi acum cu cea de totdeauna, cu cea 
dinainte de 1 700, din tot trecutul. Deci nu prin unire a devenit liberă. «Religia 
noastră a fost totdeauna tolerată în această tară. Bisericile noastre vechi o 
dovedesc suficient». Ei se referă la un privilegiu acordat în 1609 Bisericii 
Române de Gabriel Bathory, pe care-1 anexează la scrisoare, sub litera A, şi prin 
care preoţii, chiar dacă sunt fii de iobagi, sunt liberi să emigreze şi liberi de 
sarcinile publice: 

«Ilustritatea Voastră va vedea ce mari schimbări s-au produs de la acel 
timp până la acela când s-a făcut unirea cu religia romano-catolică. Dumnezeu 
ştie dacă ea s-a făcut din dorinţa clerului sau contra voinţei lui», deşi prin 
rescriptul împăratului Leopold din 12 septembrie 1701 se vede «că n-a vrut prea 
augustul împărat ca unirea să se facă prin violenţă, cum făcea Ilustritatea 
Voastră, prin sfatul unora, cu smulgeri şi atâtea aruncări în închisoare ale atâtor 
amărâţi de preoţi, silindu-i la unire. Din această cauză, vai! câte rele n-au venit, 
nu este limbă omenească să exprime; era necesar să se ia acestea bine în 
considerare de mai înainte. Poate împărăteasa de azi n-ar mai voi să-şi 

229 Ibidem. 

230 Ibidem, p. 91. 

231 Ibidem, p. 91 - 92. Aceşti «protectori» fuseseră numiţi de împărăteasă dintre funcţionarii de stat, dar 
nu pentru apărarea Bisericii unite de iezuiţi, ci de poporul care voia să o părăsească. Silviu Dragomir, 
Istoria dezrobirii religioase aromânilor din Ardeal, voi. I, Sibiul920,p. 52-58. 

232 Rosenfeld o socoteşte scrisă de la Adunarea din septembrie 1747 (Arh. St. Sibiu, Fondul 
Bruckenthal, «Colecţia Rosenfeld», Cota H. dos. nr. 8, f 209 ş.u.). Dar se pare că ea e dinainte de a fi 
poruncit Clain ţinerea Sinodului, deci dinainte de 25 august 1747. 

înstrăineze supuşii săi, silindu-i cu frica şi cu puterea la unire, din cauza căreia 
până azi mulţi au fugit». Nu ştim ce face Ilustritatea Voastră, nu de patru zeci de 
zile, ca Moise, ci de patru ani. Dar clerul, care trebuia să spere în mai bine, cade 
mereu în mai rău. Să nu te miri că n-am intervenit cu rugăminţi la Viena, ci ne 
mirăm că Ilustritatea Voastră pe care o credeam la Viena, unde luptă, ne scrie 
din Roma scrisori despre vicariatul «care nu-i obişnuit în ritul nostru (...). Căci 
până în zilele Ilustrităţii Voastre, n-a fost numit un vicar fără alegere, pe care 
nici nu-1 cunoaştem bine. Ilustritatea Voastră şi-a luat rodul. Scrisoarea 
Ilustrităţii Voastre, prin care nu voieşte să se ţină sinodul mare, nu o putem 
urma, căci fără sinod pierim toţi, atât spiritual cât şi trupeşte. De aceea, iată, câţi 
am putut să ne adunăm, am scris această scrisoare pe care dacă o va judeca de 
bună poate s-o arate şi altora. Dacă Ilustritatea Voastră ar voi să audă 
rugăciunile noastre, să trimită scrisoare ca să se ţină sinodul mare, autorizând pe 
oarecari protopopi, dar nu pe vicar, să o trimită nouă şi să grăbească Ilustritatea 
Voastră trimiterea scrisorii, ca să ne putem aduna până la Sfântul Dumitru. Căci 
şi obiceiul vechi şi canoanele ne obligă la aceasta. Şi ceea ce va judeca de folos, 
să propună clerului. Să ne poruncească repede cele de folos, căci dacă nu va 
veni scrisoare pentru convocarea sinodului, s-ar putea să se ţină şi fără bine- 
cuvântarea sa. Căci clerul se pierde din disperare». 

Se pare că drept răspuns la această scrisoare Inocenţiu Micu Clain a 
anunţat la 15 iulie 1747 pe protopopii Ioan Sacadate şi Timandi că va da 
dispoziţii să se adune sinodul. Mai întâi îi informează că i s-a propus, în numele 
papei, în mod formal să abdice de la episcopat. Le comunică ce-a răspuns el din 
cuvânt în cuvânt, ca ei să le transmită tuturor preoţilor cât mai repede: «Eu nu 
voiesc şi nu pot, în conştiinţă, să părăsesc oile mele. Mă opresc de la aceasta 
drepturile ce mi s-au încredinţat prin cuvintele de la Ioan (X, 11): «Domnul 
învinovăţeşte pe «păstorul năimit». Printr-un decret al său transmis în secret lui 
Galiani, vor vedea drepturile sale canonice care îl împiedică să demisioneze. Ei 
să stea ferm pe lângă el. Cauza acestor neajunsuri e Petru Aron. El a mărit pu- 
tinţa persecuţiei pentru că a creat o facţiune care se opune Bisericii şi 
episcopului. Le spune că va da dispoziţie să se adune sinodul, «pentru a hotărî 
în acelea ce a prezentat Sfântului Scaun, pentru a proteja puterea mea episcopală 
apostolică». Cu Petru Aron să nu mai comunice, până ce sau va face pocăinţa, 
pe care o mai aşteaptă puţin timp, după a treia admonestare ce i-a făcut-o, sau va 
primi de la episcop sentinţa pe care o merită. Acestea să fie anunţate spre 
urmare întregului cler, cu pedeapsa excomunicării 233 . 

Această pocăinţă neproducându-se, la 25 august 1747, Inocenţiu Micu 
Clain scrie mai multor protopopi, anunţându-le depunerea şi excomunicarea lui 
Petru Pavel Aron şi numirea protopopului Nicolae Pop din Balomir ca vicar. 
Prin magistrul poştei din Alba Iulia transmite scrisori în acest sens protopopilor 
Ioan Sacadate din Blaj, Avram Pop din Daia, Maniu din Armeni, Maniu din 



1 Z. Pîclişanu, op. cit, p. 93 - 94. 

Brosteni, Maniu din Tiur, arhimandritului Mănăstirii din Blaj, Leontie 
Moschonas, Zaharie din Hunedoara, Gheorghe din Dobra, Samuil din Bistriţa, 
Gheorghe Timandi din Juc, Chira din Sovata, Ioan din Turda, Atanasie din 
Năsăud, Precup şi alţii. Inocenţiu Micu Clain recurge la excomunicarea lui Aron 
ca să poată produce o manifestare oficială a Bisericii sale pentru el, pentru ca 
întemeiat pe ea să reziste, tot mai marilor presiuni prin care i se cerea abdicarea 
de la episcopat. Inocenţiu Micu Clain înainta în atitudinea sa de «răzvrătire». 

Scrisorile amintite le însoţea de următoarea scrisoare către magistrul 
poştei din Alba Iulia: 

«Deoarece aici se fac presiuni tari (per fortia urgentur) ca să renunţ la 
episcopat, iar aceasta n-o pot face fără asentimentul Bisericii mele, anexez 
ultimele dispoziţii. Dacă oile mă vor părăsi, sunt scuzat în faţa lui Dumnezeu. 
Trimit deci cele anexate, ca să am cât mai repede răspunsul sau ajutorul 
Bisericii» 234 . 

Inocenţiu Micu Clain se sprijinea, în bună tradiţie ortodoxă, pe Biserică, 
împotriva dictaturii papale. Scrisorile sale către protopopi au toate acest cuprins: 

«Pentru că Petru Aron rezistă de mai mult de un an poruncilor mele şi 
pune la îndoială puterea mea apostolică, nesocoteşte decretul meu adresat 
întregului cler, apără pe iezuitul excomunicat, ajută la violarea imunităţii 
"bisericeşti şi la răpirea veniturilor episcopale, recurge, trecând peste mitropolit, 
contra mea şi a venerabilului cler, la trepte bisericeşti mai înalte, cu incriminări 
calomnioase, şi săvârşeşte şi alte excese în mod incorigibil, de aceea l-am depus 
din vicariat, l-am suspendat din treptele hirotoniei şi l-am excomunicat, pentru 
care motiv domnia voastră îl va evita, sub pedeapsă de excomunicare, şi va face 
să fie evitat şi de supuşi. Am numit vicar general pe Rev. Prot. Dl. Nicolae-Pop 
de Balomir şi am poruncit să se ţină sinodul cât mai repede. De-aceea poruncesc 
domniei voastre, sub pedeapsă de excomunicare, ca: trecând peste toate 
impedimentele să vină la sinod şi să se sfătuiască cu numitul domn vicar 
Nicolae Pop pentru liniştirea controversei, pentru, imunitatea şi liniştea Bisericii 
şi pentru împlinirea cât mai grabnică a poruncilor mele» 235 . 

La aceeaşi dată, încunoştiinţând pe protopopul Nicolae Pop din Balomir 
că 1-a numit vicar general, face ultimul pas în «răzvrătirea» sa împotriva 
autorităţii papale. Mai întâi îi spune lui Balomir că ar fi cedat presiunilor de 
renunţare la episcopat pentru a găsi liniştea, dar nu poate deroga de la obligaţia 
ce i-o impune libera alegere a sa ca episcop de către Biserică, cler şi popor. «De 
aceea să fie sigură domnia voastră şi venerabilul cler că orice veşti s-ar răspândi 
despre retragerea mea,, de nu vor vedea manuscrisul meu, să ştie că totul e fals». 
Amintind de-excomunicarea lui Aron, îi spune că, conform Conciliului 
Tridentin (sess. XXII, De reform.), nu le poate ajuta nici dezlegarea papală celor 
excomunicaţi, înainte de restituirea celor însuşite de ei în mod nedrept. Şi 

234 Ibidem, p. 96. 

235 Ibidem, p. 97. 

acestei cenzuri îi e supusă şi demnitatea regală: 

«Deci, fie că se invocă dispoziţii papale, fie regale, în virtutea sfintei 
ascultări şi sub cenzura excomunicării canonice pronunţate şi a suspendării ce 
decurge ipso facto din ea, să se pună în faţă ca răspuns învăţătura Apostolilor şi 
a Bisericii şi sfintele canoane şi porunca prezentă a mea şi să se provoace la 
rânduiala canonică a dreptului. Căci până ce episcopul legitim ales nu e 
condamnat printr-un proces legal de drept canonic, el nu poate fi privat de 
demnitatea şi puterea lui, fără prejudicierea Bisericii. Existând deci puterea mea 
episcopală, să se publice îndată sentinţa anexată împotriva lui Petru Aron şi să 
se comunice venerabilului cler decretul anexat (despre numirea lui Nicolae Pop 
ca vicar); să se ţină sinodul cât mai repede posibil (...). Concluziile sinodului să 
mi se supună cât mai repede spre confirmare (...). Anexez sentinţa ce trebuie 
predată lui Petru Aron, sub sigil, ca să nu nege că a primit-o, iar exemplarul 
autentic să-1 conserve domnia voastră spre publicare. Că pe Petru Aron nu-1 
scoate de sub pedeapsa mea, cum se zvoneşte, nici pretinsul privilegiu de 
pretins vicar apostolic, e dovedit atât în anexe cât şi în cele de mai sus. Aron, 
trecând peste mitropolit, şi-ar fi procurat sau vrea să-şi procure un rescript cu 
privilegiul de vicar apostolic, direct de la Roma. Nesocotirea mea, a Bisericii 
mele şi a clerului, săvârşită de Petru Aron se constată din aceea că, conform Tit. 
II, II, P. I,, op. Trip., «Pontificele în Ungaria nu poate conferi beneficii». Acest 
privilegiu (al Ungariei) 1-a confirmat Conciliul din Constanţa şi de aceea 
Sigismund şi Matei Corvin au stigmatizat pe violatorii acestui privilegiu ca 
trădători de patrie, sub semnul infidelităţii. Iată că Aron se dovedeşte trădător şi 
vrednic de degradat prin atentatul său care nu poate fi atenuat prin trădarea 
iezuită sau prin vicariatul apostolic (...). îmi compete mie ca episcop, iar, în caz 
de vacantă a scaunului, venerabilului cler, să numească pe vicar. Aron voieşte să 
dezbrace Biserica de această putere. Deci el vătăma Biserica. Nu e valabil 
argumentul superiorităţii nu este nici o egalitate cu vicariatul de Muncaci, 
pentru că acel district este sub jurisdicţia teritorială a episcopului de Eger (...). 
Eu însă sunt episcop grec şi am jurisdicţia proprie. Toate acestea voiesc să se 
comunice cât mai repede domnilor protopopi, pe care va trebui să-i convoci ca 
să trataţi despre data sinodului. Totuşi cele de mai sus se pot împlini, 
neaşteptându-se sinodul» 236 . 

Decretul de numire al lui Nicolae Pop din Balomir, e dat în anexă la 
scrisoarea de mai sus 237 . 

Menţionăm că lui Inocenţiu Micu Clain i se pusese în vedere şi de Viena 
habsburgică şi de Roma papală să nu mai dea porunci în Transilvania şi i se 
spusese prin Caliani că papa va numi pe Aron ca vicar apostolic, deci să nu-1 
excomunice. Inocenţiu Micu Clain a trecut peste toate acestea r deplin conştient. 

în aceeaşi zi, Inocenţiu Micu Clain scrie lui Silvestru Caliani să comunice 

lui Nicolae Pap de Balomir, toate cele ce i le-a încredinţat oral la Roma 238 . 

Tot la 25 august 1747, un apropiat al lui Inocenţiu Micu Clain, Petru 
Novac, scria din Roma unui protopop, dându-i sfaturi să se lucreze în mod 
conspirativ: «Fac cunoscut părinţiei voastre, că preasfinţitul papă oferă 
domnului episcop abdicarea în schimbul unei rente anuale. Domnul episcop a 
răspuns că nu poate abdica fără consimţământul clerului. Mai notific părinţiei 
voastre, că la cererea domniilor voastre, domnul episcop a indicat acum să se 
ţină sinodul şi 1-a făcut pe domnul protopop de Balomir vicar general, iar Aron 
este suspendat şi excomunicat». Toţi să stea lângă Balomir şi să nu mai 
comunice cu Aron. Că Aron voieşte să zădărnicească toată lupta lui Inocenţiu 
Micu Clain pentru privilegiile Bisericii. «El a promis iezuiţilor că dacă vor lucra 
să ajungă el episcop, nu va mai solicita nici un privilegiu şi va menţine pe iezuit 
în mănăstire. Deci să ia seama bine Domniile Voastre ce fac, ca să nu se piardă. 
Am auzit că dacă domnul episcop îl va depune din vicariat, Aron va deveni 
vicar apostolic. Dacă va fi aşa, nici unul din domniile voastre să nu accepte, să 
nu-1 mai asculte în nimic, ci să servească vicariului legitim pe care îl va numi 
domnul episcop. Şi văzând Curtea din Viena că Domniile Voastre veţi sluji tare 
episcopului, va ceda ca să-i acorde dreptatea care trebuia sa i-o dea, pentru că 
nu pot aproba nici un fals contra domnului episcop. De aceea vă scriu cu 
încredere Domniilor Voastre, să lucraţi cu prudenţă, ca să nu se ştie că vrea să 
se ţină sinod până nu se vor aduna, întâi să se propună şi să dea în scris ca să 
strige toţi deodată: «Să vină episcopul nostru. Să vedem ce face. Să ni se dea, să 
comunice cu noi şi să dea în scris şi dacă nu va veni episcopul nostru, toţi ne 
vom retrage din unire. Până ce am fost uniţi ne-au promis multe, dar până azi, în 
afară de promisiuni, n-am obţinut nimic». Şi contra iezuitului trebuie să strige 
cu tot clerul ca să plece din mănăstirea Vasilianilor. Iezuiţii au scris multe papei 
contra episcopului, «dar de la Domniile Voastre nu a văzut nici o scrisoare. 
Sapienţi sat». 

Novac încheie, rugîndu-1 pe adresant să arate scrisoarea şi altor 
protopopi, căci le-ar fi scris el, «dar mă tem că scrisorile vor fi împiedicate şi le 
vor vedea adversarii» 239 . 

Aproape în acelaşi timp, la 28 august 1747, un grup de 16 protopopi, 
convenind cu o ocazie oarecare şi reprezentând tot clerul, scrie că a «auzii dintr- 
un zvon că i se cere să renunţe la scaun». De aceea, «cu o inimă şi cu un glas, 
care sunt şi ale tuturor celor absenţi, potrivit protestului umil de mai înainte, ne- 
am opus şi ne opunem: nu voim şi nu dorim ca Ilustritatea Voastră să 
părăsească, într-o situaţie atât de tulbure, clerul şi poporul credincios care e 
ameninţat de o şi mai mare ruină spirituală, părăsind episcopatul. Mai ales 
pentru că toată această naţie necăjită lăcrămează fără încetare, se zvârcoleşte în 
gemete negrăite şi nu e cine să o mângâie, Vă rugăm cu stăruinţă, pentru 

238 Ibidem,p. 102. 

239 Colecţia «Rosenfeld», dos. cit., fila 326 ş.u. 

mântuirea lor, să vă întoarceţi cât mai repede şi să nu renunţaţi la episcopat, căci 
pierim şi noi şi neamul însuşi, Prea Ilustre Domn; suntem părăsiţi de toţi, se 
întrebuinţează împotriva clerului puterea seculară şi se dispune în tot felul de 
noi». Poporul credincios declară că dacă înger din cer ar veni, nu l-ar asculta, ci 
numai pe Inocenţiu Micu Clain îl vrea. In numele tuturor subscriu cei dinţii trei, 
care sunt asesori consistoriali: Leontie Moschonas, Avram Pop, protopopul din 
Daia şi Ioan Sacadate, protopopul Blajului 240 . 

Lucrurile se precipitau însă şi la Roma. La 9 septembrie 1747 Inocenţiu 
Micu Clain scria vicarului său Nicolae Pop de Balomir că la 1 septembrie «papa 
a poruncit să mi se ceară a patra oară să abdic de la episcopat, renunţând la toate 
condiţiile ce le-am trimis Rev. Domn Protopop Sacadate spre comunicare 
celorlalţi. Dar pentru că nu o pot face aceasta, cu nesocotirea Bisericii mele, mi 
s-a interzis să ies dintre zidurile cetăţii, astfel că sunt captiv pentru Biserică». 
Inocenţiu Micu Clain nu confunda Biserica cu papa. Ii cere lui Balomir din nou 
să execute toate câte i le-a scris la 25 august. Deoarece a auzit că episcopul 
rutean unit din Muncaci voieşte să-i uzurpe jurisdicţia, Inocenţiu Micu Clain îi 
scrie : 

«Drepturile sacre opresc privarea episcopului de demnitatea lui şi dacă 
toate cele sacre ar putea fi casate, legile Ungariei obligă şi pe rege să observe 
acest principiu (...). Astfel, episcopul de Muncaci nu poate uzurpa drepturile 
altuia şi nici nu trebuie să fie primit (...). Dacă papa poate trece în acest caz, prin 
dispensă, peste toate legile, el nu poate trece peste legile Ungariei, cât priveşte 
drepturile canonice, dispensa este o specie de graţie şi de beneficiu, care nu se 
conferă celor ce nu o voiesc. Biserica nu cere această graţie şi acest beneficiu şi 
împotriva Bisericii nimeni altul nu are dreptul să ceară acest beneficiu şi să-1 
obţină spre paguba Bisericii. Nu sunt episcop al Austriei, nici al latinilor din 
Transilvania, deci aceştia nu pot trece peste Biserica mea văduvită de episcopul 
ei». 

Inocenţiu Micu Clain afirma, se înţelege, aceasta şi împotriva intenţiei 
Vienei habsburgice şi Romei papale care, probabil, s-au gândit la un moment 
dat să-1 înlocuiască cu episcopul de Muncaci. Oile mele să ajute pe păstorul lor 
«răpus şi apăsat de supliciul foamei (...). Această captivitate romană este o 
injurie pentru, întreaga naţiune română, ca şi pentru Ungaria şi pentru, dreptul 
ginţilor. De aceea se poate cere justificarea acestei captivităţi de către Biserică şi 
de la papa». Inocenţiu Micu Clain dădea o formidabilă lecţie de demnitate şi de 
independenţă Bisericii sale, înarmând pe fruntaşii ei cu tot felul de argumente 
juridice. El afirmă cu îndrăzneală că i se poate cere şi papei să se justifice pentru 
actele sale. Nici papa nu-i în afară de orice răspundere şi de orice lege: 

«Căci cu ce-a păcătuit Biserica mea faţă de Sfântul Scaun, ca Sfântul 
Scaun să facă captiv pe episcopul legitim al acestei Biserici, fără o procedură de 
drept, să văduvească Biserica mea de păstor şi să o priveze de drepturile sale 



240 Z. Pîclişanu, op. cit, p. 101 - 102. 

juste, contrar drepturilor Bisericilor Orientale şi a ginţilor, printr-un act 
nemaiauzit de putere de dominaţie (...). Să lucreze credincioşii mei pentru 
păstorul lor captiv şi supus intenţiei de ucidere prin foame. (Agant oves pro 
captivo, et famis intento enecando pasiore) ; să lucreze pentru el şi pentru 
succesorii lui» 241 . 

Cu aceeaşi dată, Inocenţiu Micu Clain scrie şi altora, în acelaşi sens 242 . 

Lui Grigore Maior, care a studiat la Roma, îi scrie : «Nu cred că domniile 
voastre aţi învăţat în teologia romană că Sfântul Scaun are o putere ordinară 
directă în episcopatele de dincolo de munţi (dinafară Italiei) şi deci, până ce nu 
voi fi lipsit de puterea apostolică în mod canonic, credincioşii mei nu se vor 
supune nici unei alte obedienţe. Căci nici Petru n-a pierdut apostolatul în 
lanţuri» (...). Un episcop de rit grec, în loc de azil, e ţinut captiv contra şi în 
dispreţul drepturilor neamului românesc şi maghiar şi al întregii Biserici 
Orientale de rit grec» 243 . 

La 2 septembrie 1747 împărăteasa cerea din nou cardinalului Albani să-1 
facă pe Inocenţiu Micu Clain să renunţe la episcopat, ameninţându-1 în caz 
contrar cu proces de Ies majestate 244 . 

La 20 septembrie 1747 vicarul Nicolae Pop din Balomir convoacă, după 
consfătuirea cu mai mulţi protopopi la Daia, sinodul cel mare, pentru data de 8 
octombrie, la Blaj 245 . 

Din consfătuirea lor de la Daia, 25 de protopopi trimit şi lui Inocenţiu 
Micu Clain o scrisoare, cu data de 22 septembrie 1747, cerându-i de pe acum, să 
nu renunţe la episcopat, în începutul scrisorii, protopopii vorbesc, ca şi în 
consfătuirea din iunie, despre vechimea poporului român în Transilvania, despre 
privilegiile pe care le-a avut întotdeauna, «despre arhiepiscopul şi sediul 
arhiepiscopiei»; pe care l-au avut românii «din cele mai vechi timpuri» 246 şi pe 
care nu 1-a violat nici principele Transilvaniei, Gabriel Bathory, apoi despre 
drepturile şi privilegiile recunoscute prin împăratul Leopold. In sfârşit, vorbesc 
despre «răscoala poporului recalcitrant împotriva unirii» în ultimii trei ani. Ei 
asigură pe episcop că în starea lor disperată nu voiesc în nici un fel ca el să 
renunţe la episcopat (cum aud «că e silit la aceasta»), căci nu voiesc alt episcop 
cât timp trăieşte el: 

«Iţi facem cunoscut şi aceasta, că dacă Ilustritatea Voastră va fi silită la 
aceasta cu voie sau fără voie, sau oricum, şi poporul român va renunţa la unire, 
precum strigă că de se va întoarce Ilustritatea Voastră va face tot ce le va 
porunci ea, iar dacă nu se va întoarce nu mai voieşte să ştie nimic de unire şi de 
uniţi. Aceasta trebuie să se ia în seamă şi să se arate celor ce au interes să 



241 Ibidem, p. 102 - 103. «Colecţia Rosenfeld», dos. cit., f. 336 ş.u. 

242 Z. Pîclişanu, op. cit, p. 104 - 105. 

243 Ibidem, ?. 105 

244 Aug. Bunea, op. cit, p. 227. 

245 Z. Pîclişanu, op. cit, p. 126. 

246 Contrar lui Aug. Bunea, care contestă o Mitropolie ortodoxă în Transilvania înainte de Minai Viteazul. 

menţină unirea». Episcopul să vină repede ca să-şi mângâie oile duhovniceşti, 
«dar fără un teolog adjunct de altă naţie şi rit, căci din cauza aceasta tot clerul şi 
poporul s-a tulburat (accensus) în anul 1 747 şi a trimis Ilustrităţii Voastre cerere 
spre a fi promovată ca să fie înlăturat» 247 . 

îndemnul lui Inocenţiu Micu Cîain în scrisorile de la 25 august 1747, ca 
să se procedeze fără tulburări, au făcut mai puţin expansivi pe protopopii 
«înflăcăraţi» la adunarea din vara anului 1747. Inocenţiu Micu Clain nu voia să 
apară ca un «răzvrătitor», cum îl pârâse Aron că este, deşi ameninţarea cu 
părăsirea uniaţiei, care se făcea de protopopi din îndemnul lui Inocenţiu Micu 
Clain, avea toate elementele unei răzvrătiri faţă de Viena habsburgică şi Roma 
papală. 

In trei scrisori de la 30 septembrie 1747 (către vicarul Nicolae Pop din 
Balomir, către şeful poştei din Alba Iulia Ioan Dragoş şi către protopopul Ion 
Sacadate din Blaj), Inocenţiu Micu Clain spunea că la Roma vor să-1 silească să 
abdice, prin foame, dar chiar dacă va trebui să abdice, abdicarea nu va avea nici 
o valoare (Me hic fame volunt ad resignandum compellere. Etsi deberem famis 
et arresti necesitate resignare, resignatio non valeret). Ca să nu se întâmple 
aceasta, roagă Biserica să-i trimită mijloace de existenţă, pe cale ocultă. Cere 
din nou să se împlinească tot ce a poruncit, dar să se ferească de orice tumult 248 . 

Sinodul s-a întrunit la 8 octombrie (calendarul neîndreptat). Deşi 
Inocenţiu Micu Clain recomandase să se procedeze în secret, Aron aflase de 
excomunicarea sa şi de convocarea sinodului şi la 5/16 octombrie 1747 făcuse o 
plângere la Halier, guvernatorul Transilvaniei. Acesta, la 6/17 octombrie, a emis 
un act de interzicere a sinodului, către protopopul din Blaj. Dar protopopii, 
adunaţi la 8/19 octombrie n-au dat urmare acestei interdicţii 249 . După liturghie, 
vicarul Nicolae Pop din Balomir a anunţat că din porunca episcopului s-a 
convocat sinodul. Dar, întrucât domeniul episcopului a fost luat în stăpânire de 
împărăteasă, sinodul se va aduna peste o oră în biserică 250 . 

Sinodul s-a întrunit de fapt în biserică, sub preşedinţia vicarului Nicolae 
Pop din Balomir. După alegerea protopopului Chira de Sovata ca secretar, s-a 
dat citire actului de interzicere a sinodului. După ascultarea acestui ordin, cei 
prezenţi, bazându-se pe faptul că nu cunosc vina de care e acuzat episcopul, 
precum «nu ştiu dacă e privat după canoane de episcopat», apoi luând în 
considerare tulburarea existentă în cler şi între credincioşii români, «în numele 
întregului sinod hotărăsc să se dea Excelenţei Sale prea umilitul răspuns cu 
informaţia că acest sinod trebuie să se ţină din porunca domnului episcop, cerut 
fiind de necesitatea absolută a clerului». Protopopii de Roşia şi Bistriţa 
(Bistriensis) s-au retras din sinod, iar al Făgăraşului, aflîndu-se atunci în Blaj, n- 



247 Z. Pîclişanu, op. cit, p. 136 - 137. 

248 Ibidem, p. 108- 109. 

249 «Colecţia Rosenfeld», dos. cit, f. 332. 

250 N. Nilles, op. cit, II, p. 395. 

a participat 251 . 

S-a citit apoi decretul de excomunicare a lui Aron şi s-a ales o «de- 
putaţiune» de doi protopopi, care să i-1 aducă lui Aron la cunoştinţă şi să-1 
îndemne la pocăinţă, sinodul promiţându-i în acest caz să intervină la Inocenţiu 
Micu Clain pentru iertare. 

S-a citit decretul lui Inocenţiu Micu Clain prin care instituia pe Balomir 
ca vicar. Spiritul tradiţional de independenţă sobornicească a Bisericii Române 
s-a manifestat cu această ocazie prin sinod şi mai accentuat ca în lupta lui 
Inocenţiu Micu Clain. Sinodul a respins acest decret, «întrucât: întâi clerul are 
datina şi facultatea să aleagă şi pe episcop, cu atât mai mult pe subalterni; al 
doilea, vicariatul n-a fost în uzul clerului şi sinodului în timpurile de mai 
înainte». Totuşi sinodul îl admite pe Balomir, numai ca încredinţat al domnului 
episcop, pentru a se îngriji de chestiunile lui, dar din chestiunile clerului se va 
ocupa numai cu acelea pe care clerul i le va indica. «Vicarul să depună jură- 
mânt că va lucra numai aşa şi îndată ce se va descoperi că lucrează contra 
domnului episcop sau a clerului, prin chiar acest fapt îi va înceta slujba şi se va 
suspenda din oficiu». Aceasta întrucât clerul român făcuse o experienţă tristă cu 
comportarea samavolnică a lui Aron, care lucra numai cu iezuiţii împotriva lui 
şi a Bisericii unite Române. 

Balomir a depus jurământul în acest sens la 9 octombrie, în aceeaşi zi 
protopopul Avram de Daia este ales secretar al Sfântului Mare Sinod, «după 
vechea datină». Acesta depune şi el jurământul. 

Biserica avea acum o conducere interimară după voia ei, a episcopului şi 
a clerului, în aceeaşi zi se alege o delegaţie compusă din Nicolae Pop din 
Balomir, Gheorghe din Dobra şi Maniu din Ormeniş, ca să meargă la Sibiu să 
informeze pe guvernator despre cele hotărâte. De asemenea, se hotărăşte o 
contribuţie de la parohii pentru episcop şi se alege o delegaţie compusă din 
protopopul Gheorghe din Dobra şi Ion Moise, fostul secretar al lui Inocenţiu 
Micu Clain, pentru a merge cu un memoriu la Viena să ceară pe episcop, 
întrucât în lipsa lui clerul şi poporul au căzut în mari suferinţe. Căci sinodul nu 
ştie de ce episcopul, chemat la Viena ca să confere cu Augusta Curte în legătură 
cu o cerere dată lui şi cuprinzând gravaminele necăjitului cler şi a naţiunii 
române, a trecut la Roma, unde este şi acum. 

Vicarul Balomir şi secretarul sinodului vor înştiinţa pe episcop de toate 
cele hotărâte 252 . 

Iezuitul Nilles declară acest sinod «pseudosinod» 253 . Desigur, pentru 



251 «Colecţia Rosenfeld», dos. cit., f. 333. Protopopul de Făgăraş era Vasile Barau care a trecut de la 
Ortodoxie numai în 1738, cu cîţiva oameni, întemeind de-abia atunci o comunitate unită acolo. Băran fusese cu 
o zi înainte la Aron, care se afla la vie în Mănărade. După ce a asistat la anunţarea sinodului în biserică, s-a dus 
iar la Aron, apoi a fost trimis de acesta cu o pâra, la Sibiu, la guvernator (N. Nilles, op. cit, II, p. 395 - 396). 

252 «Colecţia Rosenfeld» dos. cit, f. 333 - 336, unde sunt date actele sinodului, după Hoff-Kanzlei (Cancelaria 
aulică), nr. 76 din 1748. 

253 N. Nilles, op. cit, voi. II, p. 394. 

concepţia catolică, un sinod neconvocat cu aprobarea papală este un 
pseudosinod. Dar în concepţia creştinismului răsăritean, orice Biserică locală 
este autocefală şi-şi poate convoca sinodul ei, fără autorizaţia unui for bisericesc 
central. Protopopii uniţi din Transilvania şi episcopul Inocenţiu Micu Clain 
trăiau încă în această concepţie. 

Era de prevăzut, zice Rosenfeld, că aceste hotărâri ale sinodului vor fi 
considerate ca o «directă răzvrătire împotriva autorităţii spirituale şi lumeşti» 254 . 

Am văzut că Aron trimisese pe protopopul de Făgăraş la Sibiu să 
raporteze despre acest sinod. El însuşi raportase nu numai guvernatorului din 
Sibiu, ci şi nunţiului din Viena despre excomunicarea sa de către Inocenţiu 
Micu Clain. Nunţiul răspunde, la 18 noiembrie 1747, lui Balomir şi călugărilor 
vasilieni Caliani, Grigore Maior şi Cotorea din Blaj la scrisoarea lor din 23 
octombrie, în scrisoarea către Balomir nunţiul, condamnând procedeul lui 
Inocenţiu Micu Clain de a excomunica pe Aron, «deşi ştia bine că papa a numit 
pe Aron ca vicar apostolic», îi cere lui Balomir să nu publice decretul de 
excomunicare a lui Aron, să se retină de la funcţia de vicar, să ceară iertare de la 
Sfântul Scaun şi de la Curtea împărătească pentru ţinerea unui sinod interzis 255 . 

In scrisoarea către călugări, nunţiul declară că, făcând aceasta, Inocenţiu 
Micu Clain «şi-a atras duşmănia Curţii cezaro-crăieşti şi merită o certare 
serioasă, deoarece petrecând în Roma sub protecţia Sfântului Scaun, prin 
această faptă scandaloasă a atacat jurisdicţia pontificelui» (Pontificiam 
jurisdictionem hoc facto scandaloso impugnavit). Le cere să se supună, «lăsând 
cugetării Sanctităţii Sale şi Curţii cezaro-crăieşti ce trebuie hotărât pentru 
conservarea şi extinderea sfintei uniri» 256 . Cu alte cuvinte, «de nobis sine 
nobis». Se cerea totala renunţare la independenţa Bisericii Române unite. 

Lui Aron îi scrie că, conferind cu miniştri din Viena, s-a convenit să-i 
permită să publice decretul papal prin care a fost numit vicar apostolic de mai 
de mult şi să exercite funcţia lui în mod independent de Inocenţiu Micu Clain, 
sprijinit de guvernatorul Transilvaniei şi de autoritatea statului catolic, «spre 
întărirea unirii» 257 : 

«In felul acesta se va înlătura orice impresie rea pe care ar fi putut s-o 
producă în cler publicarea sentinţei din porunca numitului episcop, care în acest 
act a lucrat foarte imprudent, îndrăznind să dea în mod nul o sentinţă împotriva 
vicarului apostolic, de a cărui numire a avut o informaţiune deplină» 258 . 

Trebuie să subliniem această afirmare a nunţiului despre informaţia 
deplină pe care Inocenţiu Micu Clain a avut-o cu privire la numirea lui Aron ca 
vicar apostolic, în orice caz, Inocenţiu Micu Clain aminteşte de un zvon în 
legătură cu aceasta în scrisoarea către protopopul Nicolae din Balomir, din 25 

254 «Colecţia Rosenfeld», dos. cit, f. 337. Pe baza actului Hoff-Kanzlei nr. 236 din 1747. 

255 «Colecţia Rosenfeld», dos. cit, f. 339. 

256 Ibidem, f 339. 

257 Ibidem, f. 338. 

258 Ibidem, f 338. 

august 1747, dar îi spune totodată că dacă s-ar adeveri, să răspundă cu toţii că 
papa n-are drept să facă această numire în dieceza sa, până este el episcop. 

Dar există în actele Vaticanului o contrazicere în această privinţă. Pe când 
nunţiul afirmă în scrisorile de mai sus că papa numise pe Petru Aron vicar 
apostolic de mai de mult, într-o scrisoare din Roma a secretarului de stat, 
cardinalul Valenti, din 18 noiembrie 1747, adresată nunţiului din Viena, se 
spune că viceregentul Romei a comunicat lui Inocenţiu Micu Clain de-abia la 1 8 
noiembrie, la un nou refuz al lui de a demisiona: 

«Că papa voieşte din cauze juste să încredinţeze grija Bisericii unui vicar 
apostolic (velit Sua Sanctitas juxtis ex causis Ecclesiae curam vicarialiam 
apostolicam committere). Iar ca să se delege vicarul potrivit pentru starea 
prezentă a Bisericii (...), e necesar ca Ilustritatea Voastră,, după ce se vor face 
cercetările de rigoare, auzind şi pe miniştrii cezaro-crăieşti, să-mi propuneţi pe 
cel pe care îl veţi judeca mai potrivit în Duhul, ca să promoveze unitatea 
credinţei, cultul divin şi mântuirea sufletelor» 259 . 

Deci se pare că Aron fusese numit vicar de mai înainte, dar nu în mod 
definitiv. 

Mai era posibil sa se numească o altă persoană cu titlul de vicar definitiv. 
Rosenfeld crede că această contrazicere între afirmarea lui Valenti şi aceea din 
scrisorile de mai sus ale nunţiului se rezolvă în sensul că papa numise de mai 
înainte pe Aron vicar apostolic, dar numai acum i se permite lui Aron să anunţe 
aceasta, pentru că Roma papală şi Viena habsburgică s-au temut la început că 
dacă se va afla în Transilvania de această numire, se va naşte o şi mai mare 
revoltă, socotindu-se că prin aceasta episcopatul Bisericii unite a fost degradat 
la treapta unui vicariat apostolic. 

Explicaţia aceasta poate să fie şi ea adevărată. De fapt, călugării Grigore 
Maior şi Caliani şi vicarul Nicolae Pop din Balomir au declarat că titlul de vicar 
apostolic este «o noutate nemaiauzită în Biserica greacă, care va înmpinge şi 
mai mult poporul spre schisma spre care înclină» 260 . 

Bunea afirmă că papa a cerut demisia lui Inocenţiu Micu Clain numai 
cedând cererilor Curţii din Viena şi ideea aceasta s-a încetăţenit între corifeii 
fostei Biserici unite. De fapt papa spunea aceasta lui Inocenţiu Micu Clain 261 . 

Insă din scrisoarea amintită a lui Valenti se constată că papa îi cerea lui 
Inocenţiu Micu Clain demisia în primul rând din propria supărare pe el, pentru 
opoziţia ce o făcea deciziilor lui, prin excomunicarea lui Aron şi prin porunca 
de a se ţine un sinod, fără aprobarea papală. Iată textul foarte interesant al 
acestei scrisori a cardinalului Valenti către nunţiul din Viena: 



259 Ibidem, f. 341, copie după Hoff-Kanzlei, nr. 315 din 1747. 

260 «Colecţia Rosenfeld», dos. cit., f. 344, conform Hoff-Kanzlei nr. 76 din 1748. 

La Aug. Bunea, op. cit., p. 229, e publicată o scrisoare a arhiepiscopului de Tars, Ferdinand Măria de Rubeis, 
din 22 noiembrie 1 744, în care i se spune lui Clain că papa «a mişcat orice piatră la Curtea din Viena, prin 
nunţii apostolici», ca să permită lui Clain întoarcerea în scaun, dar întrucât n-a reuşit şi întrucât dieceza nu 
poate rămâne fără episcop, Clain trebuie să demisioneze. 

«Prea Ilustre şi Reverende Domn, 

îndată ce Sanctitatea Sa a auzit de gravele scandaluri din dieceza Făgăraş, 
a căror primă cauză a fost modul imprudent de a lucra al episcopului Clain, a 
înţeles că nu există remediu mai potrivit şi mai oportun al acestor rele decât 
îndepărtarea episcopului din episcopat. Sanctitatea Sa a fost întărită în această 
intenţie când din scrisoarea Prea Ilustrei Voastre Domnii a înţeles că la aceasta 
înclină şi gândul pios şi zelos al împărătesei şi reginei. Din această cauză, din 
porunca Pontificelui, am chemat pe episcop, pe care adeseori l-am îndemnat ca 
să renunţe la episcopat, vorbindu-i de pensia anuală pe care Majestatea Sa în 
mod binevoitor i-a oferit-o spre subzistenţă, dar în zadar au fost încercate 
acestea. Ştiţi doar că sunt expert în arta de a înmuia duritatea şi încăpăţânarea 
sufletelor. N-a voit să ia în seamă în nici un fel repetatele mele insinuări. 
Nevoind însă Sanctitatea Sa să mai lase în suspensie o chestiune atât de 
importantă spre paguba credinţei unite, într-o dieceză plină de schismatici, Prea 
Ilustrul viceregent mi-a poruncit, în numele Pontificelui, să chem pe episcop la 
sine, ceea ce am făcut azi, ca să fie îndemnat din nou să abdice de la episcopat. 
Dar cum nici acum nu s-a realizat nimic, la sfârşit, acelaşi viceregent, în 
prezenţa mai multor martori şi în numele Sanctităţii Sale, a poruncit episcopului 
Clain să nu mai îndrăznească niciodată să se întoarcă în dieceza Făgăraşului şi 
să nu se mai amestece în nici un chip în viitor în vreo chestiune cât de mică de 
administraţie spirituală a acelei Biserici, deoarece Sanctitatea Sa voieşte, din 
cauze juste, să încredinţeze grija Bisericii unui vicar apostolic». 

La 22 noiembrie 1 747, la 4 zile după refuzul lui Inocenţiu Micu Clain de 
a abdica, acelaşi viceregent i-a trimis lui Inocenţiu Micu Clain o scrisoare în 
care i se cere ca în timp de 1 5 zile să răspundă, într-un fel sau altul, la invitaţia 
papei de a demisiona, pentru că în funcţie de acest răspuns papa «va proceda la 
cele ulterioare în această chestiune, care nu mai suferă amânări ulterioare». 

Dar Inocenţiu Micu Clain n-a fost înfricoşat nici de acest ultimatum, ci a 
răspuns din nou că nu poate să-şi părăsească oile sale duhovniceşti, fără voia 
lor 262 . 

In timpul acesta, protopopii din Transilvania stăteau şi ei fermi pe poziţia 
lor, precum se constată din hotărârile sinodului din 20 noiembrie/2 decembrie 
1747, de la Alba Iulia. 

N-avem din acest timp scrisori de la Inocenţiu Micu Clain, dar e foarte 
probabil că Sinodul a fost convocat şi a lucrat în acord cu el. 

Sinodul acesta, confirmând hotărârile Sinodului de la Blaj din 8 — 10 
octombrie 1747, menţine pe Nicolae Pap din Balomir ca vicar, dar, pentru 
cazurile când nu se va putea aduna, hotărăşte ca Biserica să fie condusă de o 
delegaţie de mai mulţi protopopi. Manifestând spiritul său de independenţă, 
acuză pe Aron că «năzuieşte spre dominarea clerului» şi «prin modul său de a 
lucra a înstrăinat şi tulbură poporul». Sinodul cere împărătesei ca «amărâtul 

La Aug. Bunea, op. cit, p. 229 - 23 1 . 

nostru cler să fie salvat de Petru Aron», căci altfel «e sigur că va fi făcută 
imposibilă împăcarea clerului cu poporul, ceea ce nu se va putea imputa la 
timpul său clerului» 263 . 

De fapt, clerul unit, împins de Aron la chemarea forţei militare împotriva 
satelor care refuzau uniatia, s-a făcut odios 264 . 

La sinodul din 20 noiembrie/2 decembrie 1747 aversiunea împotriva lui 
Aron se manifestă cu şi mai multă tărie, tocmai pentru că acum acesta susţinea 
că a fost numit vicar apostolic, deci sfidându-se această hotărâre papală 265 . 

într-o scrisoare adresată guvernatorului din Sibiu, Haller, dusă de 
Balomir, Sinodul respinge numirea lui Aron ca vicar apostolic, căci această 
numire «este spre cea mai mare pagubă a sfintei uniri şi a clerului». Dacă şi 
până acum Aron a fost urât de popor, cât timp lucra în numele lui Inocenţiu 
Micu Clain, acum, când îl va vedea devenit succesorul episcopului absent, 
«bietul nostru popor ar socoti că aceasta este papism învederat» 266 . Clerul şi 
poporul nu voiau papism. De aceea, Viena si Roma papală au camuflat o vreme 
vicariatul apostolic al lui Aron, sau «papismul», dar de la o vreme au trebuit să-1 
dea pe faţă cu orice preţ. Toate acestea, spune Rosenfeld, arată marea pornire a 
poporului contra unirii 267 . 

Guvernatorul, executând poruncile superioare, a interzis lui Balomir 
exercitarea funcţiei de vicar. Dar Balomir, bazat pe voinţa episcopului şi a 
Bisericii sale, se comporta ca vicar, în pofida interdicţiei nunţiului, a guvernului, 
a guvernatorului şi chiar a Romei, în februarie 1748 s-a dus la Sălişte, a vizitat 
biserica de acolo şi de atunci preoţii ortodocşi de acolo, care de multe ori nu 
îndrăzneau să slujească în public, au început să slujească pe faţă 268 . 

împărăteasa, informată de tulburarea crescândă din Transilvania, în urma 
Sinoadelor din Blaj şi Alba Iulia, a hotărât să aibă un «sinod» al ei, un «sinod 
adevărat» cum ar zice Nilles, căruia să-i dicteze hotărârile ei. De aceea, la 28 
martie 1748, porunci guvernatorului din Transilvania; să convoace pe data de 15 
mai un sinod al clerului unit, la Sibiu 269 . 

Unind măsurile aspre cu mincinoase cuvinte de iubire, la aceeaşi dată, 
împărăteasa, adresându-se într-un rescript clerului şi credincioşilor uniţi, le 
spune că a pregătit clerului unit aceleaşi drepturi ca şi clerului religiilor recepte, 
dar pseudomonahii, tulburând unirea, ea a chemat pe Inocenţiu Micu Clain la 
Viena pentru a da informaţii mai exacte şi pentru a rezolva problema drepturilor 
promise. Dar Inocenţiu Micu Clain înainte de a se trata cu el această chestiune, a 
fugit fără ştirea ei la Roma. Acum convoacă sinodul, sub preşedinţia episcopului 



263 «Colecţia Rosenfeld», dos. cit., f. 346 - 348. 

264 A se vedea pentru aceasta imensul material de la Silviu Dragomir, Istoria dezrobirii religioase..., voi. II. 

265 «Colecţia Rosenfeld», dos. cit, f 344. 

266 Ibidem, f 347: «misera plebs nostra id manifestum papismurn reputaverit». 

267 Ibidem, f 351 -352. 

268 Ibidem, f 353. După Hoff-Kanzlei, nr. 73 din anul 1748. 

269 Ibidem, f 355. După Hoff-Kanzlei, nr. 76 din 1748. 

rutean Oslavski, ca să discute mijloacele de întărire a uniaţiei. «Iar de aici 
înainte vă veţi abţine de la corespondenţa cu episcopul Clain, ca refractar şi 
neascultător fată de noi» 270 . 

La aceeaşi dată împărăteasa trimite o înştiinţare lui Oslavski despre 
numirea lui ca comisar general imperial la sinod. El va avea să spună sinodului 
că «veniturile episcopale au fost sechestrate, iar cauza unică a acestui act a fost 
modul imprudent al lui Clain de a lucra»: plecarea lui de la Viena şi 
excomunicarea lui Aron. I se porunceşte lui Oslavski să obţină actul original de 
excomunicare a lui Aron (originale excomunicationis intrumentum exquirere) 
fie de la Balomir, fie de la notarul sinodului «şi să-1 aibă la mina sa, ca să ni-1 
trimită cât mai repede noua» (et ad manus suas habere, nobisque quam primum 
submittere). Ii trebuia acest act împărătesei pentru ca, în cazul când nu se va 
putea stoarce de la Inocenţiu Micu Clain revocarea excomunicării, să se poată 
răspîndi zvonul mincinos că Aron n-a fost excomunicat cu adevărat. Autoritatea 
lui Inocenţiu Micu Clain era atât de mare în cler şi popor, încât nu se accepta ca 
vicar un om excomunicat de Inocenţiu Micu Clain. împărăteasa mai poruncea 
lui Oslavski să îndemne clerul şi poporul să se împace cu Aron 271 . Apoi 
împărăteasa indica mijlocul cel mai convingător de care să se folosească 
Oslavski pentru a-i face pe sinodalii recalcitranţi să se supună: carcera. Era 
mijlocul obişnuit pentru întărirea uniaţiei. «Şi aceia care nu s-ar supune şi mai 
ales protopopul Balomir, dacă ar fi dintre ei, se va îngriji (Oslavski) să fie prinşi 
şi încarceraţi, aplicând, unde va fi nevoie, şi forţa militară, care trebuie cerută de 
la Comandamentul nostru militar» 272 . 

împărăteasa îşi confecţiona astfel un sinod «cu căluşul în gură», pentru ca 
să poată prezenta hotărârile ei ca hotărâri ale sinodului. Aşa se termina cu 
independenţa Bisericii, moştenită din trecutul neuniatist, pentru care a luptat 
Inocenţiu Micu Clain, susţinut până la o vreme cu convingere de către clerul 
său. 

Dacă clerul nu admite nicicum, adăuga împărăteasa, titlul de vicar 
apostolic, comisarul nostru va studia împreună cu consilierii romano-catolici 
vreun alt titlu care să se dea lui Petru Aron. «Dar nu vei admite nicidecum ca 
amintitul protopop Balomir să fie recunoscut ca vicar», împărăteasa anexa la 
adresa către Oslavski scrisoarea lui Balomir din 10 decembrie 1747, în care 
acela scria că «instituţia vicarului apostolic n-a mai fost auzită în această 
Biserică» şi toţi preoţii uniţi sunt obligaţi să considere pe Aron excomunicat, 
odată ce a fost excomunicat de episcopul lor. Oslavski să spună lui Balomir că 
titlul de vicar apostolic nu a fost neauzit în Biserica Orientală şi să-i mai spună 
că «actul episcopului prin care a excomunicai pe Petru Aron a fost reprobat de 

270 Ibidem, f. 356 - 358. După conceptul din Hoff-Kanzlei, nr. 76 din 1748. 

271 Ibidem, f. 353. 

272 «Et eos qui non obtemperarent, vel maxime archidiaconum Balomirensem, si ex iis esset, comprehendi et 
incarcerare curabit (Comisarius) adhibitata ubi opus fuerit, militari etiara mânu, a Praefectura armorum 
nostrorum petenda» («Colecţia Rosenfeld», dos. cit., f. 360). 

Sfântul Scaun, iar el (Balomir) se dovedeşte ataşat mai mult episcopului decât 
Sfântului Scaun. Dacă este adevărat unit, trebuie să recunoască în cele biseri- 
ceşti, ca autoritate supremă, autoritatea papală şi deci să se oblige la această 
ascultare şi fidelitate mai mare» 273 . 

Clain adusese lucrurile până acolo că alegerea între ataşamentul de el şi 
ataşamentul de papă constituia o adevărată alternativă. 

Se ciocneau aici două concepţii: cea tradiţonal-ortodoxă a protopopilor 
români, care afirma independenţa Bisericii locale reprezentată de sinod şi de 
episcopul ei, respingându-se instituţia vicariatului apostolic, care reprezenta 
dictatura papală într-o Biserică locală; şi concepţia catolică, după care nici 
Biserica locală, nici episcopul, nici sinodul ei nu au decât puterea de mandatari 
ai papei. Ultima concepţie a fost impusă Bisericii Unite prin forţa statului 
habsburgic austriac. 

împărăteasa mai poruncea lui Oslavski: «Va mai fi informat atât Grigore 
Maior cât şi ceilalţi că episcopul are porunca să nu plece din Roma, fără ştirea şi 
permisiunea Pontificelui, şi se poate să-şi atragă închisori şi mai severe (ac licet 
severiores carceres sibi attrahere) din cauza hotărârii lui încăpăţânate (ob suam 
pertinaciam sententiam)» 274 . 

Iată cu ce metode se răpea independenţa Bisericii Române Unite şi ce fel 
de presiuni se exercitau asupra lui Inocenţiu Micu Clain la Roma. 

Lui Caliani îi va spune Oslavski că jurisdicţia episcopului nu se extinde în 
cea a vicarului instituit de curia romană. Se va mai adăuga: «Dacă episcopul ar 
fi avut râvnă pentru binele unirii, ar fi făcut sa fie prins acel pseudo-monah 
(Visarion), care năzuia să pervertească poporul român, neaşteptând braţul 
secular, şi ar ii înăbuşit în faşă străduinţele aceluia» 275 . 

Acestea erau obligaţiile impuse episcopilor uniţi şi întrucât Inocenţiu 
Micu Clain, după ce li s-a supus o vreme, în oarecare fel, la începutul 
episcopatului, nu le-a mai putut suporta, a avut de suferit tot ce a urmat. 

împărăteasa poruncea comisarului să nu spună toate acestea în public la 
sinod, ci cele mai multe în particular. Erau prea cinice, ca să poată fi spuse în 
public. 

Lucrurile s-au desfăşurat, în «Sinodul» de la 15 mai 1748, după comandă. 
Aron a fost recunoscut ca vicar apostolic. Nicolae Pop din Balomir şi-a 
prezentat demisia din postul de vicar (doar i se spusese în particular ce-1 
aşteaptă). Totuşi, clerul şi-a expus motivele pentru care e urât Aron, ca să fie 
relatate împărătesei 276 . 

Protopopii nu s-au prea dovedit capabili să rămână fermi pe poziţia lor. 
Şovăiala lor începuse cu două, trei luni mai înainte, când au început să se anunţe 

m Ibidem, f. 361. 

274 Ibidem, f. 362. 

275 Ibidem. Tot rescriptul acesta al împărătesei este copiat după nr. 76 din 1743, din Cancelaria aulică 
transilvană. 

276 Ibidem, f. 370-373, conform nr. 131 din 1743 al Cancelariei aulice transilvane. 

şi să se ia măsurile drastice. Totuşi ea nu însemna încă o cedare în toate 
privinţele. 

încă de la 14 martie 1748, într-o scrisoare către cardinalul Valenti 
Gonzaga, ei se scuză că s-au adunat şi la Blaj şi la Alba Iulia. Ei au făcut aceasta 
nu ca să ţină oarecare «conventicule secrete» pentru dărâmarea uniaţiei, ci 
tocmai pentru a discuta mijloacele de întărire a ei (vorba vine! întăreau uniaţia, 
opunându-se papei!). Dacă au scris episcopului, au făcut-o pentru că nu ştiau că 
nu e permis. La porunca guvernatorului, s-au prezentat la Sibiu, unde în faţa lui 
şi a câtorva consilieri romano-catolici au dat răspuns la toate acuzele. Dar în ce 
priveşte pe Aron, «dacă noi protopopii l-am recunoaşte ca vicar apostolic, 
dezvăluim Eminenţei Voastre că aceasta ar fi cea mai mare şi poate ultima ruină 
a uniaţiei. Căci prin însuşi faptul că l-am recunoaşte, e sigur că poporul s-ar 
depărta de la noi şi noi am rămânea fără turmă (...), pentru că s-a răspândit 
zvonul că el este cauza absenţei atât de îndelungate a episcopului şi a arestului 
impus lui la Roma, în loc să i se dea azil (...), că Biserica nu mai poate avea 
episcop, demnitatea lui fiind transmisă funcţiei vicariale». Excomunicarea lui 
Aron, cunoscută întregului popor, şi interzicerea de a comunica cu el fac tot 
poporul să-1 evite. La Crăciun, când a celebrat în odăjdii de episcop, tot poporul 
a ieşit din biserica din Blaj. S-a răspândit zvonul că preoţii uniţi au trecut de la 
ritul răsăritean la cel latin. De aceea e bine să vină episcopul acasă, căci altfel nu 
se va mai putea linişti poporul şi se va ajunge la «ruina unirii» 257 . Se va ajunge 
la ruina uniaţiei pentru că în lipsa lui Inocenţiu Micu Clain se catolicizează 
Biserica. Aceasta era gândirea paradoxală a protopopilor instruiţi de Inocenţiu 
Micu Clain. 

«Toată Biserica era într-o fierbere grozavă» 277 . De aceea împărăteasa, pe 
lângă porunca dată la 28 martie, de a se ţine sinodul menţionat, la 31 martie a 
trimis şi o adresă nunţiului din Viena, în care spune că tulburarea uniaţiei în 
Transilvania nu numai că creşte din zi în zi, dar nici nu mai e speranţă de a fi 
salvată, până ce episcopul actual deţine puterea episcopatului. Prin actul temerar 
al excomunicării lui Aron, clerul e împărţit în două, din care cea mai mare parte 
este cu Nicolae Pop din Balomir. Se cere să se impună cât mai repede 
episcopului: sau să revoce excomunicarea lui Aron, sau să declare că n-a făcut-o 
el. De nu va asculta, va merita să i se aplice pedeapsa legii canonice, printr-o 
procedură sumară (Contra eum, summarissime procedendi) 278 . La 29 aprilie, 
împărăteasa revenea către cardinalul Albani asupra cererii sale din 31 martie 
1748, anexând şi scrisoarea protopopilor din 14 martie către cardinalul Valenti. 
Albani a mers imediat la papa, iar acesta 1-a trimis la Valenti, ca împreună să 
propună persoana care să trateze chestiunea cu Inocenţiu Micu Clain. Papa a 
delegat pe Francisc Măria de Rubeis, arhiepiscop de Tars şi vicegerentul Romei, 
pentru a trata cu Inocenţiu Micu Clain revocarea excomunicării lui Aron. Deci, 

Ibidem, p. 236. 
Ibidem,p. 238 -240. 

paralel cu măsurile luate în Transilvania pentru aducerea protopopilor la 
ascultare şi pentru recunoaşterea lui Aron în Sinodul din Sibiu, s-au aplicat mă- 
suri similare, anunţate în particular sinodalilor de la Sibiu, împotriva lui 
Inocenţiu Micu Clain, pentru a-1 determina la revocarea excomunicării lui Aron. 
Inocenţiu Micu Clain a rezistat până la 21 mai 1748. Atunci a semnat actul ce i 
s-a impus, în act se spune că episcopul a fost întrebat întâi dacă a emis de fapt 
acel act. Se dorea să declare că nu 1-a emis. Inocenţiu Micu Clain răspunzând 
afirmativ, i s-a cerut să-1 revoce. Inocenţiu Micu Clain 1-a revocat, explicând 
emiterea lui cu motivul că n-a ştiut că Aron a fost numit de papa vicar apostolic. 
Numai acum a aflat de aceasta 279 . Am văzut însă că autorităţile romane afirmau 
înainte că Inocenţiu Micu Clain a cunoscut aceasta şi că el însuşi îndemnase pe 
protopopi să nu se lase impresionaţi de argumentul că Aron a fost numit de papa 
vicar apostolic, căci papa n-are drept să exercite în dieceza sa o putere ordinară. 

Era prima dată când Inocenţiu Micu Clain ceda forţei. 

Dar prin aceasta lucrurile nu se linişteau. Folosirea forţei militare de către 
Aron, în loc să întărească uniaţia, o slăbea şi mai mult, dând naştere pretutindeni 
ciocnirilor între popor şi plutoanele de soldaţi trimise în sate pentru a impune 
unirea. 

In speranţa că va ajuta pe Aron, Curtea din Viena cerea Romei papale ca 
Clain să fie obligat să demisioneze, pentru ca credincioşii să nu mai aibă 
nădejdea de întoarcerea lui. Inocenţiu Micu Clain a rezistat până la 5 mai 1751, 
Sleit de foame, supus la tot felul de presiuni, în acea zi a semnat, în schimbul 
unei rente anuale de 1.200 florini acordaţi de împărăteasă, actul de abdicare, 
declarând că «cedează în mod liber în mâinile papii puterea sa» în episcopia 
Făgăraşului, pe care a exercitat-o 18 ani, «din concesiunea şi cu autoritatea 
apostolică» 280 . Declară acum ceea ce refuzase toată viaţa să recunoască şi să 
declare. Declară că are puterea episcopală din concesiunea papei, că puterea 
episcopală în fiecare episcopie vine de la papă şi poate reveni la papă, contrar cu 
ceea ce afirmase continuu în duh ortodox şi tradiţional românesc, şi precum s-a 
afirmat recent în Conciliul al II-lea de la Vatican de majoritatea episcopilor 
catolici: că puterea episcopului vine de la Hristos, prin taina hirotoniei, şi o are 
în strânsă unire cu Biserica sa. De altfel, se vede o contrazicere în act (pentru că 
era o contrazicere în doctrina papală); Inocenţiu Micu Clain cedează «liber» 
puterea sa, dar ea e totuşi «din concesiune papală». 

După o îndelungată zvîrcolire, leul fusese trîntit la pământ şi imobilizat 
complet. 

Dar toate aceste abdicări nu i-au adus lui Inocenţiu Micu Clain nici măcar 
împlinirea marelui său dor de a-şi vedea ţara, cu toate cererile lui ulterioare, din 
care unele adresate umilitor adversarului său Petru Aron, devenit episcop. El 
moare în Roma, la 23 septembrie 1768, în vârstă de 76 ani, după o lungă agonie, 



279 Acutul e publicat la Aug. Bunea, op. cit, p. 242 - 243. 

280 Acutul e publicat la Aug. Bunea, op. cit., p. 294 - 295. 

bătrîn, bolnav, neluat în seamă de nimeni, înfrânt, sfâşiat de dramatica îndoială 
în justeţea metodei pe care o folosise în lupta sa, împuns de regretele că s-a 
încrezut într-o alianţă care nu-i putea fi de folos şi chinuit de dorul de ţară. 

Acţiunea începută de Imperiul habsburgic în 1700 de a impune poporului 
român din Ardeal uniaţia cu Roma a pus poporul român din acea provincie, în 
ansamblul lui într-o stare de fierbere şi de permanentă răscoală. 

Poporul s-a obişnuit să înfrunte zi de zi plutoanele şi companiile de 
soldaţi trimise în sate pentru a-1 sili să părăsească «legea românească», să 
protesteze neîncetat împotriva acestei tentative prelungite şi să revendice 
libertatea sa în chestiuni de credinţă. 

Pe de altă parte, promisiunea drepturilor de naţiune celor ce se vor uni şi 
neacordarea lor a ridicat şi între fruntaşii uniţi o personalitate care a pornit lupta 
de revendicare a acestor drepturi, creând între românii uniţi o mişcare de 
revendicare, care se întâlnea cu revendicarea libertăţii religioase de către 
majoritatea poporului care refuza uniaţia, amestecându-se, oarecum. Căci cei 
ce-şi revendicau drepturile promise pe baza uniaţiei, neprimindu-le, ameninţau 
cu părăsirea ei şi mulţi o părăseau de fapt, iar cei ce revendicau libertatea 
religioasă şi-au extins curând obiectivul revendicărilor şi la celelalte drepturi 
politice şi sociale pe seama lor ca naţiune deosebită. Cei ce luptau pentru 
obţinerea drepturilor promise celor ce se vor uni cu catolicismul se foloseau de 
protestul maselor împotriva uniaţiei pentru a convinge stăpânirea să acorde 
acele drepturi spre a potoli răscoala continuă a acelora, iar cei ce luptau pentru 
libertatea religioasă încurajau pe cei ce nu obţineau drepturile promise în 
schimbul uniaţiei să se lepede de ea şi să vină alături de ei, fără să mai uite de 
obişnuinţa de a lupta pentru toate drepturile naţionale. Cu vremea, mişcarea 
revendicativă în Ardeal a devenit în mod total una şi indistinctă, căci nu s-a mai 
argumentat de către o parte cu faptul acceptării uniaţiei şi nu s-au mai 
revendicat drepturile numai pentru uniţi, iar revendicarea celeilalte părţi nu a 
mai avut ca obiectiv numai libertatea religioasă, ci şi toate drepturile naţionale. 

Bărbatul care a iniţiat şi care a dat impuls mişcării de revendicare a 
drepturilor în baza promisiunilor făcute celor ce se unesc, dar care s-a folosit de 
răscoala generală şi continuă a poporului împotriva uniaţiei şi a stimulat-o, 
pentru a speria prin ea autorităţile austriece cu prăbuşirea uniaţiei a fost 
Inocentiu Micu Clain. 

Dar, cu toate că lupta lui s-a întregit oarecum cu lupta poporului care 
refuza unirea, poziţia de pe care a pornit lupta a generat în el o dramă personală. 
Cauza dramei lui Inocentiu Micu Clain vine din faptul că a încercat să câştige 
dreptatea cu argumentul unirii poporului său cu catolicismul. Acesta era un fel 
de procedură diplomatică. Iar diplomaţia « bună când nu constă într-o cedare 
prea substanţială, sau când, sub aparenţa unor concesii, nu se face de fapt nici o 
concesie esenţială. Şaguna a fost şi el un diplomat, dar un diplomat care n-a dat 
nimic şi a câştigat totul, asigurând mai mult prin forme şi cuvinte Imperiul 

habsburgic şi apoi austro-ungar de fidelitatea poporului român. E adevărat că 
Şaguna lupta într-o vreme când poporul român din Ardeal contribuise prin lupta 
lui îndelungată la eroziunea ideilor medievale ale stăpânirii străine sub care 
trăia. O astfel de diplomaţie, care nu dă nimic substanţial şi câştigă totul, trebuie 
să fie pregătită deci de o îndelungată luptă intransigentă "fără concesii, prin care 
cel ce revendică ceva s-a impus ca un factor de temut, sau de nedispreţuit. 

Inocenţiu Micu Clain a socotit — mai mult de nevoie — că poate sări 
peste această etapă, făcând o concesie importantă, în loc să ducă lupta fără nici 
un compromis cu catolicismul, care s-a dovedit aliatul asupritorilor politici ai 
poporului său, deci fără să primească nimic din ale lui, aşa cum lupta poporul 
din instinctul lui sănătos, Inocenţiu Micu Clain a primit condiţia apropierii de 
catolicism. Dar prin aceasta el întră nu numai într-o contradicţie sufletească, ci 
şi într-o poziţie de lupta incomodă şi într-o zbatere între doi poli: pe de o parte 
lupta pentru neamul său, iar pe de altă parte vedea că partenerul cu care se aliase 
aştepta ca neamul său să se asimileze tot mai mult în cele spirituale şi chiar în 
privinţa naţională cu asupritorii săi politici, iar Inocenţiu Micu Clain nu putea 
accepta aceasta. El trebuia, pe de o parte, să se sprijine pe un partener, dar 
întrucât acesta se dovedea adversar, trebuia pe de altă parte să-1 combată. Pe de 
o parte trebuia să afirme apropierea de el, iar pe de alta independenţa faţă de el, 
o anumită distanţă faţă de el. Prin aceasta şi-a slăbit lupta, a contribuit ca unii 
dintre ai săi să-1 părăsească, să se alăture partenerului-adversar. Din fericire, 
lupta fără concesii a majorităţii poporului care refuza uniaţia a făcut să se evite 
o slăbire generală a poziţiei lui Inocenţiu Micu Clain în lupta sa. 

Dar Inocenţiu Micu Clain, combătând pe de o parte pe partenerii- 
adversari, pe de alta cerând sprijinul lor, a căzut în plasa lor. Iar aceasta i-a adus 
nu numai moartea fizică în captivitatea lor, ci şi o îndelungată agonie sfâşiată de 
regretele sau de durerea de a fi căutat sau de a fi trebuit să se sprijine pe ei. 

El a sperat că poate împăca lupta pentru naţiunea sa şi pentru inde- 
pendenţa Bisericii Române Unite cu apropierea de adversarul acestora, prin 
rămînerea în unirea cu Roma papală. Dar acestea două nu puteau fi împăcate 
fără a accepta slăbirea uneia sau alteia, aşa cum nu poate fi împăcat focul cu 
apa, fără a le slăbi pe una sau pe alta. In oscilarea între una şi alta, Inocenţiu 
Micu Clain s-a aplecat în mod considerabil mai mult spre lupta pentru naţiunea 
sa şi pentru independenţa Bisericii sale. Iar aceasta i-a adus căderea personală. 
Dar pentru că această aplecare n-a fost o părăsire totală a alianţei cu adversarul, 
cu orice risc, căderea sa nu a fost numai o cădere de martir, ci şi o cădere de 
erou tragic, o cădere cu sens de ispăşire. 

Desigur, trebuie ţinut seama că Inocenţiu Micu Clain nu putea lucra altfel 
în situaţia lui. El nu putea denunţa alianţa cu catolicismul decât acceptând 
martiriul, de care a crezut că poate scăpa şi pe care totuşi nu 1-a putut evita. 
Sufleteşte Inocenţiu Micu Clain se rupsese de uniaţie, văzând că ea n-a servit 
poporului român la obţinerea drepturilor pentru care a fost acceptată de Atanasie 

şi de protopopi la 1700. Dar el nu putea denunţa formal uniaţia cum făcea 
poporul de rând. S-ar fi expus, cu mult mai mult decât acela, închisorii pe viaţă 
şi poate pedepsei capitale nedivulgate, ca apostat. Ca să scape de această 
pedeapsă trebuia să fugă pe ascuns în Principate, ca vicarul său Nicolae 
Balomir. Dar lui îi era imposibil să ducă acest act la îndeplinire, fiind 
supravegheat pas cu pas de teologul iezuit şi de autorităţile de stat. Şi apoi s-ar 
fi găsit imediat un servil slujitor al papalităţii care să ia locul» cum s-a şi găsit în 
persoana lui Petru Aron. 

Cu toate acestea, lupta lui înocenţiu Micu Clain a avut o importanţă 
uriaşă. Ea este importantă întâi ca deschizătoarea luptei politice naţionale, 
înocenţiu Micu Clain a fost primul român la care conştiinţa naţională a devenit 
sursa unui program politic sau a unei lupte politice necurmate. Este primul 
român care a înţeles naţiunea ca subiect de drepturi politice, la care conceptul de 
naţiune capătă înţeles politic, pentru că în acest sens era folosit conceptul de 
naţiune în Transilvania de către celelalte popoare şi pentru că poporul român era 
lipsit de dreptul de a fi o naţiune în acest sens. 

Iar prin lupta lui, căreia i-a imprimat o notă de o nemaipomenită dârzenie 
şi tenacitate care se împăca greu cu diplomaţia, de care el totuşi a voit să facă 
uz, a ţinut în vremea lui într-o fierbere continuă de 20 de ani poporul, român din 
Transilvania, lămurindu-i termenii politici şi juridici şi ţintele unei lupte pe care 
acesta şi-a însuşit-o în totalitatea ei şi care a făcut parte din lupta îndelungată a 
întregului popor român, care a dus la completa liberare a Transilvaniei, în 1918. 
Era prematur ca înocenţiu Micu însuşi să-şi vadă lupta încununată de succes. 
Dar el a iniţiat o luptă care nu se mai putea opri şi care trebuia până la urmă să 
ajungă la biruinţa totală. 

Lupta lui a fost de o importanţă nu mai puţin uriaşă din punct de vedere 
bisericesc. Concepând unirea cu Roma papală numai ca o condiţie pentru 
obţinerea drepturilor naţionale, şi subţiind în lupta pentru independenţa Bisericii 
Române Unite, sensul uniaţiei sau legăturii cu Roma papală până la 
considerarea ei ca un fir aproape aerian, aproape ca o simplă formă oportunistă, 
el nu numai că a întărit în popor, în vremea lui, curentul de părăsire al uniaţiei, 
ci a şi iniţiat în Biserica unită un curent mereu prezent şi activ, care se opunea 
oricărei catolicizări (Samuil Micu, Gheorghe Şincai, Petru Maior, Papiu Ilarian, 
Treboniu Lau-rian, Simeon Bărnuţiu, Gheorghe Bariţiu, Ioan Micu Moldovan, 
Niculae Densuşianu etc.) şi a pregătit în acea Biserică spiritele, pentru ca atunci 
când, prin adunarea tuturor românilor în Statul naţional român, unirea cu Roma 
şi-a pierdut până şi închipuitul ei rost oportunist, să fie denunţată. 

Chiar dacă istoriceşte nu s-a produs o abdicare formală a lui de la uniaţie, 
prin faptul că a iniţiat prin concepţia şi lupta lui, în clerul şi credincioşii foşti 
uniţi, curentul care i-a determinat în 1948, când uniaţia nu mai putea invoca nici 
un fel de justificare, să o denunţe, înocenţiu Micu merită recunoştinţa şi lauda 
tuturor românilor, nu numai ca luptător naţional, ci şi ca luptător pentru 

independenţa şi unitatea noastră bisericească. 

De aceea, în cununa de flori ale recunoştinţei în care încadrăm toate 
marile figuri de luptători pentru idealul unităţii politice şi al Reîntregirii 
bisericeşti a poporului român, nu poate să lipsească figura de mare luptător a lui 
Inocentiu Micu Clain. 

II. FRUNTAŞII ŞCOLII ARDELENE, CONTINUATORI AI 

LINIILOR DIRECTOARE ALE ACŢIUNII LUI INOCENŢIU 

MICU, LUPTĂTORI ÎMPOTRIVA CATOLICIZĂRII BISERICII 

UNITE ŞI VICTIME ALE IERARHIEI ACESTEIA 

Apologeţii fostei uniaţii din Transilvania, prezentau ca o glorie a acestei 
creaţii habsburgo-iezuite pe cei trei fruntaşi ai Şcolii ardelene: Samuil Micu, 
Gheorghe Şincai şi Petru Maior. 

Făcând aceasta ei treceau sub tăcere, pentru un public prea puţin 
cunoscător al concepţiei integrale a acestora, faptul că toţi trei au fost cei mai 
hotărâţi adversari ai tendinţelor de sfărâmare a unităţii religioase a românilor în 
credinţa ortodoxă strămoşească, pentru care motiv au trebuit să părăsească 
Blajul, unde se afla conducerea fostei Biserici unite, care i-a supus la grele şi 
neîndurate persecuţii. 

Tentativa de a se legitima uniatismul din Transilvania cu opera acestor 
personalităţi, care au fost în realitate cei mai aprigi osânditori ai intransigenţilor 
lui susţinători din orice timp, beneficia mai ales de faptul că operele cele mai 
multe şi mai caracteristice ale lor nu au fost publicate, nici în timpul vieţii lor, 
nici multe zeci de ani după aceea — , iar altele, publicate în altă parte decât la 
Blaj, în vreo ediţie veche, erau inaccesibile publicului larg. 

Această tentativă mai beneficia şi de faptul că din operele publicate, dar 
inaccesibile publicului larg, ale celor trei fruntaşi ai Şcolii ardelene, cei câţiva 
învăţaţi români ortodocşi care s-au ocupat cu conţinutul lor, au pus în circulaţie 
aproape numai ideile acelora despre originea romană şi continuitatea poporului 
român în Dacia, nu şi poziţia lor anti-catolicizantă. Aceasta, pentru că ideile 
acelea aveau o importanţă precumpănitoare pentru publicul român de 
pretutindeni, mai ales într-o vreme de pregătire a poporului român pentru lupta 
de înfăptuire a unităţii sale politice, cum a fost cea în care s-au făcut cunoscute 
ideile Scolii ardelene despre fiinţa şi istoria poporului român. 

Pe măsură ce tendinţa de catolicizare a vârfurilor oficiale uniate s-a 
intensificat, conştiinţa românească a început însă să nu se mai lase înşelată de 
acţiunea de amăgire la care era expusă, prin veşmântul luminos pe care aceste 
vârfuri îl teşeau pe seama uniaţiei din firele de aur furate din opera celor trei 
fruntaşi ai Şcolii ardelene, care numai la această împodobire a uniaţiei nu s-au 
gândit, scriind opera lor şi ale căror idei contrare catolicizării n-au fost nici cât 
au trăit ei, nici după moartea lor în graţiile uniatismului oficial. Cercetătorii 
români neinteresaţi în lauda uniaţiei au început adică să remarce şi să difuzeze şi 
ideile bisericeşti ale fruntaşilor Şcolii ardelene. Abordând acest aspect al operei 
lor, au verificat prin dovezi masive şi numeroase ceea ce se ştia în mod global 
din tradiţie: că acei fruntaşi n-au fost deloc nişte admiratori ai uniaţiei 

catolicizante, ci nişte vajnici propagatori şi apărători ai independenţei Bisericii 
strămoşeşti de totdeauna şi ai unităţii religioase a poporului român, în cadrul 
legii sale strămoşeşti. 

Mai trebuie amintit şi faptul că admirând pe cei trei fruntaşi ai Şcolii 
ardelene pentru opera istorică şi filologică rămasă de la ei, nu trebuie uitat, cum 
fac apologeţii fostei uniaţii, că au mai fost şi alţi intelectuali români înainte şi 
deodată cu ei, care au contribuit în mod important, prin scrisul lor, la trezirea 
conştiinţei noastre naţionale, au pus bazele culturii naţionale, ba au avut o 
influenţă chiar mai mare în dezvoltarea culturală a poporului român, datorită 
faptului că opera lor s-a tipărit în momentul în care şi pentru care s-a alcătuit, pe 
când cea mai mare parte din opera fruntaşilor ardeleni, netiparindu-se decât la 
zeci de ani după moartea lor, n-a mai putut avea o influenţă atât de hotărâtoare, 
întrucât poporul român se ridicase fără ajutorul ei la nivelul spre care acea operă 
intenţiona să-1 ridice. Asupra acestor bărbaţi a atras atenţia Al. Odobescu, 
unitului Al. Papiu Ilarian, după ce a citit în manuscris discursul de recepţie ce 
avea să-1 ţină acesta la Academie despre Gheorghe Şincai, în care declara că 
înainte de cei trei fruntaşi ai Şcolii ardelene, în Principatele române domnea, în 
cursul epocii fanariote, un întuneric total. Al. Papiu Ilarian a ţinut seamă de 
această observaţie şi şi-a corectat opinia în textul discursului citit la Academie. 
Iată unele din cuvintele lui Al. Odobescu şi unele nume asupra cărora a atras 
atenţia lui Papiu Ilarian: 

«Să nu ne grăbim a declara geniul naţiunii române ca osândit la o deplină 
amorţire în tot timpul domniei fanariote; el a trăit, el a vegheat în inima mai 
multor apostoli ai naţionalităţii, care spre a putea lucra mai în voie în sensul 
dorinţelor lor, au îmbrăcat, cei mai mulţi, haina pe atunci venerata a călugăriei. 
Aceştia, înţelegând prin instinct, de ce însemnătate este limba pentru o naţiune 
strivită politiceşte, au luptat cu stăruinţă spre a traduce cărţile bisericeşti în 
limba românească... 

Permite-mi, dar, a semnala câteva nume de prelaţi români, care, dacă în 
secolul XVIII nu au proclamat, ca fraţii din Transilvania, originea noastră latină, 
dar cel puţin au umplut ţara cu mii de cărţi de acelea ce sunau româneşte la 
urechea poporului întreg, de la naşterea pruncului, până la astrucarea 
moşneagului în mormânt. Pentru cei ce studiază dintr-un punct de vedere înalt 
istoria limbii şi culturii românilor, oamenii pe care îi cităm, sunt oameni mari, 
demni de a figura pe o treaptă alăturată cu a Maiorilor, a Clainilor, a Şincailor. 

Nu ne afundăm în timpurile relativmente prospere, când încă domneau la 
noi Brâncovenii şi Cantacuzenii. Ne vom referi numai la cei din epoca 
fanarioţilor, de la 1720, până la 1821». 

Odobescu numeşte pe mitropolitul Daniil (1720 — 1731) şi pe protopopul 
Bucureştilor, Nicolae din Prund, pentru tipăriturile lor religioase; pe mitropolitul 
Grigorie I (1760 — 1784) «pentru adevărata înălţare a culturii româneşti în 
Biserică: mai mult de 12 opere mari liturgice şi dogmatice s-au tipărit sub 

dânsul în Bucureşti...». «Mai încoace, la 1819, avem pe mitropolitul Dionisie 
Lupul, care se interesa aşa de mult de instruirea tinerimii şi primul trimise, cu 
cheltuiala sa, juni din ţară ca să studieze în Italia (Poenaru, Marcovici, Eufrosin 
Poteca, Moroiu etc). Trebuie să menţionez pe mitropolitul Grigore al IV-lea 
care a păstorit de la 1823 până la 1834, dar ale cărui scrieri şi traduceri în număr 
de 20 şi mai bine opuri, n-au încetat a se tipări, sau în Bucureşti, sau în 
Mănăstirea Neamţu, de la 1801, până la 1832». 

«Dar n-am sfârşit! un nume mai ilustru poate decât cele precedente ca 
literat român este cel al dascălului Damaschin, care a fost succesiv episcop de 
Buzău (1703) şi de Rîmnic (1710 — 1726). Acest om învăţat, care cunoştea 
limbile elină, latină şi slavonă, a lucrat poate mai mult şi mai bine decât oricare 
altul la traducerea cărţilor ecleziastice în limba română. Episcopul de Rîmnic 
Chesarie (1773 — 1792) continuă traducerea cărţilor bisericeşti». Odobescu 
menţionează apoi pe călugării Grigorie şi Gherontie care traduceau la mitropolia 
din Bucureşti, pe Nicodim Greceanul de la Căldăruşani şi la urmă pe Eufrosin 
Poteca «bunul şi virtuosul profesor şi egumen de la Motru, care este şi el din 
călugării care au precedat cu tipăririle lor, răscoala naţională de la 1821». 

In sfârşit Odobescu aminteşte de poeţii din familia Văcărescu: «Enă- 
chiţă, fiii lui: Alecu, Nicolae, de Iancu, fiul lui Alecu şi de alţii». Dar aceştia toţi 
sunt numai din Muntenia, în afară de ei mai sunt alţi români ortodocşi care au 
contribuit la promovarea culturii române moderne cu opere originale şi cu 
traduceri, în Moldova, în Transilvania, în Banat şi în părţile Aradului (Veniamin 
Costache, Radu Tempea, Ioan Piuariu, Gheorghe Lazăr, Dimitrie Eustatievici, 
Paul Iorgovici etc.) 281 . 

Dar mai sunt încă şi azi destui cercetători care folosesc opera celor trei 
fruntaşi ai Şcolii ardelene, spre lauda uniaţiei şi mai sunt destui intelectuali 
români care cad victime ale acestei manevre. De aceea lucrarea de scoatere la 
lumină a atitudinii adevărate a celor trei fruntaşi ai Şcolii ardelene faţă de 
uniatismul catolicizant trebuie continuată şi cât mai larg difuzată. 

Fruntaşii Şcolii ardelene au preluat şi au fundamentat istoric şi teologic 
lupta lui Inocenţiu Micu Clain pentru independenţa Bisericii române din 
Transilvania. Aceasta constituie una din caracteristicele lor fată de cărturarii 
ortodocşi de pretutindeni. Dar lupta lor nu se mai îndrepta direct împotriva 
autorităţilor habsburgice şi nu mai avea caracterul unei lupte politice directe, 
purtată cu memorii şi prin revendicarea independenţei acestei Biserici în faţa 
imixtiunii autorităţilor de stat austriece, aliată cu autoritatea centrală a Bisericii 
Romano-Catolice, pentru că ei nu mai aveau o poziţie oficială. 

Lupta lor a fost dusă împotriva autorităţii ierarhice a Bisericii unite înseşi, 
căci acum acţiunea catolicizării era condusă de această ierarhie, care îşi însuşise 
cu servilism şi aprindere ţintele habsburgo-catolice de catolicizare a poporului 



281 Epistola lui Al. Odobescu către Papiu Ilarian în: Al. Papiu Ilarian, Viaţa, operele şi ideile lui Gheorghe Şincai 
de Sinea, Bucureşti. 1869, p. 79 - 82. 

român. Duşmanul nu mai lupta din afară, ci îşi crease instrumentul lui înăuntrul 
Bisericii unite, lucrând prin acesta şi sprijinindu-1 pe acesta. Lupta fruntaşilor 
Şcolii ardelene a luat de aceea un caracter doctrinar spiritual, pentru că ei 
simţeau nevoia să întărească pe credincioşii Bisericii unite întregi în 
ataşamentul la tradiţiile proprii ale Bisericii strămoşeşti, prin dovedirea 
superiorităţii acestora şi a necesităţii de a fi păstrate pentru salvarea fiinţei 
naţionale a poporului român, o parte din el ajuns unit fără voia lui. 

Lupta celor trei fruntaşi ardeleni este de o impresionantă unitate. Toţi trei 
poartă această luptă pe plan istoric şi teologic, pentru că voiau să dovedească cu 
argumente istorice independenţa Bisericii Ortodoxe Române din trecut şi cu 
argumente teologice, conformitatea învăţăturii şi spiritualităţii ei cu creştinismul 
originar. Ei duceau însă totodată, prin scrierile lor istorice şi filologice, lupta 
pentru înălţarea conştiinţei poporului român, pentru revendicarea dreptului la o 
existenţă independentă şi în egalitate cu celelalte naţionalităţi din Imperiul 
habsburgic, pe baza permanenţei lui pe acest teritoriu şi a însuşirilor lui 
remarcabile, ca urmaş al marelui popor roman. Lupta istorică şi doctrinară 
pentru independenţa Bisericii era împletită la ei cu lupta istoric-filologică pentru 
drepturile poporului român; fiecare din aceste independenţe îi era necesară 
celeilalte. 



1 Samuil Micu Clain. 

Samuil Micu Clain s-a născut la Sadu, lângă Sibiu, ca fiu al protopopului 
de acolo, frate cu Inocenţiu Micu Clain. După ce a studiat la Blaj, a fost 
călugărit cam cu sila şi trimis la 1766 la continuarea studiilor în colegiul 
Pazmanian din Viena, de unde se întoarse la Blaj, la 1772. Deşi nu fu trimis la 
Roma — desigur, ca să nu se întâlnească cu unchiul său exilat acolo, — cu 
siguranţă că între 1766 şi 1768, ba chiar şi mai înainte a aflat de lupta şi de 
suferinţele aceluia pentru independenţa Bisericii române şi pentru moştenirea 
spirituală a poporului român. 

La 1773 se întoarse din nou la Viena ca prefect de studii pentru elevii 
români de la Seminarul Sfânta Barbara, în 1779 se opri un timp şi Gheorghe 
Şhicai la Viena, venind de la studii de la Roma, în vreme ce Petru Maior pleca 
de la Roma direct la Blaj. împreună cu Samuil Micu, Gheorghe Şincai publică 
«Elementa linguae daco-romanae». In acest timp Samuil Micu îşi tipări două 
lucrări, scrise încă de prin 1768, una despre căsătorie şi una despre posturi în 
Biserica Orientală, în care pleda pentru menţinerea tradiţiei vechi în privinţa 
divorţului şi a posturilor în Biserica Română unită din Transilvania, împotriva 
introducerii dispoziţiilor catolice. Se întrecea cu confratele său mai tânăr în 

adunarea de documente privitoare la istoria românilor din arhivele Vienei 282 . 
Gheorghe Şincai învăţă multe de la Samuil Micu ale cărui păreri le citează 
copios în «Cronica» sa. 

In 1784 Samuil Micu se întoarce la Blaj, unde continuă bogata sa 
activitate cărturărească începută la Viena. La Blaj ajunse curând în conflict cu 
episcopul unit Ioan Bob, care continua linia catolicizantă, din servilism faţă de 
Roma papală, inaugurată de episcopul Petru Pavel Aron, pe când Samuil Micu 
se opunea din răsputeri catolicizării. 

In acelaşi conflict ajunseră din acelaşi motiv şi Gheorghe Şincai şi Petru 
Maior. Ei aveau, în această opoziţie, alături de ei o mare parte din cler şi 
exprimau atitudinea generală a poporului unit. 

Unitul Papiu Ilarian scrie: «Era pe atunci episcop la Blaj Ioan Bob. 
Şincai, ca şi Clain şi Maior, bărbaţi superiori, cu atât mai puţin puteau să stea 
bine cu Bob, că pe când acesta cerca a vârî în Biserica română inovaţiuni latine, 
ei apărau cu însufleţire vechile datine ale Bisericii Orientale. încă de pe la 1792, 
dacă nu mai înainte, începuse a se forma în cler o opoziţiune serioasă faţă de 
administraţia episcopului» 283 . 

Tot acelaşi zice: «Episcopul Bob, după aceea (după semnarea împreună 
cu Gherasim Adamovici a lui Supplex libellus Valachorum) nu şi-a mai 
sfărâmat capul cu cauza naţională, ci începu a răsturna aşezămintele cele vechi 
ale Bisericii Orientale. El răsturnă din temelie constituţia Bisericii: în locul 
sistemului sinodal, care face firea cea de căpetenie a Bisericii Răsăritene, 
introduce sistemul cel despotic-ierarhic al catolicilor; în locul călugărilor, 
întemeie capiţiul, ca la catolici; în loc de a chema sinoadele în trebile bisericeşti, 
se sfătuia cu capitulariştii; în locul protopopilor celor actuali (ordinari), care 
după constituţia Bisericii aveau drepturi mari, cu care puteau înfrâna dispoziţiile 
cele arbitrare ale episcopului, care cum murea nu punea protopopi actuali, ci 
administratori, notari, inspectori, şi nici de aceştia peste tot protopopiatul, ci 
împărţea districtele protopopeşti între mai mulţi inspectori şi administratori, 
care toţi erau creaţiile lui şi în speranţa să capete brâie roşii, nu cutezau a grăi 
nimic în contra abuzurilor episcopului; afară de aceea, începu a recunoaşte 
supremaţia mitropolitului unguresc de la Strigoniu. Iar pe bărbaţii şi protopopii 
aceia, care cutezau a-i aduce aminte că surpă toate drepturile Bisericii, îi gonea 
înfricoşat; aşa, ca să tăcem de alţii, îl persecuta pe vestitul Şincai, bărbat decât 
care mai învăţat n-au avut românii. Acest bărbat nemuritor se aruncă ca 
tulburător în temniţă, sub acuzaţia de complot contra statului, unde se bajocorea 
de străini; în urma suferinţelor celor multe i se sminti firea acestui român mare, 
dar nenorocit; aşa a fost silit Petru Maior ... de persecuţiile episcopului a se 
depărta de dieceză şi a trece la Buda». Aşa păţi şi Samuil Micu Clain 284 . 

282 Al. papiu Ilarian, op. cit., p. 15. 

283 Ibidem,p. 18. 

284 Idem, Istoria românilor din Dacia, I, Viena, 1 85 1 , p. 95 . 

De aceea din vasta operă a lui Samuil Micu nu i s-a tipărit cât a trăit, 
decât o infimă parte, cum s-a întâmplat şi cu opera lui Şincai şi Petru Maior. Din 
opera lui Samuil Micu Clain s-a publicat numai acea mică parte, în care nu se 
făcea critica catolicismului şi lauda Bisericii Ortodoxe. «Conducerea 
catolicizantă a Bisericii Greco-Catolice a continuat atitudinea episcopului Ioan 
Bob şi a ţinut sub obroc opera teologică a lui Samuil Micu Clain, socotită 
periculoasă pentru uniaţie». Mai multe cereri ale Ministerului Instrucţiunii 
publice din Bucureşti, ca cele din 1861 şi 1864, adresate Episcopiei greco- 
catolice din Oradea ca să-i trimită manuscrisele operei lui Samuil Micu spre 
publicare, au rămas fără rezultat. De aceea nu se cunoşteau prea bine ideile 
anticatolicizante ale lui Samuil Micu Clain, până la cercetarea acelor manuscrise 
şi rezumarea ideilor lor de către Dr. N. Mladin, Pr. I. Vlad şi Dr. Al. Moisiu, în 
lucrarea: Samuil Micu Clain — teologul. Viaţa, opera şi concepţia lui teologică, 
Sibiu, 1957. 

Cât a trăit Samuil Micu de-abia i s-a tipărit la Blaj «Teologia mora- 
licească» (în două volume), la 1794 şi traducerea Bibliei între 1792 — 1795, 
«prima la intervenţia guvernului, iar a doua de teama Blajului să nu i se publice 
la Sibiu. 

In traducerea Bibliei, Samuil Micu tine seama de textul Bibliei de la 
Bucureşti, dar şi de evoluţia limbii române de atunci şi până în timpul său. 
Revizuirea traducerii a făcut-o el împreună cu ortodoxul Dimitrie Eustatievici, 
care la 1790 a tipărit la Sibiu «Dezvoaltele şi tilcuitele Evanghelii», iar la 1791 
«Sinopsis, adică cuprinderea pe scurt a Bibliei», ambele pentru uzul şcoalelor 
române ortodoxe, al căror inspector era Eustatievici. Samuil destina traducerea 
sa, făcută după textul grecesc al Septuagintei, textul folosit în cultul Bisericii 
Ortodoxe şi de Sfinţii Părinţi din Răsărit, tuturor românilor şi a oferit-o spre 
publicare Episcopului ortodox Gherasim Adamovici de la Sibiu şi numai 
plângerea lui Ioan Bob către autorităţi a împiedicat tipărirea ei la Sibiu 285 . 

O întemeiere istorică amănunţită a ideilor sale anticatolicizante şi o 
difuzare a lor în clerul unit a urmărit-o Samuil Micu Clain prin Istoria 
bisericească în trei volume, întocmită în mare parte după opera cu acelaşi nume 
a galicanului Fleury, care este o paralelă la «Procanonul» lui Petru Maior, 
întocmit după Iustinus Febronius. Petru Maior se referă adeseori la ea în această 
operă a sa. Samuil Micu făcuse prin adnotaţiile sale marginale aplicări la 
situaţiile concrete din Biserica unită, aşa cum Petru Maior adaptase opera 
anticatolică a lui Febronius la aceleaşi situaţii. 

Samuil Micu încercă să-1 determine pe Bob să-i tipărească această lucrare 
tot prin intermediul guvernului, ca şi Biblia. La 27 iulie 1794 guvernul trimise 
această operă lui Bob spre cercetare şi eventuală publicare. Lucrarea purta o 
marcă atât de anticatolică, încât guvernul o prezentă episcopului ca compusă de 



285 Gh. I. Moisescu, Samuil Micu Clain, 150 ani de la moarte, în «Biserica Ortodoxă Română», LXXIV (1956), 
nr. 10- 11, p. 1061 - 1063. 

«preotul neunit» Samuil Micu Clain. 

Bob se înfurie mai întâi, pentru că lucrarea era dedicată de Samuil Micu 
mitropolitului ortodox de Carloviţ. Totuşi amână un timp răspunsul către 
guvern. Voia să adune dovezi mai concludente împotriva lui Samuil Micu. 

In primăvara anului 1796, după moartea episcopului ortodox Gherasim 
Adamovici, Samuil Micu, care venea des la Sibiu, participă la o consfătuire a 
unui număr mai mare de preoţi ortodocşi veniţi în acel oraş, aprobând şi 
susţinând hotărârea lor de a cere un episcop ortodox român. Bob îl acuză pe 
Samuil Micu că voieşte să devină episcop ortodox la Sibiu şi socotea sosit 
momentul să-1 înlăture definitiv. In 19 iulie 1796 capitlul, căruia Bob îi dăduse 
Istoria bisericească spre cercetare, raportă episcopului. «Am aflat-o cu totul 
nedemnă de a se publica, ba chiar şi dacă s-ar publica ar produce mare scandal 
între învăţătorii noştri prin adnotaţiile adause pe margine». Pe baza acestui 
referat, Bob răspunse la 30 noiembrie 1797 guvernului că Istoria bisericească a. 
lui Samuil Micu «cel numit neunit», «în mai multe feţe (privinţe) este aco- 
modată religiunii Arhiepiscopului de Carloviţ (oriental), căruia i-o dedicase şi 
de a cărui favoare autorul ei voieşte a se folosi», că lucrarea «scoriamque 
disunionis continet», este «imperfectă, defectuoasă şi scandaloasă». 

Bob mai înşira în acest raport la adresa lui Samuil Micu şi alte acuze, care 
toate convergeau în părerea că acesta vrea să treacă la neuniţi ca să devină 
episcop neunit la Sibiu 286 . încă din 1784 episcopul greco-catolic croat, Ioasafat 
Bastasicici, într-o scrisoare adresată lui Bob, îi comunicase : «Mă doare că am 
auzit de mult că Păr. Samuil Micu a scris o epistolă mitropolitului de acum al 
neuniţilor de la Carloviţ, în care se recomanda şi se ruga ca acela să-1 primească 
în clerul său şi că are de gând să părăsească unirea». în mai 1796, guvernul 
scrisese şi el lui Bob că «i s-a făcut cunoscut că basilitul din Blaj, Samuil Micu, 
după moartea episcopului neuniţilor Adamovici, ar fi umblat să treacă la neunire 
şi să fie ales episcop» şi cerea informaţii lui Bob, precum şi luarea de măsuri ca 
Micu să fie pus în imposibilitate de a mai conveni cu preoţii neuniţi. 

In 29 noiembrie 1797 (deci cu o zi înainte de raportul privitor la Istoria 
bisericească ), Bob într-un alt raport către guvern se ocupa în mod special de 
infidelitatea lui Micu faţă de uniaţie şi propune măsurile de luat împotriva lui. 
El aduce în sprijinul acuzaţiilor sale următoarele : 

1 . «La institutul pazmanian din Viena, Micu a citit cărţi pline de eresuri 
de ale grecilor, din care adoptă unele», căci fiind «de un caracter pornit şi de o 
voinţă schimbătoare s-a îmbibat de băutura opiniilor fotiniane». 

2. Menţionează nişte scrisori de ale lui Micu către mitropolitul de 
Carloviţ, prin care cere să fie primit în clerul aceluia. Anexează şi scrisoarea 
amintită a lui Bastasicici. 

3. Cererea lui Micu de la 1784 de a fi numit paroh la Sibiu, unde 



286 Dr. N. Mladin. Pr. I. Vlad, Dr. Al. Moisiu, Samuil Micu Clain - teologul. Viaţa, opera şi concepţia lui 
teologică, p. 12. 

«călătorea foarte des ... şi întârzia foarte mult, umblând să câştige inimile 
neuniţilor şi voturile lor pentru postul de episcop». 

4. Călătoria lui în acelaşi scop la Sibiu îndată după moartea episcopului 
Gherasim Adamovici, de unde s-a întors numai după ce i s-a comunicat adresa 
guvernului din mai 1796. Participarea la o liturghie a neuniţilor la Turda, unde, 
ajungând zvonul că vrea să devină episcop al lor, a fost admis să ţină la sfârşit 
predica. Bob mai aminteşte de dedicarea «Istoriei bisericeşti» mitropolitului de 
Carloviţ. Bob declară în raportul său că nu crede că Samuil Micu mai poate fi 
schimbat în ideile lui şi încheie: «Mult mă tem ca nu cumva des amintitul preot 
Clain, amăgit de speranţa de a se face episcop şi îndemnat de consângenii lui 
(de rudele lui din Sadu, care erau ortodoxe), să părăsească pe faţă religia greco- 
catolică şi să facă în popor mare tulburare». El cere guvernului ca «spre 
nimicirea scandalului», Samuil Micu să fie despărţit de neuniţi, prin exilarea lui 
la Munkâcs, pentru penitenţă şi să i se interzică de a se mai pronunţa verbal sau 
în scris în chestiuni de credinţă. 

Guvernul nu aprobă această propunere, ci numai ca Micu să nu mai aibă 
voie de a pleca din Blaj, şi să fie închis în mănăstire. Era mai diplomat să i se 
fixeze un domiciliu forţat în mănăstirea din Blaj, ceea ce putea fi interpretat ca 
un act de disciplinare monahală, decât să fie exilat între străini, cum fusese 
unchiul său, provocând atâta revoltă în Transilvania. 

Dar Bob, nemulţumit cu această hotărâre şi temându-se că din mănăstire 
Samuil Micu ar putea lucra mai departe pentru sporirea opoziţiei împotriva 
acţiunii sale de catolicizare a Bisericii, îl trimite în faţa capitlului său spre a fi 
judecat. 

In mai 1798, Micu prezenta «apologia» sa. In ea declara că s-a dus 
adeseori la Sibiu din motive de sănătate. Nu a voit să treacă la neuniti, ci să-i 
câştige pe aceştia la uniaţie. 

Desigur o părăsire formală a uniaţiei din partea lui era greu de aşteptat, 
date fiind pedepsele draconice pentru apostaţii de treapta lui şi mijloacele de 
împiedicare cu orice preţ a unui asemenea act. Exista la sfârşitul secolului al 
XVIII-lea un proiect de reunire a celor două Biserici româneşti, întocmit la 
Sibiu, dar pentru amăgirea autorităţilor de stat şi a căpeteniilor uniate, Biserica 
cea una rezultată din reconcilierea lor, trebuia să se numească unită, dar să-şi 
păstreze deplina independenţă. La această soluţie se gândeau poate atât cei trei 
fruntaşi ai Şcolii ardelene, cât şi intelectualii uniţi de la 1848, dându-şi seama că 
o declaraţie formală de părăsire a uniaţiei şi de desfiinţare a Bisericii unite nu 
era posibilă în Imperiul austriac. 

Samuil Micu cere să fie lăsat liber la aer curat. Sănătatea lui şubredă o 
cerea. Ajuns la disperare, el cere să i se permită să treacă la ritul latin, ca să facă 
să înceteze orice bănuială de infidelitate a lui faţă de catolicism şi să scape de 
persecuţii. 

La 16 iulie 1798, Bob îi răspundea că dorinţa aceasta nu-i poate fi 

împlinită şi de altfel împlinirea ei «nu l-ar putea spăla de macula cu care s-a 
întinat prin voinţa de a trece la neunire». 

Cît de «convins» era Micu când declara că e fidel uniaţiei şi e în stare să 
îmbrăţişeze ritul latin, ne arată faptul că continuă până la moarte să susţină 
ideile sale anticatolice. 

La 28 august 1798 Samuil Micu cere episcopului să comunice guvernului 
că este nevinovat şi dacă va fi suspectat ca infidel uniaţiei să i se dea un teolog 
catolic să-1 instruiască în timp de 6 săptămîni, aşa cum prevedeau dispoziţiile 
legale pentru cei ce vroiau să părăsească catolicismul sau uniaţia 287 . Se gândea 
că nu poate scăpa din închisoarea uniaţiei, din persecuţiile şi mizeriile 
neîncetate, la care era supus din cauza bănuielilor că nu este fidel, decât prin 
certificatul că a ascultat cu supunere catehizaţia prevăzută de legi pentru astfel 
de cazuri. Episcopul nu-i dădu nici un răspuns, îi convenea să-1 ţină în regim de 
închisoare, bazat pe suspiciunea de infidelitate, decât să-1 lase liber, să continue 
acţiunea lui împotriva măsurilor episcopale de catolicizare a Bisericii unite. 

In sfârşit, Samuil Micu obţinu la 1803 un post de revizor la tipografia 
universităţii din Buda şi permisiunea de a pleca acolo. La Buda era şi Gheorghe 
Şincai. Ca şi în închisoarea mănăstirii din Blaj» Samuil Micu continuă şi în 
Buda să scrie cu asiduitate şi să strângă documente împreună cu Şincai. «Lucrau 
amândoi pe întrecute şi se ajutau ca fraţii. Colecţiile lor de documente şi chiar 
lucrările lor erau comune, ca între amici şi oameni în adevăr erudiţi» 288 . Munca 
aceasta a lui Samuil Micu dură până în 1806 când, slăbit de atâtea hărţuieli şi 
mizerii, se stinse din viaţă «în braţele lui Şincai» 289 . 

Opera lui Samuil Micu este uriaşă. Ea cuprinde vreo 22.000 pagini, din 
care nu s-au tipărit decât vreo 4.000 de pagini 290 . Din această operă, o bună 
parte constă din traducerea Bibliei, a multor opere ale Sfinţilor Părinţi ai 
Răsăritului şi a canoanelor celor 7 Sinoade Ecumenice (vreo 14.200 pagini în 
total). N-a tradus nimic din vreun Părinte din Occident şi nici decrete ale 
Conciliilor din Occident. Voia să întărească Biserica sa în spiritualitatea 
patristică şi în disciplina canonică orientală, împotriva acţiunii de a introduce în 
ea spiritualitatea şi decretele Conciliilor catolice din Occident. Cele două lucrări 
de istorie bisericească ale lui, sunt întocmite după izvoarele istoricilor greci şi se 
opresc la secolul al VlII-lea. Din Occident nu traduce decât Istoria bisericească, 
a galicanului Fleury, prin care se combătea primatul papal şi se pleda pentru 
sinoadalitate şi pentru independenţa Bisericilor naţionale. 

Samuil Micu traduce vreo 37 de lucrări din Sfinţii Părinţi răsăriteni: din 
Sfântul Vasile cel Mare (Rânduielile monahale), din Sfântul Ioan Gură de Aur, 
Dogmatica Sfântului Ioan Damaschin, din Sfântul Grigorie Teologul, din 
Sfântul Ciril al Alexandriei şi din Sfântul Ciril al Ierusalimului, din Efrem Şirul 

287 Ibidem, passim. 

288 Al. Papiu Ilarian, op. cit, p. 23. 

289 Ibidem. 

290 Dr. N. Mladin ..., op. cit., p. 75. 

etc. Traduce numeroase scrieri de ascetică şi spiritualitate răsăriteană, autori 
filocalici: Scara lui Ioan Scărarul, din Sfântul Maxim Mărturisitorul, din Nil 
Sinaitul, Dorotei, Patericul etc. Este poate cel mai fecund traducător român din 
Sfinţii Părinţi răsăriteni, alăturându-se marii lucrări de traduceri patristice 
declanşată în acel timp în Principate de către mişcarea paisiană. 

Samuil Micu n-a fost la Roma, ci la Viena şi Budapesta. El nu şi-a cules 
de la Roma documentele, ci din arhivele Vienei şi Budapestei». Gheorghe 
Şincai de asemenea şi-a cules cea mai mare parte din documente din Viena şi 
Budapesta şi s-a folosit în mare măsură de cronicile româneşti. Petru Maior a 
venit de la Roma numai cu Procanonul anticatolic. Roma papală, prin ea însăşi, 
n-a făcut pe nimeni mare român şi mare învăţat, în cele mai multe cazuri, de la 
Roma papală cum va spune Bărnuţiu, nu au venit decât călugări de un îngust şi 
medieval fanatism ultramontan care au lucrat pentru catolicizarea şi 
dezmembrarea, poporului român. Din sila de aceşti călugări, toţi cei trei fruntaşi 
al Şcolii ardelene au cerut să iasă din monahism şi din mănăstirea din Blaj. 

Samuil Micu voia să menţină credinţa şi spiritualitatea poporului unit în 
unitatea spiritualităţii tradiţionale ortodoxe, contribuind, prin traducerile sale, în 
acelaşi timp la înviorarea acestora în tot poporul român. 

Samuil Micu a întreprins opera de traducere a Sfinţilor Părinţi răsăriteni, din 
convingerea că credinţa adevărată a Bisericii de la început se cunoaşte din 
scrierile Sfinţilor Părinţi şi tot ce s-a adăugat după aceea este eroare 291 . El 
traduce canoanele orientale pentru că vedea, cum va spune mai târziu Simeon 
Bărnuţiu, cum «introducându-se călugării în mănăstirea Blajului, de legea- 
grecească (cu numele, dar parte mare cu inima de iezuiţi), aceştia au început a-i 
suci (pe episcopi) după placurile lor, au stins dintr-înşii iubirea drepturilor 
Bisericii noastre şi le-au băgat în cap idei iezuitice, inamice libertăţilor noastre 
bisericeşti; clerului însă, îi era îndemână a crede că Blajul are grijă de toate şi nu 
băga de seamă că călugării ... (socoteau drepte) ideile cele (absolutistice 
bisericeşti), că mergeau de tineri la Roma, la institutul de propagandă, când încă 
nu cunoşteau drepturile şi tocmeala (organizarea) Bisericii Româneşti şi se 
întorceau acasă hrăniţi şi crescuţi cu (laptele absolutismului Bisericii latineşti) 
care cu tocmeala Bisericii noastre nu se potriveşte» 292 . 

Samuil Micu merge mai departe şi declară că cei mai mulţi tineri uniţi, 
trimişi la şcolile străine, pierdeau nu numai dragostea pentru tradiţiile specifice 
ale Bisericii române, ci mulţi se şi deznaţionalizau. De aceea el recomandă să nu 
se mai trimită tineri uniţi pe la acele şcoli: «Aceasta rău fac, că cei mai mulţi 
români care învaţă acolo nu numai de lege, ci şi de neamul românesc se leapădă 
şi tăgăduiesc». «Românii şi în episcopiile celelalte au nu învaţă, au care învaţă 
se ruşinează a se zice români şi mai bine voiesc să se zică de alt neam» 293 . 



291 Ibidem, p. 82. 

292 La G. Bogdan-Duică, Viaţa şi ideile lui Simian Bărnuţiu, Bucureşti, 1924, p. 215 - 216. (Cuvintele dintre 



paranteze au fost tăiate de cenzura habsburgică). 
293 Cf. Dr. N. Mladin..., op. cit., p. 130. 

Medievalismul fanatic al călugărilor veniţi de la Roma papală, care frâna, 
prin şcolile de la Blaj, progresul culturii româneşti şi dezvoltarea conştiinţei 
naţionale, îl prezintă în adevărata lui faţă Simeon Bărnuţiu. Acesta, reluând 
tristele constatări ce le făcuse «Foaia pentru minte, inimă şi literatură», numărul 
26 din 1842 şi ziarul Vasârnapi Uisâg din Cluj, din 7 august 1842, scria la 20 
septembrie 1842, în ziarul din urmă: «Viitorul nostru mai bine cere ca voi, 
românilor, să vă emancipaţi de călugări, pentru că niciodată prin aceştia nu vă 
veţi ajunge scopul». «De veacuri naţiunea noastră şi-a căutat fericirea pe drumul 
acesta şi spuneţi-mi ce a câştigat?» Noi suntem încă în evul mediu. G. Bogdan- 
Duică, comentând articolul lui Bărnuţiu scrie : «Autorul simţea insuficienta, mai 
mult, simţea chiar primejdia pe care monahismul Blajului lui Bob şi Lemeny o 
aducea asupra naţiei, prin mărginirea sa, prin neputinţa de a înţelege veacul, prin 
plumbul ce-1 vărsase în vinele corpului naţional» 294 . Dar monahismul acesta 
reprezenta catolicismul care adoptase de mult şi continua să persiste într-o 
atitudine de opoziţie faţă de orice idee nouă, faţă de orice progres cultural, faţă 
de voinţa de ridicare a maselor la lumina culturii. 

Dacă cultura românească a câştigat mult prin influenţa Occidentului, a 
câştigat prin legătura pe care intelectualitatea ortodoxă din Principate a avut-o 
cu altă faţă culturală a Occidentului, cu cea care se opunea catolicismului care 
condamna prin «Syllabus» orice idee modernă şi catolicismul căruia călugării 
blăjeni îi erau susţinătorii cei mai aprigi. 

Din acelaşi motiv, Blajul acesta «cultural», dominat de episcopii şi 
călugării săi rămaşi la mentalitatea evului mediu, a oprit, până a avut putere, 
publicarea operelor celor trei fruntaşi ai Şcolii ardelene. 

Samuil Micu îşi dădea seama că traducând canoanele Sinoadelor 
Ecumenice serveşte întărirea rânduielii canonice a Bisericii româneşti din 
Ardeal şi independenţa ei sinodală. Biserica românească din Ardeal cunoştea 
aceste canoane prin tradiţia ei vie şi prin Pravila tipărită la Govora, după care 
cere şi sinodul din Blaj de la 1739, de sub Inocenţiu Micu Clain, să fie lăsată să 
se conducă. Samuil Micu nu face prin traducerea sa decât să înmulţească 
cunoaşterea acestei tradiţii practicate de ea. 

Iezuitul pus pe lângă episcopul unit, sub pretextul că clerul român e 
ignorant, a căutat de la început să introducă organizarea şi administraţia 
catolică. Dar clerul român nu era ignorant, spune Samuil Micu, şi «ştia legile şi 
canoanele Bisericii Răsăritene, care româneşte le avea atunci în cartea care se 
chema Pravila», pe când «teologul acesta (iezuit) nu o ştia şi aşa la judecăţi 
mare scandelă se făcea, că zicea şi poporul că prin unire vreau să-1 facă să 
părăsească legea grecească şi să lapede sfânta Pravilă» 295 . Dar nu numai 
teologul iezuit, ci şi unii din uniţi «latinizesc». îndurerat, Samuil Micu exclamă, 
după ce ceruse să treacă «la ritul latin» : «O, că de n-ar fi şi acum (1801) între ai 

294 G. Bogdan-Duică, op. cit., p. 59 - 60. 

295 Cf. Dr. N. Mladin..., op. cit., p. 126. 

noştri, care şi în canoane şi în afacerile bisericeşti şi între altele latinizăluiesc» 
296 ". Parcă am auzi protestul recent al patriarhului melchit unit Maxim al IV-lea 
şi al celorlalţi ierarhi uniţi sirieni şi egipteni împotriva latinizării Bisericii 
orientale 297 . 

Prin traducerea Istoriei bisericeşti a. galicanului Fleury, Samuil Micu voia 
să dovedească istoric că Papa e supus sinoadelor şi că Biserica nu are nici o 
putere asupra statului. Prin afirmarea sinodalităţii, Fleury nega primatul şi 
infailibilitatea papală. Samuil Micu voia să întărească prin această operă 
atitudinea aceasta în clerul Bisericii sale. Era aceeaşi gândire pe care voia să o 
întărească în Biserica sa şi Petru Maior prin «Procanonul», întocmit după 
Iustinus Febronius. Samuil Micu a verificat ideile lui Fleury cu ajutorul 
istoricilor vechi ai Bisericii Răsăritene: Eusebiu de Cezareea, Sozomen, 
Evagrie, Teodoret, Nichifor Calist etc, prin actele Sinoadelor Ecumenice şi prin 
alţi autori 298 . 

Dar Samuil Micu voia să arate prin aceasta că credinţa Bisericii 
Româneşti este credinţa de la început a Bisericii creştine: «Nimic mai mult nu 
întăreşte pe creştini în credinţă, decât că de va citi, cum că învăţătura care astăzi 
o ţinem, de la începutul Bisericii este» 2 ". 

In lucrarea Cunoştinţa pe scurt a istoriei Bisericii, în 404 file, Samuil 
Micu dovedeşte falsitatea concepţiei catolice despre primatul lui Petru şi 
adevărul învăţăturii ortodoxe despre organizarea sinodală a Bisericii. In ea este 
expusă, de aceea, numai istoria primelor secole creştine 30 °. 

El a întocmit şi o a doua redactare a acestei opere, intitulată Istoria 
bisericească pe scurt, în trei volume, format 4%, în 1335 pagini: 442 + 491 + 
582. In volumul al III-lea tratează, între altele, despre «începutul stăpânirii 
politiceşti a episcopilor de la Roma». 

O altă lucrare istorică a lui se intitulează Istoria împărăchierii intre 
Biserica Răsăritului şi a Apusului, carea s-a făcut pe vremea lui Mihail 
Cherularie, patriarhul Ţarigradului şi a săborului de la Florenţa. In prima parte 
se expune istoricul dezbinării de la 1054. Recunoscând şi o anumită vină 
formală a lui Cherularie, Micu pune în evidenţă vina cu mult mai mare, vina de 
fond a lui Humbert şi a romano-catolicilor, care au adăugat în crez «Filioque» şi 
au dat papei stăpânire lumească, urmărind să supună întreaga Biserică sub 
stăpânirea papei, în partea dedicată Conciliului de la Florenţa, Samuil Micu 
dezaprobă atitudinea papei, care a voit să profite de situaţia politică strâmtorată 
a Imperiului bizantin, pentru ca prin împăratul de Constantinopol, să silească pe 
ierarhii răsăriteni să semneze o unire care nu se va aplica niciodată 301 . 



296 Ibidem. 

297 La voix de l'Eglise d'Orient, 1959. 

298 Cf. Dr. N. Mladin..., op. cit, p. 43. 

299 Ibidem, p. 44. 

300 Ibidem, p. 63. 

301 Ibidem, p. 65. 

In general teologia lui Samuil Micu se poate rezuma în următoarele idei: 

Credinţa creştină cea adevărată este cea a Bisericii de la început şi ea se 
găseşte în operele Sfinţilor Părinţi. Credinţa aceasta o păstrează şi o tâlcuieşte 
Biserica. In scopul acesta Biserica este înzestrată cu darul infailibilităţii. Dar ea 
este infailibilă numai în chestiuni de credinţă, nu şi în chestiuni politice sau de 
altă natură. Glasul Bisericii sunt Sinoadele Ecumenice, din care ultimul s-a ţinut 
în secolul al VUI-lea. Hotărârile lor sunt obligatorii pentru toţi membrii 
Bisericii, deci şi «pentru papii de la Roma» 302 . Samuil Micu combate primatul 
papal. «Cum că unuia singur s-ar fi dat să aibă puterea de stăpânire peste toată 
Biserica, nici o urmă de acest lucru nu se vede în istoria evanghelicească şi 
apostolească». Mântuitorul «tuturor apostolilor asemenea putere a dat». 
«Apostolii şi nu Petru singur au rămas în locul lui Hristos episcopi şi 
ocârmuitori ai Bisericii». «Aceştia sunt temeliile şi nu Petru singur, pe care 
Hristos a aşezat Biserica Sa» 303 . Samuil Micu aduce în acest sens dovezi din 
Noul Testament: Sinodul apostolic din Ierusalim, mustrarea lui Petru de către 
Pavel, trimiterea lui Petru şi a lui Ioan în Samaria de către ceilalţi apostoli 285 . 

Admite numai un primat de onoare, de drept omenesc pentru papa, cum 
au câştigat un primat de onoare între episcopi, mitropoliţii şi ceilalţi patriarhi, în 
baza faptului că având scaunele în cetăţi mai mari, ceilalţi episcopi îi rugau să-i 
ajute să-şi rezolve anumite chestiuni la autorităţile politice. De aici «se vede cât 
de fără temei învaţă cei ce zic că pe papa nici soborul, fără numai Dumnezeu îl 
poate judeca» 304 . 

Intre Bisericile de Apus şi de Răsărit sunt deosebiri de credinţă şi de 
obiceiuri. Deosebirile de obiceiuri nu trebuie să dezbine Bisericile. Dar înnoirile 
în credinţă nu pot fi acceptate. Biserica Răsăritului a rămas păstrătoarea 
credinţei de la început. Schimbările de credinţă care au apărut în Occident şi 
care nu pot fi acceptate sunt primatul papei, Filioque, purgatoriul 305 . 

Din această atitudine a lui Simion Micu faţă de cele patru puncte 
deosebitoare (de azimă nu mai vorbim, căci ea niciodată nu s-a introdus în 
Biserica unită), atitudine împărtăşită şi de Petru Maior şi de Gheorghe Şincai, 
vedem că deşi ei declară că Biserica unită a acceptat la 1 700 numai aceste patru 
puncte ale Romei (ei nu cunoscuseră falsul acestui act, descoperit numai la 1879 
de istoricul unit Niculae Densuşianu), ei le refuză în fapt şi pe acestea şi 
îndeamnă poporul unit să facă la fel. 

După ce arată abaterea Bisericii Romano-Catolice de la credinţa originară 
a creştinismului, prin adoptarea celor patru puncte deosebitoare (de celelalte 
inovaţii dogmatice ale Bisericii Romano-Catolice nu se ocupă pentru că nu 
deranjau deocamdată Biserica unită), Samuil Micu întreabă ironic: «Grecii 
pentru că au păzit Simbolul credinţei întreg, nici au adaus, nici au scăzut, sunt 

302 Ibidem, p. 87. 

303 Ibidem, p. 89. 

304 Ibidem, p. 95. 

305 Ibidem, p. 101-102. 

eretici, iar francii care au cutezat să adauge la Simbol singuri cu cei care au 
urmat lor, să fie pravoslavnici?» 306 . 

In chestiunea cauzelor schismei de la 1054, Samuil Micu are aceeaşi 
atitudine critică fată de Romano-catolicism, refuzând răstălmăcirile 
istoriografiei catolice şi urmând izvoarelor răsăritene. El vede două cauze ale 
schismei: una politică şi una în înnoirile catolice de credinţă. Prima cauză este 
descrisă de Samuil Micu astfel: «Pip in, craiul francilor, a pus început stăpânirii 
politiceşti a episcopilor de la Roma», iar aceasta a fost «începutul, rădăcina şi 
pricina schismei între Biserica Răsăriteană şi a Apusului» 307 . «Nu dogma 
credinţei şi învăţătura cea rea au făcut pe latinii de pe greci i-au zis schismatici 
şi s-au lăsat de la împărtăşirea Bisericii Răsăritului, ci puterea, stăpânirea peste 
Bulgaria şi peste alte episcopii în Iliric şi în ţara grecească, prin Tesalonic, şi 
veniturile din Sicilia şi Calabria ... şi mânia cea rea a francilor, carea o au avut 
asupra împăratului (din răsărit) şi pisma au făcut de Biserica Răsăritului este 
latinilor schismatică». 

A doua cauză a dezbinării sunt «înnoirile latinilor», care «au făcut de 
Biserica Apusului grecilor este schismatică». Şi astfel apusenii au declarat pe 
greci eretici «pentru că au păzit simbolul credinţei întreg, nici au adaus, nici au 
scăzut», pe când «francii care au cutezat a adauge în Simbol» pe Filioque sunt 
declaraţi de papa «pravoslavnici». 

Despre anatematizarea patriarhului Mihail Cherularie de către Humbert, 
după o relatare a celor petrecute în Constantinopol cu acea ocazie, conform 
izvoarelor bizantine, Samuil Micu scrie: «Multe neadevărate se pun întru 
această afurisanie, ca cum grecii şi Mihail Patriarhul întru atâtea eresuri ar fi 
căzut, care eresuri Biserica grecească pururea le-a osândit. Precum neadevărat 
este şi aceasta, cum că grecii şi patriarhul Mihail au tăiat de la Simbol că Duhul 
Sfânt şi de la Fiul purcede, şi aceasta în Simbol niciodată nu au fost, ci mai 
târziu apusenii au adăugat ... Nici se cădea ca acei soli în Tarigrad şi în scaunul 
său să afurisască pe un patriarh» 308 . 

Românii, cu toate prigonirile îndurate în Transilvania, au rămas statornici 
în «legea Răsăritului» 309 . Când s-a întins stăpânirea habsburgică în 
Transilvania, aceasta, ca să întărească partida catolică din această provincie, i-a 
atras pe români la unirea cu Roma fâgăduindu-le toate privilegiile şi cerându-le 
să recunoască numai «pe patriarhul Romei a fi cel mai întâi». Am văzut că 
Samuil Micu înţelegea această întâietate a papei, recunoscută de greco-catolicii 
români, în sensul onorific, ca însemnând prima treaptă dintre treptele pe care se 
înşirau ceilalţi patriarhi. Iar aceasta o socotea Samuil Micu împreună cu proto- 
popii de la 1 700, ca o recunoaştere teoretică, care nu trebuia să aibă nici un efect 
practic în Biserica greco-catolică românească, aşa cum recunoaşterea celorlalţi 

308 Ibidem, p. 113. 

309 Ibidem, p. 119. 

patru patriarhi pe trepte onorifice superioare mitropolitului propriu nu era decât 
o chestiune teoretică, fără nici un efect în viaţa Bisericii proprii. 

Totuşi protopopii stăteau la 1700 la îndoială, temându-se ca nu cumva 
prin uniaţie să fie duşi la lepădarea «legii Bisericii Răsăritului în care au fost 
crescuţi». Se temeau să nu fie la mijloc «ceva vicleşug» şi prin această uniaţie 
pe încetul să-i facă să părăsească legea răsăritului şi sa-i încadreze în 
organizarea Bisericii Apusului 31 °. De aceea protopopii n-au iscălit actul unirii 
religioase decât după ce au fost siliţi. La aceasta i-a îndemnat mai ales situaţia 
grea în care se aflau şi făgăduinţa «scutinţelor şi privilegiilor». «Pentru aceasta 
au socotit să se unească şi să scape de atâtea nevoi» 3U . Samuil Micu spune că 
greco-catolicii români au văzut vicleşugul catolicilor dându-se pe faţă după 
moartea episcopilor Atanasie şi Patachi, când iezuiţii conduceau episcopia, şi de 
aceea «mai toţi părăsiră unirea, temându-se ca cu vremea şi cu încetul vor trebui 
să părăsească legea grecească» 312 . 

De fapt, vicleşugul iezuit a intrat în funcţie încă de la 1700: pe de o parte 
i-au lăsat pe protopopi să creadă că nu primesc decât recunoaşterea patriarhului 
Romei ca întâiul din punctul de vedere onorific şi nici un punct de credinţă 
catolic; pe de alta dosind acest act şi plăsmuind şi punând în circulaţie altul, în 
care se spune că românii primesc cele patru puncte şi «toate câte le admite 
Biserica Romano-Catolică». 



2. Gheorghe Şincai 

Gheorghe Şincai, menţionat totdeauna ca al doilea fruntaş al Şcolii 
ardelene, militează pentru aceleaşi idei ca şi Samuil Micu şi împărtăşeşte 
aceeaşi soartă de victimă a Blajului. 

S-a născut la 1753 sau 1754 în Rîpcea de Cîmpie, judeţul Turda, din 
părinţi plecaţi din Sinea veche a Făgăraşului, care arendaseră acolo o mică 
moşie. Un an din şcoala primară 1-a făcut la unitarienii din Sabed, apoi la 
Samşud, lângă Sărmaş, unde trăia bunicul său după mamă 313 . Trecu apoi la 
gimnaziul reformat din Tîrgu Mureş, la un colegiu iezuit din Cluj, la o şcoală 
săsească din Bistriţa, la un gimnaziu al piariştilor tot de acolo. La 1773 se 
călugăreşte şi intră în mănăstirea din Blaj cu scopul să fie trimis la studii în 
străinătate. Deocamdată fu încredinţat cu predarea retoricii în şcoalele din acel 
oraş. In 1774 fu trimis împreună cu Petru Maior, pentru studii, la Institutul de 
Propaganda Fide din Roma. Intre 1779 — 1780 petrecu un an în seminarul Sfânta 
Barbara din Viena, unde Samuil Micu era prefect de studii, urmând studii de 

M0 Ibidem,p. 123. 

311 Ibidem,p. 121. 

312 Ibidem,p. 123. 

313 Gh. Şincai, Opere, I, Hronica românilor, tom. I. ediţie îngrijită şi studiu asupra limbii de Florea Fugaru. 
Prefaţă de Manole Neagoe, Bucureşti, 1967, p. XXI. 

drept şi de pedagogie (catehetică) şi continuând culegerea de documente din 
arhivele oraşului, după ce începuse această activitate la Roma. încă la 1730, la 
vârsta de 27 ani, avea adunate 27 de volume de documente 314 . Din 1782 
funcţionează la Blaj ca director al şcoalelor unite din tot Ardealul, vreme de 12 
ani, până la 1794, când e destituit din acest post. 

La ordinul împăratului Iosif II pentru înfiinţarea de şcoli la sate, el 
întemeiază 300 de şcoli în timpul directoratului său. In 1783, tot la ordinul 
împăratului Iosif II a publicat în Blaj o gramatică latino-română, un catehism 
mare şi două abecedare, iar la 1785 o aritmetică. La 3 august 1784 se lăsă de 
călugărie împreună cu Samuil Micu şi Petru Maior, neavând nici o simpatie 
pentru călugării catolicizanţi blăjeni, cum nici aceştia nu aveau pentru el. 

împăratul Iosif II murind în februarie 1790, în Austria se instaura din nou 
regimul autocratic. Românii ardeleni înaintară în 1791 Dietei din Cluj : Supplex 
libbelus Valachorum, prin care cereau şi pe seama poporului român drepturile 
umane şi cetăţeneşti. Eder, istoric sas, întreprinse o critică şi o respingere a 
acestui document. Şincai îi dădu o replică energică, dar nu o putu tipări. Aceasta 
îi atrase duşmănia autorităţilor de stat. Fu acuzat de idei revoluţionare şi declarat 
tulburător al ordinei publice. Episcopul Bob se alie cu duşmanii lui Şincai pe 
care îi ura, cum ura şi pe Samuil Micu şi pe Petru Maior, pentru că toţi trei se 
opuneau inovaţiilor lui catolicizante şi «apărau cu însufleţire vechile datini ale 
Bisericii Orientale» 315 . încă la 1784, Bob se lăuda în privinţa lui Şincai: «Dabo 
operam ut destruam illum» («îmi voi da silinţa să-1 distrug») 316 . 

Printr-o adresă de la 1787, Şincai ceruse guvernului transilvan să fie 
mutate şcolile din Blaj într-un oraş ca Mediaş sau Sibiu, pentru ca elevii să 
poată învăţa mai uşor limba germană. Acest lucru a fost rău interpretat de 
conducerea Bisericii din Blaj. «în acţiunea lui Şincai era în fond dorinţa de a 
scoate şcolile din Blaj de sub influenţa episcopiei unite şi de a curma într-un fel 
conflictul cu Bob» 317 . 

Bob îl pârăşte, în 24 iunie 1794, la guvern pentru diferite vini. «Neliniştit 
că guvernul nu ia măsuri urgente, Bob îl cheamă, cu îngăduinţa prefectului Iosif 
Bob, cumnatul său, pe vicecomitele Gyujto Sândor, care îl arestează pe Şincai la 
24 august 1794» 318 . Acuzat de uneltire la rebeliune, este bătut, insultat, i se ia, 
în septembrie 1794, un interogatoriu. La interogatoriul din timpul arestului 
Şincai arată că nu s-a gândit la guvern când a vorbit de rebeliunea ce o 
intenţiona, ci la Bob. «Fiind denunţat la guvern pentru niscai cauze, se ordonase 
cercetarea asupra mea. Cu această ocazie, mergând la mănăstire, călugării îmi 
zise între pahare: Ah, Şincai, dar bine ce-o dreseră asupră-ţi. Eu zisei: Dacă 
astfel se poartă episcopul cu mine, apoi ego etiam ero dux et author rebellionis 

4 Ibidem, p. XXVII. 

5 Al. Papiu Ilarian, op. cit, p. 18. 

6 Petru Maior, Istoria Bisericii românilor, p, 342. 

7 Manole Neagoe, Prefaţă la op. cit., p. XXXI. 

8 Ibidem, p. XXXIII. 

atque conjuratorum (şi eu voi fi capul rebeliunii şi al conjuraţilor). Profesorul de 
filozofie observă zicând: mare vorbă ai grăit Şincai; tu îţi pui capul în joc. Iar eu 
răspunsei: n-am grăit nimic contra ţării, nici contra împăratului, am vorbit 
contra episcopului». Cuvintele acestea, comunicate autorităţilor ca îndreptate 
împotriva statului, au fost cauza arestării lui 319 . Şincai a cerut să fie judecat de 
un tribunal pentru nobili, încearcă să obţină iertarea lui Bob. Dar acesta, drept 
răspuns îl destituie din postul de director în septembrie, după ce fu arestat, şi îi 
confiscă pământul şi casa. «Scrisorile lui Şincai, intervenţiile fraţilor săi pe 
lângă guvernul transilvan, determinară până la urmă autorităţile să-1 judece, 
între 18 — 23 iunie 1795, de an tribunal nobiliar». Constantându-se că 
ameninţările lui Şincai fuseseră îndreptate împotriva lui Bob şi nu a guvernului, 
fu eliberat, în 10 dugust 1795 se afla din nou în Blaj pe picior liber, dar «foarte 
supărat», şi cerea lui Bob să-i restituie pământul şi casa şi să fie iertat pentru tot 
ce a făcut. Numai la intervenţia guvernului, Bob îi plăti «de milă» o mică parte 
din banii ce-i datora pentru casă, dar nu-i dădu nici el, nici guvernul, nici un 
post. 

Şincai făcu un drum la Viena, la 1796, unde înainta un memoriu 
împăratului pentru repunerea în postul ce 1-a avut înainte. Cererea se respinse la 
3 septembrie 1796 32 °. «Părăsit de soartă» Şincai se văzu silit sa recurgă la 
bunăvoinţa comitelui Daniil Vass de Ţega, unde rămase timp de 6 ani, 
instruindu-i copiii şi îngrijindu-se de moşiile lui. Departe de un centru cultural şi 
prins de asemenea ocupaţii, trebui să neglijeze în oarecare măsură, studiile şi 
cercetările sale, pe care le continuase şi în timpul şederii la Blaj. încă la 1800, 
Engel văzuse la Tîrgu Mureş, în biblioteca asociaţiei pentru limba maghiară, un 
manuscris al lui Şincai în 3 volume in folio, cuprinzând date cronologice de 
Rebus Valachorum, culese din diferiţi autori. 

La 1803, plecă la Buda, pentru a se consacra cu toată asiduitatea studiului 
istoriei românilor. In drum se opri la reşedinţa episcopului Vulcan, la Oradea, 
unde se traducea Cronica lui Miron Costin pentru Engel, care începuse să scrie 
Istoria Principatelor Române şi de unde i se trimiteau şi alte documente. Şincai 
şi-a făcut şi el copii de pe acestea. 

în 1804 primi la Buda postul de diortositor la tipografia regală, unde 
Samuil Micu era revizor (cenzor) de cărţi. Acum începe redactarea Cronicii 
sale. în 30 februarie scrie lui Engel: «Mi-am propus să scriu analele naţiunii 
române întregi... începând de la cel dintâi război al lui Decebal contra 
romanilor... Continuez această lucrare zi de zi, o înavuţesc şi o netezesc, nici 
cutez a o tipări înainte de ce voi aduna şi strânge tot ce voi putea spre 
complertarea şi continuarea anilor». La 20 septembrie 1804 spera ca peste 2 ani 
să poată scoate la lumină Cronica sa 321 . 



319 Al. Papiu Ilarian, op. cit, p. 19. 

320 Lucia Protopopescu, Contribuţii la biografia lui Gheorghe Şincai. Extras din culegerea «Limbă şi literatură», 



voi. VI, Bucureşti, 1962, p. 489 - 491. 
321 Al. Papiu Ilarian, op. cit, p. 23. 

In 1807, Şincai tipăreşte «Istoria românilor» la finea calendarului de 
Buda de pe acest an. în 1808 începu să tipărească «Cronica», tot ca anexă la 
calendarul de Buda de pe acest an. în calendarul de pe 1809 continuă cu 
tipărirea Cronicii. Dar mai departe nu mai putu înainta cu tipărirea. El însuşi la 
începutul lui 1809 nu se mai afla la Buda. 

După moartea lui Samuil Micu, la 1806, ceruse pentru sine postul de 
revizor (de cenzor) al aceluia, dar nu-1 primise. «Prietenul» său, Samuil Vulcan, 
episcopul Oradiei, căruia i se ceruse recomandarea unor persoane, fiind vorba 
de cenzura cărţilor româneşti, recomandase la primul loc pe Petru Maior, la al 
doilea şi al treilea pe Mihai David şi pe Alexiu Aron. Pe Şincai nu-1 recomanda 
din cauza «vîrstei». Se vede că «Procanonul» lui Petru Maior, cu 
anticatolicismul lui, nu era cunoscut lui Samuil Vulcan, cum îi erau cunoscute 
ideile lui Şincai care fusese pe la curtea lui. «Vîrsta nu putea constitui o piedică 
de netrecut (pentru Şincai), dacă ne gândim că Micu avea 60 de ani şi era 
bolnav când a fost numit cenzor. Şincai avea acum numai 52 de ani. Iar Petru 
Maior, propus de Vulcan, avea aceeaşi vârstă ca Şincai. în martie 1809, Petru 
Maior îşi lua postul în primire. Şincai plecă din Buda înainte de sosirea lui Petru 
Maior. Spre sfârşitul anului 1808 plecă la comiţii Vass din Sinea, foştii lui elevi, 
care îi scriseseră în acelaşi an trei scrisori prin care îl chemau la ei, «unde va 
avea casă şi masă cât va trăi» 322 . 

Aici continuă vreme de doi ani, cu mare asiduitate să lucreze la Cronica 
sa, având de gând să rămână acolo până o va termina. Prescurta adeseori 
expunerea românească, grăbindu-se a o traduce în latineşte, căci spera că aşa o 
va putea tipări mai uşor, scăpând de cenzura oficialităţii. Desigur, era vorba de 
conducătorii Bisericii unite, căci lor li se cerea avizul. Iată ce scrie Şincai la 
1810: «Alţi mai mulţi (autori) pentru aceea nu-i pomenesc aici, pentru ca să nu- 
mi lungesc munca, ci să o isprăvesc mai repede... şi să o întorc pe latinia, de 
unde şi nume şi folos mai mare voi avea... tipărindu-se odată munca aceasta pe 
latinia, slobod îmi va fi a o tipări şi , pe românia...» 323 . 

In anul 1811 Şincai veni la Oradea, unde îşi încheie Cronica şi făcu o 
copie la curtea episcopului Vulcan 324 . 

«El, cu Cronica, după multe refaceri... era gata către sfârşitul anului 
1811» 325 . De ce s-a oprit însă Şincai cu ea la 1739? De-abia de atunci încoace 
ar fi avut să spună lucrurile cele mai interesante despre atitudinea lui faţă de 
Inocenţiu Micu Clain şi despre persecuţia ortodocşilor. Nu cumva s-a oprit la 
1739 pentru a nu supăra pe Vulcan, al cărui oaspete era, sau pentru a nu 
îngreuna situaţia Cronicii sale la cenzură? 

La începutul anului 1812, Şincai prezentă Cronica sa cenzurii din Oradea, 
spre a obţine aprobarea pentru tipărire. Anton Szerdahely, cenzorul din Oradea 

322 Manole Neagoie, op. cit, p. XLI. 

323 Cronica, sa 1595. 

324 Al. Papiu Ilarian, op. cit, p. 26. 

325 Ioan Modrigan, Soarta Cronicii lui Şincai, în «Cultura creştină», m. 1. 1916, p. 18. 

Mare, aprobă tipărirea ei în cuprinsul Ungariei. Neavând însă un editor în 
Ungaria («prietenul» Samuil Vulcan nu-i era de nici un folos în această 
chestiune), Şincai se adresează tipografului Martin Hochmeister din Sibiu. Se 
pare că în acest scop, Şincai vine în 1812 în Transilvania, făcând drumul de la 
«prietenul» său Vulcan, pe jos, cu toiagul în mână şi cu desaga în care purta 
cronica sa, în spate. Hochmeister, neîncrezându-se numai în cenzura de la 
Oradea, dori să aibă şi aprobarea cenzurii transilvane. Şincai supune la începutul 
anului 1814 primul volum al Cronicii In latineşte cenzurii transilvane de la Alba 
Mia şi toate trei volumele în româneşte direct guvernului ardelean. Şeful 
cenzurii transilvane, Martonfi, înaintează la 5 martie 1814 guvernului un raport 
cu cele mai aspre cuvinte de caracterizare a Cronicii, în urma acestui raport 
guvernul transilvănean refuză aprobarea. Şincai ceru guvernului să-i restituie 
manuscrisele. Guvernul răspunse la 16 august 1814 că manuscrisele se confiscă, 
atât cel latin, cât şi cele româneşti. Ba cere şi consiliulului locotenenţial din 
Ungaria să nu mai aprobe în viitor tipărirea pe teritoriul Ungariei a unor cărţi ce 
interesează Transilvania, fără referatul cenzurii transilvane 326 . Noroc că Şincai 
făcuse o copie de pe manuscrisul său pentru episcopul Vulcan, ca să se achite 
pentru găzduire. După ea s-au făcut apoi mai multe copii. Şincai a făcut în 
drumul acesta şi un drum la Blaj, pe jos, cu desaga cu Cronica în spate. Ba se 
pare că după ce i s— a refuzat tipărirea de către cenzura din Alba Iulia, a venit a 
doua oară pe la Blaj. Ultima oară se spune că ceruse să fie iar primit în 
mănăstire 327 . Speranţa i-a fost şi de astă dată zadarnică. Astfel plecă iară cu 
toiagul în mână, la comiţii Vass, în nordul Ungariei. Ilarian zice : «Ioan Bob, 
deşi vedea pe Şincai cel plin de merite ajuns în extrema mizerie, totuşi nu s-a 
putut împăca cu dânsul. Şincai plecă pe jos plin de mîhnire» 328 . 

Din acel an Şincai nu mai fu văzut. Până în 1966 nu se ştia nimic nici de 
locul, nici de timpul morţii lui. în 1966 se descoperi că, părăsit de toţi, se 
retrăsese la elevii săi, comiţii Vass, în satul Sinea, de lângă Kassau, unde a 
murit la 2 noiembrie 1816. 

Explicaţia acestei persecuţii continue a lui Şincai din partea conducerii 
Bisericii unite o avem în ideile lui Şincai în chestiunile bisericeşti care nu 
puteau fi pe placul episcopului Bob şi al anturajului lui catolicizant. Aceste idei 
coincid cu cele ale lui Samuil Micu şi Petru Maior. 

Iată pe scurt aceste idei: 

Şincai vede începutul dezbinării între Biserica de Răsărit şi cea de Apus 
în pofta de supremaţie a papei, împăratul Bizanţului, Foca, pentru a nu fi 
anatematizat de patriarhul de Constantinopol, a căutat să obţină sprijinul 
patriarhului Romei, dându-i titlul de patriarh ecumenic? «care titlu l-au şi ţinut 
patriarhii Romei până în ziua când scriu acestea. Batîr de nu l-ar fi ţinut! Pentru 

326 Ibidem, p. 20 - 22. 

327 T. Cipariu, în «Foaie pentru minte, inimă şi literatură», 1941. m. 42. 

328 Al. Papiu Hartan, op. cit, p. 27. 

că titlul acesta a stricat dragostea între răsăriteni şi apuseni» 329 . «Fotie era bun 
creştin şi mare pravoslavnic ... Drept aceea s-a pornit a apăra credinţa 
răsăritenilor împotriva apusenilor, care toată ocârmuirea Bisericii lui Hristos o 
trăgeau la ei, care nu o au putut dobândi vreodată, precum toată teologia cea 
curată, încă şi cea din Roma veche, unde am învăţat acestea, arată» 33 °. 

Vorbind despre unirea ce a făcut-o Ioniţă împăratul româno-bulgarilor cu 
Biserica Romei, Şincai zice: «Românii şi bulgarii nu şi-au lăsat legea şi 
obiceiurile cele mai dinainte şi numai aşa s-au supus Bisericii Romei, ca să ţie 
pe papa cel mai întâi între patriarhi şi să nu hulească pe latini şi obiceiurile lor 
cum au făcut şi românii din Ardeal când s-au unit» 331 . 

Ajungând la introducerea protestantismului în Transilvania, Şincai zice: 
«Dumnezeu cel de sus prin Isabela şi prin fiul ei a început a bate pe românii din 
Ardeal, pe care îi mâncase papa de la Roma mai înainte, că nu s-au plecat lui ca 
să-i fie dobitoace şi nu oi sufleteşti ... Că fieşice episcop numai atâta putere are, 
câtă i-a dat Domnul nostru Iisus Hristos, nu câtă i-a dat împăratul Foca, Carol 
cel Mare, Mohamed II sau Bonaparte acuma. Aceasta este credinţa cea 
adevărată» 332 . In alt loc scrie: «Iar după ce s-a milostivit Atotputernicul 
Dumnezeu a certa mândria Bisericii Romei prin mădularele ei, adică prin 
protestanţi ..., neamul nostru cel românesc întreg ... pentru că n-am primit 
rătăcirile protestanţilor precum nu primiserăm obiceiurile Romei mai înainte, la 
atâta au ajuns, cât numai suferiţi (toleraţi) s-au ţinut în Ardeal şi părţile Ţării 
ungureşti» 333 . Ce departe e Şincai de Augustin Bunea şi de uniţii de mai târziu, 
care declarau că unirea cu Roma a scăpat Biserica românească din Ardeal de 
calvinism! 

Foarte sever critică Şincai metodele iezuiţilor şi «regulile lor cele ascunse 
şi numai cu mâna scrise», pe care le-a cunoscut el însuşi cât era bibliotecar la 
colegiul de Propaganda Fide din Roma. Fiind recrutaţi numai dintre bărbaţii 
bogaţi, sau de neam mare, sau chipeşi la trup, ei lucrau cu bani, prin relaţii 
influente, sau prin femei 334 . 

In alt loc Şincai vorbeşte de obiceiul necinstit al iezuiţilor de a fura şi dosi 
acte publice: «Scrisoarea aceasta» (e vorba de o scrisoare a mai multor boieri 
români din Făgăraş) «care trebuia să rămână în original în arhivul vlădicesc din 
Blaj, după răul obicei al lor o au furat iezuiţii şi o au trimis provincialului lor 
Hevenesy, care o au legat între scrisorile cele multe, care tot cu răpirea şi cu 
furtişaguri le-au adunat, spre marea pagubă a multora dar mai vârtos a 
ardelenilor» 335 . Reamintim că şi actul original al unirii religioase de la 1701 1-a 



Cronica, an 602. 
Ibidem, an. 869. 
Ibidem, an. 1202. 

333 Ibidem, an. 1514. 

334 Ibidem, an. 1604. 

335 Ibidem, an. 1711. 

găsit Nicolae Densuşianu tot între hîrtiile lui Hevenesy, la Budapesta. 

In privinţa unirii religioase, unitul Papiu Ilarian redă astfel gândirea lui 
Gheorghe Şincai: «Nimeni nu ştia mai bine, nimeni mai mult ca dânsul nu a 
avut curajul de a arăta frauda şi violenţa prin care se făcu această unire. El, ca şi 
Clain, a arătat că scopul ei era de a înmulţi prin uniţi ... numărul scăzut al 
catolicilor, şi a dezbina, a slăbi şi a arunca pe români, sub pretextul religiei, în 
noua robie a grofilor unguri». El a arătat cum protopopii români au fost duşi ca 
nişte berbeci la unire, unii plângând, alţii crezând că au devenit prin unire 
boieri; cum împăratul, pe de o parte da patente şi făgăduieli de privilegii, pe de 
alta scria în secret autorităţilor din Transilvania să nu se uite la patente şi să 
lăţească cu orice mijloace unirea; «cum se trimeteau cătane nemţeşti asupra 
celor ce rămâneau credincioşii Bisericii străbune» 336 ; cum cei ce nu primeau 
unirea, «multe baiuri şi nevoi au avut, pentru că acelora nici pruncii nu li se 
botezau, nici morţii li se îngropau» 337 ; «a arătat, în fine, goanele, întemniţările 
şi toate suferinţele credincioşilor care nici episcopi nu aveau» 338 . 

Şincai întrebându-se nu odată, ce folos au avut românii de pe urma unirii 
religioase, răspundea: «Latinii prea mult s-au ajutat prin uniţi, pentru că 
proporţia lor, numărând şi pe uniţi, cu mult mai mare era ... Ci noi românii, de 
vom lua afară clerul cel unit, care însă mai înainte numai atâta se 339 socotea cât a 
cincea roată la car, ce folos am avut din toate acestea ..., măcar că şi acum se 
află nebuni ca aceia, care gândesc că greco-catolicii, pentru că se numesc uniţi, 
trebuie să fie supuşi romano-catolicilor; ci înţelepciunea spune că a fi unit cuiva 
atâta înseamnă, cu a fi al lui asemenea şi nu supus» . Şincai, ca şi Samuil Micu 
şi Petru Maior, înţelegea unirea religioasă cu Roma Papală ca o federalizare 
între două Biserici, care rămân independente; ei erau predecesorii ideii 
ecumenice ce-şi face azi drum în mişcarea ecumenistă şi chiar între unii catolici, 
în privinţa unirii între Biserici. 

Românii şi-au pierdut prin uniaţie Mitropolia. Episcopul Patachi «care şi 
latin se făcuse, îşi băgase în cap încă de tânăr, că nu poate fi o episcopie 
adevărată pe lume, de nu ar fi întărită de patriarhul Romei». De aceea ceru 
aprobarea înfiinţării episcopiei Făgăraşului de la papa. Insă «Biserica românilor 
din Transilvania, al căreia arhiepiscop Sf. Teofil au şezut în soborul cel dintâi a 
toată lumea de la Niceea, unul fiind din cei trei sute Sfinţi Părinţi, ce lipsă a avut 
de întărirea patriarhului Romei? Au nu pentru aceea s-a făcut episcopia 
Făgăraşului, ca să îngroape Mitropolia Belgradului? Dar pentru ce să se 
îngroape Mitropolia? Au nu pentru aceea ca românii să fie supuşi neamurilor 
acelora pe care ei i-au întors la creştinism?» 34 °. Pentru Şincai, subordonarea 
bisericească implica subordonarea naţională a poporului nostru. Mândria lui 

336 Al. Papiu Ilarian, op. cit, p. 34. 

337 Cronica, an. 1696, 1698, 1700, 1701. 

338 Al. Papiu Harian, op. cit, p. 34; Cronica, an. 1702, 1703 etc. 

339 321. Cronica, an. 1701. 

340 Ibidem, an. 1721. 

românească nu admitea aşa ceva. Vorbind de bula papei Clement al Xl-lea, 
referitoare la înfiinţarea episcopiei Făgăraşului, în care se menţionau ca 
credincioşi ai ei, greci, ruteni, români, rasciani (sârbi) şi alţii, Şincai spune: 
«Multe bule patriarhiceşti am citit în viaţa mea, dar bulă mai încâlcită şi fără 
înţeles ca aceasta n-am citit; dar Dumnezeu a tulburat mintea celui ce o a scris, 
pentru că n-a fost spre binele şi folosul, ci spre stricarea românilor din Ardeal». 

Iar după ce dă extrase din bulă, zice: «Despre bula aceasta cu adevărat 
mai multe aş putea grăi, căci ce greci, ce ruteni, ce rasciani, sau sârbi au fost pe 
vremea aceasta în Transilvania, care să se afle uniţi? Au nu şi-a arătat curtea 
Romei prin numirea neamurilor ce nici au locuit în Transilvania, necum să se fi 
unit cu miile, toată neştiinţa şi necunoştinţa neamurilor pe care vrea să le 
pască?» Desigur, neştiinţa papei nu era singura cauză a menţionării acestor 
credincioşi de multe naţii ai episcopiei unite de Făgăraş; neştiinţa lui era folosită 
de sfătuitorii lui din Imperiul habsburgic pentru a obţine un document de 
autoritate prin care să dovedească odată că în Transilvania, printre greco- 
catolici, nu sunt numai români; eventual se gândeau chiar la introducerea în 
Transilvania a acestor naţii, care să aibă pretenţii de a considera episcopia de 
Făgăraş şi ca episcopie a lor şi de a cere să se folosească oficial şi limbile lor, 
sau limba latină, sau maghiară ca limbă bisericească comună, cum s-a întâmplat 
mai târziu cu episcopia greco-catolică de Hajdudorog. Pe de altă parte, era în 
spiritul zisului universalism catolic să tindă a vedea naţiile integrate într-un tot 
catolic, dar să separe cu înverşunare pe catolici de necatolici chiar când sunt de 
aceeaşi naţie. 

Poate că Şincai s-a gândit şi la aceasta când a spus că se teme să grăiască 
mai multe în legătură cu această bulă. Dar din cele de mai jos, coroborate cu 
cele de mai înainte, rezultă că el s-a gândit sigur că această episcopie nu este 
legitimă, ci că episcopia românilor este cea al cărei titular este Vasile Moga. 
«Zisei că aş putea spune mai multe cuvinte, dar mă tem de limbile cele 
clevetitoare şi de creierii cei goi care lesne ar putea stârni despre mine ce nici 
gândesc când scriu acestea. O întrebare însă totuşi gândesc a face, care este 
aceasta: dintre doi arhierei români din Transilvania, adică Ion Bob şi Vasile 
Moga, care şi astăzi în ziua de Sfânta Mărie Mare din anul 1811 trăiesc, care s- 
ar putea zice cel adevărat următor al Sfântului Teofil?» 341 . Unitul Papiu Ilarian, 
biograful lui Şincai, socoteşte că răspunsul implicat în întrebarea lui este: Vasile 
Moga. «Şincai găseşte de prisos a răspunde ca Moga» 342 . 

Şincai, citând pe Samuil Micu, declară că «unirea n-a stat nici stă în alta, 
fără numai să nu clevetim pe cei ce ţin de Biserica Romei... şi latinii să nu ne 
clevetească pe noi». El adaugă: «căci cele patru punturi, care sunt între uniţi şi 
neuniţi (cu iertare să fie zis de mine) necum să le ştie românii cei proşti (simpli) 
şi neînvăţaţi, dar dintre cărturarii români încă mulţi nu le înţeleg, ci numai pleve 

341 Ibidem. 

342 



wiaem. 

Al. Papiu Ilarian, op. cit, p. 36. 

vorbesc, neînţelegând unii pe alţii» 343 . Fruntaşii Şcolii ardelene, pe de o parte 
nu ştiau de actul original semnat de protopopi la 1700 şi înlocuit de iezuiţi cu un 
altul, că el a fost descoperit de-abia la 1879 de Nicolae Densuşianu, act în care 
nu e nici o pomenire de cele patru puncte, deci ei credeau ca ele au fost 
acceptate de protopopi; pe de alta vedeau că ele nu fuseseră introduse în viaţa 
Bisericii unite şi exista o rezistenţă generală împotriva lor. Devenise deci o 
tradiţie să se spună că cele patru puncte au fost acceptate, dar pe de alta să fie 
combătute. Această contrazicere constituia, desigur, o încurcătură pentru toţi 
fruntaşii uniţi, inclusiv pentru fruntaşii Şcolii ardelene. Dar credeau că această 
încurcătură îşi are şi ea rostul ei şi înşişi protopopii de la 1700 au acceptat-o ca 
o ambiguitate folositoare. Declaraţia că primesc cele patru puncte, dar hotărârea 
de a nu le lua în serios, i-ar fi ajutat pe protopopii de la 1700 să dea impresia 
autorităţii habsburgo-catolice că au acceptat catolicismul, în vreme ce în 
realitate erau hotărâţi să rămână la credinţa lor. Iar pe fruntaşii Şcolii ardelene şi 
după ei şi pe alţi fruntaşi uniţi, declaraţia că rămân uniţi pe baza acestor puncte, 
în timp ce pe de altă parte le criticau, le dădea aceeaşi acoperire în faţa 
autorităţilor. Şincai căuta o altă ieşire din încurcătura acestei contraziceri. Poate 
că de fapt aceasta era ieşirea tuturor fruntaşilor uniţi, cu excepţia conducerii 
oficiale a Bisericii unite. Şincai declară că cele patru puncte sunt pleavă fără 
conţinut, deci o simplă vorbărie, care de formă poate fi acceptată, pentru a-i 
amăgi pe asupritori, dar în fond trebuie dispreţuită. Felul acesta de a gândi îl 
arată Şincai şi prin următorul fapt: 

în 1783, el trimite un raport congregaţiei de Propaganda Fide despre 
activitatea sa, dat fiind că în timpul studiilor la acel colegiu trebuise sa se 
oblige, ca toţi studenţii acestei şcoli, să trimită anual rapoarte despre activitatea 
sa, pentru ca să se poată cunoaşte acolo ce au realizat pentru lăţirea 
catolicismului. Era preţul ce trebuia plătit pentru posibilitatea ce li se dădea 
tinerilor răsariteni de a studia acolo. Şincai declara în raport că lucrează pentru 
întoarcerea sufletelor la catolicism. Dar «comparând cuprinsul acestui raport cu 
conţinutul lucrărilor lui Şincai, unde întâlnim în mod sistematic o interpretare 
ortodoxă a problemelor religioase, rezultă că istoricul înţelegea să-şi respecte 
jurămintele, trimiţând informaţii eronate despre activitatea sa, pentru a nu 
deveni suspect în ochii celor de la Propaganda Fide» 344 . Tocmai în acel timp, 
Şincai publica Catehismul său de conţinut pur ortodox 345 . 

Am menţionat că Cronica lui Şincai se opreşte la 1739. Biograful lui 
Şincai, Papiu Ilarian întreabă: «Unde e continuare Cronicii de la 1739 
înainte?» 346 . 

Cu siguranţă că cel puţin documentele pentru această parte care ne 
lipseşte a Cronicii lui se cuprindeau în cele mai multe zeci de volume ale 

343 Cronica, an. 1514. 

344 Manole Neagoe, op. cit., p. XXIX. 

345 Ibidem, p. XCIX. 

346 Al. Papiu Ilarian, op. cit, p. 60. 

«Culegerii celei mari», ale «Analelor românilor», ale «Scrisorilor celor mari» 
347 . Unde sunt toate aceste documente? Oare n-au fost distruse? 

Şincai însuşi spune că tace în privinţa anumitor lucruri «ca să înconjoare 
pieirea ce i s-ar putea întâmpla din spunerea adevărului» 348 , sau de frica 
«taurilor celor graşi din cucuruz şi de coarnele cele ascuţite ale ţapilor» 349 ; apoi 
de câte ori vorbeşte de unirea religioasă cu Roma papală, de papi, declară că e 
nevoit să tacă în privinţa anumitor lucruri de frica «creerilor goi şi a limbilor 
clevetitoare» 35 °. 

Cronica este numai o prescurtare a marilor opere şi colecţii de documente 
amintite. Multă vreme a rămas şi ea nepublicată. Unitul Papiu Ilarian spunea la 
1869: «Moartea însăşi nu îmblânzi furia soartei şi a inimicilor lui (Şincai) şi a 
gintei române; el fu prigonit în Cronica sa şi după ieşirea din viaţă. Murind 
Vulcan, căruia îi lăsase Şincai un exemplar din Cronica sa, scaunul episcopiei 
de la Oradea rămase văduvit până astăzi de succesori cu inimă şi simţ de român 
şi tezaurul lui Şincai şi al naţiunii se ţinu şi se ţine îngropat până astăzi în 
Oradea» 351 . 

Sunt semne care justifică bănuiala că însuşi Samuil Vulcan, ca şi 
antecesorul lui, Ignatie Darabant, amândoi «prieteni» ai lui Şincai, n-au voit să 
publice Cronica acestuia. Căci la 1 804, când Şincai cere lui Darabant din Buda 
să-1 ajute să-şi tipărească Cronica, acesta răspunde că episcopia nu-1 poate ajuta, 
iar hârtie nu are decât de calitate proastă 352 . E de menţionat însă că la 1781 
episcopia unită de Oradea primea de la stat domeniul de la Beiuş pe un teritoriu 
vast, cuprinzând vreo 70 de sate locuite numai de românii ortodocşi, care, după 
documentul papal, trebuia să fie aduşi în staulul Romei 353 . Iar de «prietenul» 
Samuil Vulcan ne amintim că nu 1-a recomandat pe Şincai pentru postul de 
revizor la tipografia din Buda. De altfel se ştie că Samuil Vulcan (t 1839) a fost 
cel mai zelos propagator al uniaţiei în părţile orădene şi arădane 354 . Aceştia 
trebuie să fie românii de la care Şincai scrie că a aşteptat ajutor în zadar 355 . 

De abia la 1843, arhimandritul Gherman Vida, profesorul lui 
Kogălniceanu, tipări o parte din Cronica lui Şincai (până la anul 1000), în 
tipografia Mitropoliei din Iaşi, după o copie (copia Mărcuţiu) de pe autograful 
rămas la Vulcan, ajunsă în mâinile lui Vida. La anul 1844 un alt ortodox, 
Alexandru Gavra din Arad, începu după o altă copie, publicarea Cronicii, dar nu 
ajunse decât până la anul 1383. în sfârşit, la anul 1852 principele Grigore Ghica, 
cumpărând copia lui Vida, tipări întreaga Cronică la 1853. Ediţia de la 1886 fu 



347 Cronica, an. 1467, 1599, 1600, 1711 etc 

348 Ibidem, an. 1440. 

349 Ibidem, an. 1490. 

350 



Ibidem, an. 1514, 1563, 1721. 

351 Al. Papiu Ilarian, op. cit, p. 58. 

352 Manole Neagoe, op. cit, p. XXXIX. 

353 Papism şi Ortodoxie în Ardeal, sau Porliră şi cunună de spini, Arad, p. 67. 

354 Gh. Ciuliandu, Episcopul Gherasim Rai şi Samuil Vulcan, Arad, 1935. 

355 Cronica, an. 1510. 

tipărită tot după manuscrisul lui Vida, aflat în Biblioteca Universităţii din Iaşi. 
Conducerea Bisericii unite nu s-a mişcat niciodată. Nu-i convenea această 
operă. Iar după ce Cronica a fost publicată de ortodocşi, nemaiavând ce face, 
porni să se laude şi cu Şincai, ca şi cu Samuil Micu şi Petru Maior. 

In sfirşit, în 1967, s-a publicat la Bucureşti primul volum din Hronica 
românilor, după autograful lui Şincai, predat spre cenzură guvernului transilvan 
şi nerestituit autorului, aflător în biblioteca «Muzeului transilvan» din Cluj, 
urmând a se publica şi celelalte două volume şi a se reedita şi alte scrieri ale lui 
Şincai, tipărite în cursul vieţii lui, între care şi Catehismul Mare. 



3 . Petru Maior 

Petru Maior (1754 — 1821), al treilea fruntaş al Şcolii ardelene, a făcut 
aceeaşi opoziţie tendinţelor de catolicizare ale Blajului şi de aceea a suferit şi el 
persecuţiile aceluia. 

După studiile făcute în Transilvania, a studiat la Roma împreună cu 
Şincai (1774 — 1779). Numit profesor la Blaj, după 4 ani fu nevoit, datorită 
episcopului Bob, să plece protopop la Reghin (1784). El era în relaţii aşa de 
bune cu românii ortodocşi, încât apare la 1798, alături de cei de la Consistoriul 
din Sibiu şi de alţi protopopi greco-catolici — ca iniţiator al încercării de reunire 
a românilor ortodocşi şi uniţi într-o singură Biserică, al cărei episcop urma să fie 
el însuşi. După mai mulţi ani de activitate ca protopop la Reghin, sătul de 
intrigile episcopului Bob, îşi găseşte refugiu la Buda, în calitate de «revizor 
crăiesc» pentru cărţile româneşti la tipografia Universităţii din acel oraş, urmând 
în acest post lui Samuil Micu. 

Vârfurile oficiale ale uniaţiei au avut aceeaşi atitudine negativă şi faţă de 
opera lui Petru Maior. Ele au refuzat să publice Procanonul, cea mai 
caracteristică operă teologică a acestuia, nu numai pentru ideile lui, ci şi ale 
tuturor celor trei fruntaşi ai Şcolii Ardelene în problema Ortodoxiei şi 
Catolicismului, mai precis în problema învăţăturii ortodoxe pe care trebuia să o 
menţină credincioşii români uniţi în fata tendinţelor Bisericii Romano-Catolice 

1 3 5 5 5 

de a îngloba Biserica unită în sânul catolicismului din punct de vedere 
dogmatic, canonic şi liturgic. Menţionăm că nici Istoria pentru Începutul 
românilor in Dacia şi nici Istoria Bisearicii românilor, n-au fost publicate la 
Blaj, ci la Buda, prima la 1812, iar a doua la 1831, abia la 10 ani după moartea 
autorului. Procanonul a. fost tipărit abia la 1894 în tipografia cărţilor bisericeşti a 
Bisericii Ortodoxe Române din Bucureşti, de către Prof. C. Erbiceanu şi a doua 
oară îa tipografia arhidiecezană a Mitropoliei ortodoxe din Sibiu, la 1948. 

Iubirea de neam şi iubirea pentru credinţa strămoşească, strâns împletite 
în gândirea lui Samuil Micu şi Gheorghe Şincai, sunt tot atât de îngemănate şi în 
scrisul lui Petru Maior, încât una se explică din alta. Datorită acestei împletiri, 

vajnica lui strădanie de apărare a poporului român, nu are nimic de a face cu 
vreun ataşament faţă de catolicism, ci dimpotrivă e alimentată de iubirea lui 
înfocată pentru poporul român în tot ce are el specific; dar şi invers, lupta lui 
pentru apărarea dreptei credinţe a poporului român împotriva catolicizării, nu-i 
o luptă pentru un sistem teologic abstract, ci pentru o spiritualitate specifică, 
ancorată, în trecutul nostru şi în viaţa concretă a poporului român. 

a) Febronianismul şi tradiţia ortodoxă românească în gândirea şi simţirea 
lui Petru Maior. — Gh. Bogdan-Duică a demonstrat în studiul Petru Maior şi 
Iustinus Febronius, sau Petru Maior ca vrăjmaş al papii, Cluj, 1933, redus ca 
extensiune, dar foarte dens în probele aduse, dependenţa Procanonului lui Petru 
Maior de cartea lui Iustinus Febronius: De stătu ecclesiae et legitima potestate 
romani pontificis, liber singularis ad reuniendos dissidentes in religione 
christianos compositus. Numele lui Iustinus Febronius este pseudonimul lui 
Iohannes Nicolaus Hontheim, născut în 1701 la Trier. Autorul, după studii la 
diferite universităţi, a ajuns profesor universitar şi apoi episcop auxiliar la Trier. 
Galican convins, după alte numeroase studii, el a publicat la 1763 opera, cu 
titlul de mai sus, precum se vede, într-un scop ecumenic. Ea cuprinde un şir 
bogat de dovezi despre netemeinicia primatului jurisdicţional şi a infailibilităţii 
papale, pe care le consideră, ca şi în vremea noastră, piedica principală în calea 
reunirii Bisericilor. Cartea aceasta a declanşat curentul febronianist, cu 
deosebire în Germania şi în Austria. 

Deşi papa a condamnat această operă, îndată după apariţia ei, la 1764, iar 
la 1768 autorul a fost silit sa o retracteze, curentul febronianist şi-a găsit un 
patron ferm şi un susţinător în practică în împăratul Iosif al II-lea (1780 — 1790) 
şi în ministrul său Kaunitz, chiar după retractarea cărţii de către autorul ei. In 
forma aceasta de aplicare practică, febronianismul a luat numele de iosefmism. 

Gh. Bogdan-Duică a demonstrat că Petru Maior reproduce în Procanonul 
său în mod strâns argumentarea cărţii lui Febronius. Petru Maior făcea aceasta 
la 1783, deci nu se sinchisea deloc de condamnarea ei de către papa la 1764 şi 
de retractarea ei de către autor în 1778, fapte pe care trebuie să le fi cunoscut în 
timpul studiilor sale la Roma, între 1774 şi 1779, perioadă în care problema lui 
Febronius era aprig discutată în acest centru al catolicismului universal, care 
opunea o rezistenţă hotărâtă ideilor înnoitoare ale timpului. 

Nu e locul aici de a stabili pas cu pas ce este luat în Procanonul lui Petru 
Maior din cartea antipapală a lui Febronius şi ce e prelucrare şi adaos propriu, 
cu un cuvânt ce e contribuţie personală. Cineva va trebui să se însărcineze în 
viitor cu o asemenea cercetare, punând în relief mai bine decât a făcut Bogdan- 
Duică semnificaţia românească a contribuţiei personale a lui Petru Maior. 

Dar indiferent de proporţiile contribuţiei personale, este un fapt extrem de 
semnificativ că toţi cei trei fruntaşi ai Şcolii ardelene 356 sau tot ce avea Biserica 



' Despre galicanismul lui Samuil Micu, a se vedea la Gh. Bogdan-Duică, op. cit, p. 50-53. 

unită mai ridicat din punct de vedere intelectual în acea vreme, au îmbrăţişat în 
tot ascuţişul lor ideile febronianiste-galicaniste, câtă vreme în tot cuprinsul 
Bisericii Romano-Catolice nu s-au aflat teologi mai de seamă care să fi 
îmbrăţişat şi dezvoltat în mod temeinic febronianismul, temându-se de 
condamnarea Romei papale. 

Chiar dacă s-a invocat — aşa cum face şi Gh. Bogdan-Duică — pentru 
curajul celor trei mari ardeleni, faptul că febronianismul era patronat de Iosif al 
II-lea, rămâne totuşi semnificativ faptul că îndată ce s-a găsit la Viena un 
împărat care a încetat să susţină catolicismul cu toate mijloacele cunoscute, 
fruntaşii intelectuali uniţi şi-au dat pe faţă sentimentele anticatolice. De altfel 
vom vedea că cei trei fruntaşi ai Şcolii ardelene au rămas la ideile lor şi după ce 
moartea împăratului Iosif al II-lea a pus capăt iosefmismului. 

Fruntaşii Şcolii ardelene s-au folosit de febronianism şi de iosefinism nu 
pentru a susţine o reformă în sinul Bisericii Romano-Catolice universale, ci 
pentru a revendica respectarea tradiţiei de independenţă a Bisericii române din 
Transilvania şi a spiritualităţii ei tradiţionale, călcată în picioare de voinţa de 
dominare şi de uniformizare a ei în sânul catolicismului universal din partea 
Romei papale. 

Deci, chiar dacă n-ar cuprinde nici o contribuţie personală, ProcanonuJ lui 
Petru Maior este prin el însuşi o dovadă a voinţei autorului lui de a milita pentru 
independenţa Bisericii unite române şi a spiritualităţii ei. Insă chiar numai prin 
ceea ce ne este indicat la Gh. Bogdan-Duică şi din ceea ce e vădit din textul 
ProcanonuJui, putem constata că această carte a lui Petru Maior nu e o simplă 
transpunere în româneşte a ideilor şi argumentelor lui Febronius, ci ea cuprinde 
pe lângă accentul pasional o contribuţie personală foarte apreciabilă a lui Petru 
Maior. Iar din conţinutul şi din spiritul acestei contribuţii se poate trage şi mai 
mult concluzia că nu de concepţia lui Febronius pe plan universal creştin îi 
ardea lui Petru Maior, ci de apărarea tradiţiei de independenţă a Bisericii sale 
strămoşeşti din Transilvania. 

Chiar în capitolul I al titlului I, care tratează despre puterea Bisericii, 
Petru Maior afirmă că Bisericii i s-a dat de către Hristos putere de a «povăţui 
turma cea cuvântătoare (sau) pravoslavnicii creştini» (Ed. Erbiceanu, p. 2). Deci 
de la început Petru Maior declară că Biserica adevărată este pentru el cea 
alcătuită din creştinii ortodocşi şi pe uniţii români nu-i socoteşte ieşiţi din 
această Biserică. El nu vorbeşte niciodată de două Biserici ale credincioşilor 
români: una a neuniţilor şi alta a uniţilor, ci de o singură «Biserică a românilor», 
sau «pravoslavnică», sau a «Răsăritului», în care sunt şi unii şi alţii. Titlul însuşi 
al cărţii sale, Istoria Bisericii românilor, arată aceasta. 

In capitolul al IV-lea al aceluiaşi titlu al ProcanonuJui, combătând cu 
Febronius teoria protestantă că arhiereii urmaşi ai Apostolilor nu au o putere 
specială în Biserică, Petru Maior se întoarce şi împotriva conducătorilor 
bisericeşti care s-au făcut asemenea stăpânitorilor lumeşti, părăsind smerenia, 

blândeţea şi purtarea părintească cu credincioşii. El «se aprinde de mânie şi de 
râvnă duhovnicească» împotriva acestor arhierei care «atâta şi-au înălţat 
cornul», că cei săraci nu mai găsesc nici o mângâiere la ei. «Ba fluturează, 
suduie, blastămă pe supuşi, borăsc cuvinte urâte», pălmuiesc pe preoţi, îi bat, îi 
aruncă în temniţă cu desfrânatele şi cu tâlharii, trăiesc în ospeţe luxoase, ţin robi 
nenumăraţi. Ba unii poruncesc să fie duşi pe umeri în tronuri de către 12 oameni 
împodobiţi, îngăduie să li se sărute picioarele şi să li se stea înainte în genunchi, 
le dau unor preoţi titluri mari şi unduiesc să le slujească» (Ed. Erbiceanu, p.7-8). 

Rândurile din urmă se referă la papa, dar cele de mai înainte la toţi 
episcopii şi prelaţii catolici în general, dar şi la unii din episcopii greco-catolici, 
care începuseră să-i imite pe cei catolici. Acestor obiceiuri opunându-le 
smerenia şi apropierea de popor, care trebuie să caracterizeze pe adevăraţii 
conducători ai Bisericii, cu siguranţă că Petru Maior avea în vedere tradiţia 
ortodoxă din Transilvania, potrivit căreia episcopii şi preoţii împărtăşeau soarta 
grea a poporului român. 

Este vădit că Petru Maior a voit prin această parte introductivă să arate de 
pe ce poziţii şi cu ce scop întreprinde critica nimicitoare a primatului 
jurisdicţional al papei din următoarele 15 capitole ale titlului prim al 
Procanonului (VI — XX), în care s-a folosit de cartea lui Febronius. Pentru că 
spiritul lumesc al dominaţiei papale s-a generalizat în comportarea întregului 
episcopat catolic. 

Petru Maior porneşte de la constatarea că: «Italienii (teologii ui- 
tramontani din Italia, cum se zicea atunci), vrând şi prea cu asupra pohtind să 
înalţe pe papa deasupra Bisericii şi a soborului şi să supuie supt picioarele lui 
pre toţi episcopii, mitropoliţii şi patriarcii într-atâta cât fără papa nimica să nu 
plătească nici arhiereii, nici soborul a toată lumea, ci deşi au ceva putere, de la 
papa să se înţeleagă împrumutată şi cerşită; el să o lărgească acea putere cât va 
vrea şi să o strâmteze cât i se va părea şi să o rădice (suprime) sau despre o 
parte, sau de tot, când va socoti... Ba el nu numai în biserică, ci şi în cetate se 
vrea monarh, ca şi craii şi împăraţii să-i fie supuşi; el pe care va vrea să-1 puie 
jos din tronul împărătesc, care au şi făcut-o, şi pe care va vrea să-1 înalţe la 
acelaşi». Italienii pun ca prim temei al acestei teorii afirmarea că papa este 
urmaşul lui Petru, iar Petru a avut putere asupra tuturor Apostolilor. 

Petru Maior respinge, rând pe rând, tâlcuirea ultramontană a textului de la 
Matei XVI, 18 («tu eşti Petru...»), de la Ioan XXI, 18 («paste oile Mele...»), de 
la Luca XXII, 3 1 , de la Fapte XV, 7 în favoarea unui primat al lui Petru a fost 
reinstalat de trei ori în apostolie (Ioan XXI, 1 8), «pentru că lui Petru mai mari 
păcate i s-au iertat decât celorlalţi, care la patima lui Hristos numai cât au fugit, 
iar de dânsul nu s-au lepădat, precum s-a lepădat Petru» (Ed. Erbiceanu, p. 27). 

Respingând afirmaţia iezuitului Cornelius a Lapide (n. 1566 în Olanda, f 
1637 la Roma), care «dominat de patima ce înstrăinează de tâlcuirile şi 
învăţăturile Sfinţilor Părinţi», declara că lui Petru i s-a dat puterea de a strămuta 

139 



Pr. Prof. D. Staniloae, Uniatismul din Transilvania 

şi de a îndrepta pe Apostoli, ba chiar de a le lua puterea, Petru Maior izbucneşte, 
plin de indignare, adresându-se lui Hristos şi Maicii Biserici, care ea ne învaţă 
adevărul: «O Hristoase! de vom crede neînţelepţiei omului acestuia, cât de 
imitatoare, jucătoare şi nestatornică putere ai dat apostolilor Tăi şi păstorilor a 
toată lumea. O maică Biserică! (cum) ne vom da după înţelesurile, cum ne 
înveţi, ca cele ce au învăţat Sfinţii Apostoli sunt fără îndoială? Căci de-au putut 
Apostolii greşi atât de tare, cât Sfântul Petru să poată şi să trebuiască încă a le 
lua puterea şi a-i lipsi de păstornicie şi de apostolie, cum epistoliile lor, cum 
evangheliile lor vor fi nesmîntnice? Poate doar prin aprobaţia şi judecata lui 
Petru? Dar de e aceasta adevărată, cine va întări evanghelia lui Ioan care s-a 
scris după răstignirea şi moartea lui Petru? Fă-te Doamne ajutător nouă şi nu 
lăsa să se vestească unele blăstămuri ca acestea în Biserica Ta, ci mute să se 
facă gurile celor ce grăiesc asupra Apostolilor Tăi» (Ed. Erbiceanu, p. 23). 

Este evident că în rândurile din urmă Petru Maior roagă pe Hristos să nu 
se vestească asemenea «blăstămuri» în Biserica unită, care făcea parte din 
Biserica românilor din Transilvania, căci în catolicismul de pretutindeni ele se 
vesteau de când au fost scrise, de la începutul secolului al XVII-lea, de 
Cornelius a Lapide, ba chiar cu secole înainte. Petru Maior considera Biserica 
românilor din Transilvania în mod propriu ca Biserica lui Hristos, spre 
deosebire de cea romano-catolică. Căci cere lui Hristos să nu se vestească în 
Biserica Lui («în Biserica Ta») asemenea «blăstămuri» sau hule. Petru Maior 
cerea în acest sens ajutor lui Hristos, căci nu vedea din ce altă parte i-ar mai 
putea veni Bisericii unite din Transilvania un asemenea ajutor. El cerea deci în 
fond ca Biserica unită să nu se supună papei prin acceptarea primatului lui 
jurisdicţional. El cugeta în această chestiune exact ca Gheorghe Şincai, care 
scria: «Şi acum se află nebuni ca aceia care se gândesc că greco-catolicii, pentru 
că se numesc uniţi, trebuie să fie supuşi romano-catolicilor; ci înţelepciunea 
arată că a fi unit cuiva însemnează cât a fi asemenea lui» 357 . 

Aşa se conciliază unele contradicţii în gândirea celor trei corifei ai Şcolii 
Ardelene: ei se declară uniţi, dar combat primatul papal şi apăra independenţa 
Bisericii lor, socotită o Biserică Ortodoxă. Fruntaşii Şcolii Ardelene acceptau să 
fie uniţi cu Roma, în sensul în care unii ecumenişti de azi se gândesc la o 
federalizare între Biserici, fiecare din ele rămânând pe poziţia ei dogmatică şi în 
independenţa ei canonică deplină. Dar ei erau naivi (cum sunt şi azi unii teologi 
ortodocşi) când socoteau că acceptând o alianţă (o «unire») cu Roma, până ce se 
susţine un primat jurisdicţional al papei, aceasta nu va căuta să aservească 
Biserica unită papei. Vîrfurile unite, care au urmat de atunci şi pînâ în 1948, au 
dovedit aceasta din ce în ce mai mult. 

In sensul acesta trebuie soluţionată şi contradicţia între afirmaţia 
fruntaşilor Şcolii Ardelene că «unirea» s-a făcut pe baza acceptării de către 
românii din Transilvania a celor patru puncte (pe vremea lor încă nu ieşise la 

iveală documentul original semnat de protopopi la 7 octombrie, 1698, şi dosit de 
iezuiţi, care nu cuprindea cele 4 puncte) şi lupta lor împotriva acestor puncte. Ei 
duc luptă deschisă mai ales împotriva primatului, căci Filioque n-a fost 
niciodată introdus la Blaj în Crez, nici azima, nici doctrina despre purgatoriu şi 
indulgenţe; împotriva celor trei din urmă a rezistat întreaga Biserică unită. 
Fruntaşii Şcolii Ardelene consideră deci cele patru «ponturi» acceptate doar în 
mod formal, nu în realitate, căci ei refuzau să le introducă în credinţa şi în viaţa 
Bisericii unite, ba chiar combăteau orice tentativă a cuiva din această Biserică 
de a le lua în serios. 

Că Petru Maior nu s-a erijat în susţinător al febronianismului şi al 
iosefmismului, pentru că erau la modă, sau pentru ca să placă împăratului Iosif 
al II-lea, o vedem şi din faptul că el apără şi la 1813 (atunci începe să tipărească 
Istoria Besearicii Românilor...), când febronianismul şi iosefinismul nu mai erau 
la modă, sobornicitatea Bisericii româneşti din Transilvania, pe baza tradiţiei ei 
dinainte de unire. «Vlădicii cei de demult ai românilor din Tara Ardealului, bine 
ştiind că înţelepciunea stă în sfatul a mai mulţi, această eparhie atât de mare... 
nu o povăţuiau după nălucirile capului lor, nici cu sfatul unuia singur, carele 
totdeauna aşa vrea să păşească precum ştie că gândeşte şi voieşte vlădica, 
aşijderea vlădica cele ce va sfătui acel unul cu ochii închişi să le facă, ci avea 12 
bărbaţi aleşi din cler care închipuia soborul mare» 358 . Aceasta era moştenirea 
din străbuni, care «cu de-a dinsul s-au ţinut mai de mult», «ca în tot anul odată 
să se adune toţi protopopii din fieştecare protopopiat câte cu doi preoţi cu 
vlădica lor la sobor, care se cheamă soborul mare». Dar în timpul din urmă 
vlădicii uniţi voiesc să introducă în Biserica unită absolutismul ierarhului, 
pentru ca în felul acesta sa poată introduce înnoirile «papistăşeşti». Prin aceasta 
la conducerea Bisericii unite «au crescut zburdarea de a lucra după volnicie... 
Fieştecarele vlădică a avut unul căruia cu totul se încredinţa... şi pre carele din 
cler se mînia acela, nu era cu putinţă măcar ce om vrednic să fi fost, să fie 
vlădicului plăcut, şi oricare nu se închina lui... acesta se pornea nu numai pe 
acela, ci şi pe toată familia lui să o strice. Ba şi vlădica, ca un om, pe alţii se 
mînia, altora din multe pricini fără de cale le părtinea» 359 . 

După ce a răsturnat, cu ajutorul lui Febronius argumentele romano- 
catolicilor pentru întâietatea jurisdicţională a lui Petru, Petru Maior trece la 
dovedirea istorică a faptului că papii n-au avut un, primat în Biserică şi nici n-a 
fost necesar un asemenea primat. El combate teoria latină că primatul papei e 
necesar pentru a menţine unitatea Bisericii. Dacă ar fi fost aşa, când se ivea vreo 
dispută dogmatică în Biserică creştinii ar fi alergat la papa ca să o rezolve, în 
realitate însă, unitatea în Biserică o restabilea sinodul. 

Petru Maior invocă, după istoria galicanului Fleury, «care acum pe 
rumânie o au întors întru tot învăţatul Samuil Clain», mustrarea ce o adresa 

358 Istoria Bisericii Românilor, p. 229 - 230. 

359 Ibidem,p. 231-232. 

Ciprian al Cartaginei în secolul al III-lea papei Ştefan: «Cât de mare păcat ţi-ai 
grămădit, când de la atâtea turme te-ai tăiat; căci te-ai tăiat pre tine însuţi, nu te 
înşăla. Căci acela iaste adevărat schismatic, care de împărtăşirea unirii cei 
bisericeşti s-au părăsit». Şi Petru Maior continuă: «Precum la aceste prici 
(dispute), aşa şi la celelalte pururea soborul au făcut sfârşit, nu papa, pururea 
soborul au împreunat, a unit inimile credincioşilor, iar nu cel întâi şezător, nu 
papa. Ci pe papa încă îl aducea la rând soborul şi cu ceilalţi îl unea, precum 
toate istoriile mărturisesc» (E. 41). 

De la această rânduială Biserica Romano-catolică s-a abătut «când 
învăţătura cea blăstămată a lui Isidor Mercator tot Apusul îl cuprinsese, pe papa 
monarh şi în Biserică şi în cetate îl înălţase şi pre toţi creştinii din Apus supt 
jugul cel de robie al papei îi băgase» (E. p. 47). Din pricina acestei învăţături 
«blăstămate» Biserica Răsăritului s-a despărţit de Biserica Apusului, iar 
Biserica românească a respins şi ea împreună cu toată Biserica Răsăritului 
această învăţătură «blăstămată», spune Petru Maior. 

Petru Maior admite pentru papa un fel de primat de onoare, sau de 
simbolizare a unităţii Bisericii, o întâietate frăţească între episcopii egali cu el. 
Unitatea e menţinută de această frăţietate a episcopilor, nu de papa. Faptul că 
unul are o întâietate de onoare e numai semnul unităţii între episcopi, sau al 
unităţii Bisericii; nu acela e creatorul şi susţinătorul unităţii. Din această 
întâietate nu rezultă nici măcar un rol de preşedinte al papei în Sinod. Poate că 
în acest sens admitea Petru Maior o «unire» cu Roma papală: în sensul 
recunoaşterii unui primat de onoare al papei. El respinge cu hotărâre ideea «că 
toată lumea trebuie să se unească cu acel episcop (al Romei) într-atâta, cât 
oricare din toată lumea cu dânsul nu s-ar uni, să fie eretic, sau schismatic» (E, p. 
43). Naivitatea lui Petru Maior şi a celorlalţi uniţi care voiau să rămână în legea 
strămoşească consta în nădejdea lor că în unire cu o Biserică în care se credea 
nestrămutat în primatul jurisdicţional al papei, vor putea să se menţină în refuzul 
acestui primat. 

Petru Maior consideră că în chestiunea aceasta mai multă crezare trebuie 
să se dea Părinţilor din Răsărit decât celor latini, care treptat s-au supus 
pretenţiilor papale. «Drept aceea ni se pare cu dreptate a zice că în pricea 
(cearta) despre începătoria papei mai mare autentic au părinţii cei de la Răsărit 
decât cei de la Apus şi cu zisele lor mai tare să ne îndreptăm decât a celor de la 
Apus» (E. p. 46). «Părinţii mai sus numiţi nu zic că întâia şedere este mijlocirea 
de a ţinea unirea, ci numai zic că întâia şedere iaste semn, icoană şi tip unirii 
Sfintei Biserici» (E. p. 42). Nu Biserica e obligată să rămână cu acest 
întâişezător, ci el e obligat să rămână în unire cu Biserica. Cu Biserica e obligat 
să rămână în unire fiecare credincios. «Trebuie, adică să mă unesc nu atâta cu 
cel întâişezător, cât cu Biserica cu care de va fi unit cel întâişezător şi cu dânsul 
sunt unit, nu pentru dânsul, ci pentru Biserică» (E. p. 44). 

Dar «Romei încă din vremurile de demult începură a-i răsări coarne, care 

după curgerea vremurilor mai tare şi mai tare au crescut» (E. P- 47). 

După acestea, Petru Maior se întoarce iarăşi la stările din Biserica unită 
din Transilvania, menţionând cu indignare pe unii care, abătându-se de la 
învăţătura cea dreaptă, adoptă învăţătura Vaticanului despre primatul 
jurisdicţional al papei. «Ba şi acum se află unii şi prin părţile noastre, carii 
învăţând la Roma theologhia socotesc că numai acelea sunt adevărate, care le-au 
auzit la Roma şi doar sângele şi l-ar vărsa pentru monarhia papii. O! de-ar fi 
apărat Dumnezeu neamul românesc de acest feliu de oameni învăţaţi şi theologi! 
carii numai cu autentia, cu tiful şi cu vîlfa ce au în haine... vreau să învingă pe 
toţi; de spun ceva de la Roma să taci, să înlemneşti, să căşti gura. De arăţi din 
Sfinţii Părinţi, din soboare, din istoria cea veche a Bisericii, asupra poveştilor 
lor, îndată eşti schismatic şi mai rău decât eretic». El osândeşte apoi în repetate 
rânduri categorisirea de schismatici sau eretici a creştinilor care nu admit 
primatul jurisdicţional al papei, în primul rând a românilor care nu vor să admită 
acest primat. El se declară în chestiunea aceasta solidar cu românii neuniţi şi 
vrea ca toţi românii sa gândească la fel. 

Semnalând cu îngrijorare fenomenul abaterii de la învăţătura tradiţională 
ortodoxă atât de legată de smerenie şi de bună cuviinţă, la unii din uniţii care 
studiau la Roma, Petru Maior îşi încheie diatriba lui împotriva celor cu minţile 
stâlcite de scolastica romano-catolica cu cuvintele: «Trebuie înaintea acestora 
toţi să-şi plece capetele, să-i chemi Rabi, Domnule, Măria Ta şi alte titluri ce se 
împotrivesc chipului călugăresc. O, vremi! O, obiceiuri!» (E. p. 47). Petru 
Maior are pentru teologia scolastică cel mai mare dispreţ şi consideră o neno- 
rocire introducerea ei în teologia românilor din Transilvania. Astfel vorbind de 
traducerea operei lui Turneli în limba română, la iniţiativa, episcopului Ioan 
Bob, Petru Maior spune: «Carte mai netrebnică nu putea alta din Blaj să se dea 
românilor..., care chip de lucrare e născut spre a aduce întunecare cu atâta mai 
vârtos, întrucât carte aceea e întocmită de Turneli după chipul scolasticesc cel 
de demult» 360 . Cu aceasta Petru Maior condamnă în bloc toată teologia 
scolastică a Apusului, ridiculizînd ifosele ei de a explica cu definiţii formale 
totul. Aceasta ne aminteşte de ridiculizarea aplicată acestei scolastici de 
Molliere. Ea e menită să stâlcească graiul şi mintea preoţilor şi prin ei a 
credincioşilor români şi să-i depărteze de simţirea cuviincioasă şi respectuoasă a 
tainei, cultivată de scrisul şi graiul liturgic şi patristic. De altfel e-de remarcat că 
la nici unul din fruntaşii Şcolii Ardelene nu găsim nici o fărâmă din modul 
scolastic de a gândi şi de a scrie. 

Ridiculizînd pe «doctorii» de Roma care socoteau că trebuie să introducă 
în Biserica unită tot ce auzeau acolo, Petru Maior îndeamnă pe români să 
păzească ceea ce e al lor şi să se ferească de ceea ce vine de la Vatican; mai ales 
să nu devină robii altora, desigur în cele bisericeşti şi spirituale: «Numai întru 
aceasta toţi cu un gând şi cu un cuget trebuie să ne nevoim, ca cele vechi ale 

Bisericii să ne învăţăm şi întru învăţătura Sfinţilor Părinţi să ne deprindem, ca să 
cunoaştem ce e al nostru şi ce e al altuia; şi precum ce e al altuia nu trebuie să 
răpim sau să tăgăduim, aşa şi ce cunoaştem chiar de ar fi al nostru să păzim, să 
apărăm, să scutim, nici robi nimănui sa nu ne facem» (E. 51). Era o afirmare a 
conştiinţei valorii bunurilor spirituale ale poporului nostru, a necesităţii apărării 
lor; acesta era factorul principal care însufleţea pe Petru Maior şi pe ceilalţi doi 
fruntaşi ai Şcolii ardelene. Cât haz trebuie să fi făcut împreună cu colegul său 
Gheorghe Sincai, amândoi de un pronunţat spirit satiric, la Roma de găunoasele 
şi pretenţioasele definiţii obtuze ale scolasticii romano-catolice, întărindu-se 
unul pe altul în convingerea despre superioritatea spirituală a gândirii răsăritene 
şi româneşti! Repudierea aproape generală a scolasticii de către teologii catolici 
de astăzi îi arată pe cei trei fruntaşi ai Şcolii ardelene nişte precursori ai unei 
spiritualităţi şi gândiri superioare, în loc să-şi însuşească gândirea oficială a 
Romei papale, Petru Maior scria poate chiar ca student la Roma Procanonul ca o 
pledoarie în favoarea independenţei Bisericii, citea pe Sfinţii Părinţi răsăriteni şi 
căuta să înţeleagă şi să studieze istoria poporului român. 

In titlul II al Procanonului, Petru Maior afirmă şi argumentează 
infailibilitatea Bisericii împotriva infailibilităţii («nesmîntniciei») papei. Odată 
cu aceasta el afirmă, împreună cu Febronius, că Biserica e infailibilă numai în 
învăţătura dogmatică de credinţă, nu în chestiuni de filozofie, de istorie şi de 
alte domenii, am zice, azi, sociale şi ştiinţifice (E. 63). Prin aceasta respinge 
pretenţia Romei papale de a dirija toată viaţa omenirii, a statelor, în toate 
domeniile. Teoria infailibilităţii papale este o invenţie, «o nălucire» (E. 65). 
«De-ar fi papa nesmîntnic, la ce ne mai rumpem capetele cu atâtea învăţături, la 
ce ne cheltuim bogăţiile pentru cumpăratul cărţilor şi cu primejdia vieţii a ne 
zlobozi pe mare, spre câştigarea ştiinţelor? Destul ar fi să scrii la Roma, ca de 
acolo prin o epistolie, prin o bulă să-ţi vie toată ştiinţa dogmaticească. Nici nu 
era de lipsă să trageţi atîţia Sfinţi Părinţi, atîţia bătrâni şi neputincioşi, carii orbi, 
carii şchiopi să se adune la soborul de la Nicheea şi la celelalte şi să-şi 
părăsească bisericile şi oile sale. Destul era să aducă graiul papei». Şi Petru 
Maior trage concluzia: de aici vine îngustimea gândirii teologice în Apus. «Bag 
seama dintru această socoteală dascălii Apusului în vremile trecute de tot au fost 
lipsiţi de cetania cărţilor Sfinţilor Părinţi şi au fost la nimica toată theologia» (E. 
66). 

In titlul III al Procanonului, Petru Maior se ocupă în special cu separarea 
între puterea bisericească şi cea politică. Biserica n-are putere în cele temporale, 
pentru că scopul ei este viaţa duhovnicească a credincioşilor. Puterea în cele 
temporale aparţine exclusiv statului. Petru Maior atacă aici o altă învăţătură a 
Bisericii Romano-Catolice. 

Cu acest prilej, Petru Maior descrie unele din abuzurile Bisericii 
Rornano-Catolice care au golit-o de spiritualitatea în care s-a menţinut Biserica 
Ortodoxă şi din care a desprins şi poporul o înţelegere şi o trăire în cele ale 

dreptei credinţe. «Oare dă Domnul Hristos Bisericii bastonul în mână, sabia să 
taie pe cineva, sau să bată, sau să ardă, precum au lucrat apusenii nu o dată? 
Oare îi dă moşie pământească, împărăţie mirenească, vâlfă şi fum şi putere de a 
lua moşiile de la unii şi a le împărţi la alţii, precum cu jalnică pomenire ne 
aducem aminte că a lucrat papa, şi astăzi ar lucra de nu s-ar fi trezit împăraţii şi 
nu s-ar apăra de tirania lui?» (E. 70). 

In legătură cu aceasta, Petru Maior vorbeşte iarăşi de smerenia şi 
blândeţea cu care trebuie să povăţuiască preoţii pe credincioşi «nu cu chip 
domnesc şi cu vâlfă mirenească», nu căutând «cu puterea să dobândească 
sufletele» (E. 70). Petru Maior avea un exemplu de acest mod de a câştiga cu 
puterea sufletele, în metodele cu care au rupt iezuiţii atâtea suflete de români 
transilvăneni de la Biserica strămoşească. Descrierea cruzimilor la care s-au 
dedat conducătorii Bisericii Romano-Catolice pentru a câştiga sufletele sau a le 
ţine în supunere, o continuă Petru Maior, arătând totodată că aceste cruzimi au 
fost condamnate de Sfinţii Părinţi (ai Răsăritului). Petru Maior vorbeşte aici 
iarăşi nu numai despre inchiziţia din Apus după cartea lui Febronius, ci şi din 
amintirea celor ce se petrecuseră cu puţin timp înainte cu românii din 
Transilvania: «Greu dar greşesc aceia, carii pe eretici îi bagă prin temniţe,îi 
chinuieşte, îi spînzură, îi ard de vii, împotriva Evangheliei». Petru Maior 
condamnă aceste cruzimi bazat mereu pe Sfinţii Părinţi ai Răsăritului, singurele 
lui izvoare în gândirea teologică : «Această socoteală iaste hulită de toţi Sfinţii 
Părinţi... Ci Sfinţii Părinţi necum să osândească pre cineva spre moarte, pentru 
credinţă, ci încă când vrea împăratul să lucreze aceasta, toţi într-un suflet alerga 
şi se ruga să-1 iarte, să nu-1 piardă. Numai Apusenilor în vremile acestea mai de 
pre urmă le-au venit acea râvnă, că pentru măcar ce prepus de eres să bage pe 
oameni în temniţe şi să-i ardă de vii. Şi încă spre osîndirea acestora sunt 
orânduiţi judecători călugării lor carii se cheamă predicatori (ordinul 
Dominicanilor), adică propovăduitori, carii ar trebui, după rânduiala cinului 
călugăresc, să şadă ascunşi în mănăstire, întru rugăciune şi tăcere, nu să 
propovăduiască credinţa cu sabia şi cu vărsarea sângelui şi cu nemilostenii ca 
turcii. Ba încă aceştia, nici să-ţi fie milă de pătimirea acelora pe care îi chinuiesc 
nu îngăduiesc, că de-ţi va fi milă numai te vestesc îndată eretic şi nu se uită că 
din fire ne îngrozim şi ni-i milă nu numai de om, ci şi de un dobitoc când îl 
vedem chinuindu-se. Dar aceştia, bag seama, au pierdut toată simţirea» (E. 72). 

In titlul IV, în care Procanonul se ocupă cu soboarele, Petru Maior 
dovedeşte mai întâi cu istoria că nici un sinod ecumenic n-a fost convocat de 
papa. De aici trage concluzia că nu e în puterea papei de a convoca sinodul. 
Când nu se poate aduna un sinod ecumenic, se adună sinoade locale, ale căror 
hotărâri sunt trimise spre însuşire «pe la toate bisericile, pentru înţelesul şi 
hotărârea deobşte» (E. 76, 80). Evident, Petru Maior susţine practica Ortodoxiei 
despre «consensus ecclesiae dispersae» şi realitatea Bisericilor autocefale. 

In al doilea rind, Petru Maior argumentează tot cu istoria că preşedinţia 

sinodului n-a fost dată de Hristos papei (E. 81). In sinod trebuie să domnească 
deplină libertate. Căci cind s-a exercitat vreo silă, «îndată înceta soborul a fi 
după lege, îndată înceta a fi a toată lumea şi să sfârşaşte în tâlhărie» (E. 82). 
Sinodul de la Florenţa nu se poate socoti ecumenic. Căci «curgerea soborului au 
fost cu spaimă, zicând papa că de nu se vor uni grecii se vor supăra craii 
Apusului, ba zice că nu ştie cum s-ar putea întoarce acasă» (E. 83). 

Deşi manuscrisul Procanonului se încheie brusc aici, rezultă din tot ce 
scrie Petru Maior că el nu cunoaşte decât cele şapte Sinoade Ecumenice, 
inclusiv pe cel Trulan. In mod apriat el spune că la tocmelile bisericeşti ale 
soborului «de la Trident... nice cum românii, ca cei ce sunt de lege grecească, nu 
sunt supuşi» 361 . 

b) Iubirea de neam a lui Petru Maior, tradiţie a Bisericii Ortodoxe. — In 
acest sens se pot aduce numeroase dovezi din operele lui istorice, mai ales din 
Istoria pentru începutul românilor în Dachia şi Istoria Bisericii românilor... 

Unii cercetători ai operelor reprezentanţilor culturii româneşti din 
ultimele trei decenii ale secolului al XVIII-lea şi începutul secolului al XlX-lea, 
ca de exemplu Alexandru Duţu 362 , au remarcat că aceşti intelectuali, deşi 
influenţaţi de iluminism (febronianismul şi iosefmismul se resimţeau şi ele de 
iluminism), totuşi au realizat «un iluminism românesc» 363 . Ei n-au fost 
preocupaţi de eliberarea şi formarea numai în spirit raţional a individului izolat, 
conceput ca o realitate uniformă, ci în primul rând de lupta pentru drepturile 
poporului român şi a ridicării lui culturale. Ei au pus iluminismul în slujba 
conştiinţei naţionale. Deşi se adăpau din operele literare ale Occidentului 
iluminist, iluminismul pentru ei n-a însemnat o occidentalizare în sens 
individualist şi cosmopolit 364 . Intelectualii români nu erau o elită de spirite 
strălucitoare la suprafaţa societăţii româneşti. Ei aparţineau unei comunităţi, 
unei patrii (Homeland), unui popor ce lupta pentru drepturile lui. Ei nu se consi- 
derau făcând parte dintr-o universală «Republique des esprits», ci din viaţa 
poporului lor. 

Fruntaşii Şcolii ardelene, dacă au fost în conflict cu episcopul Ioan Bob, 
au fost pentru că acesta începuse să copieze chipul unui episcop catolic. Când 
critică în general acest chip de conducător bisericesc, ei spun apriat că se 
gândesc la episcopii şi prelaţii catolici şi dau ca model de ierarh adevărat chipul 
vlădicilor de demult ai Bisericii române. Critica iluminismului occidental la 
adresa ierarhiei catolice dominatoare, fruntaşii Şcolii ardelene o foloseau pentru 
a opri extinderea acestui tip de ierarhie 1-a poporul român (Nu mai vorbim de 



361 N. Mladin, Biserica Ortodoxă Română una şi aceeaşi în toate timpurile, Sibiu, 1968, p. 1 19. 

362 «National European Consciousness in the Romanian Enlightment», din volumul Studies on Voltaire and the 
Eightenth Century, Geneva, 1967. 

363 Ibidem, p. 467. 

364 Op. cit, p. 475. «Another feature characteristic of the Romanian Enlightment it was not a matter of 
Westernisation»: «is the absence of cosmopolitism». 

iluministul Chesarie al Rîmnicului, el însuşi episcop şi plin de o iubire de popor 
pe care o laudă cercetătorii acestei epoci). Este de observat că cel puţin în ce 
priveşte pe fruntaşii Şcolii ardelene şi pe Chesarie de Rîmnic (recunoscuţi ca 
activi iluminişti pe terenul culturii şi al răspândirii ei în popor), ei n-au încetat 
de loc să fie preocupaţi şi de problemele religioase. Petru Maior a scris Istoria 
pentru începutul românilor în Dachia, dar şi Istoria Bisericii românilor... şi 
Procanonul. Samuil Micu are, de asemenea, atât opere de cuprins religios, cât şi 
de interes cultural şi naţional. 

Ei erau pe linia tradiţiei, care vedea funcţia slujitoare a Bisericii în 
mijlocul poporului la care era trimisă de Dumnezeu. Ei nu s-au încadrat nici în 
privinţa aceasta în tradiţia Bisericii Romano-Catolice, care, urmărind dominaţia 
universală, nu permitea preoţilor să se preocupe şi să se lege de interesele 
concrete ale unui popor sau altul. 

In ce priveşte «raţionalismul ortodox», pe care l-ar fi inaugurat clericii 
iluminişti din secolul al XVIII-lea, chestiunea este iarăşi cu mult mai complexă. 
Petru Maior, dimpotrivă, combate raţionalismul teologiei scolastice romano- 
catolice, al «doctorilor» de Roma care pretindeau că ştiu şi înţeleg totul, că 
rezolvă orice problemă tăind, cu speculaţia lor prezumţioasă, firul în patru. 
Scriind opere pentru apărarea drepturilor poporului, pentru educarea conştiinţei 
naţionale, ei clădeau pe fundamentul pus anterior, în secolele al XVI-lea - al 
XVII-lea, prin introducerea limbii române în Biserică. 

Al. Duţu are dreptate când spune că iluminiştii români n-au adoptat 
individualismul uniform şi abstract al iluminismului occidental, ci se simţeau 
încadraţi în aspiraţiile poporului român. Dar dacă remarca aceasta e dusă până la 
capăt, se va observa că ei făceau aceasta pentru că nu considerau poporul ca o 
sumă de indivizi abstracţi, ci ca purtătorul unui conţinut spiritual specific. 

Fruntaşii Şcolii ardelene apărau tradiţia spirituală românească; dar făceau 
aceasta pentru că nu vedeau în ea nimic antiuman, ci dimpotrivă germenii unui 
progres adevărat. Ei apărau libertatea Bisericii din Transilvania, în care 
protopopii puteau alege şi depune pe vlădici; ei apărau iubirea episcopilor şi a 
preoţilor pentru poporul credincios; ei apărau independenţa Bisericii lor. în 
acelaşi timp ei combăteau despotismul, feudalismul, setea de putere lumească, 
lăcomia, centralismul şi universalismul uniformizator al Bisericii Romano- 
Catolice. Dar apărând tradiţiile bisericeşti ale românilor, ei aveau bucuria să 
constate că ele se conciliază cu spiritul de progres umanist al timpului, cum nu 
se conciliază «inovaţiile» catolice pe care servilii admiratori ai Romei se sileau 
să le introducă în viaţa poporului român, din interese egoiste proprii. 

In vreme ce istoricii proveniţi din rândurile uniţilor nu văd nimic bun în 
istoria si în spiritualitatea românilor dinainte de unire, ca unele care ar fi fost 
pervertite de Biserica Ortodoxă, Petru Maior scrie Istoria Bisericii Românilor 
din trecut în aceiaşi termeni de laudă în care a scris şi Istoria pentru începutul 
Românilor în Dachia. Ba mai mult, din felul cum deplânge tendinţele de a 

schimba tradiţiile vechi ortodoxe, tendinţe apărute după unire, şi din felul cum 
le apăra pe cele vechi, se desprinde convingerea că el a scris această carte 
tocmai împotriva tendinţelor de catolicizare. 

In prefaţă la Istoria Bisericii Românilor, el declară că scrie această istorie 
pentru a arăta şi prin ea virtuţile şi însuşirile vrednice de lauda ale poporului 
român. 

Departe de a huli, ca istoricii uniţi de mai târziu, Biserica Ortodoxă 
Română în perioada calvină, ca pe una care ar fi fost gata să accepte 
calvinismul, de care numai unirea religioasă cu Roma papală ar fi scăpat-o, 
Petru Maior are cuvinte de laudă pentru rezistenţa pe care au opus-o ierarhii, 
preoţii şi credincioşii ortodocşi români împotriva calvinismului 365 , ca şi pentru 
folosul ce 1-a tras din acea epocă Biserica Română, introducând limba 
românească scrisă în slujbele Bisericii. Dar Petru Maior vorbeşte indistinct de 
Biserica Ortodoxă din acea perioadă (ca şi de cea din tot trecutul) şi de cea din 
timpul lui. Cu toate silinţele principilor calvini, zice el, de a răspândi erezia lor 
printre români, prin cărţile tipărite de ei în limba românească totuşi credinciosul 
ortodox român a rămas statornic în Biserica sa şi în datinile sale 366 . 

«Românilor le rămase acea facere de bine de la principele acela (George 
Rakozy) că scăpară de limba cea slovenească» (p. 333). Romano-catolicismul s- 
ar fi opus acestui fenomen dacă ar fi câştigat pe români înainte de secolul al 
XVI-lea, înainte de a se fi obişnuit cu limba românească în Biserică. Uniatismul 
a beneficiat de un fapt care s-a realizat înainte de apariţia sa, nu numai prin 
principii calvini, ci şi prin ierarhii şi preoţii ortodocşi, legaţi de poporul român. 
«Cu această fericire întrec românii pre toate neamurile creştine: greci, ruşi, sârbi 
şi ori de ce limbă papistaşi, pentru că nici unii din aceştia nu înţeleg cele ce 
cetesc în sfânta liturghie şi întru alte cărţi bisericeşti, deoarece alta e limba lor în 
cărţile bisericeşti alta în gura poporului; iară la români care limbă o grăieşte 
mulţimea aceeaşi iaste în cărţile bisericeşti şi pentru aceea tot poporul românesc 
pricepe cele ce aude cetindu-se în sfintele cărţi. Pentru aceea dintre alte 
neamuri, carii ştiu limba românească, mai bucuroşi merg la biserica românilor 
ca la biserica neamului lor, pentru că în biserica românilor se îndulcesc de 
înţelesul cuvintelor celor sfinte, iar în biserica neamului lor numai cât sunetul 
cuvintelor le bat urechile» (p. 334). 

Toată partea a doua a Istoriei Bisericii Românilor... are ca scop apărarea 
vechilor orânduiri ale Bisericii româneşti dinainte de unire. Când, după moartea 
episcopului Ioan Patachi, se auzise că e vorba să fie numit episcop al uniţilor 
rectorul iezuiţilor din Cluj, românii «având greaţă de unire» şi fiind «alipiţi cu 
inima de strămoşeasca lege», «socoteau că mai bine ar fi de cu bună vreme să 
rumpă unirea cea cu Biserica Romei făcută, decât strămoşeasca lege şi tocmelile 
ei să sufere a se schimba. De aceea, dacă mai înainte numai câte unii şi mai mult 



365 Istoria Bisericii românilor in Dachia, p. 71 - 81. 

366 Istoria pentru începutul românilor în Dachia . . ., p. 334. 

cu cuvântul decât cu fapta s-au împotrivit făcutei uniri, acum cu gloata şi cu 
larma au început a se scădea de la unire, ba încă şi silă a face acelora ce vrea să 
rămână în unire». Se văzu aceasta din sinodul din 1728, adunat 1-a Mânăşturul 
Clujului 367 . 

Intre tradiţiile Bisericii strămoşeşti apărate de Petru Maior împotriva 
tendinţelor de catolicizare este dreptul preoţilor de a săvârşi taina mirului. Petru 
Maior se bazează în aceasta pe tradiţia Bisericii din Răsărit şi pe mărturia 
patriarhului Fotie, atât de hulit de catolici. «Precum adevărat cuvânta Fotie că 
nici un Apostol şi nici un Părinte sau sobor de la Răsărit n-a oprit ca să nu 
miruiască preoţii» . 

Cu mare străşnicie apără Petru Maior drepturile tradiţionale ale 
protopopilor din Transilvania, în aceste drepturi vede el asigurată păstrarea 
independenţei Bisericii strămoşeşti. Ei aveau dreptul să aleagă şi să destituie un 
episcop fără nici un amestec dinafară. Iar pe un protopop nu-1 putea judeca şi 
destitui decât soborul mare al protopopilor. Ei sunt consideraţi de Petru Maior 
urmaşii vechilor horepiscopi. Dar ei au avut un adevărat rol de cneji în 
Transilvania, după dispariţia cnejilor naţionali. Socotim ca prin aceşti protopopi 
s-a menţinut Biserica strămoşească în Transilvania, unde episcopii apăreau 
uneori destul de rar şi aveau doar funcţia de a hirotoni preoţi. Episcopul Ioan 
Bob căuta să limiteze drepturile protopopilor, ascultând desigur de ordinul 
Romei papale pentru a depinde întru totul de papa şi pentru a putea introduce 
inovaţiile catolice. Petru Maior contestă episcopului competenţa de a micşora 
aceste drepturi, care au fost totdeauna în vigoare în Transilvania «nu de la 
vlădica oarecând dăruite protopopilor româneşti, ci după tocmelile legii greceşti 
întrebuinţate; aşa vlădica nicecum nu are putere acele cădinţe (competenţe) 
protopopeşti a le sparge şi a le micşora, sau ori în ce chip a le schimba şi cu atât 
mai puţin poate vlădica cel unit din Transilvania a face aceasta, că românii cu 
această tocmeală s-au unit ca suflet de om în tocmelile şi în datinile lor să nu 
facă schimbare» (p. 315). 

Vorbind de dreptul tradiţional al protopopilor de a alege şi destitui pe 
vlădică. Petru Maior izbucneşte iarăşi în cuvinte de laudă pentru această 
rânduială, care reprezintă cea mai avansată democraţie bisericească: «Acest 
obicei între românii din Ardeal de a alege pe arhiereu până astăzi vecuieşte; nici 
această cădinţă nu are nici un cler în toate ţările împărăţiei, că într-o vreme 
protopopii români din Ardeal adunaţi în soborul mare aveau cădinţă să şi judece 
pe vlădica, sau de tot a-1 lepăda din vlădicie» (p. 315). 

Protopopii au şi atribuţia să supravegheze pe preoţi să nu introducă 
obiceiuri «papistăşeşti» în săvârşirea liturghiei: de exemplu să nu «ţingălească» 
clopoţelul la cuvintele «Luaţi mîncaţi», ca să facă poporul să înghenuncheze, 
pentru că nu atunci are loc prefacerea, ca la catolici; să nu împărtăşească pe 



367 Istoria Bisericii românilor, p. 93. 
36g Ibidem,p. 291. 

credincioşi din părticele pentru sfinţi şi pentru morţi, ca papistaşii, pentru că 
numai agneţul se preface în trupul Domnului. 

O mare extensiune dă Petru Maior apărării tradiţiei ortodoxe de a se 
admite divorţul soţilor pentru motiv de adulter. 

In general Petru Maior apără «tocmelele» de demult ale Bisericii 
strămoşeşti, considerându-le în epoca lui ca un mijloc de apărare a in- 
dependenţei poporului român. Sarcina apărării independenţei Bisericii 
strămoşeşti o socotea mai uşoară, pentru că această Biserică avea, dacă voia, 
ajutorul lui Hristos. In acest sanctuar puterile lumeşti contrare nu puteau intra 
aşa de uşor. «Dacă am fi atacaţi numai în ceea ce priveşte religia, poate că 
Biserica ar trebui să se încredinţeze capului lui Hristos (evident, e vorba de 
Biserica «românească», nu de cea dispusă să se catolicizeze; aceasta nu era 
ameninţată cu distrugerea de puterile străine, ci ajutată să se dezvolte) şi noi am 
fi scutiţi de sarcini private (speciale); însă suntem atacaţi ca valahi» 369 . 

In acest context considera Petru Maior cu atât mai imperioasă lupta de 
apărare a independenţei Bisericii faţă de tendinţele romano-catblice. 



' Petru Maior, Scrisori şi documente inedite, Ed. de Nicolae Albu, 1968, p. 29. 

III. LUPTA FRUNTAŞILOR GRECO-CATOLICI DIN SECOLUL 

AL XIX-LEA PENTRU INDEPENDENŢA BISERICII UNITE ŞI 

PENTRU PĂSTRAREA CARACTERULUI EI STRĂMOŞESC 

Fruntaşii uniţi ardeleni din generaţia care a pregătit, împreună cu fruntaşii 
ortodocşi, revoluţia de la 1848 şi au militat după aceea pentru ideile ei, au 
gândit în problema unirii cu Roma sau a dezbinării bisericeşti a românilor 
ardeleni de la 1700 întru totul identic cu cei trei fruntaşi ai Şcolii ardelene. 

Nestudiind teologia, sau făcând foarte puţină la Blaj, ei n-au fost teologi 
şi istorici erudiţi ai Bisericii ca fruntaşii Şcolii ardelene. De aceea ei nu mai 
aduc argumente teologice noi împotriva primatului papal şi dovezi din istoria 
bisericească despre originile şi ambiţiile politice ale acestui primat. Singur 
Bărnuţiu, filozof şi jurist, a adus argumente noi pentru justeţea organizaţiei 
sinodale a Bisericii Ortodoxe, de care a ţinut şi Biserica românească. 
Menţionând în treacăt argumentele teologice şi de istorie bisericească ale 
fruntaşilor Şcolii ardelene, ei privesc chestiunea exclusiv din punctul de vedere 
al răului pe care îl reprezenta unirea de la 1 700 cu Roma papală pentru unitatea 
poporului român şi pentru independenţa Bisericii româneşti din Transilvania. 
Dar ei biciuiau tot aşa de energic opera de catolicizare a Blajului ca şi fruntaşii 
Şcolii ardelene şi vedeau în ea o adâncire continuă a despărţirii sufleteşti dintre 
români şi a aservirii Bisericii unite faţă de Roma papală şi faţă de ierarhia 
romano-catolică din Transilvania. 

Vom prezenta într-un scurt rezumat ideile lor în această problemă. 

Simeon Bărnuţiu, născut în 1809, la Bocşa Română, în ţinutul Sălajului, 
după învăţământul primar făcut în sat şi la Şimleu, a studiat în liceul piarist din 
Cărei (între 1820 — 1826), apoi vreme de 3 ani (1826 — 1829) teologia în Blaj. 
în 1829, în vârstă de 20 de ani, el este numit profesor de sintaxă, apoi de 
filozofie la şcolile din Blaj, funcţionând în această calitate până la 1834, când fu 
mutat în postul de notar consistorial, ca să redevină profesor între 1839 — 1843. 

In calitatea aceasta avea, între alţii, de colegi, pe Timotei Cipariu şi pe 
Gheorghe Bariţiu 37 °. Bărnuţiu a iniţiat un curent de românizare a şcolilor din 
Blaj, dar prin aceasta şi-a atras curând duşmănia episcopului Ioan Lemeny, care 
a urmat în scaun de la 1832 lui Ioan Bob. Ioan Lemeny studiase teologia la 
seminarul romano-catolic din Oradea şi de la el s-au păstrat două predici ţinute 
şi rostite în ungureşte, una în Cluj, pe când era preot acolo, şi una, la moartea 
episcopului Bob, în biserica episcopală din Blaj 371 . în curtea episcopului nu se 
mai auzea altă limbă decât cea ungurească, din care cauză curtea se şi numea 
Kis-Magyarorszâg (Ungaria mică) 372 . Mulţi preoţi ca să facă plăcere 



370 G. Bogdan-Duică, Viaţa şi ideile lui Simeon Bărnuţiu, Bucureşti, 1924, p. 9 - 20. 

371 Ibidem, p. 47. 

372 Al. Papiu Ilarian, op. cit, p. 105. 

episcopului îşi înaintau cererile la episcopie în ungureşte. In seminar limba 
română era interzisă, pentru ca teologii să vorbească latineşte; dar neştiind 
latineşte, ei vorbeau ungureşte 373 . Se confirmă faptul că prin latinizare se 
mergea spre maghiarizare. Episcopul mersese pe la 1841 atât de departe încât a 
cerut de la guvernul transilvan voie să tipărească în limba ungurească cărţile 
liturgice, traduse în ungureşte de un preot din secuime; despre această intenţie 
episcopul scrisese — servil şi dornic de a se evidenţia — şi arhiepiscopului 
romano-catolic de Strigoniu, primatul Ungariei. Raportul cu acesta însemna o 
tendinţă de supunere a Bisericii unite aceluia în chestiuni dogmatice şi chiar în 
administraţie 374 . 

Ca tânăr profesor la şcolile cu limbă de predare latină ale Blajului, 
Bărnuţiu însuşi a trebuit să predea la început filozofia în latineşte. Dar în 1839, 
după ce revine profesor şi după ce în august 1839 făcuse o călătorie prin 
Principate «ca să facă experienţă» (desigur, în privinţa posibilităţii de predare în 
şcoli, în limba română), Bărnuţiu începe să predea dreptul natural în limba 
română şi să înlocuiască în predarea filozofiei în mod treptat limba latină cu cea 
română 375 . In 17 octombrie 1839 el scria lui G. Bariţiu: «Am socotit că să scap 
pe încet şi în cât mă vor lăsa împrejurările din afară, filozofia din jugul şi robia 
limbii latineşti (batăr pe jumătate), în care gemând şi năduşită fiind astăzi, tare 
puţin au luminat minţile auditorilor români» 376 . «împrejurările din afară», de 
care se temea Bărnuţiu aveau să fie «rezistenţa serioasă» pe care o punea Blajul 
oficial grupului de profesori care începea curentul românesc. Această rezistenţă 
o descrie Dr. I. Pop în «Amicul familiei» din 1890, p. 3 - 4. Era o rezistenţă a 
fricoşilor şi a mărginirilor, fricoşii se temeau de guvern şi de episcopul romano- 
catolic; mărginiţii socoteau că limba românească nu poate exprima idei 
filozofice 377 . Dar e neîndoielnic că pe lângă aceste două categorii mai era şi 
categoria celor interesaţi în catolicizarea Bisericii unite, care era reprezentată 
prin conducătorii oficiali ai acestei Biserici. 

Prilejul pentru cererea de a se reactualiza viaţa sinodală a Bisericii 
strămoşeşti în Biserica unită şi conflictul lui pe această chestiune cu episcopul 
Lemeny, i 1-a dat lui Bărnuţiu articolul de lege votat de Dieta din Cluj la 
începutul anului 1842 de a se înlocui din 1852 limba latină şi orice altă limbă 
din biserici şi şcoli cu limba maghiară. In lipsa episcopului Lemeny din Blaj, 
Simion Crainic, vicarul general şi prodirectorul liceului, amicul lui Simeon 
Bărnuţiu, convocă pe canonici şi pe profesori, într-o şedinţă, la 25 februarie 
1842, pentru întocmirea unui protest pe care îl trimite lui Lemeny, care participa 
la Dieta din Cluj, ca să-1 prezinte. Protestul şi motivarea lui fură alcătuite de 
Bărnuţiu. Lemeny a citit protestul în Dietă, dar n-a făcut nimic pentru a-1 

373 Ibidem,p. 106. 

374 Ibidem. p. 107, 117, 135; G. Bogdan-Duică, op. cit, p. 48. 

375 G. Bogdan-Duică, op. cit, p. 38 - 40. 

376 Tribuna poporului din 1903, 18 martie, nr. 43. la G. Bogdan-Duică, op. cit, p. 33. 

377 G. Bogdan-Duică, op. cit, p. 39. 

susţine. «Foaia pentru minte...», din Braşov, scria că românii n-au nici un repre- 
zentant în Dietă, pentru că «acel episcop ce se află acolo nu este trimis de către 
naţie» şi naţia n-a găsit nici un apărător. 

Această pasivitate a episcopului 1-a decepţionat profund pe Bărnuţiu. «El 
trase fireasca concluzie, că dacă episcopul nu-şi face datoria, trebuie să şi-o facă 
Biserica convocată în sobor» 378 . El cerea convocarea sinodului, care să se 
întemeieze pe baza largă a întregului popor. O Biserică sinodală în care îşi 
exprimă voinţa poporul, este o Biserică care e în stare să lupte pentru că un 
popor întreg luptă prin ea şi poporul întreg îşi organizează lupta pentru 
interesele sale; este o Biserică capabilă să-şi apere independenţa sa. 
«Episcopului ideea aceasta nu-i era simpatică. Sinodul acesta despre multe 
lucruri ar fi putut să vorbească» 379 . El era pentru centralismul catolic, care 
dispune de popor în mod dictatorial şi fără ştirea poporului. De aceea n-a voit să 
convoace sinodul 38 °. 

Bărnuţiu a aşteptat vreo 8 luni, apoi publică în «Foaia pentru minte...» din 
Braşov (nr. 4 şi 5 din 1843), studiul său despre «Săborul cel mare al episcopiei 
Făgăraşului». Era vorba de sinodul care se aduna în trecutul Bisericii în fiecare 
an, compus din toţi protopopii, din reprezentanţi ai preoţilor şi ai poporului. 
Dăm unele extrase din acest articol 381 . In paranteze se cuprind expresiile tăiate 
de cenzură. Bărnuţiu îşi ia ca punct de plecare pe Petru Maior, a cărui Istoria 
Bisericii românilor este izvorul convingerilor sale şi ar trebui să fie izvorul 
hotărârii tuturor preoţilor români de a lupta împotriva despotismului în Biserică 
şi pentru constituţia (tocmeala) Bisericii lor de totdeauna. Soborul cel mare este 
o datină veche a Bisericii române din Transilvania, în care «neamul nostru», în 
mijlocul năvălirilor şi al greutăţilor de tot felul «mai avea un fel de scăpare şi un 
mijloc foarte puternic de unire religioasă». Era mijlocul prin care neamul întreg 
se sfătuia şi decidea în problemele neamului întreg. Datorită acestui sobor, 
episcopul rămânea apropiat de cler şi de popor, «cu viaţă simplă şi cinstită, nu 
pompoasă»,, nu într-un «lux necuviincios statului popesc», «bărbat cuvios şi nu 
politic», «de care nu se putea teme Biserica, că-i va trage la sine toate drepturile 
ca să domnească peste bietul cler şi peste bieţii creştini cu putere neţărmurită». 
E o critică vădită a despotismului romano-catolic, întemeiat prin dogma 
primatului papal şi introdus de episcopul unit în Biserica unită românească din 
Transilvania, pentru ca sa o poată supune autorităţii centrale a Romei. «Temeiul 
surpării acestui drept (al Bisericii din Transilvania) îl puseră iezuiţii atunci când 
au început a se amesteca dintru-ntâi în administrarea Bisericii româneşti». 

«De abia scăpase, numai ieri, alaltăieri, Biserica românească din jugul 
limbii slăveşti şi al Bisericii reformate şi îndată a fost silită a lua alt jug 
(întocmai de ruşinos), jugul iezuiţilor. Aceşti (doritori de domnie) nu puteau să 



378 Ibidem, p. 55 - 56 

379 Ibidem, p. 56 

vadă cu ochi buni această tocmeală a Bisericii noastre, care cu (absolutismul) 
lor, nu se putea nărăvi, totuşi, ca cei ce erau mai buni politici (decât oameni), o 
suferea cu câtă greutate, cu toate că lucrul era încă cam pe la început şi se temea 
ca nu pripindu-se să le fie a-şi scăpa (de-a mână şi a ceea ce vânaseră); drept 
aceea deocamdată, se îndestula a fi dictator în sobor... Drept că numai un iezuit 
era pus veghetor peste această vie cuvântătoare ce se zice Biserică; dar cine nu 
ştie că glasul unui iezuit era glasul a toată ceata iezuitică? Nu făcea el nimic de 
voia sa, ci în toate ce făcea, bune şi rele, nu era decât un organ orbesc ascultător 
de poruncile generalisimului». In acesta «era concentrată toată puterea 
(întunericului) şi cine ar fi îndrăznit a se împotrivi aceluia?». 

Datina soborului a ţinut «până când se face mănăstirea călugărilor din 
Blaj» («Aşa, răsăritul mănăstirii din Blaj pe cerul Bisericii noastre a fost o 
cometă cobitoare de multe nefericiri ce era să vie asupra ei...). Soborul cel mic 
al celor 12 protopopi care cutezau să înfrunte pe mitropolit odinioară şi mai 
târziu pe iezuit, s-a dat uitării. Călugării din mănăstire au luat locul soborului 
celor 12 protopopi, mai bine-zis dictatura episcopului peste clerul lui şi dictatura 
Romei peste episcop şi prin el peste clerul şi poporul unit s-a putut impune fără 
nici o frână. 

«Astfel, introducându-se călugării în mănăstirea Blajului, de legea 
grecească (cu numele, dar parte mare cu inima iezuiţi), aceştia au început a-i 
suci după placurile lor (pe episcopi, n.n.), au stins din trenşii iubirea drepturilor 
Bisericii noastre (şi le-au băgat în cap idei iezuitice) inimice libertăţilor noastre 
bisericeşti ...». Clerul nu observa cum se dezvoltă prin ei «ideile cele 
(absolutistice bisericeşti), că mergeau de tineri la Roma, la institutul de 
propagandă, când încă nu cunoşteau drepturile şi tocmeala Bisericii româneşti şi 
se întorceau acasă hrăniţi cu (laptele absolutismului Bisericii latine), care cu 
tocmeala Bisericii noastre nu se potriveşte». 

«Strecurându-se în acest chip (duhul iezuiţilor) prin (călugări) în cler şi 
răcindu-se astfel iubirea către drepturile Bisericii, uşor i-a fost episcopului Ioan 
Bob a scoate cu totul din obicei soboarele cele de peste an». 

«In anul 1821 s-a adunat sobor mare la Blaj, dar nu după vechiul obicei». 
S-a adunat şi la 1831 pentru alegerea unui nou episcop după moartea lui Ioan 
Bob. Cu aceste prilejuri s-a şi vorbit, şi s-a şi hotărât câte ceva. «Insă astfel de 
hotărâri putere de canoane nu pot să aibă, din pricină că nici sunt subscrise de 
episcop, nici subscrise şi întărite cu peceţile protopopilor, nici s-au făcut în faţa 
deputaţilor protopopiatelor, şi pentru aceea numai ca nişte pia desideria vin de a 
se socoti». 

După aceste observaţii istorice, Bărnuţiu trece la o întemeiere juridică a 
popoarelor. Argumentul lui principal pentru sobornicitate este libertatea fiinţei 
umane. Prin acest argument Bărnuţiu depăşeşte pe fruntaşii Şcolii ardelene. 
Biserica are ca misiune să facă, prin cultură morala şi religioasă, pe oameni mai 
buni, să pregătească viitorului «o omenie mai bună şi mai înţeleaptă». Aceasta 

cere «o lucrare neîncetată». «Şi încă o lucrare slobodă a tuturor mădularelor 
Bisericii, potrivit cu dreptul cel neînstrăinat al libertăţii conştiinţei, cu care 1-a 
cinstit Dumnezeu pe om, când 1-a făcut fiinţă cuvântătoare, şi când intră în 
Biserică nu i-J ia». Acest drept la libertate şi-1 poate activa omul, şi deci Biserica 
îşi poate realiza scopul ei de formare a omului, numai când Biserica are o 
tocmeală sau o constituţie bună. Propriu-zis, constituţia Bisericii se dovedeşte 
bună când se acordă cu libertatea omului. Iar această constituţie a avut-o 
Biserica la început şi ea s-a prelungit în tradiţia Bisericii Ortodoxe şi a Bisericii 
româneşti. «Biserica noastră a avut buna tocmeală; că precum ne învaţă istoria 
bisericească, puterea de a pune legi şi de a trata despre treburi bisericeşti aşa a 
fost stâmpărată, încât episcopii nu erau volnici a dispune de trebile bisericeşti 
singuri după capul lor, ci în sinoduri se puneau legi şi canoane şi episcopii erau 
datori a chivernisi Biserica după canoanele celea, şi aceasta e o tocmeală 
minunată pentru că almintrelea nici însuşi episcopul încă nu poate fi încredinţat, 
oare chivernisirea Bisericii şi toată osteneala lui aduce Bisericii vreun folos sau 
doar e tocmai spre stricare, că oricum judecata unui episcop, să fie cât de harnic, 
e totdeauna numai o părere singură». «Deci tocmeala Bisericii astfel cugetată, e 
asigurătoarea vieţii bisericeşti, iar viaţa Bisericii se cuprinde în starea de sine 
sau în subzistenţa şi în neatârnarea sau libertatea bisericească, prin urmare, dacă 
doresc clerul şi neamul nostru ca Biserica noastră să trăiască într-adevăr ca o 
societate vie şi să nu fie singur o fiinţă leşinată, are întreit Sfânta datorie a-şi 
apăra tocmeala cea bisericească; că numai lucrând aşa e nădejde de înaintare». 
Altfel «duhul vieţii a zburat din Biserică şi ea nu mai e trup organic şi însufleţit, 
ci se aseamănă cu o maşină». Bărnuţiu avea despre Biserică idei la care a ajuns 
timpul mai nou. El anticipa pe Homiacov prin ideile sale. 

«Acum, dacă privim la Biserica noastră, îi aflăm tocmeala vătămată şi 
temeiul cel juridic clătit». Acum nu se mai convoacă soborul cel mare şi nu se 
mai respectă dreptul canonico-oriental, sau Pravila, cum au voit strămoşii noştri 
când au primit la 1700 unirea cu Roma. Pravila nu se mai învaţă nici în teologie, 
ci «în locul ei cel puţin până acum s-a propus dreptul canonic al Bisericii 
latineşti, un lucru ce cu de-a dreptul se împotriveşte atât voii şi hotărârii 
strămoşilor noştri, cât şi voii a tot clerul ce trăieşte în ziua de astăzi». «Astfel 
fiind clătit fundamentul Bisericii prin vătămarea tocmelii ei, n-avem a ne mira 
dacă vedem crăpăturile cele primejdioase ale zidului Bisericii, pe care altul nu le 
poate drege fără numai soborul cel mare, dacă vedem Biserica zăcând de nişte 
boli grele ... Obiceiul Bisericii greceşti de a despărţi pentru preacurvie ar trebui 
introdus iară; câţi oameni s-ar mântui prin aceasta de iadul cel din lumea aceasta 
şi de cel din cealaltă!». 

Clerul n-ar trebui să aştepte pasiv să le facă Blajul toate, ci să privegheze 
şi el, «căci rogaţiunile episcopului oriunde mai mare întipărire ar face unite cu 
ale clerului, decât singure; din mormântul soborului mare izvorăsc o mulţime de 
nefericiri pentru clerul românesc, şi din restaurarea aceluiaşi o mulţime de 

nădejdi, şi oare de ce nu-şi reclamă clerul acest drept nepreţuit ?». 

Articolul lui Bărnuţiu a avut mare ecou în Blaj. Mulţi începeau să ceară 
frânarea despotismului episcopului prin convocarea Sinodului. Conflictul a 
izbucnit pe faţă când în joia Paştilor anului 1843, cei 11 studenţi teologi 
destinaţi să primească spălarea picioarelor din partea episcopului, refuzară 
această onoare, din solidaritate cu colegul lor Iosif Crişan, care fusese exclus 
pentru că mâncase tocană în miercurea mare. Studenţii fură eliminaţi, 9 
profesori, printre care şi Bărnuţiu, le luară apărarea. Lemeny ceru ajutorul curţii 
imperiale şi al primatului de Strigoniu. Profesorii cerură convocarea sinodului 
diecezan. Fu trimis la Blaj episcopul Gaganetz de Eperies, care hotărî 
suspendarea lui Simion Crainic, vicarul episcopiei, pe trei ani şi îndepărtarea din 
slujbă a trei profesori, între care şi Bărnuţiu. Profesorul Dr. Iosif Pop se înecă de 
disperare în Tîrnava Mică. Revoluţia bisericească pornită de Bărnuţiu fu 
înfrântă de Blajul oficial, sprijinit de autoritatea de stat. Bărnuţiu plecă în 1844 
la Academia săsească din Sibiu, unde studie mai mulţi ani dreptul, fiind ajutat 
financiar, printre alţii, de prietenul său Avram Iancu. La Blaj nu s-a mai aşezat 
niciodată, căci după Revoluţia din 1848 s-a dus la Pavia unde a continuat să 
studieze dreptul, iar pe la 1855 ajunge profesor la Iaşi, unde îmbolnăvindu-se, 
moare în drum spre satul său natal, în 1 864. 

La Sibiu, în preajma evenimentelor din 1848, pregăti împreună cu mai 
mulţi fruntaşi ortodocşi şi greco-catolici, adunarea de la 3/15 mai, având rolul 
hotărîtor în determinarea curentului care şi-a manifestat atitudinea în acea 
adunare, prin cele două proclamaţii către români, în Sibiu compuse discursul 
însuşi ţinut la acea adunare 382 . 

Iată cum descrie Bărnuţiu în acest discurs robia în care a căzut Biserica 

5 

unită prin actul de la 1700: «Sub înalta protecţiune a acestui Strigoniu fabricau 
iezuiţii deplome false, scoteau rescripte de la curte şi bule de la Roma pentru 
subprigonirea Bisericii române, sub titlul de episcopat al Făgăraşului. Numai 
simplicitatea preoţilor români apărau demnitatea mitropoliei române de n-a apus 
cu totul, că nu luară întru nimic atare bule şi rescripte ... îndată, la începutul 
unirii, vedem în sinoadele noastre pe patărul rector al iezuiţilor prezidând în 
locul superintendentului reformat şi pe alt iezuit îl vedem în coastele 
episcopului nostru priveghindu-1 ca pe un făcător de rele ... O dată cu episcopul 
catolic din Alba Iulia încalecă peste arhiepiscopul nostru şi-1 face vicar, îl 
înfruntă, îl dojeneşte, îl vizitează ... Iar arhiepiscopul din Strigoniu îl dezbracă 
de demnitatea arhiepiscopească, îl face sufragan şi Biserica noastră o legă înjug 
nou ... Cu şerbitatea aceasta nouă se introduce în clerul român un servilism nou, 
împreunat cu o îngâmfare mesaravere, mai ales în referinţă către cei neuniţi, 
care n-aveau privilegiul uniţilor. Acest spirit necurat locuieşte în mănăstirea din 
Blaj sub călugări... Episcopii, capitlul, protopopii şi vicarii lucrau pe întrecute 
spre cea mai profundă durere a clerului şi a toată naţiunea, ca să nu mai scape 

Biserica română de sub această putere ruşinoasă; fii nenorociţi! cine vă va 
apăra, dacă părinţii voştri (spirituali) dau mâna cu străinii în contra voastră? Ce- 
ar zice episcopul Inocenţiu, când ar vedea, că acum n-are iezuitismul numai un 
avocat în Biserica lui cea aservită şi sfîşiată de iezuiţi? Ce a păcătuit Biserica 
noastră — întrebăm noi cu episcopul Inocenţiu — dacă nu cumva n-a păcătuit 
unindu-se ... Cu unirea a intrat de odată o ură între români în aceste timpuri 
nefericite. Nu cereţi să descriem cum se certau fiii cu părinţii, cum se băteau 
fraţii cu fraţii, fără să ştie pentru ce, cum se afuriseau popii noştri unii pe alţii ..., 
cum întărâtau pe episcopii uniţi şi pe călugări ca să facă prozeliţi din români ... 
atâta erau de mari relele, care le suferea naţiunea română de pe urma unirii, 
încât încă pe la anul 1735 ... se plânge amar protopopul unit Nicoară Beianu 
către episcopul Inocenţiu cu aceste cuvinte: «Tare mă tem că nu vom avea alt 
folos din unirea aceasta, care o am făcut, ci vom rămânea cu ura între fraţi şi cu 
mustrarea cugetului». Nu mult după aceea alt protopop predica în Biserica 
aceasta că «i-au înşelat pe români cu unirea». 

Ideile expuse ale lui Bărnuţiu despre independenţa Bisericii române şi 
despre sinodalitatea ei, vor fi contribuit şi ele la formularea punctului 2 al 
programului politic al naţiunii române în 16 puncte, citit şi explicat de August 
Treboniu Laurian în şedinţa a doua de la 3 - 15 mai din Blaj : Independenţa 
Bisericilor româneşti, restaurarea Mitropoliei şi a Sinodului general anual. Sunt 
onai multe motive care întemeiază convingerea că fruntaşii ardeleni, uniţi şi 
ortodocşi, au înţeles acest punct în sensul reunificării românilor ardeleni în 
Biserica Ortodoxă strămoşească, căci numai ea este Biserică independentă şi 
sinodală. 

Mai întâi, în sensul acesta trebuie să fi explicat unitul August Treboniu 
Laurian, profesor la Iaşi şi autor al unui catehism pur ortodox, acest punct, în 
cadrul explicării întregului program în faţa adunării. Cuvântarea aceasta a lui 
Laurian s-a pierdut, dar el scria din Bucureşti la 5 aprilie 1848, profesorului 
Niculae Bălăşescu de la Sibiu o scrisoare însufleţită în care îi cerea: «adunaţi- 

7 5 5 

vă, vorbiţi, faceţi cereri la universitatea săsească, la guvern ... la Dietă, la curte. 
Să se adune românii, să se unească între sine. Legea română fără deosebire între 
uniţi şi neuniţi. Cereţi arhiepiscop românesc în Transilvania. Stricaţi unirea ca 
catolicii. Doi episcopi în Banat, unul la Arad, unul la Cernăuţi, doi în 
Transilvania, va să zică opt Aceştia pot să aibă un arhiepiscop român. Cereţi 
sobor universal românesc» 383 . 

In sensul acesta, delegaţia română aleasă de adunarea de la Blaj având în 
frunte pe episcopul Şaguna, pentru a interveni la împăratul pentru revendicarea 
celor 16 puncte, a prezentat mai multe memorii împăratului şi în problema 
religioasă. Cererea nu a fost satisfăcută. Refuzul s-a datorat în mare parte 
opoziţie episcopului Lemeny. La 14 iunie 1843 acesta, adresând o circulară 



383 Cf. T. Matei, Problema unităţii religioase în revoluţia din 1848, în «Omagiu fraţilor Al. şi I. Lapedatu», 
Bucureşti, 1963. p. 472. 

către cler, în care se arată nemulţumirea pentru modul cum a decurs adunarea de 
la Blaj, stăruie mult asupra punctului 2 din program, combătând tălmăcirea lui 
ortodoxă. El spune textual: «Iar despre altă parte, veţi învăţa şi îndemna poporul 
a sta în unirea credinţei, nici să se amăgească că doară prin adunarea de la Blaj 
s-ar fi hotărât ca de aici înainte în treaba religiei tot una să fim, ci numai atâta 
vine de a se înţelege, că uniţii şi neuniţii ca fraţii să ne socotim» 384 . După 
moartea lui Lemeny, candidatul de episcop Al. Sterca Şuluţiu, adresa la 14 iulie 
1850 lui Şaguna o scrisoare, în care îi propunea pur şi simplu acestuia să treacă 
la unire, în care caz va deveni mitropolit de Alba Iulia pentru toţi românii. 
Şaguna respinge, fireşte, cu dispreţ, o asemenea ofertă jignitoare. 

Era o temere generală între catolicii din împărăţie şi între conducătorii 
Bisericii unite că curentul iniţiat la adunarea de la 3/15 mai va readuce pe toţi 
uniţii la Ortodoxie. Primatul Ungariei, Ioan Scitovski, înfiinţa o societate de 
propagandă pentru catolicism şi convocă în august 1850 într-o conferinţă pe toţi 
episcopii catolici de ritul latin şi grecesc. Episcopul unit de Oradea V. Erdelly se 
plânse că multe comune din Transilvania au părăsit unirea, în urma faptului că 
«la adunarea naţională de la Blaj 40.000 de români au decretat, sub conducerea 
lui Şaguna, să smulgă din unire pe toţi greco-catolicii şi să-i unească cu sine în 
schismă sub un singur mitropolit». Conferinţa a hotărât să se intervină la 
împărat pentru înfiinţarea a două noi episcopii unite şi a ridicării episcopiei din 
Blaj la treapta de mitropolie. Drept urmare, la 12 decembrie în acelaşi an, 
împăratul înfiinţa episcopiile unite de Gherla şi Lugoj şi ridică episcopia din 
Blaj la treapta de mitropolie 385 . 

Viena habsburgică «instigă şi Biserica unită la rezistenţă, făurind chiar 
vaste proiecte ofensive contra ortodoxiei româneşti generale, cum o dovedesc 
acţiunile noului episcop Al. Sterca Şuluţiu. Cuvântarea acestuia la instalare fu o 
provocare neobişnuită la adresa Sibiului, căci prin ea declara făţiş, că scopul 
vieţii sale este să aducă la unire cu Roma pe toţi românii de la Tisa până în 
Munţii Pindului» 386 . Reacţiunea politică absolutistă împotriva evenimentelor de 
la 1848 îşi găsea în orientarea ultramontanistă a Romei papale un convins aliat. 

Curtea imperială din Viena persista să meargă pe linia Măriei Tereza, 
obsedată de ideea că are misiunea să facă pe toţi cetăţenii împărăţiei sale 
catolici 387 . In executarea hotărârii acesteia, se presa mai mult asupra românilor, 
care erau lipsiţi de orice drepturi politice, deci de orice mijloc de apărare legală. 

«Politica aceasta nefericită a regimului vienez, spunea Şaguna, a culminat 
în numirea episcopului Şuluţiu ca membru a Societăţii de propagare a unirii în 
Răsărit, — întemeiată de arhiepiscopul de Strigoniu — adică de membru al 
societăţii ultramontane care şi-a pus în cap de-a atrage pe toţi românii din 



3M Ibidem, p. 485. 

385 Ibidem, p. 484. 

386 Ibidem, p. 486. 

387 G. Bariţiu, Părti alese din istoria Transilvaniei, voi. I, p. 396. 

Principatele Române şi din provinciile turceşti la unirea cu Roma» 388 . Când 
Şaguna a înfiinţat la Sibiu, în 1850, o tipografie. Blajul a înaintat o reclamaţie 
guvernului de la Viena, cerând să fie suprimată 389 . 

Nu e de mirare că Prof. Ion Maiorescu scria la 3 iulie 1850 lui Şaguna: 
«De alta v-aş mai ruga pentru diferenţele ce auzim din toate părţile că se nasc 
între uniţi şi neuniţi pentru orbia Blajului. V-aş ruga să vă puneţi toată 
înţelepciunea în lucrare, ca să nu se facă răul mai mare. Mulţumiţi-vă 
deocamdată cu aceea, că toţi românii cei buni, uniţi şi neuniţi, cunosc că piatra 
scandelei vine de la Blaj şi nu de la Sibiu» 390 . 

Şaguna, văzând că Blajul obţine o mitropolie deosebită pe seama lui 
proprie, întreprinde o acţiune pentru reînfiinţarea mitropoliei autocefale pe 
seama românilor ortodocşi din Transilvania. La 1864 acţiunea lui este 
încununată de succes. La 1868 obţine aprobarea «Statutului organic», prin care 
dă Bisericii Ortodoxe o largă organizare constituţională şi reprezentativă şi 
putinţa de a se ocupa în adunările ei nu numai cu chestiunile bisericeşti, ci şi cu 
cele şcolare, culturale şi naţionale ale poporului român, ca într-un adevărat 
parlament naţional, în spiritul vechii tradiţii sinodale a Bisericii române din 
Transilvania. 

Prin articolul 2 de la 1848 se cerea ca o condiţie a unificării, independenţa 
atât pentru Biserica unită, cât şi pentru cea ortodoxă, înţelegându-se pentru cea 
unită independenţa de arhiepiscopia de Strigoniu şi de Roma, iar pentru cea 
ortodoxă, independenţa de arhiepiscopia de Carloviţ. Şaguna a putut obţine pe 
seama Bisericii Ortodoxe această independenţă, pentru că dependenţa de 
Carloviţ fusese impusă românilor ortodocşi exclusiv dinafară, de Viena. 
Biserica unită n-a obţinut prin înfiinţarea mitropoliei sale independenţa de 
Roma şi sinodalitatea reprezentativă pentru că dependenţa sa de Roma papală 
nu era impusă numai din afară, ci o voia şi conducerea însăşi a acestei Biserici. 
Aici boala era înăuntru. Era în firea Bisericii unite să fie dependentă de Roma 
papală centralistă şi singura infailibilă şi prin ea într-o anumită dependenţă de 
intermediarii pe care-i voia Roma, deci si de Strigoniu. Vom vedea cum ceva 
mai târziu arhiepiscopia de Strigoniu va începe acţiunea de aducere totală a 
Bisericii unite în subordinea ei, cum a fost şi mai înainte. Dar Blajul, 
accentuând tot mai mult dependenta sa de Roma papală, într-o vreme când 
aceasta a dezvoltat până la culme absolutismul papal şi lupta împotriva ideilor 
de libertate şi progres, nu lucra numai împotriva poporului unit de rând, ci şi 
împotriva celor mai de seamă intelectuali uniţi. Am văzut că August Treboniu 
Laurian cerea la 1848 denunţarea unirii cu catolicii. El era consecvent cu 
atitudinea sa critică faţă de unire, pe care şi-o exprimase încă de mai înainte în: 
Magazinul istoric pentru Dacia, tom. III, 1 846. El scria atunci în legătură cu 

388 A Şaguna, Memorii, p. 65, la I. Matei, op. cit, p. 438. 

389 1. Matei, op. cit., p. 439. 

3,0 A. Şaguna, op. cit, p. 44. cf. I. Matei, op. cit, p. 490. 

unirea cu Roma papală de la 1700: «Românii afară de mici scutinţe ale 
persoanelor bisericeşti, nu dobândiră nimic prin unire, ba încă şi pierdură. 
Pierdură independenţa lor ca români şi ca religionari de ritul oriental, care o 
aveau ei mai înainte, pe lângă toate asigurările ce întâmpinau din partea 
eterodocşilor; pierdură arhiepiscopatul, căci aceasta după unire se degrada la 
starea de simplu episcop supus jugului iezuiţilor şi supremaţiei arhiepiscopilor 
catolici; pierdură chiar naţionalitatea, căci drepturile pretensiunii care le aveau 
ca români uniţi — la dregătorii mai înalte între ungurii catolici, trecură de la 
legea de ritul orientat la cea de ritul occidental, sub pretextul că acestea sunt 
acum tot una. Şi cu modul acesta se lepădară şi de naţiunea lor ... Aflări 
exemple avem multe. Aceasta strică atât de mult încât românimea nu putu deloc 
să se ridice din starea de plebeitate, căci oricare se înălţa peste dânsa, îşi şi 
părăsea naţiunea. Vezi unde duce lucrurile intriga machiavelească» (p. 328). 

Tot aşa gândea istoricul unit Al. Papiu Ilarian. Ideile sale în acest sens 
sunt exprimate deschis în lucrarea sa «Viaţa, operele şi ideile lui Gheorghe 
Şincai» şi le-am redat mai înainte. El îşi însuşeşte cu totul ideile lui Şincai în 
privinţa unirii. Mai dăm aici un citat din opiniile lui,, exprimate în aceeaşi 
lucrare: «Voi iezuiţi români de la Oradea Mare şi Gherla şi de aiurea, voi care în 
aceste zile ale luminii şi ale libertăţii cutezaţi a îndemna pe români să meargă la 
sinodul catolicilor de la Pesta; voi care mergeţi cu cutezanţa până a da românilor 
numele străin şi urât de catolici, ca şi cum a fi unit în patru puncte cu catolicii ar 
însemna a fi catolic, papist, adică iezuit, voi care prin acestea şi alte apucături 
criminale cercaţi a rupe de tot o parte însemnată o românilor din corpul cel mare 
al naţiunii, auziţi pe profetul Şincai şi, până mai e timp, convertiţi- vă» 391 . 

Aceste idei le exprimă el şi în «Istoria românilor din Dacia», voi. I, 
Viena, 1851. Dăm numai câteva citate din ea: sunt «inimici care ar vrea să facă 
poporul român să creadă că este deosebire între ei». «Noi ştim că creştinii 
români până astăzi nu vroiau să ştie nimic de vreo deosebire, ci numai atâta, că 
preotul din cutare sat sau din cutare parte a satului se ţine de Sibiu pentru că e 
sfinţit la Sibiu, iar celălalt de Blaj, pentru că e sfinţit la Blaj. Apoi ştim de altă 
parte, din experienţa de până acum că preoţii uniţi şi neuniţi servesc împreună 
ca adevăraţi fraţi în Hristos, fără a voi sa ştie ceva despre subtilele şi 
netrebnicele dispute ale scolasticilor despre purgator ş.a. Deci bigoţi şi inimici 
ai românilor sunt aceia care încearcă să strice între români această frăţietate 
sfântă ... Acum o nouă ură ce s-ar stârni între români din cauza inimicilor 
românilor, ar fi cauza unui nou jug ...» (p. 73 -75). «Tot reazemul existenţei 
românului fu în Biserica Răsăriteană — care încă atât de înfricoşat era 
persecutată — şi mai cu seamă în constituţia cea sinodală a Bisericii Răsăritene 
..., în puterea căreia românii, clerul împreună cu reprezentanţii mirenilor 
(poporului) se mai puteau înţelege despre trebile bisericeşti şi ale naţiunii. Afară 
de cercul Bisericii române, erau cu totul închişi afară de legislaţia şi 



Al. Papiu Ilarian, op. cit., p. 44. 

administraţia ţării» (p. 76). 

La petiţiile lui Inocenţiu Micu de a se recunoaşte, în baza unirii, poporul 
român ca o naţiune egală cu celelalte naţiuni, aşa cum s-a promis, se răspunse 
cu art. 6 din 1744, prin care se punea baza «sugrumării totale a naţionalităţii 
române. Căci se spunea că în baza acestor promisiuni, persoanele bisericeşti şi 
nobilii care primesc unirea sunt primiţi a face parte din acea naţiune pe teritoriul 
căreia sunt aşezaţi». «Astfel se socoteau după acest articol de lege românii din 
comitate ca alipiţi de unguri, sau ca unguri, cei din fondul regiu ca saşi, cei din 
secuime ca secui — după apriatele vorbe ale legii — dar şi aceştia numai dacă 
erau nobili sau liberi şi uniţi. Astfel se deznaţionalizară românii cei mai de 
frunte din ce mergeau spre izolarea totală de celălalt corp al naţiunii» (p. 78-79). 

Foarte semnificativă este declaraţia ce o face Papiu Ilarian în «Viaţa, 
operele şi ideile lui Şincai» (p. 37): «Din care toate se vede că el, Sincai, ca şi 
Clain episcopul, Clain călugărul, Petru Maior şi blăjenii luminaţi din sec. XVIII, 
cunoscură tot răul papal produs prin unire, nici vedeau alt leac, deocamdată, 
spre a micşora sau alina răul, decât stricta mărginire la cele patru puncte, de 
nimeni înţelese». 

Fruntaşii uniţi cu adevărat inteligenţi şi cu sentimente româneşti îşi 
dădeau seama că nu pot lepăda formal unirea cu Roma papală atâta timp cât se 
aflau sub stăpânirea habsburgilor, care i-ar fi declarat pe cei ce o lepădau, 
apostaţi şi i-ar fi supus la pedepse în consecinţă. Deocamdată, unirea, cu Roma 
papală considerată ca constând în acceptarea formală a celor patru puncte, 
trebuia ţinută, dar tot numai de formă. Căci aceste puncte nu trebuiau luate în 
serios. Toţi conducătorii uniţi îşi dădeau seama că o Biserică ce se deosebeşte 
atât de cea ortodoxă prin cele patru puncte luate în serios, cât şi de cea catolică, 
întrucât nu ţine decât cele patru puncte din învăţătura catolică, nu e nici catolică 
deplină, nici ortodoxă, deci e un hibrid inconsistent. Ei socoteau că Biserica 
unită trebuie să fie sau ortodoxă sau catolică. Căci cele patru puncte creşteau 
dintr-un întreg organic catolic. Dar pe când fruntaşii intelectuali cu sentimente 
româneşti — în acord cu poporul, socoteau că Biserica unită este şi trebuie să 
fie ortodoxă şi cele patru puncte trebuie tratate ca o simplă formă, conducătorii 
ierarhici ai Bisericii unite socoteau că ea trebuie să devină deplin catolică şi 
conduceau lucrurile în direcţia aceasta, cu toată opoziţia fruntaşilor mireni şi cu 
toată rezistenţa pasivă a poporului. Intelectualii uniţi de sentimente româneşti 
luptau să menţină pe credincioşii uniţi în corpul naţiunii până la unirea politică a 
tuturor românilor; conducătorii oficiali luptau să-i rupă de corpul naţiunii până 
atunci. 

Gheorghe Bariţiu se făcea ecoul poporului unit când spunea: românii «nu 
se pot narăvi cu învăţăturile pe care unii din preoţii cei tineri le întreţin cu vreme 
şi fără vreme». Aceasta pentru că la români «datinile vechi, apucate, supte şi 
prefăcute în măduvă şi în sânge, din vremi şi veacuri, au avut pururea mai 
adânci şi mai puternice rădăcini decât la alţii». Poporul român a rămas 

«neabătut în legea strămoşească». De aceea el «urăşte şi urgiseşte orice înnoire 
cât de mică în cele mai neînsemnate datini religioase». «De s-ar pune clerul 
românesc întreg, de ar întreprinde cu toată fierbinţeala vreo reformă, fie aceea în 
oricare privinţă, care să se atingă de trebile cele religioase ale românilor, ei ar şti 
să dea acest cler afară pe strungă şi să rămână în ceea ce au apucat» 392 . 

Răspunzând dispreţului iezuiţilor faţă de românii pe care îi socoteau 
ignoranţi în cele ale religiei şi ca atare obiect de prozelitism, dispreţ însuşit şi de 
vîrfurile ierarhice şi teologice ale uniaţiei, Bariţiu declară: «Iezuitul Balogh et 
consortes ar fi trebuit să afle odată că aici în Dacia nu aveau a face cu sălbaticii 
din republica Paraguay organizată de către societatea iezuiţilor, ci cu un popor 
care, în ciuda tuturor calamităţilor seculare şi în lipsa mare de literatură scrisă, 
era în proprietatea unui tezaur bogat de tradiţiuni milenare, avea rosturi de o 
cultură foarte înaintată în limba sa, într-o fântână nesecată de literatură nescrisă 
.... în fine mai presus de toate poporul român avea o religie creştină, cuprinsă 
într-un cadru elegant în ritul său clasic» 393 . Observăm însă că nu numai dintr-o 
literatură nescrisă s-a hrănit poporul român cu creştinismul său superior celui 
catolic, ci cel puţin cu două secole înainte de venirea iezuiţilor la Blaj începuse 
să aibă şi o literatură bisericească scrisă, în orice caz nu mai târziu, ci mult mai 
curând decât popoarele catolice din Europa care nu aveau decât o literatură 
bisericească în limba latină neînţeleasă de ele. 

Un alt învăţat istoric unit, Niculae Densuşianu, a fost un mare luptător 
pentru independenţa Bisericii unite faţă de papa şi a exprimat cu consecvenţă 
voinţa poporului unit de a rămâne în credinţa strămoşească, fără nici o alterare. 

Despre actul unirii religioase cu Roma papală el scria: «Dar unirea de la 
1698 fu un pas greşit al românilor de peste Carpaţi. Prin actul de la 1698 
mitropolitul Atanasie şi clerul din Transilvania sacrificară integritatea Bisericii 
Române pentru o simplă speranţă a unor drepturi care mai curând sau mai târziu 
se puteau câştiga şi pe altă cale. Şi de fapt unirea cu Biserica Romei nu schimbă 
de loc poziţia socială şi politică a românilor din Transilvania. Biserica română 
rămase şi de aici înainte numai o Biserică tolerată, naţiunea română o naţiune 
fără drepturi politice, preoţii uniţi iobagi ai nobililor, fără privilegii şi fără 
venituri, poporul fără reprezentanţi în camera transilvană, oficiile ţării 
distribuite numai aderenţilor celor patru religii, celei catolice, calvine, luterane 
şi unitariene şi fără nici o consideraţie faţă de religia română unită, iar poporul 
român care nu voi să treacă la unire, lipsit de biserici, lipsit de episcopi şi 
persecutat în toate modurile şi pe toate căile de guvernul din Transilvania şi de 
guvernul din Viena; aşa că unirea cu Biserica Romei, care se făcuse din simple 
motive politice, nu aduse de loc rezultatele pe care le sperase mitropolitul 
Atanasie şi clerul la 1698. Deziluzia era mare» 394 . 



392 «Foaia pentru minte, inimă şi literatură», nr. 6, din 3 februarie 1843, p. 42 - 44. 

393 Părţi alese din istoria Transilvaniei, p. 435. 

Revoluţia lui Horia, Bucureşti, 1884, p. 71 - 74. 

ACŢIUNEA DE EXTINDERE ŞI 
DE CATOLICIZARE CONTINUĂ A UNIATIEI 

1. Cu tot protestul intelectualilor mireni, cu toată opoziţia preoţilor de 
rând şi a credincioşilor, conducerea uniaţiei din Transilvania îşi desfăşura mai 
departe misiunea ce-i era impusă de a-i aduce pe toţi românii ortodocşi din 
Transilvania şi apoi şi pe ceilalţi la sânul ei şi de a-i catoliciza pas cu pas pe 
credincioşii ei. 

Sub papa Pius al IX-lea (1846 — 1878), sub care spiritul absolutist în 
Biserica Romano-Catolică s-a accentuat la culme, se vorbea pe faţă că Biserica 
Romano-Catolică urmăreşte «latinizarea Orientului». Austria habsburgică era 
chemată să aibă un rol mare în această operă, având să se folosească nu atât de 
catolici, cât de «uniţi, prin legătura lor naţională, a aceleiaşi limbi şi a aceleiaşi 
liturghii», cu popoarele ortodoxe. Austria habsburgică a înzestrat Biserica unită 
în acest scop cu mijloace materiale considerabile 395 . Se urmărea alipirea 
popoarelor balcanice pe veci la imperiul catolic al Austriei, făcându-le 
incapabile de-a se unifica durabil în state naţionale. 

Mitropolitul Sterca Şuluţiu a divulgat la 1850 acest plan cu sinceritate. 
Ceilalţi conducători ai Bisericii unite lucrau în vederea acestui scop fără să o 
spună făţiş, în special, în prima jumătate a secolului XIX, în timpul episcopului 
Vasile Moga, căruia i se pusese cele mai mari îngrădiri în apărarea faţă de 
uniaţie, aceasta a cuprins numeroase sate din Transilvania. Tot în acea vreme a 
desfăşurat ierarhia unită o acţiune prozelitistă neînfrânată în Banat şi în părţile 
de vest şi nord ale Transilvaniei, în scopul acesta conducerea acelei Biserici 
primea mari ajutoare financiare şi latifundii întinse cu zeci de sate ortodoxe pe 
teritoriul lor. Iobagii ortodocşi din acele sate erau siliţi prin tot felul de mijloace 
să treacă la uniaţie. Cei ce treceau la uniaţie primeau bani, pămînt de lucrat pe 
domeniul episcopiilor unite şi romano-catolice şi fel de fel de scutiri şi 
făgăduinţe, iar copiii lor erau trimişi în şcolile romano-catolice. Ceilalţi mari 
latifundiari făceau la fel 396 . Numeroşi ortodocşi erau înscrişi fraudulos ca uniţi, 
iar când aceştia aflau şi cereau să li se dea libertatea de a fi ortodocşi, erau 
ameninţaţi cu pedepse draconice ca apostaţi. Toată administraţia de stat: prefect, 
solgăbirău, organele de represiune trebuiau să dea ajutor 397 . 

Ortodocşii erau obligaţi să primească în bisericile lor pe episcopii uniţi şi 
pe alţi propagandişti ai uniaţiei pentru a le asculta făgăduielile şi ameninţările, 
în vreme ce biserica ortodoxă era oprită să se apere. 



395 Dr. Aurel Eberhard, Die orientalische Kirchenfrage und Oestereichs beruj in ihrer Losung, la Dr. Gh. 
Ciuhandu, Dezbinarea religioasă a românilor ardeleni, Arad, 1927. 

396 G. Ciuhandu, Episcopii Gherasim Raţ şi Samuil Vulcan, Arad, 1935, p. 140 etc. 

397 Ibidem, p. 578, 127, 138, 131, etc. 

Nu se pot reconstitui precis împrejurările în care o mulţime de comune 
ortodoxe au fost silite să treacă la uniaţie în prima jumătate a secolului al XIX- 
lea şi nici o listă completă a lor. Doar o parte din acţiunea prozelitistă din Banat 
şi din partea de vest a Transilvaniei e cunoscută ceva mai bine datorită studiilor 
lui G. Ciuhandu. 

Acţiunea de extindere a uniaţiei era condusă în părţile de vest ale 
Transilvaniei cu un zel înfocat de episcopii greco-catolici ai Oradiei. «Episcopia 
aceasta îşi are rădăcina în politica episcopului romano-catolic din Oradea, cel 
mai mare latifundiar al Bihorului din veacul XVIII şi, pe o vreme lungă, 
purtător al demnităţii de fişpan — prefect — al judeţului» 398 . Dar până când a 
lucrat în mod direct pentru trecerea ortodocşilor la unire, el n-a cucerit vreme de 
47 de ani (1700 - 1747) decât 6 sate. Sub Meletie Kovâcs, vicar, cu grad de 
arhiereu oriental, supus episcopului romano-catolic, au fost cucerite în curs de 
22 de ani (1748 - 1770) numai 13 sate. După organizarea episcopiei greco- 
catolice însă, primul titular al ei, Moise Drâgossy a cucerit în 1 1 ani, 22 de sate 
(1776 - 1787), iar urmaşul său Ignatie Darabant (1788 - 1805) numai 10 sate. 
Deci în 105 ani Ortodoxia pierdu în Bihor numai 52 de comune. 

Această moştenire o spori considerabil Samuil Vulcan mai întâi în Bihor, 
apoi şi în Arad şi Banat, în cursul celor 33 de ani ai păstoriei sale (1806 - 1839). 
In Bihor el a cucerit 15 sate, în Arad 19 sate, în Banat 9 sate, deci în total 45 de 
sate, dublând numărul de sate cucerite înaintea lui în 105 ani 3 ". Urmaşul lui 
Vulcan, episcopul Erdely a mai cucerit în Bihor 14 sate, în Arad 4, în Banat 14, 
total 32 de sate, în cei 20 de păstorie ai lui (1842 - 1862). Deci treptat satele 
unite din Bihor s-au ridicat la 83. Pentru cele aproximativ 76 comune unite din 
Banat şi părţile arădane, la 1853 a luat fiinţă episcopia de Lugoj. Titularii 
acesteia dintre 1855 - 1903 au mai răpit 35 de sate ortodoxe, ridicând numărul 
lorlalll 400 . 

In Transilvania, în timpul episcopilor ortodocşi Ghedeon Nichitici şi 
Gherasim Adamovici, apoi în timpul sedisvacanţei de 14 ani (între 1797 - 
1810), episcopul de Blaj, Ioan Bob a mai răpit 44 de comune ortodoxe, iar în 
timpul episcopului ortodox Vasile Moga, acelaşi Bob a mai răpit până la 
moartea sa (1830) 92 de comune. Urmaşul lui Bob, Ion Lemeny a mai răpit în 
timpul lui Vasile Moga 32 de comune ortodoxe. Deci în total între 1780 - 1846 
Ortodoxiei transilvănene i-au fost răpite 168 de comune, din care numai sub 
Bob 134 de comune 401 . Astfel de unde după «dezmembrarea» făcută de 
generalul Buccow la 1760, numărul uniţilor reprezenta numai a cincea parte faţă 
de ortodocşi, în 1912, faţă de numărul de 1.858.942 de ortodocşi, numărul 



™Ibidem,p. 95. 

399 Ibidem. 

400 Papism şi Ortodoxie în Ardeal..., p. 28. 

401 Ioan cavaler de Puşcariu, Propaganda uniaţiei, în «Revista teologică», Sibiu, VII (1913), p. 408 ş.u. Izvorul 
său de informaţie au fost «Sematismele» oficiale ale Bisericii unite: Cf. G. Ciuhandu, op. cit., p. 9, nota 1. 

uniţilor era de 1.259.019 402 . Deoarece în părţile de sud ale Transilvaniei, uniaţia 
nu s-a putut extinde înmulţirea aceasta considerabilă s-a făcut în nordul Tran- 
silvaniei. Pentru această parte, devenită aproape compact unită, s-a înfiinţat la 
1853 Episcopia de Gherla. 

La 1823, tot episcopul Samuil Vulcan de la Oradea a mai răpit 72 de 
parohii din protopopiatul Sătmaru (Satu Mare), care, împreună cu întreg 
Maramureşul, răpit de la Ortodoxie încă din secolul XVIII, au fost subordonate 
episcopului unit rutean de Muncaci 403 , iar de la 1912, după ce preoţii ruteni 
introduseseră în ele limba maghiară, nou înfiinţatei episcopii greco-catolice de 
Hajdudorog. 

Se ducea, precum se vede, o acţiune de reducere continuă a Ortodoxiei 
ardelene, care, dacă n-ar fi venit eliberarea Transilvaniei de la 1918, ar fi 
continuat până la desfiinţarea totală a ei. 

2. Paralel cu aceasta, conducerea Bisericii unite intensifica continuu 
acţiunea de catolicizare. 

După desfiinţarea organizării sinodale, după crearea capitlului şi după 
introducerea treptată a dreptului canonic catolic, de către episcopii Ioan Bob şi 
Ioan Lemeny, mitropolitul Alexandru Sterca Şuluţiu face un mare pas înainte, 
introducând în şcolile poporale şi în masele largi de credincioşi, un catehism în 
care identifică total credinţa Bisericii unite cu credinţa Bisericii Romano- 
Catolice, înlocuind catehismul lui Gheorghe Şincai, care fusese în uz până 
atunci şi care nu avea nici o dogmă catolica. Catolicizarea credinţei se făcuse 
până atunci numai în pătura ierarhiei şi a teologilor. Acum se încearcă să se 
introducă în popor, însuşi catehismul o spune aceasta chiar în titlu: «Catehism în 
care se arată ... adevărul credinţei sfintei uniri cu apostoliceasca Biserică a 
Romei, compus şi dat la lumină prin ... Alexandru Sterca Şuluţiu ... în Blaj 
1857». In «Cuvântul înainte» se spune între altele: «Am întocmit acest catehism 
pentru sfântă unire ... ca toţi să vadă ... că credinţa sfintei uniri cu Sfânta 
catolicească şi apostolească Biserică a Romei, este credinţa cea adevărata şi 
singur mântuitoare..., afară de care nu este nici o mântuire» ... «... tare 
îndatorăm pe toţi preoţii ... ca poporul şi tinerimea fără preget, des, cu tot 
prilejul, iară mai vârtos în Sfânta Biserică, duminicile şi în sărbători, luând 
înainte acest catehism să-i înveţe şi să-i catehizeze». 

«Iară mai vârtos să se deie acest catehism pruncilor în toate şcoalele, ca 
din pruncie, cunoscând că ei sunt în staulul lui Hristos şi în sânul adevăratei 
Biserici a lui Hristos, să fie tari în credinţă şi să ştie înfrunta ...pe toţi amăgitorii 
cei ce învaţă minciuna». 

3 

Ce-ar zice Sterca Şuluţiu şi toţi cei ce intensificau dezbinarea şi vrajba în 
poporul român, dacă ar auzi azi pe papa declarând că Biserica ortodoxă şi 

402 Romanii ortodocşi şi uniţii români, de Un om al Bisericii, Sibiu, 1922. 

403 Ibidem,p. 14. 

catolică sunt Biserici surori (în întâlnirea dintre Papa Paul VI şi Patriarhul 
Athenagora la Constantinopol în 25 iulie 1967)? Ce-ar zice dacă ar auzi 
Conciliul Vatican II, declarând în «Decretul despre Ecumenism» că «Bisericile 
Orientale au adevăratele Taine şi, mai ales, datorită succesiunii apostolice, 
predica şi euharistia, prin care rămân încă unite cu noi, cu legături foarte strânse 
şi de aceea o anumită comuniune în cele sfinte, prezentându-se împrejurări 
oportune şi cu aprobarea autorităţii bisericeşti, este nu numai posibilă ci şi de 
sfătuit»? 404 . Ce-ar zice în faţa acestei recunoaşteri toţi intransigenţii 
catolicizanţi ai uniatiei, care până la 1948 interziceau elevilor uniţi să intre în 
Bisericile Ortodoxe sub pedeapsa excluderii lor de la împărtăşanie? Ce-ar spune 
auzind pe Cardinalul Lercaro, declarând într-un comentar al «Decretului despre 
ecumenism»: «Bisericile Orientale ... au păstrat intact esenţialul credinţei 
apostolice şi al structurii esenţiale. Au păstrat în mod real caracterul lor de 
Biserici în legătura credinţei apostolice şi a comuniunii sacramentale ... Este 
vorba de Biserici surori care au oferit mult Occidentului cu trecutul lor şi care 
trebuie respectate ca atare în integritatea patrimoniului lor de adevăr» 405 ; sau pe 
Lanne OSB : «în ciuda separării lor de comuniunea catolică, Bisericile orientale 
sunt recunoscute drept Biserici, datorită întemeierii lor şi succesiunii apostolice 
şi a patrimoniului lor autentic ... sunt şi rămân Biserici-izvoare. Creştinismul a 
venit în Occident din Orient, lucru pe care uneori îl uităm. Până astăzi aceste 
Biserici au păstrat acele elemente esenţiale ale substanţei Bisericii lui Hristos. 
De aceea este posibilă «communio în sacris» cu ele» 406 . Corifeii Şcolii ardelene 
se dovedesc în mare măsură precursorii gândirii atâtor romano-catolici de azi. 
Oare adepţii din trecut ai catolicizării, ar fi astăzi în stare să se ruşineze că n-au 
văzut valorile proprii ale Bisericii române pe care o păstoreau şi a trebuit să vină 
străinii să li le arate acum? Fapt e că câţiva urmaşi ai lor, peste hotare, continuă 
să meargă pe linia integral catolică, rămânând cei din urmă apărători ai unei 
astfel de mentalităţi. Căci altfel, dacă ar admite că românii se pot mântui şi în 
Biserica Ortodoxă şi dat fiind că nici «privileghiomurile» politice pentru care s- 
a născut uniaţia nu mai sunt astăzi un motiv pentru acceptarea ei, ar trebui să 
recunoască, că raţiunea de a fi a uniatismului la noi a încetat. 

Pentru Şuluţiu criteriul credinţei adevărate era Roma papală, nu Sfânta 
Scriptură şi Sfânta Tradiţie a Bisericii de la început. «S. Unire este a crede şi a 
mărturisi aceeaşi credinţă ... care o ţine simtă Biserica Romei, ţinând ritul şi 
obiceiurile bisericeşti răsăritene» (p. 7). Şi spre a adânci prăpastia între românii 
uniţi şi cei ortodocşi şi a cultiva în cei dintâi dispreţul pentru cei din urmă, 
Şuluţiu spune mai departe în catehismul său destinat poporului unit: «Biserica 



404 Decretul despre ecumenism, nr. 15. 

405 La signification du Decret sur l'Oecumenisme pour le dialogue avec Ies Eglise Orientales noncatholiques, în- 
«Irenikon», XXXVII (1964), nr. 4, p. 467 - 468. 

406 De Oecumenismo (cursus specialis), Pios, Romae (ad usum auditorum), p. 473 şi 480; cf. Dr, Cezar Vasiliu, 
Raporturile Bisericii Romano-Catolice cu Biserica Ortodoxă, de la anunţarea Conciliului Vatican II (ianuarie 
1959) până astăzi (decembrie 1970), p. 130, nr. 307. 

Răsăritului acum nu mărturiseşte aceeaşi credinţă cu Biserica Apusului şi învaţă 
multe ce sînt cu totul contrarii aşezământului Domnului nostru Iisus Hristos, al 
Sf. Apostoli şi Sf. Părinţi» (p. 10). 

Inaugurând un obicei, care a fost practicat în tot învăţământul teologic şi 
catehetic al Bisericii unite, catehismul nu face nici măcar o aluzie la dogmele 
esenţiale despre Dumnezeu şi despre mântuire, ci se ocupă numai cu expunerea 
şi apărarea dogmelor diferenţiale ale catolicismului şi îndeamnă pe credincioşii 
uniţi să nu se amestece cu românii ortodocşi: «Ci... de învăţăturile şi amestecul 
în cele sufleteşti tare să ne ferim... ca unii ca aceia nu slujesc lui Hristos». 
Conform acestei mentalităţi cine nu se închină papei, nu se mai închină lui 
Hristos. 

Acest catehism nu servea numai centralismului papal, ci şi politicii 
habsburgilor de despărţire sufletească şi apoi şi naţională a românilor. Cu cât 
dispreţ nu trebuiau să privească românii uniţi dacă ar fi ascultat de această 
ierarhie, la fraţii lor ortodocşi, odată ce erau învăţaţi să nu-i mai considere nici 
măcar credincioşi în Hristos (G. Ciuhandu, Dezbinarea religioasă a românilor 
ardeleni, Arad, 1927, p. 15 - 17). în acest catehism îşi are începutul obiceiul 
catehetilor uniţi de a interzice elevilor lor intrarea în bisericile ortodoxe sub 
pedeapsa excluderii de la împărtăşanie şi îndemnul dat de a frecventa, acolo 
unde n-au biserică unită, bisericile catolice ale altor naţii. 

Ce-ar spune Şuluţiu şi cei ce gândeau ca el până acum un sfert de veac, 
auzind îndemnurile date de Conciliul Vatican II chiar romano-catolicilor de alt 
neam de a intra în bisericile ortodoxe, de a cânta la strană şi de a împlini rolul 
de naşi, şi văzând mireni şi preoţi romano-catolici cerând Sfânta împărtăşanie 
de la preoţi ortodocşi? Dacă ar asculta de Papa şi de Conciliul Vatican II şi ar 
cere Sfânta împărtăşanie de la ortodocşi, n-ar mai putea spune că singura 
Biserică mântuitoare este cea romano-catolică şi n-ar avea nici un motiv să 
stăruie pentru dezbinarea poporului român. 

Dar actul catolicizării dogmatice totale a Bisericii unite cu cea romano- 
catolică 1-a făcut urmaşul lui Sterca Şuluţiu, mitropolitul de la Blaj Ioan Vencea. 
Făcându-şi toate studiile în şcoli romano-catolice din Oradea şi Viena, el n-avea 
alt ideal decât să servească catolicismul, fără nici o consideraţie pentru 
interesele neamului românesc 407 . 

Dar intenţiile şi acţiunile mitropolitului Vancea au provocat o nouă 
manifestare a voinţei fruntaşilor, uniţi cu sentimente româneşti împotriva 
catolicizării. 

Sinodul electoral din Blaj de la 1868, convocat de formă, ştiind că va 
trebui să-1 «aleagă» pe Vancea ca mitropolit şi înspăimântat de perspectiva 
viitoarei lui acţiuni catolicizante, a crezut că poate pune o frână acestei acţiuni, 
stabilind unele dispoziţii în acest sens. Vicarul de Făgăraş, Ioan Antonelli, 
pornind de la «starea de confuziune şi de decadenţă în care ajunsese Biserica 



G. Ciuhandu, Dezbinarea religioasă..., p. 13. 

unită din cauza împiedicării vieţii sinodale», propune şi sinodul aprobă în 
unanimitate următoarea hotărâre: «Considerând că tendinţele absolutiste 
necontenit s-au încordat a ne altera disciplina şi în fapt au alterat-o, introducând 
instituţiuni cu totul străine prin bărbaţi crescuţi în institute iezuitice ...; 
considerând că antecesorii noştri îndată după Atanasie, n-au lipsit a protesta la 
toate ocaziile contra acestor fel de atentate, care au adus atâta umilire şi 
stricăciune Bisericii noastre ...; considerând condiţiile puse episcopului de 
Sinodul din 1850, care a fost format din 207 reprezentanţi ai clerului şi 
poporului; considerând că spărturile ce s-au mai făcut de la acest timp (1850) 
încoace în institutiunile Bisericii noastre au crescut într-un mod atât de 
înspăimântător, încât existenţa Bisericii noastre pe tot minutul e periclitată în 
gradul cel mai mare ... şi ne ameninţă Biserica cu nimicirea totală», sinodul 
decretează următoarele: 

1. Autonomia constituţională şi sinodală a Bisericii greco-catolice se 
stabileşte după sinoadele ecumenice şi «după praxa noastră bisericească», 
observată înainte «de a se fi alterat prin măsurile absolutismului». 

2. «Uniunea noastră cu Biserica Romano-Catolică este şi rămâne în 
secuii numai dogmatică în cunoscutele patru puncte şi alt nimic». 

3. «Dependenţa ierarhiei noastre de scaunul Romei este cea prevăzută în 
consiliul de la Florenţa, care menţinea drepturile şi independenţa patriarhilor 
orientali şi ale Bisericilor Orientale. De aceea ştirbirea mai departe a libertăţilor 
şi drepturilor noastre nu o vom suferi sub nici un fel de împrejurare». 

4. Se opreşte facerea de recurs la «arhiereii sau consistoriile romano- 
catolice». 

5. Se cere ca «episcopii să fie aleşi de sinoade compuse din cler şi mireni 
şi ca mirenii să aibă vot decisiv în sinod în toate chestiunile nedogmatice». 

Aceste puncte erau puse ca condiţii viitorului mitropolit. Adunări 
protopopeşti anterioare luaseră hotărâri în acelaşi sens. Un sinod întrunit în 
1869, după alegerea mitropolitului Vancea, întăreşte hotărârile celui din 1868 şi 
stabileşte constituirea unui sinod al mitropoliei greco-catolice a Blajului, 
compus din 1/3 reprezentanţi ai clerului şi 2/3 ai mirenilor — asemeni celui al 
mitropoliei de la Sibiu — ales prin vot direct. Dar aceste hotărâri nu s-au pus în 
aplicare 408 . 

Un rol important în sinoadele de la 1868 şi 1869 1-a avut Prof. Ioan Micu 
Moldovanu (Moldo vănuţ). El continuă lupta în favoarea hotărârilor lor şi după 
aceea. El pledează pentru vechiul drept al Bisericii române din Transilvania de 
a-şi alege pe episcop, criticând absolutismul introdus în Biserica unită. 
Aplicarea hotărârilor sinodului din 1868 ar fi, zicea el, un zid de apărare al 
Bisericii în faţa ameninţărilor, «ori din partea ultramontanilor (aderenţi ai 



408 1. M. Moldovanu, Acte sinodale ale Bisericii române de Alba Iulia şi Făgăraş, tom. I, Blaj, 1 869: citat după f 
Nicolae, mitropolitul Ardealului, Biserica Ortodoxă Romană, una şi aceeaşi în toate timpurile, Sibiu, 1968, p. 
161 - 167. 

168 



Pr. Prof. D. Staniloae, Uniatismul din Transilvania 

primatului papal), ori dintru a regimului». 

La criticile ce s-au adus hotărârilor sinodului din 1868 şi anume: 1. Că ele 
au displăcut nunţiaturii din Viena, atingînd «lucruri dogmatice şi autoritatea 
pontificelui roman»; 2. Că aceste hotărâri nu obligă ierarhia unită, pentru că au 
fost luate de un «conventicul» fără putere legală; 3. Că ele sunt în opoziţie cu 
Corpus juris canonici şi decretele papale, I. M. Moldovanu răspunde: 1. Nunţiul 
nu are de ce se supăra, pentru că sinodul s-a «ţinut strâns de pactul de unire»? 2. 
Dacă sinodul ar fi fost numai un conventicul, tot conventicul ar fi fost şi în actul 
de alegere al mitropolitului Vancea şi deci alegerea ar fi nulă; 3. Apelul la 
Corpus juris canonici şi la decretele papale dovedeşte ori o completă neştiinţă a 
dreptului Bisericii noastre, care nu are nimic a face cu Corpus juris şi cu surorile 
lui», ori «năzuinţa de a surpa aşezămintele Bisericii noastre» 409 . 

Dar Ioan M. Moldovanu a fost şi unul din susţinătorii însufleţiţi ai unităţii 

i 5 5 5 5 

religioase dintre fraţii despărţiţi. El recunoaşte că «românii, şi cei din 
Transilvania şi cei din Ţările Române, ţineau tare la religia lor (se înţelege cea 
ortodoxă) şi de aceea aveau de a suferi multe apăsări şi nedreptăţi» de la regii 
Ungariei, care «stăruiau foarte mult pentru lăţirea Bisericii apusene şi nu puteau 
suferi pe creştinii de lege răsăriteană». Românii care «avură a suferi greu pentru 
religia lor», s-au unit cu Roma papală din dorinţa de a-şi uşura soarta, dar fără a 
accepta schimbarea legii strămoşeşti, în urma unirii cu Roma papală, «românii 
care până aici au fost una şi la bine şi la rău, de aici încolo sunt rupţi în două şi 
de multe ori împerechiaţi între ei, ca şi cum nu ar fi fraţi de un sînge şi cei ce se 
tin de o Biserică şi cei ce se tin de alta» 41 °. 

5 * 5 

în ciuda acestor puneri în gardă, mitropolitul Vancea, impus sinodului de 
la 1868, a întreprins pasul catolicizării dogmatice complete a Bisericii unite, 
prin «conciliile provinciale» din 1872 şi 1882. Conciliile acestea nu erau 
sinoade în sensul vechii tradiţii a Bisericii din Transilvania, aşa cum le cerea 
clerul şi poporul din Biserica unită. La ele nu avură vot decisiv decât cei trei 
episcopi sufragani, inclusiv mitropolitul. Acesta, pentru a da aparenţa că 
dogmele catolicismului sunt adoptate de tot poporul unit, ceru episcopilor «să 
mai aducă» şi pe alţi «veneraţi în Hristos fraţi», pe care vor voi ei şi de care vor 
fi siguri, ca să fie de faţă la acest conciliu în calitate de «teologi» fără vot 
decisiv, încă din şedinţa a Ii-a a «conciliului» din 1872, mitropolitul Vancea 
prezentă acestuia un elaborat despre credinţa catolică, pe care, după declaraţia 
lui, trebuie s-o ţină întreagă şi mitropolia unită din Transilvania. Era un elaborat 
despre puterea absolută a papei şi despre diferite alte dogme noi, primite recent 
în Biserica romano-catolică. Istoricul unit Niculae Densuşianu scrie despre acest 
elaborat: «Peste tot acest elaborat dogmatic al mitropolitului Vancea era numai 
o compilaţiune prejudicioasă din scrierile celor mai celebri iezuiţi, o motivare 

409 Ibidem,p. 169. 

410 I. M. Moldovanu, Istoria Ardealului, ed, H. Blaj, 1373, p. 33, 47 - 43, citat după t Nicola mitropolitul 
Ardealului, op. cit, p. 171. 

sofistică a unei mulţimi de chestiuni dogmatice şi administrative, care din 
premisele Sfintei Scripturi ajung la concluziile cele mai false, şi care toate tind 
într-acolo, ca să supună lumea creştină la domnia absolută bisericească şi 
lumească a papei şi a societăţii iezuite» 4U . 

Iată dogmele acceptate în acest «conciliu» rupt de corpul poporului 
român unit: că papa nu numai că este capul văzut al Bisericii universale, dar 
«are deplină putere de a paşte, de a cârmui şi a administra», precum în Biserica 
Romano-Catolică, aşa şi în Biserica Greco-Catolică; că Mitropolia de Alba Iulia 
«primeşte, mărturiseşte şi crede toate câte le primeşte, le mărturiseşte şi le crede 
Biserica Romano-Catolică»; că pe viitor toţi episcopii şi preoţii greco-catolici 
care vor lua parte la conciliile provinciale, vor avea să facă «mărturisire publică 
a credinţei catolice după formula prescrisă de Urban VIII»; că papa are «dreptul 
perfect şi independent de guvernare şi legislaţie precum în Biserica Catolică, aşa 
şi în mitropolia greco-catolică de Alba Iulia»; că «pontificele roman când 
vorbeşte de la catedră şi când dispune în baza supremei sale autorităţi ca 
Biserica întreagă să ţină vreo dogmă de credinţă sau de moravuri, atunci el se 
bucură de infailibilitate şi din această cauză astfel de hotărâri ale pontificelui nu 
se mai pot schimba». 

Aceasta este formula dogmei despre infailibilitate, impusă de papa Pius 
IX cu atâta greutate conciliului Vatican I la 1870. Mitropolitul Vancea se grăbea 
să o impună şi Bisericii unite, sacrificând orice independenţă de gândire şi de 
acţiune românească a acesteia. 

De altfel mitropolitul Vancea excelase la Conciliul Vatican I prin 
intervenţiile sale în favoarea infailibilităţii papale, câtă vreme vreo 250 de 
episcopi din cei vreo 600 n-au voit să semneze hotărârea în favoarea ei decât 
ulterior, pe rând, sub presiuni exercitate asupra fiecăruia. Arhiepiscopul Vienei, 
Rauscher s-a opus definirii acestei dogme, iar guvernul austriac a adresat 
Vaticanului un protest împotriva ei. Conducătorul Bisericii unite întrecea pe 
Habsburgi în fidelitatea faţă de papă şi era mai catolic decât romano-catolicii 
deschizând total poarta Bisericii unite dictaturii papale. Reacţionarismul papal 
din acea vreme îşi găsea unul din cei mai aprigi susţinători în episcopatul 
latifundiar al bietului popor de iobagi români din Transilvania, luându-se la 
întrecere cu episcopatul şi conducerea iezuită a populaţiilor indiene din America 
de sud. O delegaţie de episcopi maghiari i s-a prezentat într-o pauză a 
conciliului lui Vancea spre a-1 felicita pentru intervenţiile lui. Episcopatul 
maghiar putea să-1 felicite pentru că Vancea rupea total sufleteşte pe credincioşii 
uniţi din comunitatea religioasă a poporului român 412 . 

In sfârşit, conciliul de la 1 872 mai accepta: 

Că «pontificele roman, după dreptul divin ... este judecătorul suprem al 
credincioşilor şi în toate cauzele supuse judecăţii bisericeşti se poate face recurs 

411 N. Densuşianu, Independenţa bisericească a Mitropoliei române de Alba Iulia, Braşov, 1893, p. 6. 

412 G. Ciuhandu, Dezbinarea religioasă a românilor ardeleni, p. 22-23. 

la el»; 

Că «judecata scaunului apostolic nu se mai poate anula de nimeni şi nici 
nu este iertat cuiva să judece asupra judecăţii papii»; 

Că «este fals ceea ce susţin unii că de la judecata pontificelui roman s-ar 
mai putea apela la conciliul ecumenic». 

Iată-1 pe papa proclamat judecător suprem, fără posibilitate de recurs de la 
el, nu numai în toate chestiunile de credinţă şi de morală ale unei părţi a 
poporului român, ci şi «în toate cauzele supuse judecăţii bisericeşti», care sunt 
foarte greu de distins, în concepţia catolică, de alte chestiuni de viaţă: de 
chestiuni de politică, de ordin social, naţional etc. 

Dar ceea ce era şi mai grav, printr-o altă hotărâre se accepta dreptul papei 
de dispunere supremă chiar în chestiunile de cult: 

Că papa «ca supremă autoritate, căreia i s-a încredinţat depozitul 
credinţei, are dreptul exclusiv de a impune forma cultului public şi privat», 
precum în Biserica Catolică, aşa şi în Biserica Greco-Catolică. Iată cedându-se 
unei persoane străine de poporul nostru dreptul de a dispune de tradiţiile şi 
datinile sufleteşti bimilenare ale poporului român. 

Ce-ar fi spus Inocenţiu Micu, care a suferit atâta luptând pentru 
independenţa Bisericii române din Transilvania, văzând ce a făcut din această 
independenţă mitropolitul Vancea? Ce ar fi spus fruntaşii Şcolii Ardelene 
văzând ce s-a ales "din demnitatea neamului românesc, pe care o afirmau şi 
pentru care luptau ei cu atâta mândrie, suferind din cauza aceasta fără încetare? 
Poporul român unit e predat legat de mâini şi de picioare celei mai absolutiste şi 
exclusiviste autorităţi străine. 

Mai departe, Conciliul de la 1872 accepta: 

Că «mitropolitul este numai un grad intermediar între pontificele roman, 
capul Bisericii, şi între episcopi». 

Niculae Densuşianu comentează această hotărâre astfel: 

«Aşadar papa, capul Bisericii Catolice, fu primit acum chiar în ierarhia 
internă a Bisericii române de Alba Iulia» 413 . 

Papa nu devine numai un oarecare ierarh «al Bisericii române unite ci fac 
totum în ea 414 . 

Mitropolitul Vancea, temându-se că deciziile ce se vor lua în acest 
conciliu vor provoca o mare rezistenţă în Biserica unită, şi-a luat măsurile de 
rigoare, încă de la începutul conciliului a obligat cu jurământ pe episcopi sub 
epitrahil, pe preoţi în odăjdii, să promită că nu vor divulga nimic din hotărârile 
ce se vor adopta până nu vor fi aprobate de Roma şi publicate, pentru ca nu 
cumva Roma, în faţa protestelor din această Biserică să ezite a le aproba. Chiar 
cererea adresată Romei de a le aproba era un act de servilism. Roma ezită de 
fapt aprobarea lor vreme de mai mulţi ani. Dar când papa Leon XIII le aprobă la 

413 N. Densuşeanu, op. cit, p. 7. 

414 Textele adoptate de acest conciliu, la N. Densuşianu, op. cit., după: Conciliul provincial prim. 

8 martie 1882, aprobarea era însoţită de anularea tuturor instituţiilor Bisericii 
unite contrarii acestor hotărâri ale conciliului din 1872. Toată tradiţia sinodală a 
Bisericii române unite moştenită dinainte de 1700 era desfiinţată. I se şoptise 
papei să facă şi aceasta. 

Episcopatul greco-catolic acceptă şi această decizie a papei cu servilismul 
lui atât de depărtat de demnitatea lui Inocenţiu Micu. Acest servilism mergea 
aşa de departe că folosea formula: «Sărutându-vă piciorul ... rămânem ai Prea 
Sfinţiei Sale prea umiliţi şi supuşi fii» 415 . 

După ce obţinu această aprobare, Vancea trecu la un nou pas. «Pregătirile 
oculte de a trece la catolicism, începute în anul 1872, se continuară şi în anul 
1882 cu acelaşi sistem ascuns de a converti pe cineva fără să ştie» 416 . Se 
convocă un nou sinod cu aceeaşi compoziţie, cu acelaşi jurământ de a păstra 
secretul, ca şi cel din 1872. Se aduse la cunoştinţă acestui conciliu aprobarea de 
către papa a hotărârilor conciliului de la 1 872 şi se hotărî punerea lor în aplicare, 
deocamdată tot în mod secret. Apoi se trecu la adoptarea altor măsuri de 
catolicizare. Fură acceptate adică toate conciliile Bisericii catolice de după cele 
şapte Sinoade Ecumenice, singurele ţinute în Biserica Răsăriteană. Fu primit 
între altele conciliul de la Trident cu mulţimea lui de decrete dogmatice şi de 
dispoziţii administrative; de asemenea Vatican I care a formulat dogma 
infailibilităţii papale. 

La 30 septembrie 1884, papa Leon XIII întări şi aceste decizii, anulând 
toate dispoziţiile şi datinile existente în Biserica unită, contrarii dogmelor şi 
decretelor conciliilor din Occident şi potrivite împrejurărilor de acolo. 

Hotărârile conciliilor de la 1872 şi 1882 nu se tipăriră decât la 1887, iar 
public nu fură făcute cunoscute decât la 1892, când reacţia clerului şi a 
mirenilor era tardivă şi înfrântă prin «Roma locuta». Totuşi se găsiră şi acum 
oameni de curaj care le deplânseră. Printre ei fu glasul de cel mai mare prestigiu 
al istoricului Niculae Densuşianu, care publică la 1893 articolul: «Independenţa 
bisericească a Mitropoliei române de Alba Iulia». El declara în acest articol: 
Biserica unită «s-a dizolvat cu totul în biserica papistaşă». «Ceea ce făcu 
mitropolitul Vancea în 1872 şi 1882, întrece de o mie de ori ce a făcut Atanasie 
în 1698». «Din punct de vedere al catolicismului unirea cea adevărat catolică cu 
biserica Romei nu o făcu Atanasie, ci ... mitropolitul Vancea» 417 . «De aceea toţi 
suntem într-o formă îngrijoraţi, ba chiar înspăimântaţi de consecinţele 
periculoase pentru Biserica şi naţionalitatea noastră, în urma lepădării noastre de 
credinţa strămoşească, în urma catolicizării forţate, făcută în 1872 şi 1882, în 
urma despuierii mitropoliei de Alba Iulia de toate drepturile sale, de autonomie 
şi libertate, în urma deschiderii întregului cler, afară de episcopi, de a mai avea 
vot decisiv în sinoadele mitropolitane, sau în sinoadele în care se tratează despre 



t Nicolae, mitropolitul Ardealului, op. cit., p. 193. 
N. Densuşeanu, op. cit, p. 9. 

417 Ibidem,p. 1,4, 14. 

credinţa noastră, în urma deschiderii poporului român credincios din orice fel de 
sinoade». «Astăzi în Mitropolia de Alba Iulia s-a furişat o religiune străină, ea s- 
a dezbrăcat de caracterul ei naţional, guvernarea bisericească supremă nu mai 
este în mâna românilor, ci în mâna străinilor» 418 . Sau: «starea într-adevăr tristă 
în care a lăsat răposatul mitropolit Vancea Mitropolia de Alba Iulia şi cu 
deosebire încercările sale periculoase de a introduce în Biserica română credinţa 
catolică şi întregul sistem de guvernare catolică, au tulburat adânc conştiinţa 
religioasă a poporului român şi pacea bisericilor din această Mitropolie». «In 
urmarea acestor încercări nefericite, poporul român din Mitropolia Alba Iuliei se 
află azi în pericolul de a fi rupt pentru totdeauna din sânul Bisericii sale 
naţionale româneşti şi din corpul naţiunii române» 419 . 

Dar şi alţi români uniţi deplângeau pierderea totală a independenţei 
Bisericii unite şi a sinodalităţii ei şi priveau cu jind la sinodalitatea larg 
reprezentativă a Bisericii Ortodoxe din Ardeal. Chiar Augustin Bunea, în alte 
privinţe apologet al uniaţiei şi denigrator al Ortodoxiei, scria: «Cauza că 
poporul nu are drepturi sinodale şi pricinuitorii tuturor relelor de care suferă 
Biserica noastră» sunt «doctorii de Roma». «Teologii care au studiat la Roma şi 
pe la seminariile episcopiilor latine, au eschis pe mirenii culţi, cu carte şi 
luminaţi, din Biserică, au introdus un curent străin absolutistic în sânul Bisericii 
române unite, care tinde a înnăbuşi glasul poporului şi a ignora drepturile lui, un 
spirit de exclusivitate clerical-absolutist al catolicismului modern, care a făcut 
să amuţească nu numai glasul mirenilor, ci şi al preoţilor, şi s-a omorât sino- 
dalitatea» 420 . 

Dar sinodalitatea nu se putea împăca cu dogma infailibilităţii papale şi cu 
primatul absolutist al papei. O uniaţie care primeşte primatul papal şi 
sinodalitatea sunt două lucruri care se exclud. Sinodalitatea nu este numai o 
chestiune administrativă care să se poată împăca cu dogma primatului papal. 
Sinodalitatea este în acelaşi timp un concept dogmatic contrar primatului papal. 
A lupta pentru sinodalitate înseamnă a lupta pentru independenţa totală de 
Roma papală. Dar concluzia aceasta nu o trăgeau făţiş toţi fruntaşii uniţi care 
luptau pentru sinodalitate; unii se temeau să tragă această concluzie şi să 
militeze pentru ea, atâta vreme cât trăiau într-un stat catolic, căci socoteau că 
aceasta ar fi însemnat să intre într-o nouă perioadă de martiraj ei şi poporul unit. 
Pentru tragerea acestei concluzii logice trebuia să se înfăptuiască întâi eliberarea 
politică a românilor din Transilvania. 

Completa catolicizare dogmatică a Bisericii unite va forma baza pentru 
catolicizarea treptată a cultului, a spiritualităţii şi a limbajului ei religios 
tradiţional, spre desăvârşirea separaţiei sufleteşti a credincioşilor uniţi de cei 
ortodocşi. 

418 Ibidem,p. 15. 

419 Ibidem,p. 1. 

420 Dr. A. Bunea, Discursuri, Blaj, 1903 p. 404, 406, 408, 381, la f Nicolae, mitropolitul Ardealului, op. cit, p. 
173. 

3. Dar între timp alte măsuri de catolicizare şi deznaţionalizare, înlesnite 
de acţiunea oficialităţii uniaţiei, începură să fie întreprinse de autoritatea 
Imperiului habsburgic austro-ungar în alianţă cu Vaticanul. 

Una din acestea a fost înfiinţarea episcopiei greco-catolice maghiare de 
Hajdudorog care cuprindea pe lângă o sumă de parohii greco-catolice rutene, 83 
de parohii greco-catolice române (77.225 credincioşi), declarate de naţionalitate 
maghiară. Măsura aceasta a fost înlesnită de participarea episcopilor greco- 
catolici români — fără să fie obligaţi legal — la conferinţele episcopatului 
maghiar. Astfel «Cultura Creştină» din Blaj, în nr. 10/1913, scria: «Dacă 
episcopii noştri (greco-catolici) nu luau parte la conferinţele episcopeşti 
(romano-catolice), unde mai întâi s-a discutat, într-o formă mai pozitivă, noua 
episcopie, Roma nu ar fi putut trece cu atâta uşurinţă peste părerile româneşti 
ale corului episcopesc român unit». 

Antecedenţele acestei măsuri sunt a se căuta în faptul că comunele 
româneşti din acele părţi trecute de episcopii Oradiei, cu mijloacele obişnuite de 
amăgire şi forţă, la uniaţie, au fost supuse episcopiei greco-catolice rutene de 
Muncaci 421 . Interzicându-li-se de a-şi mai aduce cărţi rituale din Moldova şi 
Muntenia, preoţii ruteni uniţi, trimişi de episcopul de Muncaci ca păstori în 
acele sate de pe teritoriul judeţelor Szabolcz, Hajdu, părţile de şes ale judeţelor 
Bihor şi Satu Mare, au început a introduce pe încetul şi în mod abuziv limba 
maghiară, ajutaţi de autorităţi, în scopul distrugerii oricărei legături sufleteşti 
între ele şi restul poporului român. După 1848 s-a introdus limba maghiară chiar 
şi la liturghie. Supuşi vreme îndelungată acestei acţiuni de înstrăinare, cre- 
dincioşii din satele amintite au putut fi declaraţi prin bula papală din 1912, 
maghiari greco-catolici şi încadraţi în nou înfiinţata episcopie greco-catolică 
maghiară de Hajdudorog 422 . 

In 1911, guvernul ungar ceru Vaticanului să întemeieze această episcopie 
greco-catolică maghiară de Hajdudorog. Vaticanul consultă episcopatul catolic 
din Ungaria. Conferinţa episcopilor catolici din 9. XI. 1911, la care participa şi 
mitropolitul Victor Mihaly de la Blaj şi episcopii Dimitrie Radu de la Oradea şi 
Vasile Hossu de la Gherla, şi-a dat avizul pentru înfiinţarea acestei episcopii, 
fără ca episcopilor greco-catolici români prezenţi să li se spună ceva despre 
aceasta. Când s-a aflat despre aceasta, un val de proteste s-a pornit în toată 
Transilvania. 

într-o conferinţă ţinută la Blaj în 17.11.1912, compusă din episcopi şi 
mireni, se redactează un memoriu de protest în care se semnalează primejdia ca 
— precum a precizat guvernul — «cu timpul» să se «adauge la noua dieceză şi 
alte parohii», ceea ce înseamnă că «cu timpul toţi românii greco-catolici vor fi 

421 Cultura creştină, 1914, nr. 5, p. 151. 

422 Ştefan Manciulea, Episcopia greco-catolică maghiară de Hajdudorog şi românii, în «Cultura creştină», 1 942, 
nr. 7-8, p. 386-394. 

încorporaţi diecezei maghiare...». 

La 29 mai 1912 s-a ţinut o nouă conferinţă la Alba Iulia, la care au 
participat peste 20.000 de delegaţi. «Un uragan s-a îndreptat împotriva Bisericii 
noastre», zicea Ştefan Ciceo Pop. «Vor să izbească cu securea la temelia casei 
Domnului». Gheorghe Pop de Băseşti preciza că noua episcopie are ca scop 
deznaţionalizarea tuturor românilor greco-catolici. Uniaţia începea să-şi dea la 
iveală ultimele consecinţe urmărite de patronii ei. 

Iar fruntaşi uniţi declarau: Au dreptul domnitorul şi papa să facă oricât de 
multe episcopii, dar n-au dreptul să bage în fiinţa noastră un suflet străin: 
«Pentru că dacă ar încerca aceasta, noi am rupe peceţile documentului, aşa cum 
a spus Atanasie». 

Conferinţa înaintează episcopatului greco-catolic un memoriu, în care 
cere acestuia să trimită neîntârziat la Roma «un memoriu energic», pentru că 
altfel «simţământul românesc şi opinia publică românească ar fi adânc jignite, 
văzând că chiar arhiereii greco-catolici români ... prin o conlucrare activă, dau 
înşişi jertfă ... o mulţime de fii sufleteşti...» şi «s-ar submina încrederea şi 
alipirea românilor greco-catolici rămaşi la vechea mitropolie de Alba Iulia şi 
Făgăraş faţă de păstorii lor sufleteşti». Preoţii şi mirenii trimit din toate părţile 
memorii la Mitropolia Blajului, declarând că prin noua episcopie s-a dat «o 
lovitură de moarte» Bisericii greco-catolice române 423 . 

Cu tot valul de proteste, papa a emis la 8 iunie 1912 bula «Christi fideles 
graeci», prin care dă fiinţă episcopiei de Hajdudorog. în ea papa spune că 
deoarece «între credincioşii de ritul grecesc s-au înmulţit şi de aceia care 
folosesc limba maghiară şi care foarte stăruitor au cerut de la Sfântul scaun să se 
înfiinţeze pentru ei o dieceză», «ascultând cu bunăvoinţă dorinţa majestăţii sale 
Francisc Iosif, împăratul Austriei şi regele Ungariei, precum şi rugăminţile 
venerabililor noştri fraţi, ale cardinalului Primate al Ungariei, Arhiepiscop de 
Strigoniu şi ale altor sfinţi prelaţi ai aceluiaşi regat, cumpănind cu diligentă şi 
studiu matur», «din plenitudinea puterii apostolice hotărâm să înfiinţăm ... o 
dieceză catolică de ritul grecesc, care se va numi Hajdudorog». în vederea 
acestui scop; separă «cu autoritate apostolică» parohiile respective (le dă cu 
numele), din diecezele Eperies, Muncaci, Gherla, Oradea, arhidiecezele de Fă- 
găraş (Blaj) şi Strigoniu, anexând astfel nu numai parohii rutene, ci şi 83 parohii 
române din vestul Transilvaniei şi din secuime acestei episcopii, fiindcă în unele 
din aceste parohii — se spune în bulă — «credincioşii aproape toţi vorbesc 
ungureşte». Aceasta dieceză va sta sub jurisdicţia Congregaţiei de Propaganda 
Fide şi va fi «sufragană arbidiecezei de ritul latin a Strigoniului». Aceasta 
pentru ca ruperea de corpul românesc a respectivelor parohii să fie totală şi 
pentru ca să poată fi folosită ca instrument pentru extinderea unei uniaţii de 
limbă străină între români. La liturghie se va folosit limba greacă veche, iar la 
celelalte slujbe, în pastoraţie şi administraţie, limba maghiară. De fapt s-a 



1 Cf. t Nicolae, mitropolitul Ardealului, op. cit, p. 189, 192, 195. 

introdus şi la liturghie limba maghiară. 

Românii greco-catolici se gândeau acum la modalităţile concrete de 
revenire la Ortodoxie. «Din corespondenţa între un exponent unit şi Dr. Ioan 
Ciordaş (avocat din Beiuş, martir naţional în toamna anului 1918), purtată în 
1912, pe vremea când se dădeau cele mai înverşunate lupte împotriva episcopiei 
de Hajdudorog, reiese clar că pe chestia revenirii la Ortodoxie între cei doi 
domnea o înţelegere deplină». Pregătirea trebuia să se facă treptat, întâi să se 
ţină adunări în satele ameninţate, apoi să se ameninţe cu trecerea la Ortodoxie şi 
apoi să se facă în masă trecerea la Biserica Ortodoxă 424 . 

De fapt în 18, 19 şi 20 august 1912 se ţin adunări de protest în comunele 
din Sătmar, la care participă Dr. T. Mihali, Dr. Ştefan Ciceo-Pop, Dr. Ioan 
Ciordaş, Dr. Aurel Vlad şi alţi fruntaşi mireni ai celor două Biserici 425 . 
în ziarele româneşti din Transilvania se cerea cu insistenţă ruperea peceţilor. 

Episcopatul greco-catolic român a adresat un memoriu nunţiaturii din 
Viena, să nu se treacă la executarea bulei. Dar nunţiatura, fiind asigurată de 
fidelitatea neclintită a conducerii Bisericii unite faţă de Roma, a trecut peste 
aoest memoriu şi peste altele asemenea şi la 17 noiembrie 1912 execută bula 
papală. La 6 mai 1913 episcopia de Hajdudorog, după ce a fost votată de 
Parlament, a fost confirmată prin lege. La 5 octombrie 1913 fu instalat primul ei 
episcop, Miklosy Istvân. 

Revolta între românii greco-catoiici a crescut şi mai mult. Unul din ei 
scria în «Gazeta Transilvaniei» nr. 50 din 3/15 martie 1913: «Trebuie să spunem 
pe faţă şi ar fi păcat să ocolim adevărul: că întreg clerul romano-catolic (de azi), 
şi Biserica Romano-Catolică e cel mai îndîrjit duşman al ... Bisericii noastre 
naţionale greco-catolice române şi al obiceiurilor noastre străbune». 

Românii din satele înglobate episcopiei de Hajdudorog n-au voit să mai 
intre în biserici, ci cântau cîntări religioase în limba română lângă zidurile de 
afară ale bisericilor. S-au pornit persecuţii împotriva lor. «Preoţii şi credincioşii 
ferecaţi în lanţuri plecau în şiruri fără sfârşit să umple temniţele». Li s-au 
intentat procese de tulburători ai ordinei publice. Avocaţii români, între care 
excela Dr. Ioan Ciordaş, erau apărătorii lor la aceste procese 426 . Abia unirea 
Transilvaniei cu ţara mamă la 1918 a salvat o parte din acele comune şi a oprit 
procesul de extindere a greco-catolicismului de altă limbă în Transilvania. La 1 
iunie 1919 un decret papal a retrocedat 46 de parohii române din cele 83 episco- 
piilor de Oradea şi Gherla 427 . 

In mijlocul acestei mişcări generale de protest şi hotărâre de a reveni la 
Ortodoxie s-a auzit, ca un duş rece, glasul Blajului oficial, repetat neîncetat, 
care reafirma fidelitatea faţă de Roma papală cu orice preţ. Solidaritatea 



424 Petru E. Papp, Din trecutul Beiuşului, p. 1 10; a se vedea şi f Nicolae, mitropolitul Ardealului, op. cit, p. 195 
- 196. 

425 Petru E. Papp, op. cit, p. 121. 
426 Ibidem,p. 122. 

427 1 Nicolae, mitropolitul Ardealului, op. cit, p. 193. 

românească se sfărâmă şi în acest moment de gravă ameninţare pentru poporul 
român, făcând imposibilă o acţiune comună eficace. Cererea de revenire la 
Ortodoxie s-a auzit tot mai puţin între fruntaşii greco-catolici după aceea, 
conştienţi că vor întâmpina opoziţia cercurilor conducătoare ale Bisericii unite 
şi nevoind să producă vrajbă într-un moment aşa de sărbătoresc, fruntaşii greco- 
catolici n-au mai voit să proclame reunificarea românilor în Biserica 
strămoşească nici măcar la 1 decembrie 1918, cu toată experienţa tristă a Haj 
dudorogului. Ideea acestei reunificări o susţineau mai mult ziarele din mediile 
ortodoxe de la Braşov, Sibiu şi Arad. 

In aceste condiţii alăturarea conducerii Bisericii unite la protestele 
poporului, în chestiunea Haj dudorogului, era ceva pur formal şi aceste proteste 
nu mai aveau nici un sorţ de succes. Protestele ierarhiei unite erau proteste 
«respectuoase» şi menite mai mult să amăgească poporul cu ideea că şi 
conducerea Bisericii unite e cu el şi să-1 liniştească în privinţa viitorului, aşa 
cum autorecomandarea acestei conduceri ca purtătoare a sentimentelor 
româneşti ale corifeilor Şcolii Ardelene avea acelaşi scop de acoperire în faţa 
poporului a acţiunilor sale de continuă catolicizare şi dezmembrare a poporului 
român, adică de adormire a vigilentei poporului prin convingerea că conducerea 
Bisericii sale veghează la apărarea intereselor naţionale ale lui. 

De fapt «Cultura creştină» de la Blaj, deşi caracteriza bula «Christi 
fideles graeci», pe care o publica în nr. 13/1912, de «odioasă», scria în acelaşi 
număr: «Domnul Mihai Popovici a dat lozinca (a se remarca ascuţişul 
menţionării exclusive a acestui mirean ortodox, ca şi cum numai el ar fi fost de 
vină pentru ideea aceasta) ca credincioşii din satele rupte de corpul naţiunii 
române să treacă la neunire şi aceasta, amplificată mai târziu cu îndemnul de a 
trece cu toţii la neunire, sprijinită pe condeie agere, s-a prefăcut, am putea zice, 
în convingere la ziarele noastre din Arad şi Braşov». «Aceasta nu se mai poate» 
; «nu numai pentru că avem o tradiţie mai mult ca de două ori seculară» (parcă 
la 1700 nu avea poporul o tradiţie de 1600 ani de Ortodoxie şi totuşi unirea cu 
Roma s-a făcut n.n.), «ci şi din motivul că pentru o greşeală politică a Romei ... 
noi nu putem primejdui mântuirea noastră sufletească» 428 . 

Dar cine a creat acea tradiţie deosebită de cea a Bisericii străbune, 
comună întregului popor român? Nu era avertizată continuu conducerea 
Bisericii unite de către fruntaşii uniţi cu sentimente româneşti şi de către 
românii ortodocşi: Nu introduceţi instituţii şi practici catolice în viaţa religioasă 
a poporului unit, nu introduceţi în credinţa strămoşească dogme catolice, căci 
prin ele săpaţi prăpastia sufletească între el şi românii ortodocşi! Şi nu 
răspundeau teologii catolicizanţi ai acelei Biserici, că nu-i nici un pericol ca prin 
aceste dogme, practici şi instituţii catolice să se rupă unitatea spirituală a 
poporului român? Acum recunoşteau că noua «tradiţie» a Bisericii unite face 
imposibilă reunificarea religioasă a românilor. N-au urmărit ei anume crearea 

acestei situaţii, în scopul împiedicării pe veci a acestei reunificări? Noroc că 
poporul român unit nu ştia de fapt nimic de această nouă «tradiţie» bisericească 
a sa. 

«Tradiţia» aceasta nouă, a rămas în pătura de suprafaţă ierarhic-teologică 
a acelei Biserici. Dovada e că la 1948 nici o astfel de «tradiţie» deosebită n-a 
împiedicat poporul român greco-catolic să revină în sânul Bisericii Ortodoxe, 
fără să simtă că vine la ceva deosebit de ceea ce a avut el întotdeauna. 

Blajul oficial îndemna poporul din satele rupte din corpul poporului 
român să renunţe la orice protest şi să-şi vadă de «mântuirea sufletească». 
Problema înstrăinării o considera ca o mică chestie «politică» care nu înseamnă 
mare lucru faţă de problema «mântuirii sufleteşti». Dar, în acest fel, 
universalismul Bisericii catolice arată că nu-i preocupat să împace mântuirea cu 
varietatea naţională a planului creaţiei, şi — în cazul nostru — conducerea 
ierarhic-teologică a Bisericii unite se îmbibase de acest universalism. Acest 
universalism cu tendinţă uniformizatoare nu-şi dă seama că experienţa lui 
Dumnezeu e trăită şi exprimată de credincioşii din fiecare popor în felul lor 
propriu, care nu poate fi depăşit şi care face cu atât mai bogată şi mai plăcută lui 
Dumnezeu răsfrângerea Lui în viaţa omenirii. Legea aceasta este atât de legată 
de existenţa omenească, încât atunci când pe plan religios anumiţi credincioşi 
vor să se ridice din planul naţional propriu, ei nu devin anaţionali, ci se lasă 
practic absorbiţi într-o comunitate străină. Dar pe când acest universalism 
abstract rămânea o teorie pentru popoarele stăpânitoare, Blajul oficial 1-a aplicat 
în mod tragic pe pielea poporului român, supus unei stăpâniri străine. 

In alt număr din timpul acestei disperate frământări a poporului român 
din Transilvania, «Cultura creştină» scria (nr. 9/1912, p. 257 - 258), scufundată 
în nepăsarea ei totală, un articol redacţional, în care afirmă mai presus de toate 
necesitatea devotamentului faţă de papa: «O lămurire care se impune»: «în 
aceste împrejurări de însemnătate istorică se găsesc mulţi care, lipsiţi total de 
busola unei orientări sigure (sic !), cred că fac un bun servici cauzei noastre, 
aruncând la suprafaţă ideea ruperii legăturii religioase cu Biserica Romei». «In 
faţa acestor încercări, care în loc să slujească — înţelegându-se că sunt utopii 
(sic!) — se înmulţesc, devin tot mai înteţite, pentru a preveni o dezorientare, 
credem că trebuie să strigăm un puternic: Veto ! Oricum ar simţi, adică, cineva, 
privitor la cauzele care la 1 700 au determinat Biserica noastră să se unească cu 
Roma, şi chiar presupunând că întreaga unire a fost o faptă curat politică, 
trebuie să se ştie, că astăzi, după 200 de ani de la Unire, credinţa noastră că 
facem parte din corpul adevăratei Biserici a lui Hristos este cu mult mai adânc 
înrădăcinată în noi şi e mult mai vie, decât să putem permite ca cineva să ne 
bănuiască măcar, că din motive politice (naţionale n.n.) am putea să ne rupem 
de această Biserică». Deci — după logica aceasta — nu conta decât să se 
rămână în catolicism! «îndrăznim să spunem, în numele Bisericii noastre şi 
împăcaţi în conştiinţă, că avem convingerea că Biserica noastră şi în cazul că s- 

ar întemeia episcopia nedorită, va fi şi în viitor un paladiu al romanităţii 
noastre» (sic!). 

4. Simultan se contura tot mai mult o altă perspectivă pentru poporul 
român unit. Se vorbea de încorporarea Mitropoliei de Alba Iulia şi Făgăraş în 
Biserica Catolică din Ungaria, dat fiind faptul că conducerea Bisericii unite 
declara această Biserică întru totul catolică şi deci nedeosebită în esenţă de 
Biserica Romano-Catolică din Ungaria. Ideea a încolţit încă din 1869 şi s-a 
dezvoltat continuu până la 1919. Ameninţarea aceasta a îndemnat clerul de rând 
şi pe intelectualii greco-catolici să accentueze din nou caracterul «răsăritean» al 
Bisericii unite, ca argument pentru afirmarea independenţei ei de Biserica 
Romano-Catolică din Ungaria, câtă vreme ierarhia şi teologia unită continuau să 
afirme şi să dezvolte caracterul catolic al acestei Biserici. Ea îşi continua funcţia 
de «cal troian» în cetatea românească (aşa caracteriza ziarul grec «Sotir» din 6 
ianuarie 1971 rolul Bisericilor unite în mijlocul popoarelor ortodoxe). 

Când «Congresul autonom regnicolar» al Bisericii Romano-Catolice din 
Ungaria şi-a arogat dreptul de a supune potestăţii si jurisdicţiei sale întreaga 
provincie mitropolitană greco-catolică» română, conferinţa preoţilor şi 
intelectualilor mireni greco-catolici de la Alba Iulia (1871) a declarat că 
înfăptuirea proiectului acestuia ar duce la nimicirea naţionalităţii române şi la 
desfiinţarea Bisericii unite 429 . Un protest asemănător formulează conferinţa 
clerului unit, întrunit la Blaj în 16 aprilie 1893. O altă conferinţă a clerului şi 
mirenilor din 27 iunie 1897, de la Cluj, declara că «ţine neclintit la condiţiile de 
existenţă ale acestei Biserici (greco-catolică): independenţa, caracterul naţional- 
românesc şi instituţiile ei răsăritene», ca la singurele salvatoare. 

Toate aceste memorii nu s-au bucurat de nici o atenţie. «Congresul catolic 
din Ungaria din 1897 a hotărât să contopească Biserica Greco-Catolică în 
autonomia Bisericii Romano-Catolice» 430 . 

Sinodul episcopilor uniţi, întrunit la 22 noiembrie acelaşi an la Blaj, cerea 
autonomie pentru Biserica unită, cum are şi Biserica Ortodoxă încă de la 1868; 
era un exemplu pe care îl dăduse şi conferinţele greco-catolice anterioare, 
arătând că pot fi două Biserici catolice autonome în Ungaria, cum sunt şi două 
ortodoxe (sîrbă şi română). Cei ce dădeau acest exemplu uitau însă că o Biserică 
Ortodoxă naţională este total independentă de alta, pe când Bisericile catolice 
chiar cele de rit oriental sunt legate între ele în corpul juridic uniform şi 
dependent de acelaşi centru, al catolicismului. 

Sinodul de la Blaj din 1899 declara că Biserica Greco-Catolică «dacă va 
înceta să fie românească, va înceta de a mai fi unită», deci «însăşi existenţa 
acestei Biserici poate fi ameninţată» 431 . Pe episcopii greco-catolici îi durea mai 

mult dispariţia Bisericii unite prin contopirea ei în Biserica Romano-Catolică, 
decât deznaţionalizarea poporului pe care îl păstoreau. 

Cu mult mai categoric şi mai clar se exprimă intelectualii români uniţi în 
1899: «Să ne pregătim a şterge şi noi Biserica aceea care nu ar mai fi Biserica 
noastră, ci numai o punte spre pierzare» şi «să ne înălţăm la o nouă viaţă în 
sânul Bisericii noastre naţionale» 432 . 

In faţa acestei primejdii, unul din fruntaşii greco-catolici, Alexandru 
Vaida Voievod, exprimând opinia clerului şi credincioşilor mireni, scria în 
«Tribuna» la 25 septembrie 1899: «Să strigăm în lumea largă, că îndată ce 
contopirea noastră în autonomia Bisericii catolice ar fi un fapt săvârşit, toţi 
uniţii vom trece fără preget în sânul Bisericii Ortodoxe Române ... Urmărind 
interese mai mult particulare, decât obşteşti s-au rupt antecesorii noştri din sânul 
Bisericii surori — română din fire, română prin sânge, română prin limbă — 
care ca un liman mântuitor ne primeşte în momentul supremului pericol naţional 
în sânul său». El îşi termina chemarea, condamnând aspru pe cei ce nu ar 
consimţi cu acest punct de vedere 433 . 

Alexandru Vaida Voievod relua ideile fruntaşilor Şcolii Ardelene şi ale 
lui Papiu Ilarian, când scria: «Când noi descendenţii semnatarilor actului de 
uniune, noi în interesul cărora s-au rupt strămoşii noştri de către Biserica 
românească Orientală, căutăm să ne dăm seama, ce rezultat au produs iluziile 
antecesorilor noştri, atunci cu inima frântă vedem că răsplata iluziilor şi jertfei 
lor pentru noi nu este decât crâncenă deziluzie. Poporul român dezbinat în două 
tabere, uniţi şi neuniţi, sufere şi a suferit toate relele ce rezultă din dezbinare. 
Veleităţile confesionale sunt răul mai mic, dar ura între fraţi numai cu greu se 
poate înăduşi prin presiunea opiniei publice şi există între noi ca un morb 
cronic, care în tot momentul ameninţă cu izbucnirea unei crize acute. 

Purgatoriul, papa, pîinea dospită sau nedospită, purcederea Spiritului 
Sfînt, cu un cuvânt cele patru puncte ale uniunii, să fie oare cauza acestei uri 
latente? întrebaţi poporul, întrebaţi inteligenţa noastră laică de ambele 
confesiuni! Cel mult 1% are idee despre aceste subtilităţi de natură pur 
confesională-dogmatică. 

Nu în această parte este de a se căuta izvorul răului. Nu, — el este cauzat 
prin firul roşu al trecutului uniţilor, prin tendinţa în veci neadormită a Bisericii 
Catolice de a ne escamota pe neaştiute cu desăvîrşire, iar nu numai pro forma, 
cum ar trebui să fim pe baza pactului de unire, în sânul «singurei mântuitoare 
Biserici catolice». 

Biserica unită de astăzi de mult nu mai este Biserica unită, precum a 
înţeles-o Atanasie şi preoţii săi. Moravuri, ceremonial, apucături străine catolice 
au fost contrabandate cu încetul în Biserica unită de rit oriental. Suntem de mult 

pe cale de a deveni cu totul papistaşi» 434 . 

Lucrurile s-au tergiversat până în anul 1917. In numărul 13 (iunie) din 
1917 al «Culturii creştine» (p. 408), Dr. Al. Rusu scria: «Dispoziţiile mai noi 
luate la conferinţa episcopească, la care şi de astă dată au luat parte arhiereii 
noştri de la Oradea Mare şi Lugoj, nu le cunoaştem mai de aproape ... Am aflat 
doar atâta că autonomia de fapt a format obiect de discuţie; nimic nu se putea 
însă întrezări privitor la ceva fază nouă, în care ar fi ajuns chestiunea. Nici din 
cercurile arhiereilor noştri, care au participat la conferinţă, nu s-a desprins un 
singur gând de nedumerire sau de îngrijorare pentru viitorul Bisericii noastre». 

«De câtăva vreme, foile din capitală (din Budapesta), mai cu seamă cele 
catolice, aduc însă ştirea pozitivă că autonomia catolică a intrat în fazele 
realizării. Ni se spune că proiectul de lege referitor la ea este gata şi că în timpul 
cel mai scurt va fi supus dezbaterii parlamentului». Iar mai departe scria: «Ce-i 
drept, stările excepţionale între care trăim, iar pe de altă parte şi mai ales 
ajutorul de stat pe care-1 primeşte preoţimea noastră în forma congruei şi a 
cvincvenalelor, ca să nu amintim şi întregirile de salariu ale profesorilor noştri, 
constituie fără îndoială piedici foarte însemnate în calea desfăşurării unei 
energice acţiuni de apărare». 

In nr. 1 din 1918 al «Culturii creştine», acelaşi Dr. Al. Rusu, publicând 
proiectul de statut al autonomiei catolice maghiare, constata cu oarecare uşurare 
că în ea nu se vorbeşte decât de «Biserica catolică din Ungaria», nu şi de cea 
greco-catolică. Totuşi declara că expresia este ambiguă, întrucât se poate referi 
şi la Biserica Greco-Catolică. Aici aduseseră catolicizanţii Biserica unită, că 
prin expresia «Biserica catolică din Ungaria» se putea înţelege şi Biserica 
Greco-Catolică. Statul putea folosi acest text de lege fie spre liniştirea 
românilor, fie spre răul lor, după cum era potrivit cu împrejurările. Echivocul 
acesta i-a făcut pe episcopii uniţi participanţi la conferinţa episcopatului catolic 
din 1917, să creadă că nu e vorba şi de Biserica unită. 

Acest proiect plin de un echivoc primejdios pentru Biserica unită urma să 
fie adus la îndeplinire în toamna anului 1918. Numai 1 decembrie 1918 a salvat 
Biserica unită de această primejdie posibilă. 

Dureros este însă că nici această primejdie prin care trecuse Biserica unită 
n-a îndemnat pe conducătorii ei să se pună de acord cu fruntaşii politici uniţi 
pentru a proclama la 1 decembrie 1918 reîntregirea celor două Biserici naţionale 
într-o singură Biserică strămoşească independentă de Roma. 

5. In pofida acestor primejdii conducerea ierarhic-teologică-monahală a 
uniaţiei a continuat acţiunea de catolicizare de până la 1918 şi după ziua de 
graţie de la 1 decembrie 1918 până la 1948 şi prin aceasta opera de dezbinare 
sufletească a poporului român. 

încă de la 1870, sub mitropolitul Vancea, această conducere a început să 

introducă în cultul acelei biserici un nou limbaj, un limbaj păsăresc, neînţeles de 
popor, pentru a face şi în felul acesta cele două părţi ale poporului să nu se mai 
înţeleagă. Dacă latinismul şcolii latiniste a fost eliminat din literatură, el a fost 
menţinut în mare parte cu tenacitate în cultul Bisericii unite. In «Liturghierul» 
tipărit la Blaj în 1870 se poate citi rugăciunea aceasta: «Cercetează lumea 
aceasta cu misericorde şi cu îndurări, trimite peste noi îndurările tale cele 
copioase ... încă ne rugăm pentru scăparea celor captivaţi şi pentru fraţii noştri 
ce sunt în şerbitie şi pentru toţi cei ce şerbesc şi au şerbit în sânta locuinţa 
aceasta ... încă ne rugăm ca să se păzească sântă locuinţa aceasta de peste, de 
foamete, de cutremur, de ezundare». Ce oribil sună textul acesta faţă de textul 
tradiţional românesc : «Cercetează lumea aceasta cu milă şi cu îndurare, trimite 
peste noi milele tale cele bogate ... încă ne rugăm pentru ca să se păzească 
Sfântul locaşul acesta de ciumă, de foamete, de cutremur, de potop». 
«Schimbatu-te-ai la faţă», devine «transfiguratu-te-ai la fizionomie»; «mila 
păcii, jertfa laudei», devine: «îndurarea păcii, sacrificiul laudei»; «cel ce se 
mănâncă pururea şi niciodată nu se sfârşeşte», devine: «cel ce se mănâncă 
pururea şi niciodată nu se consumă»; «trupul cel fără chip» devine «trupul cel 
fără figură»; «înfricoşatul judeţ» devine «înfricoşatul tribunal»; «cerem iubirea 
ta de oameni» devine «implorăm filantropia ta»; «uneltirile dracilor» devin 
«insinuările demonilor». «Tăria cerului» devine «firmament»; «uriaşul Goliat» 
devine «gigantul Goliat» 435 . 

Observăm că nu totdeauna tendinţa de a înlocui un cuvânt de origine 
slavă cu unul de origine latină îi mâna pe conducătorii oficiali ai uniaţiei să 
schimbe cuvintele vechi (de ex. în cazul filantropiei sau tribunalului), ci tendinţa 
de a obişnui poporul unit cu un limbaj bisericesc deosebit de cel al fraţilor lor 
ortodocşi. 

Nu atât dorinţa de a apropia limba românească de limba strămoşilor noştri 
romani stătea la baza acestei acţiuni, cât dorinţa de a duce limba de cult a 
Bisericii Greco-Cadolice spre limba latină folosită în toată Biserica Romano- 
Catolică, depărtând-o de viaţa de toate zilele. Câtă vreme ierarhii ortodocşi erau 
conduşi, în acţiunea de introducere a limbii române în cultul Bisericii, de 
dorinţa de a înţelege tot poporul cuvântul lui Dumnezeu (predoslovia 
mitropolitului Simion Ştefan la Noul Testament de la Bălgrad din 1648: «Noi 
drept aceea ne-am silit, de cât am putut, să izvodim aşa cum să înţeleagă toţi ... 
că Scriptura fără înţeles iaste ca şi trupul fără suflet»), conducerea Bisericii 
unite lucra în spiritul Bisericii catolice, care s-a opus introducerii limbii 
poporului în cult, acceptând doar în anii recenţi, sub presiunea timpului actual, 
să introducă limba vorbită în cult. Conducerea Bisericii unite, care se lăuda atâta 
cu opera ei culturală în viaţa poporului român, dacă n-ar fi fost silită să ţină 
seama de limba românească introdusă în cult de mai înainte de Biserica Orto- 
doxă, orientându-se după refuzul Bisericii Romano-Catolice de a introduce în 



435 S. C, Limba veche bisericească si inovaţiile introduse în ea de fosta Biserică unită, Sibiu, 1954, p. 30 - 34. 

cult limbile naţionale, n-ar fi introdus poate nici până azi limba românească în 
cultul Bisericii unite. 

Dar nu numai prin limbajul cultului s-a silit conducerea Bisericii unite să 
despartă pe credincioşii ei de fraţii lor ortodocşi, ci şi prin cuprinsul lui. E o 
acţiune pe care ea a continuat-o şi după 1 decembrie 1918. S-a introdus rozarul, 
binecuvântarea cu Iisus euharisticul, devotiunile fată de tot felul de sfinţi 
occidentali, cultul inimii lui Iisus, statuile, se practica de către unii episcopi şi 
călugări biritualismul. 

Dar şi în această privinţă, în Biserica unită era o continuă luptă între 
partida redusă, dar conducătoare, catolicizantă şi între poporul şi clerul de rând, 
însufleţit de bunul simţ şi de dragostea lui pentru unitatea naţională. 

Un reprezentant al direcţiei catolicizante se plângea de rezistenţa opusă 
de preoţi şi de credincioşi inovaţiilor catolice în cult: «Prea multă dragoste am 
dovedit că avem faţă de Biserica greco-orientală», zicea el 436 . Un altul se 
plângea: «Cîte cazuri sunt când fratele preot pentru a-şi menţine raporturile de 
prietenie cu preotul ortodox n-a dat creştere religioasă catolică credincioşilor săi 
şi n-a atins de loc chestiunile diferenţiale ca să-şi cunoască credinciosul religia 
lui? (Cum e religia lui, dacă n-o cunoaşte? E dovadă că n-a devenit bun general 
al poporului unit. n.n.). De ce unii preoţi uniţi participă la servicii în biserici 
ortodoxe? In felul acesta oricât ar munci unii (catolicizianţi) ..., la rezultat nu se 
va putea ajunge, împlinindu-se proverbul «O rândunică nu face primăvară» (Cu 
adevărat catolicizanţii erau ca nişte rândunici ce se puteau număra pe degete în 
mijlocul poporului unit. n.n.). Să nu ne mirăm dacă de la credincioşii noştri 
auzim vorbele de indiferenţă, că tot un Dumnezeu e, tot români sunt şi ei, atâta 
doară că ei zic «Doamne miluieşte-ne şi Duhul Sfânt» 437 . 

O mână de catolicizanţi aprinşi luptau să dezbine sufleteşte poporul 
român din Transilvania, cu mult mai înţelept decât ei, să-1 facă să părăsească 
tradiţiile lui bisericeşti, superioare procedeelor de mântuire automată ca cele ale 
purgatoriului, ale copierii de texte în 9 exemplare etc, iar marea masă a clerului 
şi poporului nu numai că rezista, ci lupta împotriva acestei acţiuni nefaste. 

Unul din ei, care se dădea drept «preot catolic de rit românesc şi fost 
alumn al colegiului de Propaganda Fide», manifesta, într-un număr din revista 
amintită din acelaşi an, o adevărată furie fată de opoziţia ce-o făceau acestei 
acţiuni catolicizante a cultului ortodox, preoţii uniţi rămaşi ataşaţi tradiţiilor 
bisericeşti ale poporului român. Inovaţiile catolice în cult le socotea acesta 
unicul mijloc pentru salvarea lumii. Preoţii care se opuneau acestor inovaţii erau 
taxaţi de: demoni, demenţi, iude care trădează din nou pe Hristos, mişei, 
mercenari. «Inovatori îndrăzneţi»! ... «Iată expresia care nu rar ni se întâmplă să 
ni se adreseze într-un ton ironic şi compătimitor, nouă celor veniţi din centrul 



436 Raţiu luliu, Deziderate în vederea conciliului provincial, IV, în «Cuvântul Adevărului», Blxad, 1929», nr. 1, 
p. 81. 

437 Berinde P. P., Mai multă viaţă pentru suflete !, în «Cuvântul Adevărului», 1935, nr. 4 - 5, p. 203 - 204. 

catolicismului» ..., conduşi «de dorul fierbinte şi de voinţa hotărâtă de a con- 
tribui la intensificarea evlaviei şi credinţei în comunităţile noastre catolice de rit 
românesc». «Când aceste gânduri am cerca să le realizăm, ne lovim de zidul 
îndărătnic al unei indiferenţe demoniace şi de ţinută dementă a unor mercenari 
şi angajaţi, care numai preoţi nu se pot numi», «în zadar vor spune răutăcioşii şi 
puţin înţelegătorii, că binecuvântarea cu Iisus euharisticul, cultul sfintei inimi, 
rozarul şi altele asemenea, sunt «particularităţi» ale ritului latin, căci nu sânt. 
Aceste exerciţii de pietate nu sunt «particularitatea» vreunui rit, oricare ar fi el, 
ci sunt «particularitatea» Bisericii catolice, sunt nota caracteristică a sufletului 
catolic». Cel ce ar fi contra lor, «ar fi un mişel şi trădător, un Iuda ticălos, care 
insidiază din nou condamnarea lui Hristos şi nimicirea Bisericii». 

Parcă totdeauna Biserica a stat în rozariu şi parcă Biserica ortododoxă 
românească n-a dăinuit aproape 2000 de ani fără rozariu! 

Revista respectivă, redactată de călugării greco-catolici de la Bixad, 
abunda în articole intitulate: «Preotul şi inima lui Iisus». In bisericile greco- 
catolice se introduseseră rugăciuni care începeau: «O, sfântă inimă a lui Iisus!». 
Parcă n-ar fi mai firesc să se spună; «Preotul şi Iisus», sau: «Doamne Iisuse!». 
Parcă nu în faţă se arată toate gândurile şi toate simţămintele unei persoane! 
Parcă nu spre faţa cuiva îndrepţi toate atenţiile, ca una ce redă concentrat şi într- 
un mod spiritual toată viaţa unei persoane, câtă vreme inima descoperită nu ne 
comunică nimic şi e nefiresc ca să tai de deasupra ei carnea ce-o învăluieşte 
pentru a o privi în mod descoperit şi penibil înecată în sânge. Parcă din 
întruparea Fiului lui Dumnezeu n-a rezultat persoana integrală a lui Iisus, ci 
numai inima Lui. Parcă relaţia intimă nu se face de la persoană la persoană, prin 
feţele lor spiritualizate, ci de la persoană la inima de carne a celeilalte persoane. 
Dacă ar fi dusă până la capăt această evitare a relaţiei prin feţe, ar trebui ca şi 
credinciosul să nu privească cu faţa sa la inima lui Iisus, ci să-şi descopere 
inima de carne ca să se realizeze relaţia între acestea două. Toate acestea erau 
afectări teatrale, faţă de care cultul Bisericii Răsăritene se caracterizează printr-o 
profundă, autentică şi subţire spiritualitate, admirată azi unanim de tot 
Occidentul creştin, inclusiv de catolici. 

Un alt colaborator al revistei amintite condamna tendinţa de a păstra 
cultul Bisericii unite în unitatea şi puritatea lui organică, necopleşit haotic de 
inovaţiile catolice şi cerea formulări oficiale pentru aceste inovaţii. P. Augustin 
Pop, în «Cuvântul Adevărului», nr. 1/1935, condamna voinţa clerului şi 
poporului acestei Biserici de a rămâne fidel condiţiei puse de cei de la 1 700, ca 
«toată legea» româneasca să stea pe loc. Reprezentând tendinţa statului-major 
catolicizant al uniaţiei, el pleda pentru o treptată uniformizare a Bisericii unite 
cu cea romano-catolică şi în rit, pentru a nu se mai deosebi de Biserica Romano- 
Catolică a altor naţii din Transilvania. El scria: «Condamnăm tendinţa de a ne 
păstra şi pe mai departe, ca Biserică şi ca rit, în izolare hermetică de orice curent 
religios şi avânt de spiritualitate ce vine de la Roma. Nu ne putem împacă de a 

figura ca o ramură străină în marele arbore al Bisericii catolice, ramură care nu 
vrea să primească sucul dătător de viaţă al trunchiului. Ori suntem catolici, şi 
atunci trebuie să participăm din plin la viaţa Bisericii (catolice), ori, dacă 
aceasta nu se face, trebuie să recunoaştem că suntem foarte defectuoşi în 
catolicismul nostru». Spre marea durere a celor de soiul lui Augustin Pop şi cu 
toate silinţele lor, Biserica unită nu putea să fie decât «foarte defectuoasă» în 
catolicismul ei, era condamnată să nu fie nici catolică şi să nu vrea să fie nici 
ortodoxă; să vrea să fie ceea ce nu-i permitea natura să fie şi să nu vrea să fie 
ceea ce îi impunea natura. 

Desigur, invitaţia adresată Bisericii unite de a nu mai rămâne «o ramură 
străină» în arborele catolic echivala cu invitaţia de a se contopi deplin cu acest 
arbore. Dacă nu o invita să facă aceasta dintr-odată, ci treptat, era pentru că nu 
se putea face un asemenea salt dintr-odată şi pentru că deocamdată Liturghia 
ortodoxă mai avea să servească drept momeală pentru cucerirea altor suflete de 
români ortodocşi pentru catolicism. Dar a nu voi vreun unit să meargă pe 
drumul unei catolicizări complete era cea mai mare crimă pentru autorul 
articolului. 

El cerea instituirea unei comisii care să întocmească ritualurile pentru 
inovaţiile catolice, ca să poată încadra în mod oficial în cultul răsăritean al 
Bisericii unite aceste inovaţii, care crescuseră deocamdată în jurul lui. 

«Să se instituie deci o comisie rituală din toate eparhiile... având menirea 
precisă: nu de a ţine ritul nostru în izolarea actuală, ci de a face legătura între 
ritul nostru şi între viaţa catolică a Bisericii universale» (p. 9). «Această comisie 
va avea să discute temeinic şi adânc ritualul binecuvântării cu Sfânta Cină 
Euharistică, care în una din eparhii (Oradea) e introdusă pe toată linia. 
Deoarece, odată ce principiar, înaltul Cor episcopesc a hotărât introducerea 
acestei binecuvântări, trebuie pus la punct ritualul ei» (p. 10). «Aceeaşi comisie 
va avea să se pronunţe pentru curmarea oricăror nedumeriri asupra îndreptăţirii 
folosirii rozariului marian în viaţa religioasă a poporului nostru» (p. 10). 

Promovatorii introducerii inovaţiilor catolice în cultul răsăritean al 
Bisericii unite susţineau că prin acestea nu se înlătură cultul răsăritean, ci se 
adaptează unor trebuinţe moderne, ţine pas cu progresul. Aceasta o spuneau 
desigur pentru adormirea conştiinţei celor îngrijoraţi de aceste inovaţii. Dar 
căror «trebuinţe moderne» răspundeau afectările teatrale ale acestor inovaţii 
care condiţionau mâtuirea de privirea unor spectacole care n-aveau în ele nimic 
spiritual şi de procedee mai mult automate? Nu se mergea prin ele mai departe 
pe linia dezvoltării unor procedee înapoiate medievale? 

Şi dată fiind bogăţia cultului răsăritean, introducerea continuă de inovaţii 
catolice trebuia să meargă inevitabil mână în mână cu lăsarea în desuetudine a 
altor şi altor părţi ale cultului răsăritean, ceea ce ar fi făcut până la urmă să nu 
mai rămână aproape nimic din acestea. Pe de altă parte, afirmarea că inovaţiile 
catolice pot fi adaptate cultului răsăritean, că se poate exprima o «viaţă 

religioasă catolică» în forme adaptate cultului răsăritean, era şi ea fie o 
autoamăgire, fie o afirmaţie intenţionat amăgitoare. Cultul ortodox are un spirit 
al lui, nu e numai o formă egală cu o mănuşă care poate fi trasă peste orice 
spiritualitate. Cultul răsăritean şi cultul catolic reprezintă două spiritualităţi 
deosebite, dintre care fără îndoială cea mai înaltă este spiritualitatea reprezentată 
de cultul răsăritean. A introduce în el părţi dintr-un cult care reprezintă o altă 
spiritualitate, înseamnă a atenta împotriva organicităţii cultului răsăritean, a 
acoperi în tot mai mare măsură înălţimea acestei spiritualităţi, printr-o 
spiritualitate afectată, de caracter inferior. 

Rugăciuni ca: «O, sfântă inimă a lui Iisus» nu se potrivesc cu rugăciuni ca 
«Doamne Iisuse Hristoase, Dumnezeul nostru»; în cea dinţii e o dogmă nouă şi 
un spirit nou care intenţionează mântuirea printr-o impresionabilitate a 
simţurilor, nu printr-o concentrare care spiritualizează. Binecuvântarea cu trupul 
lui Hristos descoperit răsare iarăşi dintr-o» afectare melodramatică, străină 
sobrietăţii ortodoxe, echilibrului şi bunului simţ spiritual care a devenit o 
caracteristică a poporului nostru; răsare dintr-o afectare care a uitat că Hristos e 
ascuns sub speciile euharistice, că nu-şi impune vizibil puterea, ci rămâne în 
starea de smerenie benevolă şi de delicat şi neconstrângător apel la atenţia 
credincioşilor cât ţine chipul acestei lumi, ca să nu forţeze libertatea oamenilor 
de a crede sau nu. Aceasta susţine şi în spiritualitatea ortodoxă — deci şi în cea 
românească — o smerenie,- o delicateţe şi o absentă a voinţei de a domina. 
Spiritualitatea catolică crede că poate face pe Hristos să se impună vizibil, 
constrângător, — prin arătarea Lui euharistică — oamenilor, ca să I se închine, 
şi odată cu aceasta poate impune şi Biserica în mod constrângător societăţii 
umane. Dar Hristos nu vrea să iasă în planul vizibil din starea Sa de ascunzime 
sub speciile euharistice. Iisus nu se face cunoscut decât în mod spiritual, cât ţine 
lumea aceasta, într-un mod spiritual care dă un mare rol libertăţii umane. 
Crezând că-L, poate impune vizibil, într-un mod oarecum material, catolicismul 
nu reuşeşte să impună decât speciile materiale, nişte înfăţişări din lumea aceasta. 
E modul lui de a proceda: evitând să se impună spiritual şi vrând să se impună 
ca forţă constrângătoare, în mod vizibil, nu reuşeşte să se impună decât ca o 
forţă lumească. Aşa e şi cu cultul inimii. Credinciosul priveşte în icoană la faţa 
lui Iisus. Faţa reprezintă spiritualitatea plină de taină a întregii persoane, pe când 
un organ oarecare, nu are decât o înfăţişare pur vizibilă. Biserica catolică a lăsat 
pe al doilea plan voinţa de a face oamenilor cunoscut pe Hristos într-un mod 
spiritual, crezând că-L poate impune material. Prin aceasta a lăsat pe al doilea 
plan grija de spiritualizare a credincioşilor, sădind în ei tendinţa de a impune 
creştinismul în mod grandilocvent ca o forţă lumească. 

Aceeaşi renunţare la sugerarea spirituală a lui Hristos o manifestă 
catolicismul prin tridimensionalitatea statuilor introduse în biserici, câtă vreme 
icoanele bizantine sugerează mai mult spiritualitatea sfinţilor, apartenenţa lor la 
o altă lume, necuprinsă deplin cu braţele şi cu privirea. 

In sensul spiritualităţii ortodoxe, e destul dacă arătăm Crucea lui Hristos 
şi Sfintele Taine acoperite, ca o mare şi neînţeleasă taină a celui ce, jertfindu-se, 
arată chiar prin aceasta suprema smerenie şi marea Sa putere spirituală. 

Mintea sau voinţa catolicizanţilor nu le permitea să înţeleagă impo- 
sibilitatea de a încadra astfel de inovaţii triumfaliste, stil lumesc şi teatral, în 
cultul răsăritean, expresie a spiritului de smerenie (chenotic). 

Suntem împotriva unui progres în actele de cult; în principiu se pot 
admite anumite adaptări la unele necesităţi ale vremii, aşa cum s-a făcut şi în 
Biserica veche. Dar aceasta trebuie să se facă pe încetul şi în mod organic din 
însuşi cultul răsăritean, prin rugăciuni adaptate spiritualităţii lui, nu prin 
introducerea de produse ale altui duh în el, produse ale unui duh grăbit să 
înnoiască continuu şi să impresioneze mai mult prin noutate. 

P. Alexandru Pop avea dreptate când socotea că Biserica unită este «o 
ramură străină de catolicism, care n-are nici rădăcinile proprii». Ea trebuie să se 
afle într-un arbore, din care să-şi soarbă seva. Prin ea însuşi se usca. Şi sunt doi 
arbori cu rădăcini proprii: Ortodoxia şi Catolicismul. Ea crescuse în arborele 
Ortodoxiei. Acum voia să se transplanteze în arborele Catolicismului. 
Alexandru Pop socotea că ea nu trebuie să mai rămână în legătura organică a ei 
cu arborele Ortodoxiei, ci trebuia să devină ca un altoi al catolicismului, 
contopindu-se total cu el. 

Spre această ţintă de totală desprindere spirituală de poporul român 
ortodox se sileau conducătorii catolicizanţi ai Bisericii unite să conducă pe 
credincioşii acestei Biserici. Acest proces forţat a fost oprit de reîntregirea 
bisericească românească de la 3 octombrie 1948. 

I - ŞCOLILE GRECO-CATOLICE ŞI OPERA 
EDUCATIVĂ A BISERICII ORTODOXE ROMÂNE 

Devenise un obicei al statului major catolicizant al Bisericii unite să 
justifice existenţa acestei Biserici şi să-şi acopere acţiunea catolicizantă, prin 
provocarea la şcolile ei, prin care ar fi reprezentat prin excelenţă Biserica 
culturii în viaţa poporului nostru. Şi făcând să sune mereu această frază la 
urechea oamenilor, ajunseseră şi mulţi români ortodocşi să o creadă. 

Se mai spunea că uniaţia a prilejuit trimiterea de tineri români la studii în 
străinătate, care ne-au adus cultura modernă. Pentru a răspunde la a doua 
afirmaţie, trebuie menţionat că afară de corifeii Şcolii Ardelene, adversari 
hotărâţi ai unei uniaţii luată în serios, aproape toţi tinerii români trimişi la 
şcolile catolice din Austro-Ungaria, sau de peste hotarele acelei ţări n-au venit 
înapoi ca oameni de cultură românească, ci, cum spuneau fruntaţii Şcolii 
Ardelene şi alţi români uniţi cu sentimente româneşti de după aceea, ca oameni 
înstrăinaţi de sufletul românesc, care s-au străduit din răsputeri să rupă, prin 
catolicizare, poporul unit din marea comunitate a poporului român şi să impună 
dogmele si spiritul medieval întârziat al catolicismului, în afară de aceea, trebuie 
menţionat că oricând autorităţile Imperiului habsburgic şi Biserica Romano- 
Catolică erau dispuse să trimită cât mai mulţi tineri ortodocşi la asemenea şcoli 
catolice, şi uneori o făceau aceasta aproape cu sila, în vederea înstrăinării lor. 
Norocul a fost că poporul român ortodox refuza în general să-şi dea copiii la 
asemenea şcoli. 

Iar şcolile Blajului n-au dat, proporţional, cărturari mai buni şi mai mulţi 
poporului român decât şcolile Bisericii Ortodoxe din Transilvania, ca să nu mai 
vorbim de numărul copleşitor de cărturari ai şcolilor din Principate şi ai şcolilor 
statului român unificat. 

Mai întâi menţionăm existenţa şcolilor româneşti susţinute de Biserica 
Ortodoxă din Transilvania, înainte de înfiinţarea şcolilor din Blaj. Amintim însă 
în treacăt şi de şcolile din Ţările Române. 

Un hrisov al lui Antonie Vodă din 28 martie 1670 cedează pentru şcoala 
din Cîmpulung, jumătate din toate veniturile vămii de la Rucăr şi Dragoslavele, 
ca «să fie de plată dascălilor şi de hrană copiilor» şi instituie ca «ispravnic şi 
purtător de grijă şcolii acesteia pe mitropolitul Teodosie Veştemeanul şi pe toţi 
urmaşii lui». «Iar care mitropolit va lăsa această şcoală în uitare şi fără nici o 
grije şi va rămâne această şcoală părăsită de dascăli şi de învăţătură, să aibă să 
dea seama înaintea lui Dumnezeu» 438 . Era o şcoală cu internat, precum se vede, 
şi n-avea numai un singur dascăl, ci mai mulţi. Cea mai veche şcoală cunoscută 
din tot trecutul românesc este cea din Braşov, menţionată la 1495. Ea datează 
dinainte de Reformă şi de pătrunderea ei în Transilvania. Doi factori pot explica 

crearea acestei şcoli: legătura Braşovului cu Ţara Românească şi legătura 
românilor de acolo cu mediul săsesc deschis Occidentului. Această dublă 
legătură a ajutat Braşovul să se menţină în autenticitatea sa românească şi totuşi 
să dezvolte o activitate culturală continuă. Ea trebuie să fi fost o şcoală de grai 
şi de scris românesc, pentru că în legătură cu ea au apărut manuscrisele 
româneşti care s-au tipărit de diaconul Coresi. Existenţa acestui focar de cultură 
românească din Braşov a trebuit să fie factorul determinant care a adus pe 
Coresi la Braşov. Astfel se poate spune că această şcoală în conţinutul ei se 
orienta mai mult spre Ţara Românească, decât spre Ungaria şi spre Occident. 
De la mediul săsesc şi prin el din Occident, Braşovul românesc a luat numai 
exemplul de a crea o şcoală. Ea trebuie să fi fost o şcoală de nivelul celor 
săseşti, din vremea aceea, deci de nivelul celor din Occident. 

Orientarea, în ce priveşte forma, după şcoala săsească se vede din faptul 
că la 1534, când la şcoala săsească s-a desfiinţat didactrul, sau taxa şcolară, ca 
să fie înlesnit accesul tineretului la învăţătură, păstrindu-se numai vechiul obicei 
ca elevul să aducă în fiecare sîmbătă profesorului câte un dar, exemplul acesta a 
fost urmat şi de şcoala românească. Şcoala progresează în secolul al XVI-lea aşa 
de mult că pe la 1579 diaconul Oprea, ginerele popii Dobre, în epilogul 
Octoihului românesc, transcris cu cheltuiala umanistului Mihail Csâky (valahul) 
cancelarul Transilvaniei, declara în cuvinte entuziaste — influenţate de oda lui 
Horaţiu «exegi monumentum aere perenius» — că «cine învăţăturii sălaş ridică, 
sie-şi ridică sălaş în ceruri, prealuminat şi între oameni pomeană mai delungată 
şi mai tare decât hierul şi arama, care furul nu va fura, nice vântul va strica, nice 
apa va nneca»... E foarte probabil că profesorii şcolii din Braşov învăţau şi la 
şcoala săsească limbile clasice şi poate că le predau şi la şcoala lor. 

La 1597 luminatul protopop Minai, contemporanul lui Mihai Viteazul, 
izbuti să procure mijloacele necesare, spre a clădi o şcoală românească din 
piatră 439 . 

In secolul XVII existau şcoli româneşti şi la Gioagiu, Caransebeş, Haţeg, 
Lugoj, Sălişte, Făgăraş. Cea din Făgăraş era un fel de şcoală superioară cu două 
secţiuni pentru pregătirea preoţilor şi dascălilor necesari satelor din Ţara 
Oltului 440 . 

«S-a păstrat chiar legea de organizare şi regulamentul şcolii române din 
Făgăraş, de la 3 aprilie 1657». Din ele se vede că în satele din ţara Făgăraşului 
existau în timpul acela numeroase şcoli româneşti. Cap, II, art. 9, dispune să nu 
se trimită în sate româneşti dascăl, care nu cunoaşte deplin scrisul şi cititul 
românesc şi care nu ştie bine cânta şi nu a învăţat catehismul. La cap. III art. 1, 
se spune: «Grămăticii din întreg ţinutul Făgăraşului sunt datori să vină de 
pretutindeni să înveţe în şcoala românească din Făgăraş, altfel vor fi scoşi din 
starea de grămăticie, iarăşi în starea de iobăgie». 



439 Ibidem,p. 10-13. 

440 Ibidem,p. 13. 

In art. 1 se prevedea să nu poată fi instituit în ţara Făgăraşului preot din 
altă parte, câtă vreme în şcoala românească din Făgăraş se află cineva bun 
pentru a deveni preot. 

Prin altă dispoziţie se impunea şi dascălilor obligaţie de a se obişnui să 
predice în biserică. Aceasta cerea o anumită cultură. Art. 11 avea următorul 
cuprins: «Acei grămătici care sunt bine deprinşi în învăţătură, să poată predica 
chiar şi când sunt în şcoală, în biserica românească din Făgăraş şi pe sate, mai 
ales duminica şi în zilele de sărbătoare, sau şi cu alte prilejuri când au timp, 
pentru ca să se deprindă cu predica. Aceasta însă cu ştirea şi învoirea preotului 
local» 441 . 

Şcoli săteşti ortodoxe, ca cele din ţara Făgăraşului, au existat şi în alte 
regiuni transilvănene. Putem constata aceasta din hotărârea luată de Sinoadele 
bisericii greco-catolice din 1728 şi 1732, prin care erau ameninţaţi protopopii şi 
preoţii uniţi cu amenda de 24 florini, iar mirenii cu pedeapsa de 12 florini dacă 
îşi vor trimite copiii la şcolile ortodocşilor (ad scholas schismatichorum) 442 . 
Deci aceste şcoli ortodoxe nu au putut fi desfiinţate nici în cursul secolului 
XVIII, în cursul căruia ortodocşii erau atât de crunt persecutaţi şi cea mai mare 
parte a satelor ortodoxe rămăseseră fără preoţi. 

La Blaj, episcopul Petru Aron a înfiinţat la 1754, din porunca Măriei 
Terezia, în vederea sustragerii copiilor uniţi de la şcolile ortodoxe, seminarul 
Mănăstirii Sfintei Treimi, proiectat de Inocenţiu Micu, şi două şcoli. Ele aveau 
la început doi profesori călugări, iar din 1757 încă unul. Tot Petru Aron a mai 
înfiinţat un seminar personal 443 . Probabil că aceste seminarii erau un fel de 
internate cu un număr foarte mic de elevi, căci Timotei Cipariu spune că 
episcopul ţinea la început în seminarul său cu cheltuiala proprie un număr de 12 
elevi, în actul de deschidere al acestor şcoli se dispunea ca un profesor să 
tâlcuiască dimineaţa poruncile dumnezeieşti, iar după masa să predea învăţătura 
despre Taine, (după o metodă şi terminologie scolastică); al doilea profesor să 
predea «ceva cunoştinţe din începerea citaniei limbilor latineşti şi ungureşti». 
Iar al treilea «cunoştinţa credinţei», «având a se sârgui a le dovedi cu bun temei 
adevărul sf. uniri». Cu acest scop de întărire a unirii poruncise împărăteasa 
Măria Terezia să e înfiinţeze aceste şcoli şi confirmase pe seama episcopiei şi a 
mănăstirii un număr mare de latifundii, dăruite de împăratul Carol VI 444 . 
împăratul Carol VI, dăruind la 1738 aceste latifundii episcopiei unite de Făgăraş 
pentru înfiinţarea unei mănăstiri şi a unor şcoli legate de ea la Blaj (latifundiile 
ce se întindeau peste satele: Blaj, Mănărade, Spătacul, Cergăul mare, Tiuriul, 
Vezea, Cîufudul, Saucel, Petrifalău, Iclod, Panade, Şona, Spini, aşezate în mai 
multe judeţe 445 , dispunea că şcolile ce se vor întreţine din ele vor avea menirea 

441 Ibidem,p. 14-15. 

442 1. M. Moldovan, Acte sinodele, voi. II, p. 100 - 106. 

443 Timotei Cipariu, Acte şi fragmente pentm istoria Bisericii române unite, Blaj, 1854, p. 105. 

444 Ibidem,p. 220-221. 

445 Ibidem, p. 94. 

să formeze «oameni activi spre creşterea sfintei uniri cu Biserica romano- 
catolică», deci spre dezbinarea poporului român şi înstrăinarea părţii unite a 
lui 446 . 

Cele două şcoli erau un fel de scoli elementare. Atanasie Rednic, fost 
alumn al institutului de Propaganda Fide la Roma şi viitor episcop unit, unul din 
cei 2 sau 3 profesori, ţinea în toate duminicile în faţa şcolarilor nişte exortaţii în 
care «atâta lăuda unirea până ce unii elevi îşi pierdeau gustul de a-1 mai auzi» 447 . 

Şcoli la sate, conducerea bisericii unite n-a înfiinţat. Unitul G. Bariţiu ne 
spune că la 1778: «Românii uniţi apucaseră a-şi înfiinţa şcoalele din Blaj cu 
mănăstire şi seminar atâta tot...» 448 . De-abia, Şincai a înfiinţat în timpul 
directoratului său, la ordinul împăratului losif II, 300 de şcoli la sate, din care 
după moartea lui nu s-a mai ales nimic, cum se vede din cuvintele lui Bariţiu de 
mai sus. De aceea Biserica unită n-a înfiinţat nici o Preparandie pentru 
pregătirea învăţătorilor. Primele Preparandii le-au înfiinţat ortodocşii. Episcopia 
ortodoxă a Aradului a înfiinţat la 1812 o Preparandie îmbinată cu un Seminar 
pentru preoţi. Iar Episcopul Vasile Moga a făcut acelaşi lucru la Sibiu la 181 1. 

Se pare că ortodocşii n-au încetat niciodată să aibă şcoli la sate. A fost în 
spiritul Ortodoxiei să dea în primul rând atenţie ridicării poporului. 

Am văzut că mai existau numeroase şcoli ortodoxe săteşti şi în anii 1728 
şi 1732. La 1761 generalul Bucow a aflat în Transilvania 2.858 de preoţi 
ortodocşi şi 2.719 dascăli ortodocşi 449 . Generalul acesta, dărâmând la 1761 
numeroasele mănăstiri ortodoxe, a suprimat cu aceasta şi şcolile de preoţi din 
ele 450 . 

Unirea e lăudată că prin ea ne-au venit şcolile româneşti. Dar nu trebuie 
să se uite că din cauza ei s-au desfiinţat un număr cu mult mai mare de şcoli 
ortodoxe, care s-ar fi dezvoltat în cursul secolului XVIII, potrivit cu nivelul 
cultural al timpului. Probabil că odaia cu şcolile din mănăstiri n-au încetat însă 
şi cele din sate. 

In orice caz la 1790, exista un inspector al şcolilor române ortodoxe din 
Transilvania, braşoveanul Dimitrie Eustatievici, care ajuta pe Samuil Micu la 
revizuirea Bibliei traduse din greceşte şi el însuşi a întocmit şi a tipărit la Sibiu 
în 1791 o Sinopsă, adică cuprinderea pe scurt a Bibliei, precum şi Dezvoaltele şi 
tîlcuitele Evanghelii, adică nişte comentarii la Evanghelii. Aceste şcoli au 
continuat să existe după aceea tot timpul. Petru Maior spunea la 1812 în Istoria 
Bisericii româneşti în această privinţă: «Iar cu şcolile cele de prin sate până 
acum întrec neuniţii pe cei uniţi în Ardeal», întâietatea au menţinut-o ortodocşii 
şi în timpul lui Saguna, care a reorganizat aceste şcoli şi le-a ridicat la numărul 
de 800, dar şi după aceea, ridicându-se spre sfîrşitul secolului XIX, în 

446 G. Ciuhandu, Uniaţia şi analfabetismul în eparhia Gherlei, Arad, 1939, p. 5. 

447 T. Cipariu, op. cit, p. 105. 

448 G. Bariţiu, Părţi alese din istoria Transilvaniei, voi. II, p. 150. 
449 1. Lupaş, Istoria Bisericii româneşti din Ardeal, p. 159. 

450 G Bariţiu, Părţi alese..., voi. II, p. 450. 

Mitropolia Sibiului, la numărul de 1886 faţă de cele 1295 ale Blajului. Pe lângă 
aceea, Blajul primea pentru ele subvenţii de la stat, admiţând în schimb o 
predare masivă în ele a limbii maghiare, pe când cele ortodoxe erau întreţinute 
de credincioşii parohiilor şi de aceea puteau păstra un caracter pur românesc. S- 
a remarcat de mulţi, între alţii şi de N. lorga, că pe când şcolile Blajului erau 
înainte de toate şcoli în spirit clerical catolic, crescând propagandişti ai uniaţiei, 
cele ortodoxe erau «şcoli naţionale» şi de aceea şcoli pentru tot poporul 451 . 

Cu admiraţie scrie tot Petru Maior la 1812: «Nu trecură doi ani de când s- 
a aşezat episcop român (la 1810) şi iată în Sibiu au neuniţii seminarul pentru 
clericii lor şi din mila împărătească e făcută rânduială,, că patru clerici neuniţi 
din Ardeal să înveţe la Beciu (Viena), care, întorcându-se apoi acasă, să fie 
profesori» 452 . 

Chiar şi la 24 decembrie 1881, un memoriu înaintat de 1251 reprezentanţi 
ai clerului şi poporului greco-catolic, episcopului unit de tristă celebritate de la 
Gherla Ioan Szabo, scria: «Apoi învăţământul elementar (primar), în Biserica 
Orientală, deşi sunt încă multe defecte de suplinit, peste tot luând, stă mai bine 
decât în Biserica unită, în care mergem retrograd, şi numai în foarte puţine 
locuri (spre exemplu în şcoalele grănicereşti ş.a.) putem zice că este o propăşire 
îmbucurătoare (aceste şcoli nu erau ale Bisericii unite, ci ale statului n.n.)\ dar 
se observă totodată că aceste excepţiuni nu sunt a se ascrie îngrijirii respectivei 
superiorităţi eclesiastice, ci singur numai altor superiorităţi, cu totul 
independente de aceasta. Aşa, luând de exemplu partea morală religioasă, în 
părţile apusene ale diecezei Făgăraşului (Blajului), până în 1848 se afla o 
singură şcoală elementară mai bunişoară, în Strâmba Fâzeşului» 453 . 

Şcolile din Blaj erau încă şi la 1831 într-o stare deplorabilă. Cursul de 
teologie era de 2V 2 ani, deci nu mai mult ca la seminarul teologic pedagogic din 
Sibiu. La acest curs de la Blaj erau primiţi absolvenţi de la vreo facultate 
filozofică sau juridică străină. Liceul care urma după gimnaziu, nu avea decât 
«un curs macru de un an pentru psihologie şi logică» 454 . Dar din alte puncte de 
vedere şcolile din Blaj erau într-o situaţie jalnică faţă de Sibiu şi Arad. 

«Starea în care se afla pe la 1831 limba română în şcolile din Blaj, nu era 
de invidiat. Sutele de elevi câţi veneau din comunele vecine... din clasa IlI-a 
normală (primară) începeau cu latina şi în cele cinci clase gimnaziale era 
impusă cu pedepse vorbirea numai în limba latină... In anii episcopatului lui 
Ioan Bob limba maghiară se înfipsese tare tocmai în seminariu între clerici. 
Aceasta se întâmplase aşa ca o parte dintre cei vreo 50 de clerici erau mulţi din 
comitatele feudale, care în lipsa aproape totală de şcoală românească..., din mică 
copilărie erau daţi la o şcoală tot numai în oraşe ungureşti, iar la facultatea 

451 N. Iorga, Istoria românilor din Ardeal şi Ungaria, voi. II, p. 84 - 85, la G. Ciuhandu, Uniaţia şi 
analfabetismul... p, 7. 

452 La T. Cipariu. op. cit, p. 158. 

453 G. Ciuhandu, Uniaţia şi analfabetismul..., p. 18. 

454 G. Eariţiu, op. cit., p. 611. 

filozofică mergeau la Cluj, de unde apoi primiţi la seminar vorbeau foarte rău 
româneşte, iar cărţi bisericeşti tipărite tot cu cirile nu ştiau citi... De aici, a urmat 
că mai ales în anii când veneau mai mulţi tineri de la Cluj şi de aiurea (din 
nordul Transilvaniei, unde uniaţia stăpânea aproape total n.n.) limba maghiară 
era foarte mult şi limba maternă cu atât mai puţin vorbită la seminar. Se vorbea 
latineşte şi ungureşte, latina ca de dor. Morbul acela începuse a se introduce şi 
în clerul din afară» 455 . îndreptarea ş-a făcut prin literatura română din 
Principate, adusă de cărăuşii braşoveni ortodocşi 456 . Dar această îndreptare 
începe într-un timp când apare şi un gimnaziu ortodox la Braşov (1850), devenit 
treptat liceu şi completat cu o şcoală comercială, cu o şcoală reală şi cu o şcoală 
civilă de fete, care au dat poporului român şiruri nu mai puţin bogate şi nu mai 
puţin strălucite de cărturari, în vreme ce seminariile ortodoxe teologic- 
pedagogice de la Sibiu, Arad şi Caransebeş, au dat poporului român, rânduri, 
rânduri de preoţi şi învăţători, dintre care nici unul n-a lucrat la dezmembrarea 
sufletească a poporului român şi la slăbirea conştiinţei lui naţionale. 

Chiar şi în anii 1940 — 1944, şcolile din Blaj se prezentau într-o situaţie 
destul de mediocră. Ele se lăudau, ca totdeauna, cu trecutul lor. Propriu-zis 
totdeauna prezentul era mediocru, dar după ce trecea era idealizat. De fapt 
glorios a fost Blajul numai prin cei trei fruntaşi ai Şcolii Ardelene şi de câţiva 
după aceea. Dar aceia au fost persecutaţi la Blaj. 

Dăm câteva rânduri despre starea şcolilor din Blaj în anii 1940 — 1944, 
notate de scriitorul Ştefan Luca, ajuns în acei ani elev al liceului din acel oraş: 
«Orăşelul vestit prin şcoli dispunea în anii aceia de o garnitură mediocră, trăind 
din orgoliul trecutului; profesorii nu se comparau cu cei pe care i-am avut (în 
alte oraşe), risipiţi acum. Se perpetua un sistem cu totul diferit, oricum vetust, 
încremenit în rutină şi prudent în inovaţii. Senzaţia a fost brutală, ca şi cum aş fi 
fost îmbrâncit, tras înapoi». «Nu ne aşteptam ca cel de română, de pildă, să-1 
admire pe Blaga. Motivul e nemaipomenit: Ortodoxia. Nu poezia lui Blaga, 
căreia ne-am declarat adepţi fervenţi, nici filozofia, greu de pătruns încă, nu ele, 
ci faptul că era ortodox, îl acoperise pe poet de un văl al tăcerii». Era o «şcoală 
care dormita în nişte tipare», «poreclisem aerul învechit, blăjenism». Erau în ea 
«exemplarele derizorii produse de rostogănism» 457 . 

Indiferenţa conducerii Bisericii unite faţă de educaţia poporului român, în 
spirit naţional, s-a manifestat şi mai târziu, mai ales prin episcopiile greco- 
catolice din partea de nord a Transilvaniei, care nu erau obligate la o emulaţie 
cu conducerea Bisericii Ortodoxe. Un statistician maghiar remarca: «Dintre 
toate judeţele româneşti, Solnoc-Dobîca, deşi are locuitori uniţi peste 50% din 
totalul populaţiei (sau 147.322 uniţi faţă de 36.247 ortodocşi) şi centrul ierarhic 
al episcopiei unite de Gherla, totuşi prezintă cea mai înapoiată stare culturală, 

455 Ibidem,p. 613-614. 

având cel mai mare număr de analfabeţi. Acolo unirea s-a încuibat de la început 
şi a dus o viaţă netulburată, şi trebuia să fi lucrat pentru prosperarea culturală a 
poporului. Maramureşul, care a aparţinut aceleiaşi episcopii unite, zace în 
aceeaşi osândă culturală. 

Stările, sub acest raport, pe teritoriul Bisericii Ortodoxe Române, nu sunt 
nici pe departe aşa de dezolante. Din analfabetismul judeţului Solnoc-Dobîca, 
cel catolic de toate categoriile reprezenta între 1881 — 1891, 67%». Acelaşi 
statistician spunea că «situaţia culturală în popor este cea mai defavorabilă, în 
general, la greco-catolici» 458 . 

Starea aceasta a continuat până la 1918 ca o stare profund inapoiată din 
punct de vedere cultural şi social faţă de nivelul poporului român din sudul 
Transilvaniei, din Banat şi din părţile arădane unde Biserica Ortodoxă avea 
marea majoritate a credincioşilor. Mitropolitul Nicolae Bălan spunea la 1928: 
«Ah, Maramureşul! Maramureşul este ultimul petec de ev mediu întârziat în 
Europa. Sub fosta stăpânire, acolo domneau cele două clase privilegiate ale 
evului mediu, aristocraţia şi clerul, care stăpâneau ca nişte adevăraţi paşi peste 
poporul din Maramureş, năpăstuit de sărăcie, de alcoolism, de analfabetism». 
Adresându-se ierarhilor uniţi, Mitropolitul Bălan spunea: «Dacă aţi înţelege 
condiţiile de existenţă ale poporului şi ale ţării noastre, ar trebui ca voi să fiţi cei 
dintâi care să ne spuneţi şi să ne chemaţi aşa: Fraţii noştri ortodocşi, veniţi în 
Maramureş şi faceţi să circule sufletul şi simţămintele româneşti ale întregului 
popor cu putere în acea parte a ţării, căci numai aşa vom putea să întărim 
elementul preţios din care au coborât odinioară (când erau ortodocşi n.n.) 
descălecătorii din Maramureşul nostru» 459 . 

Boicotarea şcolii primare de către popor în părţile de nord ale 
Transilvaniei şi peste tot marea lui înapoiere culturală în regiunile acelea, avea 
următoarea cauză: conducerea diecezei greco-catolice din Gherla manifesta la 
sfârşitul secolului XIX şi începutul secolului XX acelaşi dezinteres pentru limba 
română, pe care îl manifestase Blajul în prima jumătate a secolului XIX. In 
şcolile greco-catolice de la Gherla limba de predare era în cea mai mare parte 
cea maghiară. Se afirma continuu pasiunea ierarhiei greco-catolice pentru 
asimilarea preoţilor ei cu preoţii romano-catolici în limba latină şi nepăsarea 
faţă de cultura naţională a preoţimii şi a poporului. Memoriul amintit, înaintat 
episcopului Szâbo, spunea: «în dieceza Gherlei, astăzi când toate popoarele 
culte ale lumii întregi au venit la acea convingere că fiecine, chiar şi clericul, în 
limba maternă se poate perfecţiona şi poate mai uşor înainta în ştiinţe, decât în 
orice altă limbă străină, în seminarul diecezan, cu excepţiunea teologiei 
pastorale, se propune în limba latină, foarte puţin pricepută de cea mai mare 
parte a elevilor» (în nota subliniară de la acest loc al memoriului se spunea: «In 
Franţa catolică studiile teologice se propun în limba franceză, aşa şi în mare 

458 Dr. Râth Zoltan, Magyararszdg Statiszhdja, la G. Ciuhandu, op. cit, p. 9. 

459 Mitropolitul N. Bălan, Biserica neamului şi drepturile ei, Sibiu, 1928, p. 152 - 153 

parte a seminariilor din Germania)». Dieceza Lugojului şi a Orăzii mari până 
acum nu au seminarii clericale (ortodocşii din Transilvania aveau în fiecare din 
cele trei eparhii: Sibiu, Arad, Caransebeş, câte un seminar sau institut teologic 
n.n.J. Dieceza unită din Oradea înainte de segregarea românilor de ruteni, îşi 
creştea clericii parte în seminarul romano-catolic maghiar, parte în cel greco- 
catolic rutean din Oradea...» 460 . 

Acelaşi «memoriu» declară că preparandiile (şcolile normale) greco- 
catolice sunt «una mai defectuoasă decât cealaltă» 461 . 

Şcolile diecezane din Gherla au rămas continuu în această stare 
deplorabilă. Căci în nr. 29 — 30 al revistei «Luceafărul» din Sibiu, un om de 
şcoală scria: «Seminarul din Gherla, în care se pregăteau pe latineşte elevii ieşiţi 
toţi din gimnazii ungureşti, pentru ca să păstorească mai bine un popor sărac şi 
trupeşte şi sufleteşte, răspundea foarte puţin chemării sale; Preparandia, în care 
unele studii se propun ungureşte, iar altele într-o românească stricată, era şi ea 
în afară de orice grijă specială a înaltului prelat (Ioan Szabo) ...Preoţimea foarte 
pronunţată în direcţia catolică şi foarte puţin în direcţie românească... 
învătătorimea, adânc nemulţumită cu conducerea din centru, în schimb foarte 
menajată de inspectorii şcolari unguri, ajunge să-şi croiască o cale proprie, care 
a devenit, mai ales după legea lui Appony, de-a dreptul antinaţională... înşişi 
profesorii de la Preparandia din Gherla nu socoteau ca o datorie a lor să ia parte 
la Adunarea generală a învăţătorilor români gherleni; în schimb însă au luat 
parte în corpore, dimpreună cu toţi elevii din anul IV la adunarea învăţătorilor 
unguri, ţinută în Gherla» 462 . 

Un preot greco-catolic anonim a publicat în «Tribuna» din Sibiu o serie 
de articole în problema aceasta 463 . El scria: «Precum unii parohi, în părţile mai 
expuse şi amestecate, amestecă în limba românească şi limbă străină, a la 
Dorog, chiar aşa stăm în acele locuri şi cu învăţământul în şcoală. Tot aşa, ba 
încă şi mai rău, pentru că limba maghiară o introduc unii învăţători în şcoală şi 
în acele parohii, unde în biserică decurge liturghia în româneşte; aşa, p. e. se 
amintesc numai şcoala elementară greco-catolică din Oradea Mare, în care, în 
clasa III — IV toate obiectele se propun în ungureşte» 464 . 

Iar «din 160 familii preoţeşti abia sunt 30, care să posedă bine limba 
română în integritatea ei» 465 . 

Preoţii din dieceza Gherlei luaseră obiceiul de a scrie extrasele 
matricolare bisericeşti în limba maghiară şi în general de a folosi în toată 
administraţia bisericească această limbă 466 . 

5 

460 Memoriu, p. 16 - 17, la G. Ciuhandru, op. cit, p. 17. 

461 Ibidem, p, 18. 

462 Ibidem, p. 19. 

463 Reproduse în broşura, Chestiuni bisericeşti, Adaos la chestiunea, — Cum se administrează dieceza Gherlei 
şi Orăzii Mari, Sibiu, 1896. 

464 Ibidem, p. 31 - 32, la G. Ciuhandru, op. cit., p. 20. 

465 Broşura citată, p. 18, la G. Ciuhandru, op. cit., p. 21. 

466 «Cultura creştină», Blaj, 191 1, nr. 1, p. 29. 

Din situaţia aceasta atât de gravă pentru poporul nostru scăparea a fost 
adusă de 1 decembrie 1918 şi de 3 octombrie 1948. 



II - ÎNCETAREA definitiva a unei 

DIVIZĂRI RELIGIOASE FORMALE A POPORULUI ROMÂN 

Poporul român din Transilvania a regretat profund că la 1 decembie 1918 
nu s-a realizat, o dată cu eliberarea lui de sub jugul stăpânirii străine şi cu 
unificarea sa cu ţara mamă independentă, şi eliberarea părţii greco-catolice a lui 
de sub stăpânirea bisericească străină şi reunificarea tuturor credincioşilor 
români în sânul Bisericii ortodoxe strămoşeşti independente. 

S-a explicat neîmplinirea acestei dorinţe pe câmpia de la Alba Iulia, prin 
rapiditatea cu care s-au desfăşurat evenimentele care au dus la fericitul act al 
întregirii de la 1 decembrie 1918 şi prin grija fruntaşilor politici români cu rol 
conducător în pregătirea şi realizarea acestui act, de a nu tulbura, datorită 
opoziţiei ierarhiei greco-catolice, frumuseţea marii sărbători a unificării politice. 
Dar a rămas cu nădejdea că actul reîntregirii bisericeşti se va realiza după aceea, 
printr-o temeinică pregătire a lui. 

Dar pe măsură ce timpul trecea, poporul român constata cu o tot mai mare 
nemulţumire, că conducătorii Bisericii greco-catolice, în loc să arate înţelegere 
pentru reîntregirea bisericească a poporului român se străduiau să sape tot mai 
adânc şanţul despărţitor între credincioşii Bisericii greco-catolice şi fraţii lor 
ortodocşi. 

Am văzut în capitolul precedent cum au continuat ei să înmulţească 
inovaţiile catolice ce le introduceau în cult, chiar după 1918, 

Voinţa de a rupe pe plan religios pe credincioşii lor total de fraţii lor 
români, au manifestat-o ei în mod eclatant şi cu ocazia îndelungatelor tratative 
dintre Statul român şi Vatican în vederea încheierii Concordatului şi prin 
bucuria cu care au acceptat Concordatul însuşi. Se ştie că aceste tratative au 
început în 1923 şi Concordatul a fost ratificat în 1929. 

Câtă vreme, Statul român declara în Constituţia votată la 1923 Biserica 
Greco-Catolică, «Biserică naţională», egală în drepturi cu Biserica Ortodoxă, 
prin Concordat, statul român, sub presiunea regelui catolic Ferdinand, ameninţat 
de Vatican cu refuzul împărtăşaniei în cazul morţii, a trebuit să accepte prin art. 
I al Concordatului încadrarea Bisericii Greco-Catolice în Biserica Catolică, ceea 
ce însemna ruperea totală a credincioşilor greco-catolici din comunitatea 
naţională sub raport religios. Art. I al Concordatului suna: «religia catolică 
apostolică romană de orice rit se va practica şi exercita liber şi în public în tot 
regatul României». Iar în art. II se spunea: «în regatul României ierarhia 
catolică va fi astfel constituită: A. Pentru ritul grec ...» urmau scaune ierarhice. 

In toate celelalte articole, Concordatul, consecvent cu art. I şi II, nu mai 
vorbeşte decât de Biserica catolică din România, subînţelegând prin ea şi 
Biserica Greco-Catolică şi aplicându-i celei din urmă toate dispoziţiile 
prevăzute pentru Biserica Catolică: Patrimoniul sacru interdiecezan comun (art. 
XIII), încadrarea totală a activităţii episcopilor greco-catolici «în disciplina 
aprobată de Biserica Catolică» (art. XII), «comunicaţia directă a episcopilor, 
clerului şi credincioşilor cu Sfântul scaun şi viceversa, în materie spirituală şi în 
afaceri bisericeşti» (greu de distins de alte afaceri) (art. IV) etc. 

In loc de a fi încercat vreo manifestare a dezacordului cu această 
încadrare deplină a Bisericii unite în Biserica catolică, compusă din alte naţii, 
ierarhia greco-catolică îşi exprima satisfacţia pentru această nouă biruinţă a 
catolicismului în statul român şi pentru scăparea de «pericolul» de a fi 
considerată «Biserică românească» deosebită de Biserica catolică, cum 
încercase articolul 21 din Legea cultelor din 1928 s-o prezinte, în baza 
prevederii din constituţie. «Unirea» organul oficial al mitropoliei din Blaj 
declara, în numărul din 1 iulie 1929, după votarea Concordatului de către 
parlamentul guvernului Iuliu Maniu şi după ratificarea lui de către Regenţă — 
cu excepţia patriarhului Miron: «prin această convenţiune de ordin internaţional, 
catolicismul câştigă un nou temei de siguranţă pentru existenţa şi activitatea sa 
în România, iar biserica noastră particulară, română-unitâ, se readuce şi pe calea 
unei legi a ţării în comunitatea de interese a bisericii romane, de care voia s-o 
despartă cunoscuta dispoziţie din art. XXI a legii cultelor, care o prezenta drept 
un cult deosebit de celelalte culte catolice din tară». 

Cum ar fi putut o astfel de ierarhie să protesteze împotriva încadrării 
Bisericii Greco-Catolice în Biserica Romano-Catolică din Ungaria, înainte de 
1918? 

Această ierarhie era preocupată de asigurarea «activităţii» nestingherite a 
catolicismului în această «terra misionis», cum era înscrisă România în anuarele 
Bisericii Romano-Catolice şi de încadrarea Bisericii Greco-Catolice «în 
comunitatea de interese a Bisericii romane», compusă din alte naţii, 
nemaicunoscând nici o comunitate de interese cu poporul român, în ale cărei 
tradiţii de toate felurile trăiau totuşi credincioşii ei. 

O îngrijorare tot mai mare cuprindea sufletul românesc în faţa acţiunii 
tenace a ierarhiei greco-catolice de divizare tot mai adâncă a poporului român, 
dându-şi seama că aceasta poate să ducă la rezultatele cele mai nefaste pentru 
existenţa poporului român din Transilvania şi pentru interesele poporului nostru 
în general. 

Riscurile pentru o nouă tragică experienţă, rezultată de pe urma dezbinării 
lor religioase de poporul român ortodox, i-a îndemnat pe românii greco-catolici 
din nordul Transilvaniei, după readucerea lor la patria-mamă, în 1944, să ceară 
cu insistenţă prin mii de adrese colective primirea lor în sânul Bisericii 
Ortodoxe. Ei voiau ca reunirea lor cu tara mamă să devină de astă data 

desăvârşită şi definitivă, prin completarea reîntregirii politice cu reîntregirea 
bisericească. 

Câţiva ani s-a amânat răspunsul la această cerere, încercându-se să se 
satisfacă dorinţa credincioşilor greco-catolici după reîntregirea bisericească 
printr-o înţelegere cu episcopatul greco-catolic. Dar membrii acestuia, 
continuând tradiţia catolicizantă a înaintaşilor lor, au manifestat aceeaşi 
neînţelegere faţă de dorinţa poporului greco-catolic de a fi una în credinţă cu 
fraţii lor, ca şi în trecut 467 . 

Atunci mişcarea poporului şi clerului greco-catolic spre reîntregire a 
început să se organizeze independent de episcopat. Membrii acestui episcopat 
vor continua până la moarte să se dovedească legaţi mai mult de catolicism 
decât de poporul român. De fapt ei au lăsat cu limbă de moarte să fie 
înmormântaţi cu preot catolic şi în cimitir catolic 468 . 

Clerul şi poporul greco-catolic au mers înainte pe linia indicată de 
conştiinţa lor românească. Mişcarea lor în vederea reîntregirii s-a intensificat 
mai ales după ce în întîmpinarea ei a venit chemarea mitropolitului Nicolae 
Bălan şi cea a Prea Fericitului Patriarh Justinian. 

Mitropolitul Nicolae Bălan a adresat Chemarea sa la 15 mai 1943 de pe 
Câmpia Libertăţii din Blaj, cu prilejul aniversării unui veac de la marea şi 
istorica adunare de la 1848 din acelaşi loc. Vorbind în faţa miilor de români 
ortodocşi şi greco-catolici, adunaţi acolo pentru această aniversare, mitropolitul 
Nicolae Bălan, după ce a constatat că programul naţional şi social al revoluţiei 
de la 1848 s-a realizat, a observat că «mai avem de realizat unitatea noastră 
bisericească în Biserica strămoşilor noştri dinainte de 1700», unitate care a 
constituit punctul 2 al programului adunării naţionale de pe Câmpia Libertăţii de 
la 3 — 15 mai 1848. Apoi a adresat fraţilor greco-catolici următorul călduros 
apel : «Habsburgii au rupt naţia noastră din Ardeal în două, ca să ne slăbească şi 
să ne poată mai uşor stăpâni. Azi ei nu mai au putere asupra noastră, deci nu ne 
mai pot împiedica de a ne readuna iarăşi toţi la un loc. Ca urmaş al vechilor 
mitropoliti ai Bălgradului, care aveau sub oblăduirea lor toată naţia românească 
din Ardeal, îndrept acum — ca şi altădată — către voi cei pe care interese străine 
v-au amăgit, despărţindu-vă de maica noastră cea bună, Biserica Ortodoxă, o 
chemare caldă de părinte, să vă întoarceţi acasă. 

Aceea va fi ziua pe care a fâcut-o Domnul să ne bucurăm şi să ne veselim 
într-însa ... Veniţi, că noi vă aşteptăm cu braţele deschise ... rupeţi peceţile cu 
care v-au încătuşat străinii, veniţi acasă» 469 . 

Acestei chemări i-a urmat Chemarea căpeteniei Bisericii Ortodoxe 
Române, a Prea Fericitului Părinte Patriarh Justinian, la 6 iunie 1948, cu prilejul 
instalării sale. După ce a arătat cum habsburgii au rupt cu 250 de ani înainte de 



467 Din Cuvintarea Prea Fericitului Patriarh Justinian, ţinută la consfătuirea cu reprezentanţii clerului din 
eparhia Oradiei, la 17 august 1971. 



468 Ibidem. 

469 

la sânul Bisericii strămoşeşti o parte din fiii ei prin făgăduinţe amăgitoare şi prin 
silnicii, cu scopul de a-i deznaţionaliza şi de a slăbi naţia noastră, şi cum 
Vaticanul a menţinut această dezbinare şi după 1918, găsind «sprijin în dinastia 
Hohenzolerilor» şi în Concordatul impus prin ea, Prea Fericirea Sa a adresat 
românilor greco-catolici această chemare impresionantă: «Către clerul greco- 
catolic ... şi către românii greco-catolici îmi îndrept părinteasca grijă, însoţită de 
o caldă rugăminte. Nu vă mai lăsaţi amăgiţi. Fiţi vrednici români ca şi înaintaşii 
voştri, care au păstrat cu viaţa lor ... toată legea şi credinţa ortodoxă». Am 
nădejdea că acest «tezaur comun» al nostru şi al vostru «va înlesni revenirea 
voastră într-o singură Biserică, într-o singură credinţă ... Cele mai largi 
perspective ni se deschid pentru activitatea noastră în viitor, când nu vom mai 
munci izolat, ci vom fi închegaţi într-o puternică Biserică naţională, care să 
cuprindă în sânul ei tot clerul şi poporul român din scumpa noastră patrie». 

Chemările acestea au intensificat mişcarea de revenire în sânul clerului şi 
credincioşilor greco-catolici. Tot mai mulţi din preoţii greco-catolici, urmaşi ai 
înaintaşilor care totdeauna s-au opus acţiunilor catolicizante ale vârfurilor 
oficiale ale uniaţiei, au început să se întâlnească, să se consfâtuiască, să-şi 
aleagă purtătorii de cuvânt ai dorinţei lor de revenire în sânul Bisericii Ortodoxe 
strămoşeşti, nemaiţinând seama de ierarhia care, ca totdeauna, nu vedea decât 
interesele catolicismului supra-naţional şi centralist. Ca urmare a acestei 
înţelegeri între preoţi, cu consimţămintul credincioşilor, la 1 octombrie 1948, s- 
au întrunit la Cluj 38 de protopopi şi preoţi reprezentând aproape 500 din preoţii 
greco-catolici din Transilvania şi Banat şi sub preşedinţia P. C. Prot. Traian 
Belaşcu au hotărât ruperea legăturilor cu Vaticanul şi revenirea în sânul Bise- 
ricii Ortodoxe strămoşeşti. 

Apelul îndreptat de această adunare către clerul şi credincioşii greco- 
catolici este valoros nu numai prin conştiinţa răspunderii faţă de unitatea 
naţională a poporului român, de care e străbătut, ci şi prin spiritul ecumenic care 
se degajează din el, ca o prevestire a mişcării de reunire a creştinilor ce s-a 
declanşat la câţiva ani după aceea. Semnatarii apelului erau conştienţi că 
mişcarea pe care o reprezentau răspunde spiritului general al mişcării ce se 
desemna în sânul creştinismului şi spiritului general de înfrăţire între oameni. 

Arătând că dezbinarea de la 1 700 a fost produsă de condiţiile economice 
şi politice, cărora era supus poporul român şi care azi nu mai există, apelul 
continuă: azi «când lumea întreagă luptă pentru apărarea păcii şi pentru 
realizarea înfrăţirii între popoare, noi fraţii de aceeaşi obârşie nu putem sta 
dezbinaţi, luptând în tabere opuse unii împotriva altora ... 

Reîntoarcerea noastră în unitatea Bisericii Ortodoxe Române — de care 
de-a lungul celor două veacuri şi jumătate nu ne-am înstrăinat nici prin datinile 
noastre străbune, nici prin slujbele noastre religioase şi nici prin credinţa noastră 
— este astăzi o sfântă datorie, nu numai ca buni fii ai poporului nostru, ci şi ca 
următori ai cuvântului Mântuitorului Iisus Hristos, care prin graiul Evangheliei 

ne îndeamnă, ca «toţi să fim una, precum şi EL şi Tatăl Una sunt». «Intorcându- 
ne în sânul Bisericii Ortodoxe Române, de care vremelnic ne-am despărţit acum 
două veacuri şi jumătate, să avem cu toţii conştiinţa împăcată că prin acest act 
istoric servim şi vrerii lui Dumnezeu, care pe toţi ne vrea să fim una, şi 
interesele mari ale poporului nostru». 

De fapt preoţii greco-catolici s-au dovedit că au pornit pe linia pe care se 
mişca timpul, pe când episcopii greco-catolici au încremenit în poziţia soţiei lui 
Lot, poziţie pe care o părăsesc azi tot mai largi cercuri din însăşi Biserica 
Romano-Catolică. 

La 3 octombrie membrii adunării de la Cluj s-au prezentat Sfântului 
Sinod la Bucureşti, spre a aduce la cunoştinţă hotărârea ce au luat-o în numele 
celor aproape 500 de preoţi greco-catolici. 

Cu această ocazie, Prea Fericitul Patriarh Justinian a ţinut în şedinţa 
Sfântului Sinod, o memorabilă cuvântare: «...vă mărturisim că trăim cea mai 
frumoasă zi din viaţa noastră şi a Bisericii noastre strămoşeşti ... De mult v-am 
aşteptat, de mult am năzuit cu inimile înfrigurate să trăim această zi istorică! 
Câţi ierarhi, câţi preoţi, câţi credincioşi ... n-au dorit să vadă cu ochii lor o zi atât 
de măreaţă şi atât de copleşitoare pentru inima şi cugetul nostru creştinesc şi 
românesc! Şi iată că Dumnezeu ne-a învrednicit să vibrăm în aceste clipe într-o 
singură simţire şi într-o inimă de iubirea de fraţi şi de o lege întru Hristos Dom- 
nul nostru». Prin împlinirea dorului străbunilor noştri, «prin revenirea voastră în 
sânul Bisericii dreptslăvitoare se pune o temelie nouă nu numai la întărirea 
Ortodoxiei noastre, dar şi la întărirea scumpei noastre patrii ... Când marea 
noastră familie românească nu este tulburată de neînţelegeri şi dezbinări, se 
cimentează temeliile păcii şi mântuirii noastre a tuturor». 

Tălmăcind sentimentul clerului şi credincioşilor greco-catolici ce se 
întorceau la sânul Bisericii Ortodoxe strămoşeşti, P. C. Prot. Traian Belaşcu 
spunea : «...astăzi ne înfrăţim şi ne unim pentru totdeauna», «pentru vecie». 

O cuvântare vibrantă de fericire a rostit Mitropolitul Nicolae Bălan. El a 
spus între altele: Biserica ortodoxă a creat «acea admirabilă şi indestructibilă 
unitate sufletească» pe care n-au reuşit s-o sfarme nici cei 250 de ani de 
«separaţie formală», impusă ei, de străini şi de uneltele lor. «Poporul aparţinător 
bisericii unite trăieşte şi azi în aceeaşi credinţa şi în aceeaşi tradiţie de viaţă 
religioasă în care au trăit şi înaintaşii săi până la 1700 şi în care trăieşte 
majoritatea covârşitoare a poporului nostru». De aceea reîntregirea bisericească 
nu întâmpină nici o greutate. «Dumnezeu ne-a dat această bucurie astăzi, 
învrednicindu-ne să trăim momentul mult aşteptat de a vedea fraţii întorcându- 
se de bună voie şi cu inima caldă la sânul Bisericii noastre». Actul acesta este 
rodul luptelor celor ce «au murit de dorul acestui mare ideal... Precum avem o 
limbă, aşa se cade să ne închinăm şi la aceleaşi altare, arătând cum credinţa 
noastră a rămas una ca şi cămaşa necusută a lui Hristos, neputând fi ruptă de 
duşmanii noştri». «Vă primim cu dragostea cea mai duioasă a sufletelor noastre. 

Să fiţi asiguraţi de toată calda noastră iubire frăţească şi să vă simţiţi în sânul 

5 O 5 5 7 5 5 

Bisericii Ortodoxe ca la voi acasă. Căci ea e tot aşa de mult a voastră, ca şi a 
noastră». 

Precum se vede, atât în cuvîntările celor reveniţi cât şi în ale ierarhilor 
ortodocşi s-a accentuat faptul că despărţirea a fost numai «formală», numai de 
«suprafaţă». Dar dacă e aşa, nu era fără motive încercarea de a menţine o 
dezbinare de credinţă în sânul unui popor, când toţi creştinii de azi se străduiesc 
să ajungă la unitate, chiar daca nu sunt de aceeaşi naţie şi chiar dacă există între 
ei profunde deosebiri de credinţă ? 

După actul de la Bucureşti, comitetul celor 38 de protopopi şi preoţi a 
pregătit adunarea de la Alba Iulia, din 21 octombrie 1948, în care s-a consfinţit 
în mod solemn, printr-o largă participare de cler şi credincioşi greco-catolici, 
revenirea la sânul Bisericii strămoşeşti. Au participat peste 20.000 de 
credincioşi, delegaţi ai tuturor parohiilor revenite şi 1.150 de preoţi, căci în cele 
3 săptămîni la atâta se urcase numărul preoţilor reveniţi. 

Adunarea a fost deschisă de P. C. Prot. Traian Belaşcu, care a subliniat ca 
evenimentul acesta «depăşeşte din punct de vedere spiritual toate evenimentele 
(bisericeşti) din ultimul sfert de veac». A vorbit apoi ţăranul Andrei Avram 
(Măjina, prot. Aiud, jud. Alba), arătând că nădejdea strămoşilor că prin unirea 
cu Roma papală vor obţine o situaţie economică mai bună a fost o amăgire, căci 
«unirea ne-a adus numai ruperea fraţilor în două, pentru ca împărţiţi să putem fi 
mai uşor robiţi de către asupritorii noştri». Dar credincioşii români au rămas 
totdeauna una în credinţă şi în viaţa lor religioasă. 

In numele intelectualilor uniţi, Prof. univ. Dr. Coriolan Tătaru a declarat: 

5 ~ 

«Prin voinţa hotărâtă a marei majorităţi a românilor greco-catolici actul unirii cu 
Biserica Romei de la 21 octombrie 1698 este astăzi, când se împlinesc 250 de 
ani de la semnarea lui, cu totul desfiinţat. Urmaşii acelor români care s-au 
despărţit atunci de Biserica strămoşească ... s-au reîntors acum la sânul Bisericii 
Ortodoxe, refâcându-se cu aceasta mult dorita unitate spirituală şi religioasă a 
poporului român». Acest lucru se datoreşte faptului că «marile mase ale 
poporului nu au înţeles niciodată deosebirile care despărţeau pe uniţi de 
ortodocşi». Prof. Coriolan Tătaru declara în spiritul lui Samuil Micu, Petru 
Maior, Bărnuţiu, că dezbinarea confesională o întreţineau numai teologii de la 
Roma «rupţi de Biserica Greco-Catolică şi devotaţi Bisericii romane». Expri- 
mând voinţa clerului şi a credincioşilor greco-catolici reveniţi, Prof. Coriolan 
Tătaru declara şi el definitiv închisă paranteza dezbinării bisericeşti a poporului 
român: «Acum, prin voinţa clerului şi a poporului greco-catolic, capitolul unirii 
unei părţi a românilor din Transilvania cu biserica Romei s-a închis pentru 
totdeauna. Cu începere din ziua de astăzi un nou capitol de viată ni se deschide: 
acela al consolidării noastre româneşti într-una şi aceeaşi credinţă ortodoxă, în 
care s-a născut şi a crescut întreg neamul românesc până acum două veacuri şi 
jumătate». 

Adunarea a aprobat apoi Moţiunea, în care, în numele tuturor românilor 
greco-catolici reveniţi, se declară: «rupem pentru totdeauna legăturile noastre, 
de orice fel, cu Vaticanul şi cu Roma papală; ne încorporăm cu toată fiinţa 
noastră în Biserica Ortodoxă Română, ale cărei învăţături de credinţă şi 
rânduieli canonice înţelegem să le ascultăm». 

Moţiunea declară că această hotărâre este definitivă : «De azi înainte toţi 
românii suntem şi vom rămâne pururea una în credinţa dreptmăritoare, una în 
slujirea statornică a poporului nostru». 

O delegaţie a adunării a invitat apoi pe Prea Fericitul Părinte Patriarh 
Justinian să vină în mijlocul ei şi să facă parte din prezidiu. 

In numele clerului şi credincioşilor reveniţi a vorbit P. C. Prot. Traian 
Belaşcu, care a spus între altele: «Am hotărât refacerea unităţii religioase a 
poporului român, conştienţi că astăzi nici unul din motivele care au stat la baza 
unirii cu Biserica Romei nu mai stă în picioare. Am făcut acest lucru cu 
conştiinţa împăcată că săvîrşim un act salutar pentru poporul nostru şi în acelaşi 
timp bineplăcut lui Dumnezeu». Astăzi «poporul român, robit sufleteşte timp de 
două veacuri şi jumătate pe malurile Tibrului, se întoarce ... din această 
captivitate babilonică, acasă la el, dând slavă şi mulţumită lui Dumnezeu în 
Biserica milenară a strămoşilor săi». 

«Durerea sfâşierii unităţii Bisericii ardelene de acum 250 de ani este 
răsplătită astăzi de bucuria reîntregirii ei». Căci pe când «actul unirii cu Roma ... 
a fost un act silit, un act smuls cu silnicie, cu ameninţări şi cu făgăduieli», «actul 
de reparaţie istorică, pe care l-am săvârşit acum, prin reîntoarcerea noastră în 
sânul Bisericii Ortodoxe, este un act liber». Actul acesta n-are numai o 
importanţă bisericească, ci şi una patriotică. Biserica Romei papale era străină 
de aspiraţiile poporului român, pe când Biserica Ortodoxă Română «a fost 
întotdeauna alături de popor». 

Prea Fericitul Patriarh Justinian a dat glas, într-o altă înălţătoare 
cuvântare, bucuriei de a primi la sânul Bisericii strămoşeşti pe fiii ei smulşi de 
lângă ea. Ei au putut săvârşi acest act cu uşurinţă pentru că au rămas totdeauna 
«ortodocşi în fundul inimii». Acum s-au întors «şi în formă la casa lor 
ortodoxă». 

Mitropolitul Nicolae Bălan declara: Mulţumesc lui Dumnezeu că m-a 
învrednicit să trăiesc «aceste clipe pe care cu dor le-am aşteptat în toată viaţa 
mea, ca să ne îmbrăţişăm unii pe alţii, fraţii din cele doua strane, nemai fiind 
între noi nimic care sa ne despartă». Dezbinarea religioasă «întreţinută de 
duşmanii poporului nostru», «n-a putut pătrunde în sufletul neamului, ci ... a 
fost ceva cu totul de suprafaţă, a fost o firmă atârnată pe peretele -dinafară al 
bisericii unite». Ea n-a reuşit «să rupă în două unitatea sufletului românesc». 
«De aceea, astăzi, când Dumnezeu, care conduce destinele popoarelor, a adus 
ceasul potrivit, fraţii noştri, siliţi acum 250 de ani de vitregia împrejurărilor 
istorice să primească jugul apăsător al Romei, se întorc acasă într-o pornire cu 

totul firească, de bună voie şi bucuroasă, mânaţi de trebuinţa sufletească, de 
dorul care niciodată nu i-a părăsit de a fi şi la rugăciune la un loc cu toţi fraţii 
lor». 

Reintrarea practică în comuniunea liturgică şi de rugăciune a preoţilor şi a 
credincioşilor reveniţi cu preoţii şi credincioşii ortodocşi s-a făcut pretutindeni 
într-o atmosferă de negrăită bucurie şi sărbătoare, căreia i-au dat expresie sute 
de preoţi şi mii de credincioşi în declaraţii impresionante 470 . 

Dăm aici numai câteva din declaraţiile grăitoare ale unor credincioşi 
reveniţi. Credinciosul I. Moldovan-Morăreni, prot. Reghin, jud. Mureş, declara: 
«Suntem mulţumiţi că Biserica noastră este condusă de Patriarhul nostru din 
Bucureşti. Pot să spun că mă simt mulţumit când conducerea se face de la noi 
din ţară, care (conducere) ne "îndeamnă prin orice învăţătură la pace şi la 
înfrăţire între popoare». 

Credinciosul St. Comşa-Toarcla declara: «Astăzi când într-adevăr suntem 
una în credinţă, ne simţim bine ca fraţii, ne rugăm împreună în aceeaşi biserică, 
la acelaşi Dumnezeu, mergem toţi la un altar, suntem una cu consătenii şi 
rudeniile noastre din sat în credinţă, una cum au fost şi strămoşii noştri». 

I. Tudor din Sadu- Sibiu, declara: «Mă simt mulţumit sufleteşte, văzând 
unirea ce domneşte între poporul acestei comune». Credincioşii din Beneşti, jud. 
Sibiu, declarau: «Acum nu mai zicem noi şi voi, ci în unire mergând cu toţii 
când la o sfântă biserică, când la cealaltă, ne împărtăşim din acelaşi potir, cu 
trupul şi sângele Mântuitorului şi trăim în bună înţelegere, aşa cum au trăit 
strămoşii noştri înainte de 1700». 

Credinciosul M. Tatu din Nucet-Sibiu declara: «La Biserica Ortodoxă ne 
simţim la noi acasă şi suntem fericiţi, căci copiii noştri nu se vor mai batjocori 
unii pe alţii, ci vor trăi în pace şi bună înţelegere, clădind pacea şi bunăstarea pe 
seama lor». 

Credinciosul I. Bastea din Cincul (prot. Făgăraş, jud. Braşov), declara: 
«unificarea a întărit unitatea religioasă a poporului nostru ... N-am schimbat 
nimic, nici credinţa, nici rânduielile. Ceea ce simt e că suntem mai mulţi». 
Credincioşii T. Blaca şi S. Toader din Monor, jud. Bistriţa-Năsăud, declarau: 
«Ne bucurăm că acum toţi preoţii slujesc la acelaşi sfânt altar, că este foarte 
bine ca toţi românii să aibă o singură credinţă şi toţi popii români să slujească 
slujbe frumoase toţi laolaltă către Bunul Dumnezeu». 

Dacă toate acţiunile îşi descopăr deplin sensul lor în sfârşitul la care 
ajung, sfârşitul uniaţiei arată că ea a fost un accident trecător, impus în mod 
silnic, în lunga istorie a poporului nostru. Ea nu s-a înscris ca o permanenţă în 
viaţa poporului nostru pentru că n-a prins rădăcini în fiinţa lui, ci a rămas la 
suprafaţa acestei vieţi, legată de împrejurări trecătoare, suportate de silă. De 
aceea era condamnată să dispară odată cu dispariţia acestor împrejurări nefireşti. 



470 O parte din aceste declaraţii sunt reproduse în cartea Biserica Ortodoxă Romană, una şi aceeaşi în toate 
timpuriiea I.P.S. Mitropolit Nicolae Mladin, Sibiu, 1968, p. 291 - 301. 

Ea rămâne una din amintirile dureroase ale acţiunilor de asuprire a poporului 
nostru, a încercărilor de dezmembrare şi slăbire a lui, dar şi o amintire a 
stăruinţei cu care poporul român a luptat împotriva ei şi a intenţiilor de 
dezmembrare cu care i-a fost impusă. 

Poporul român iese şi din această experienţă cu încrederea sporită în 
puterea sa de rezistenţă şi de persistenţă în mijlocul încercărilor prin care i-a fost 
dat să treacă. 



III - PROBLEMA UNIATISMULUI IN PERSPECTIVA ECUMENICA 

1. S-a făcut nu numai din latura ortodoxă, ci şi din cea romano-catolică, 
afirmaţia că, atunci când a aruncat anatema asupra Bisericii Ortodoxe la 1054, 
cardinalul Humbert a făcut o greşeală. Recent s-a procedat la repararea acestei 
greşeli. 

Dar dacă se recunoaşte ca greşeală excomunicarea de la 1054, tot ca 
greşeală trebuie recunoscută şi acţiunea întreprinsă în secolele al XVI-lea — al 
XVIII-lea de Biserica Romano-Catolică pentru a rupe de la sânul Bisericii 
Ortodoxe grupurile de credincioşi constituite în aşa-zisele Biserici unite. 
Arhiepiscopul unit melchit Elias Zoghby declară că într-adevăr azi: «Biserica 
Romană şi-a dat seama că a comis o greşeală (creând uniatismul) şi că aceasta a 
fost un act antiecumenic» 471 . Dar această recunoaştere ar trebui să se manifeste 
în declaraţii limpezi şi în acte corespunzătoare, cum s-a procedat în chestiunea 
anatemei de la 1054. Aceasta ar înlătura efectiv cea mai importantă piedică din 
calea apropierii între cele două Biserici. Ar fi un act care ar uşura revenirea 
reală a lor la dialogul iubirii. 

In acţiunea de creare a uniatismului, Biserica Romano-Catolică a pornit 
de la falsa convingere a cardinalului Humbert că Biserica Ortodoxă nu mai e o 
Biserică ce poate asigura mântuirea membrilor ei, că e o Biserică nedeplină. 
Dacă această convingere a fost părăsita, socotim că este o inconsecvenţă să fie 
regretat actul cardinalului Humbert — sau poate chiar acţiunea prin care s-a 
creat uniatismul — , dar să fie continuată apărarea rezultatului acestei acţiuni. 

Gestul cardinalului Humbert de la 1054 a primit o confirmare practică şi 
despărţirea între cele două Biserici, proclamată teoretic la acea dată, a devenit o 
realitate dureroasă, o luptă pe teren de fiecare zi, prin crearea uniatismului. 
Acelaşi arhiepiscop melchit unit scrie: «Crearea Bisericilor unite a adîncit şi mai 
mult şanţul care separă Biserica Romei de Bisericile Ortodoxe de Răsărit. 
Biserica Romei gândea că ar putea cuceri în mod treptat întreaga Ortodoxie şi ar 
face-o pe aceasta să intre în orbita sa prin convertiri individuale şi colective. Ea 
a greşit ţinta pentru că a semănat neîncrederea între ortodocşi şi i-a pus în 



«II regno», din 15 martie 1968, p. 99 - 100. 

gardă» 472 . Dovada e că până la începutul de creare a uniaţismului, în secolul al 
XVI-lea, s-au făcut încercări de a se reface unitatea dintre cele două Biserici 
prin tratative. Dialogul a continuat până atunci. De atunci aceste încercări au 
încetat. Dialogul a încetat şi locul lui 1-a luat lupta: lupta de cucerire din partea 
Romei papale, lupta de apărare din partea Ortodoxiei 473 . 

2. Greşeala acţiunii de creare a uniaţismului s-a văzut şi în faptul că 
grupurile unite n-au putut fi înfiinţate propriu-zis printr-un misionarism. Căci ce 
noutate în credinţă putea propovădui «misionarismul» catolic între ortodocşi? 
Nimic altceva decât îndemnul de a recunoaşte pe papa ca autoritate supremă. 
Dar aceasta nu era o chestiune de credinţă, care să atragă sufletele, ci o 
chestiune de jurisdicţie pământeastă şi de eventual oportunism lumesc. De fapt, 
toate disputele dintre uniţi şi ortodocşi, odată cu crearea grupurilor unite, au fost 
nu dispute pe planul înalt al spiritualităţii, ci dispute din planul coborât al 
jurisdicţiei, păgubind enorm viaţa spirituală. Arhiepiscopul unit Zoghby declară 
că primatul papal a fost de o mie de ani încoace «un pretext de divizare» între 
creştini 474 . 

într-adevăr din cauza afirmării primatului s-a produs schisma de la 1054; 
din cauza refuzului unui dialog cu cei ce voiau o înnoire a Bisericii s-a produs 
divizarea creştinismului occidental în secolul al XVI-lea; din cauza primatului 
au fost despărţite de la sânul Bisericii Ortodoxe grupurile unite. Şi pe tot 
parcursul ultimului mileniu, cu cât aderenţii centralismului roman au accentuat 
mai mult primatul, cu atât celelalte Biserici s-au fixat într-o mai mare opoziţie, 
iar dialogul a devenit imposibil. Căci pe măsură ce Biserica Romano-Catolică 
urmărea atragerea celorlalţi creştini în «staulul lui Petru», ceilalţi îşi apărau 
libertatea. Unitatea se poate realiza şi menţine prin echilibru între opiniile liber 
manifestate, nu prin dictat. Aşa s-a procedat în Biserica primară. E semnificativ 
că azi Biserica Romano-Catolică începând să renunţe la metoda dictatului, 
celelalte Biserici sunt bucuroase şi ele să între în relaţii cu ea. 

Disputele în jurul primatului au devenit mai aprinse în acele regiuni 
creştine necatolice, unde au apărut agenţii prozelitismului catolic şi mai ales în 
regiunile ortodoxe unde aceşti agenţi nu ofereau altceva creştinilor pe care voiau 
să-i atragă la uniatism decât primatul papal. Grupurile unite create întreţineau în 
acele regiuni această dispută obsedantă, menţinând lupta între Biserica 
Ortodoxă şi cea Romano-Catolică şi un nivel coborât de viaţă spirituală, ceea ce 
se întâmpla mai puţin în regiunile catolice şi ortodoxe centrale. 

3. Propaganda pentru atragerea ortodocşilor sub jurisdicţia papală, 
neputând oferi motivele pentru o mişcare spirituală spontană a maselor spre 

472 Ibidem. 

473 Patriarche melchyte Maximos IV ,Voix de l'Eglise Melchite, Herder, Freiburg ini Breisgau, 1962, p. 20. 

474 II Concilio Vaticano II, 3 sessione, Bologna, 1964. Supliment la «II Regno», nr. 9/1968, p. 91. 

catolicism, a fost susţinută cu promisiuni de avantaje lumeşti. Conform 
mentalităţii clericaliste şi medievale de atunci, s-a promis clerului ortodox din 
statele catolice, care va primi jurisdicţia Romei papale, privilegii egale cu ale 
clerului celorlalte Biserici recepte, dar poporului nimic. Cum în viaţa religioasă 
a credincioşilor nu trebuia să se schimbe nimic, acesta deocamdată nici nu 
trebuia să ştie ceva despre această simplă trecere a lui prin ierarhi şi preoţi sub 
jurisdicţia Romei. El putea fi înşelat cu conştiinţa împăcată, dată fiind 
convingerea catolică de atunci că omul poate fi mântuit fără voia şi fără ştirea 
lui. Clerul ortodox, aflat în situaţie de iobăgie în Imperiul habsburgic şi în 
regatul polonez, a acceptat acest contract, primind şi el asigurări că nu i se va 
cere nicicând o schimbare a credinţei, ci numai o acceptare a jurisdicţiei papale. 
Privilegiile trebuia să le acorde împăratul Austriei sau regele Poloniei. Din 
crearea uniatismului câştiga atât Roma papală cât'şi statul habsburgic-austriac 
sau polonez: Roma papală îşi întindea stăpânirea peste alte grupuri creştine; 
împăratul Austriei îşi consolida stăpânirea atrăgând la religia sa un număr de 
cetăţeni necatolici şi rupând sufleteşte pe românii din Transilvania, aflată în 
cadrul imperiului, de românii din Principatele de la sudul şi estul Carpaţilor. 
Aceleaşi scopuri le urmărea regele Poloniei prin punerea rutenilor şi 
ucrainienilor sub jurisdicţia Romei papale. Uniatismul a fost astfel produsul 
unui dublu act politic: produsul unui act politic al Romei papale combinat cu un 
act politic al statului habsburgic austriac sau polonez. 

Dacă ne restrângem la poporul român, uniatismul a fost pentru el şi o 
tentativă de dezmembrare naţională, o perspectivă de deznaţionalizare. 
Credincioşii ortodocşi, observând curând ce se întâmplă, au refuzat să fie 
obiectul unei astfel de tranzacţii. Atunci au intrat în acţiune generalii austrieci 
cu regimentele lor, la cererea iezuiţilor şi a vîrfurilor clerului care a primit 
unirea. Uniaţia s-a impus astfel unei părţi din popor prin mii de întemniţaţi, prin 
sute de martiri, prin încartiruiri îndelungate de soldaţi în satele şi casele 
recalcitrante, prin confiscarea vitelor şi a tuturor bunurilor lor, prin alungarea lor 
din satele proprii prin păduri. Peste 300 de schituri ortodoxe au fost arse sau 
dărâmate de tunurile generalului austriac Bucow. 

4. Cum am spus, în Transilvania nu numai Ortodoxia a simţit uniatismul 
ca produsul unui act ostil din partea Bisericii Catolice, aliată cu statul 
habsburgic, ci şi poporul român. Poporul a simţit că prin încercarea de a-1 rupe 
de la Ortodoxie se intenţionează nu numai desprinderea lui din unitatea cu fraţii 
din Principate şi deznaţionalizarea lui treptată, ci şi privarea de «legea lui 
românească». Arhiepiscopul unit Zoghby spune şi în privinţa aceasta: «Trebuie 
să înţelegem o dată pentru totdeauna că, dacă fiecare Biserică vrea să fie 
guvernată de oameni de ai săi, face aceasta nu din spirit de naţionalism sau de 
şovinism, ci pentru binele mai mare al creştinismului. Trebuie să recunoaştem 
că o Biserică condusă, din apropiere sau din depărtare, de oameni pentru care 

206 



Pr. Prof. D. Staniloae, Uniatismul din Transilvania 

sunt străine tradiţiile ei religioase, naţionale şi sociale, se vede puţin câte puţin 
dezbrăcată de tradiţiile ei şi termină prin a lua aspectul de străină în ţara ei 

475 

proprie» . 

Ortodoxia a înţeles în trecut, înţelege azi şi va înţelege totdeauna unitatea 
creştină ca comuniune între Bisericile naţionale autocefale identice în credinţă, 
nu ca un tot uniform dirijat de un centru străin Bisericii din fiecare ţară, adeseori 
prin clerici străini, cum a făcut şi mai face şi azi Biserica Romano-Catolică, ce 
nu reuşeşte să împace naturalul naţional cu supranaturalul creştin. «Istoria 
uniatismului a furnizat exemple evidente despre aceasta», spune iarăşi 
Arhiepiscopul Zoghby. Iar în continuare tot el spune: «Biserica e catolică, adică 
universală, în măsura în care se adaptează ea însăşi popoarelor şi ia faţa lor» 476 . 

5. Forţat de persecuţiile cele mai crunte — egale cu cele din timpul 
împăraţilor romani — o parte din credincioşii români din Transilvania a 
acceptat în secolul al XVIII-lea jurisdicţia Romei, dar a rezistat la toate 
încercările ulterioare de catolicizare, rămânând în comuniune bisericească şi 
deci în Hristos cu tot poporul român. Numai exterior sau prin subordonarea sub 
primatul papal s-a despărţit. Primatul papal a devenit semnul unic de dezbinare 
religioasă şi naţională. Uniţii Zoghby, Patacsi şi alţii recunosc că fragmentele 
unite, silite să accepte jurisdicţia Romei papale, n-au păstrat numai ritul 
ortodox, ci toată credinţa ortodoxă. Căci ortodocşii nu cunosc acea separaţie 
artificială între credinţă şi rit pe care au creat-o teologii catolici 477 . 

Ortodocşii şi uniţii au văzut deopotrivă în durata uniatismului ca 
despărţire artificială şi forţată între fraţi, în dependenţa lui de un for bisericesc 
străin, în încercările unor ierarhi şi călugări uniţi, crescuţi la Roma papală, de a 
catoliciza treptat Biserica unită, o ameninţare crescândă pentru unitatea 
naţională. De aceea toţi aşteptau un moment favorabil pentru lepădarea uniaţiei 
şi pentru refacerea unităţii bisericeşti. 

6. Acest moment i s-a oferit poporului român în 1948, după ce în 1918 
îşi realizase unitatea politică şi după aceea îşi consolidase deplin această unitate 
şi libertate. 

Actul de revenire a grupului unit din Transilvania în sânul Bisericii 
Ortodoxe s-a realizat în mod spontan şi fără dificultăţi, căci el n-a însemnat o 
schimbare în viaţa lui religioasă. Totul a rămas în practicarea vieţii religioase 
cum a fost. Dacă în secolul al XVIII-lea acceptarea uniaţiei deşi nu însemnase 
nici ea decât o schimbare de jurisdicţie, s-a făcut cu o hotărâtă opoziţie din 
partea credincioşilor ortodocşi, pentru că acceptarea jurisdicţiei străine a 
papalităţii şi ruperea de la sânul Bisericii strămoşeşti si din unitatea bisericească 



II primato e diventato unpretesto di divizioni, în II Concilio Vaticano II ..., b. c, p. 91 

476 Ibidem. 

477 G. Patacsi, Anciennes et nouvelles perspectives concemant Ies Eglises Orientales unies ii Rome, în 
«Irenikon», nr. 4/1968, p. 33 - 44. 

207 



Pr. Prof. D. Staniloae, Uniatismul din Transilvania 

cu fraţii lor de naţionalitate reprezenta în ochii poporului un pericol viitor pentru 
credinţa şi pentru naţionalitatea lor, acum revenirea însemna încetarea acelui pe- 
ricol şi înfăptuirea unui act mult aşteptat. 

Puţinii fanatici catolicizanţi din clerul unit superior care s-au văzut dintr-o 
dată lipsiţi de orice aderenţă de credincioşi nu s-au putut împăca cu această 
rămânere a lor în văzduh 478 . Dar atitudinea de protest în care ei au persistat nu a 
reuşit să trezească nici după actul de la 1948 nici un ecou favorabil în fosta 
populaţie unită. Uniatismul în Transilvania este o problemă definitiv lichidată. 

7. Cu aceasta însăşi viaţa a lichidat o greşeală a Bisericii Romano- 
Catolice din trecut şi a netezit calea pentru apropierea din nou a celor două 
Biserici. 

Tot mai multe voci dintre uniţi şi catolici recunosc azi ca o condiţie sine 

5 y 5 

qua non pentru apropierea dintre Biserica Ortodoxă şi cea Catolică resorbirea 
grupurilor unite în Biserica Ortodoxă. Iezuitul unit G. Patacsi scrie: «De la cea 
de a treia sesiune a Conciliului al II-lea de la Vatican: şi de la cea de a treia 
Conferinţă Panortodoxă de la Rodos mulţi ecumenişti au înţeles în mod special 
că nu numai «latinizarea» grupurilor unite constituie unul din obstacolele 
principale în calea apropierii Orientului şi Occidentului creştin, ci şi — sau mai 
ales — rădăcina profundă, anume starea lor «separată», de ruptură în raport cu 
Bisericile Ortodoxe» 479 . Sau: «Acordul (între cele două Biserici în problema 
uniaţiei) nu va putea evita problema reintegrării viitoare a uniţilor (în Orto- 
doxie), care nu va întârzia de a se pune» 480 . Arhiepiscopul unit Zoghby spune la 
rândul său: «Teoretic ar fi minunat dacă uniţii s-ar supune chiar acum 
iurisdictiei ortodoxe. Toţi uniţii care sunt însufleţiţi de un spirit ecumenic 

<J 5 5 5 5 5 X 

progresist nu-şi pot dori ceva mai bun» 481 . 

Până ce Roma papală va menţine grupurile uniate între popoarele 
ortodoxe, dialogul oferit de ea ortodocşilor va fi supectat ca un mijloc pentru 
atragerea lor la o unire cu Roma papală după chipul celei impuse uniţilor. Din 
acest punct de vedere a fost o greşeală şi Decretul Despre Bisericile Catolice 
orientale care subordonează pe patriarhii orientali ai acestor Biserici scaunului 
papal şi îndeamnă pe uniţi să lucreze între ortodocşi pentru unirea Bisericii 
Ortodoxe cu cea Romano-Catolică după chipul unirii dintre aceste grupuri şi 
Biserica Romano-Catolică. Pe drept cuvânt s-a spus, comentându-se acest 
Decret dat de Conciliul al II-lea de la Vatican: «In realitate Bisericile orientale 
unite rămân şi după Conciliu un simptom pentru structura ecleziologică a unui 
centralism universal care exclude unitatea într-o pluralitate de comunităţi de 



478 Aceşti fanatici catolicizanţi din clerul superior, după revoluţia masonică din 1989, au cerut reînfiinţarea 
Bisericii unite, cerând pe seama ei "restitutio in integrum". în realitate aceşti aşa-zişi uniţi sunt de credinţă 
catolică. 

479 Ibidem. 

480 Ibidem, p. 42. 

481 în «Oekumenisches Pressedients», nr. 4/1968. 

Biserici şi din acest motiv ortodocşii se văd şi mai expuşi pericolului 
prozelitismului» 482 . 

Nu ne arogăm dreptul să indicăm Bisericii Romano-Catolice metode după 
care ar putea să procedeze pentru a înlătura din calea apropierii între Biserica 
Romano-Catolică şi cea Ortodoxă piedica pe care o reprezintă uniatismul. 
Evoluţia fericită care a început în sânul Bisericii Catolice şi care sperăm că va 
duce la un rol deliberativ al «Sinodului episcopilor», având pe papa ca 
preşedinte, dar nu ca dictator, şi concomitent cu aceasta la o autocefalie a 
Bisericilor Catolice naţionale, va duce prin aceasta şi la resorbirea grupurilor 
unite, care mai există, în Bisericile Ortodoxe autocefale 483 . Poate că înainte de 
aceea o revizuire a Decretului Despre Bisericile catolice orientale în sensul de a 
nu se mai cere patriarhilor lor nici o subordonare faţă de Roma, ci numai o 
comuniune cu episcopii catolici şi cu papa ca primus inter pares între episcopii 
creştini, ar curaţi drumul pentru unirea între Ortodoxie şi Romano-Catolicism. 

Dar drumul pentru resorbirea grupurilor unite, existente încă în 
Ortodoxie, poate să fie lung, cum spune într-un interviu Arhiepiscopul 
Zoghby 484 . Pe acest drum se pot pune încă probleme delicate Romei. Căci o 
chestiune de prestigiu o poate împiedica să dea să înţeleagă acestor grupuri 
unite că nu o mai interesează ţinerea lor sub jurisdicţia sa. 

8. Asemenea probleme nu se mai pun Bisericii Romano-Catolice de către 
fostele grupuri unite care s-au resorbit în Ortodoxie, între care este şi cel 
român 485 . Viaţa însăşi s-a însărcinat în cazul lor să rezolve aceste probleme. O 
întreţinere a agitaţiei în vederea resuscitării lor ar fi, mai mult decât Decretul 
Despre Bisericile catolice orientale, un test despre persistenţa Romei de a 
înţelege ecumenismul ca o integrare a Bisericilor Ortodoxe în sânul ei, după 
chipul fragmentelor unite. O sporire a agitaţiei în acest scop ar învenina din nou 
raporturile dintre Biserica Ortodoxă şi Biserica Romano-Catolică, ar da cauza 
ecumenismului înapoi cu sute de ani, ar compromite definitiv ecumenismul 
contemporan. 

Ni se cere azi tuturor să uităm trecutul de acte duşmănoase ale unei 
Biserici împotriva alteia. Dar până când persistă uniaţia undeva, însăşi existenţa 
ei ţine viu în amintire tot cortegiul de acte prin care ea a luat fiinţă. Iar o 
încercare de readucere în viată a uniatiei acolo unde a încetat să mai existe, nu 

5 5 3 

numai că ar readuce în memorie actele prin care el a luat fiinţă prima oară, ci ar 
prilejui noi acte de neprietenie. 

482 B. Sienczka, DasOstkirchendekret des zweiten Vatikanischen Konzils, în «Okumenische Rundschau», 1966, 
Heft4,p. 331 şi 335. 

483 Cei 30 de ani care au trecut de la scrierea acestei lucrări arată că politica Vaticanului nu s-a schimbat. Astăzi 
intenţiile Vaticanului sunt de cucerire a Bisericii Ortodoxe din interior, folosindu-se de elementele catolicizante 
pegătite zeci de ani în instituţiile de învăţământ catolice. Bursierii de ieri sunt ierarhii şi teologii "ortodocşi" de 
astăzi care promovează politica catolicizantă chiar din interiorul Bisericii Ortodoxe, (n. n.) 

484 «II regno», din 1 iulie 1969, p. 225. 

485 Astăzi se poate spune că uniatismul a rămas în continuare o problemă (n.n.). 

9. Se spune de către unii că ar trebui dată fiecărui ins posibilitatea să se 
declare în libertate pentru sau contra apartenenţei sale la uniatism. 

Dar fostele mase unite care s-au resorbit în Ortodoxie au dat un răspuns 
liber la această întrebare în momentul în care au renunţat la unire, Propriu-zis 
ele au dat un răspuns că voiesc să fie ortodoxe în tot trecutul în care şi-au 
menţinut credinţa ortodoxă, cu toate că formal au fost ţinute cu sila sub 
jurisdicţia Romei. N-are nici un rost să li se pună din nou această întrebare. Căci 
aceasta ar deschide perspectiva ca această întrebare să li se pună iarăşi şi iarăşi 
în viitor. 

10. Şi pentru ce s-ar porni din nou o astfel de agitaţie, care ne-ar readuce 
la timpurile de tristă amintire din trecut? Pentru a arunca din nou o mică parte 
de oameni amăgiţi într-o stare de ambiguitate, susţinută cu alte motive decât 
cele de ordin religios? Nici o parte din credincioşii români nu pot părăsi în fond 
Ortodoxia. Aceasta a dovedit-o în cursul unui îndelungat timp de dominaţie 
papală şi deci cu aceasta ar trebui să fie în clar cei ce susţin uniatismul. 

Biserica Ortodoxă Română vede în agitaţia pentru resuscitarea uniatiei o 
dezminţire cu fapta a afirmaţiei din partea conducătorilor catolici că Biserica 
Ortodoxă şi cea Romano-Catolică sunt surori şi că Biserica Ortodoxă dispune de 
mijloacele necesare pentru mântuirea credincioşilor ei. 

Ortodoxia românească socoteşte că numai prin renunţarea la uniatism s-ar 
începe să se pună în practică în mod sincer ceea ce scria acum câţiva ani Mons. 
Duprey, subsecretarul Secretariatului pentru Unitatea creştinilor: «Dacă 
Bisericile Ortodoxe sunt Biserici adevărate, prima problemă a catolicismului nu 
trebuie să fie aceea de a «converti» pe ortodocşi, de a-i face să «intre în 
Biserică», cum a fost cazul de multe ori în epoca în care acest adevăr era obscur 
în conştiinţa catolică, ci de a ajunge, printr-o colaborare fără interese, la 
actualizarea raporturilor de comuniune între cele două Biserici surori ... pentru 
că Biserica Catolică şi Biserica Ortodoxă sunt Biserici surori, pentru că este 
prezent în amândouă Bisericile ansamblul mijloacelor de mântuire ... Nu mai 
este vorba de loc de a convinge pe credincioşi de a trece de la o Biserică la alta, 
ci de a recunoaşte şi de a respecta pe episcopii lor ca pe adevăraţii păstori ai 
unei părţi a turmei încredinţată lor de Hristos, de a căuta şi de a găsi împreună 
actele prin care trebuie să fie împlinite, de a înainta împreună în mod progresiv 
către deplinătatea comuniunii. Directiva ecumenică nr. 46 cere să fie evitată, în 
ceea ce priveşte pe orientali, nu numai orice fel de prozelitism, ci şi orice 
aparenţă de prozelitism» 486 . 

Dacă prozelitismul este în general condamnat azi de conştiinţa creştină ca 
o cădere din relaţiile de frăţietate care trebuie să domnească între creştini, cu 
atât mai condamnabilă este încercarea de creare sau de refacere a unor grupuri 



' Le Decret sur mecumenisme, în «Proche Orient Chretien», XVIII, (1968), p. 8 - 9. 

unite, care reprezintă un prozelitism mai mult sau mai puţin camuflat în ochii 
credincioşilor ortodocşi. 

1 1 . Unica atitudine creştină şi ecumenică în problema uniatismului este să 
uităm şi o parte şi alta trecutul şi să renunţăm la tendinţa de a menţine sau 
resuscita rezultatele lui; iar concomitent cu aceasta să înaintăm pe calea 
pregătirii unei unităţi între Biserica Ortodoxă şi Romano-Catolică, pe bază de 
iubire, spre o unitate pe care Ortodoxia o înţelege ca o comuniune între aceste 
Biserici şi între ierarhii lor, fără nici o excepţie, în condiţii de deplină egalitate. 
Această comuniune în iubire, ca adevărată unitate creştină, va fi şi mai profundă 
şi mai reală decât o unitate sub jurisdicţia exterioară a papei, căci ea va fi, cu 
toată varietatea, o unitate în primul rând în Hristos şi în iubire, după cum a spus 
Iohannes Hoeck, superiorul general al benedictinilor bavarezi, criticând 
Decretul despre Bisericile Orientale catolice: «O varietate în iubire oferă mai 
mult decât o unitate comandată: nu cuvinţelul «sub» (sub autoritate, sub 
potestate, sub moderamine) este cu adevărat catolic, ci cuvinţelul «cum» 487 . 

12. Pentru realizarea climatului favorabil înaintării spre acea unitate a 
comuniunii, în care Bisericile Ortodoxe naţionale să nu aibă de suportat 
jurisdicţia nici unui for din afara lor, ar fi necesar ca Biserica Romano-Catolică 
să-şi însuşească judecata arhiepiscopului unit E. Zog-by: «Crearea Bisericilor 
unite a lărgit şanţul dintre Roma şi Bisericile Ortodoxe. Biserica Catolică de 
astăzi n-ar fi creat uniţi; ea şi-a dat seama că a comis o greşeală şi că crearea 
Bisericilor unite a fost un act antiecumenic ..., un act de ostilitate fată de 
Ortodoxie. Au fost sustraşi Ortodoxiei credincioşi şi organizaţi în Biserici 
separate în faţa celor ortodoxe. Urmând dispoziţiile Romei, uniţii au făcut 
convertiri între ortodocşi, au învăţat să dispreţuiască Ortodoxia, s-o combată şi 
s-o slăbească ... A pune astăzi pe uniţi sub jurisdicţia ortodoxă ar fi un lucru 
minunat ... Acum când s-au stabilit contacte directe între Roma şi Ortodoxie, nu 
mai sunt necesari intermediari» 488 . 

1 3 . Uniaţia nu se deosebeşte de Ortodoxie în esenţă, când e sinceră şi ea 
şi Biserica Romano-Catolică, decât prin recunoaşterea de către ea a primatului 
papal. In renunţarea de către Biserica Romano-Catolică la uniaţie, Ortodoxia ar 
avea o dovadă reală că Biserica Romano-Catolică merge spre o renunţare la 
primatul jurisdicţional şi la infailibilitatea papală şi deci spre posibilitatea unei 
comuniuni pe picior de egalitate frăţească între cele două Biserici. Primatul 
papal jurisdicţional: aceasta e raţiunea de a fi a uniaţiei. Atâta vreme cât există 
ea, e un semn că în catolicism continuă să se afirme primatul papal 

487 La R. Slenczka, art. cit., în rev. cit., p. 322. 

488 p ro /yj em j e possibilitâ delle chiese uniate sulte via del' ecumenismo, în «II Regno-attuslitâ», XIII (1968), nr. 
155/6, p. 99- 100. 

jurisdicţional şi deci unirea celor două mari Biserici nu e posibilă. 

Deocamdată nu sunt semne că Vaticanul e dispus să renunţe la acest 
primat. Dar sunt în catolicism multe alte forţe care lucrează pentru o încadrare a 
papei în colegiul episcopal, pentru o interpretare a primatului într-un real spirit 
colegial. Căci în direcţia aceasta se mişcă spiritualitatea umană. Şi noi credem 
că aceste forţe vor impune până la sfârşit voinţa lor şi conducerii Bisericii 
Catolice. 

Menţionăm aici câteva glasuri de prestigiu ale teologiei catolice, care 
pregătesc acest viitor şi întăresc nădejdile în el. 

Revista catolică de limbă germană Herder-Korrespondenz, nr. 8 (august), 
1971, p. 357, cere măsuri mai substanţiale chiar decât teologul catolic progresist 
Hans Kiing pentru reformarea oficiului papal. Ea afirmă că azi Biserica nu mai 
poate fi condusă de o singură persoană. Papa nu trebuie numai sfătuit; el are 
nevoie de un organ de împreună decidere (ein Organ der Mitentscheindung). 
Acest organ ar trebui să fie sinodul episcopilor, care în acest scop ar trebui să fie 
permanent, să fie ales la scurte perioade de întreg episcopatul Bisericii şi să fie 
supraordonat curiei. 

Dar revista amintită crede că Biserica nu mai trebuie condusă azi într-un 
mod prea centralist, nici măcar în felul acesta sinodal-democratic. Azi se cere 
descentralizare, nu recentralizare. «Bisericile trebuie să devină independente pe 
regiuni, fără să renunţe la comuniunea cu Roma. Există în acest sens modele 
istorice, ca patriarhatele. Acestea nu trebuie, desigur, copiate, ci trebuie căutate 
de către toţi împreună modele noi». 

Acesta e modul ortodox de organizare. Şi el se dovedeşte a fi cel mai bun, 
cel mai adaptat realităţilor lăsate de Dumnezeu prin creaţie. Creştinismul 
readunat într-o singură Biserică nu poate fi condus de o singură persoană, nici 
de un organ central care să se ocupe cu toate amănuntele. Amploarea şi 
complexitatea actuală a creştinismului depăşesc ambele aceste organe de 
conducere. Fiecare unitate bisericească a unei ţări, sau a unei naţiuni trebuie 
lăsată să se conducă de sine. Numai învăţăturile de credinţă disputate trebuie 
formulate de un organ reprezentativ al tuturor Bisericilor şi numai directivele 
generale de organizare, de colaborare în problemele omenirii şi de orientare 
spirituală trebuie să le decidă acest organ, după modelul sinoadelor ecumenice. 

In sensul unei încadrări a papei în colegiul episcopal se pronunţă şi 
teologul catolic german Herbert Muhlen, care spune: «papa încă nu-şi concepe 
oficiul său în sensul colegial». La Vatican II s-a lansat principiul colegialităţii, 
«dar mai trebuie să se facă un drum în continuare, până la o adevărată 
colegialitate a papei! în vederea acestui scop ar trebui discutat în mod serios, 
dacă oficiul cel unul al lui Petru, nu ar putea fi administrat de mai mulţi în mod 
colegial, pentru ca destinele Bisericii mondiale să nu depindă de temperamentul, 
caracterul, pregătirea etc. a unui singur om ... în orice caz astăzi şi în viitor este 
imposibil ca complexitatea culturii mondiale moderne să poată fi supraprivită de 

un singur om. Ar trebui ca cel puţin sinoadele ordinare şi extraordinare să nu 
mai fie convocate numai pentru a li se auzi părerea în mod neobligator, ci ar 
trebui să aibă puterea de a lua hotărâri definitive» 489 . 

Acelaşi drept al sinodului episcopal de a lua decizii si de a nu fi numai un 
organ sfătuitor al papei, îl cere teologul maghiar Alexandru Gânocy: «Nu există 
o activitate «corporativă» a trupului fără cap, dar nici o activitate «capitală» a 
capului fără trup. Acest ideal al reciprocităţii nu se va atinge atâta timp cât 
sinodul episcopilor va rămâne un organism pur sfătuitor, fără dreptul de 
decizie» 490 . 

Am putea cita încă multe voci de teologi catolici în timpul acesta, care 
toate arată în ce direcţie se mişcă deocamdată teologia şi sperăm că în curând tot 
mai decis şi ierarhia Bisericii Catolice. 

Un alt teolog catolic, E. Lanne, dacă e mai puţin curajos în ce priveşte 
reforma structurală a primatului papal, recunoaşte totuşi faptul că dacă Biserica 
Ortodoxă a păstrat integritatea credinţei şi a vieţii în Hristos, fără papa, dând 
dovadă «că recunoaşterea primatului roman, cum 1-a învăţat Vatican I, nu e 
condiţia sine qua non pentru viaţa credinţei», deci pentru mântuire. De aceea «e 
necesar să se ia la cunoştinţă autonomia Bisericilor Ortodoxe şi continuitatea 
tradiţiei ortodoxe de la Apostoli şi Părinţi nu numai teoretic, ci şi în 
comportarea practică» 491 . 

Timpul nostru a pus şi pune tot mai mult în lumină chiar pentru 
creştinismul catolic faptul că înfiinţarea uniaţiei a fost una din gravele erori ale 
Bisericii catolice, din epoca când a înlocuit dragostea faţă de Biserica Ortodoxă 
soră cu pofta de stăpânire şi când în acest scop s-a aliat în Europa centrală şi de 
răsărit cu statele catolice dornice să deznaţionalizeze populaţiile lor subjugate; 
că acţiunea de catolicizare continuă a uniaţiei a fost legată de perioada 
restauraţiei de după Napoleon, a Syllabusului, a Conciliului Vatican I, a 
condamnării modernismului. Epoca noastră ecumenistă a pus şi pune tot mai 
mult în evidenţă faptul că menţinerea uniaţiei e semnul puterii ce-o mai au în 
catolicism forţele conservatoare care vor să menţină mentalitatea retrogradă din 
epoca acelor perioade şi ca atare uniaţia reprezintă piedica majoră în calea 
apropierii între Biserica Romano-Catolică şi cea Ortodoxă. 

*** 



Am putea încheia cele înfăţişate mai înainte cu următoarele concluzii 492 : 

489 Entsakralisienmg, Paderbom, Schonningh, 1971, p, 256 - 257. 

490 Wie kann die Kolegialităt dem papstlichen Primat gegeniiber aufgewertet werderi?, în «Concilium», Heft 4, 
p. 272. 

491 In wie weit ist ein romisches Primat fur die Ostkirchen unannehmbar? în «Concilium», Heft IV, 1971, p. 
237. 

492 Aceste concluzii împreună cu alte temeiuri pentru renunţarea Bisericii Romano-Catolice la uniatism au 
fost prezentate la Consultaţia teologilor ortodocşi ţinută la invitaţia Comisiei «Credinţă şi Constituţie», la 
Canterbury, între 1 -4 august 1969. 

a) Noi simţim toţi că problema uniatismului se pune azi ca o problemă a 
sincerităţii ecumenice, a sincerităţii iubirii în raporturile dintre Biserica 
Romano-Catolică şi Biserica Ortodoxă. 

Acum nu mai e vorba de uniatism ca de un fenomen detaşat, ci de soarta 
raporturilor dintre Biserica Romano-Catolică şi cea Ortodoxă, sau chiar de 
soarta ecumenismului. Pentru că de atitudinea manifestată de factorii 
responsabili faţă de uniatism va depinde viitorul ecumenismului. 

In atitudinea din trecut faţă de uniatism, există ceva comun, dacă 
rămânem pe planul subiectivităţii, nu al faptelor obiective. Acest ceva comun 
constă în faptul că fiecare Biserică înregistra în legătură cu uniatismul lipsa de 
iubire din partea celeilalte Biserici faţă de ea şi din această pricină suferea; dar 
nu înregistra faptul că ea însăşi se comporta fără iubire faţă de cealaltă Biserică 
şi nu suferea din această pricină. Ambele Biserici se obişnuiseră să trăiască fără 
iubire între ele. Desigur, responsabilităţile nu erau egale, chiar dacă lucrurile 
sunt privite pe acest plan subiectiv. Căci toată situaţia aceasta s-a produs din 
iniţiativa Bisericii Romano-Catolice de a crea şi de a susţine uniatismul. 

Azi Sfântul Duh a început să trezească în conştiinţa celor două Biserici 
sentimentul necesităţii iubirii reale. Fiecare din ele simte ca Duhul Sfânt o 
sileşte să sufere nu numai din pricina constatării lipsei de iubire manifestată faţă 
de ea de către cealaltă Biserică, ci în acelaşi timp să nu mai poată suporta să se 
comporte fără iubire faţă de cealaltă Biserică. Dar dacă lipsa de iubire reală între 
Biserici era legată de existenţa uniatismului, atunci apariţia iubirii trebuie să se 
îmbine cu începutul micşorării importanţei uniatismului în conştiinţa lor. Şi cu 
aceasta am ajuns la o concluzie importantă: Dacă apariţia şi existenţa 
uniatismului au fost asociate cu lipsa de iubire a celor două Biserici între ele, 
voinţa uneia din ele de a se decide azi pentru uniatism ar reprezenta voinţa 
acestei Biserici de a continua trăirea în afara iubirii, de a se împotrivi iubirii. 
Credinţa noastră este azi că Duhul Sfînt obligă în mod hotărât la o decizie 
pentru iubire, ceea ce este incomparabil cu uniatismul, care - ca stare care 
împiedică iubirea între Biserici - constituie un păcat împotriva Duhului Sfînt. 

b) Existenţa uniatismului implică lipsă de iubire, iar decizia pentru el o 
decizie împotriva iubirii şi a Duhului Sfînt, pentru că uniatismul constituie 
ipostasul viu al contestării unei Biserici de către altă Biserică soră şi pentru că 
uniatismul devine contestarea acţiunii evidente a Duhului Sfânt manifestate în 
viaţa celeilalte Biserici surori. Biserica Romano-Catolică, creând şi conservând 
uniatismul, contestă Bisericii Ortodoxe calitatea de a fi un organ adevărat al 
Sfântului Duh pentru mântuirea fiilor săi. Prozelitismul este în general un semn 
de contestare între Bisericile creştine şi deci un semn al lipsei de iubire şi s-ar 
putea chiar spune un semn care face imposibilă restaurarea iubirii între Biserici. 

In interesul restaurării iubirii între cele două Biserici, Biserica Ortodoxă 
cere Bisericii Romano-Catolice ca acum, când acţiunea Duhului Sfânt în 

favoarea iubirii este atât de evidentă, să aibă curajul spiritual şi să treacă la 
atitudinea de recunoaştere a egalităţii ecleziologice între Ortodoxie şi 
Catolicism. 

Restabilirea iubirii frăţeşti sincere în atitudinea Bisericii Romano- 
Catolice faţă de Biserica Ortodoxă nu se poate împăca cu menţinerea 
uniatismului, întrucât o astfel de iubire nu se poate împerechea cu contestarea, 
în consecinţă, pentru a demonstra iubirea frăţească sinceră nu este de ajuns din 
partea Bisericii Romano-Catolice să se oprească la declaraţii sau chiar la unele 
manifestări de bunăvoinţă, ca de pildă retrocedarea către Biserica Ortodoxă a 
moaştelor unor sfinţi — sfinţi care în cerul lor aparţin Bisericii Ortodoxe, chiar 
dacă moaştele lor se odihnesc în bisericile catolice — , ci este nevoie ca Biserica 
Romano-Catolică să retrocedeze Bisericii mame sufletele credincioşilor care 
trăiesc pe pământ ca uniţi dar care au rămas în credinţa lor ortodoxă. Numai 
acest act va pune capăt atitudinii de contestare şi stării de separaţie vizibilă între 
cele două Biserici. 

Intre protestanţi şi ortodocşi există diferenţe cu mult mai mari decât între 
ortodocşi şi catolici. Dar ortodocşii şi protestanţii înaintează zi de zi unii către 
alţii, fiindcă nu există între ei un zid de despărţire cum există între Biserica 
Romano-Catolică şi cea Ortodoxă, ca semn al contestării, zidul reprezentat de 
uniatism. într-adevăr, între Ortodoxie şi Catolicism diferenţele sunt relativ mici 
dar existenţa uniatismului, sau preocuparea de a-1 resuscita sau de a-1 crea, 
reprezintă nu numai un zid între cele două Biserici, ci şi dovada existenţei unui 
proiect de ofensivă din partea Bisericii Romano-Catolice împotriva Ortodoxiei, 
care produce o mişcare de apărare din partea Bisericii Ortodoxe. Acest lucru 
paralizează orice mişcare de apropiere între cele două Biserici. Numai prin 
dispariţia uniatismului, mişcarea de apropiere între Biserica Romano-Catolică şi 
Biserica Ortodoxă ar începe şi ar ajunge la ţinta ei, adică la unitate. 

Se afirmă uneori că uniatismul este o realitate produsă de istorie şi ca 
atare nu mai poate dispărea chiar dacă Biserica Romano-Catolică ar voi aceasta. 

De fapt însă uniatismul nu este o realitate religioasă prin el însuşi, aşa 
cum este Ortodoxia sau Catolicismul, sau Protestantismul. El este susţinut de 
Catolicism şi îndată ce Catolicismul i-ar refuza sprijinul, credincioşii uniţi s-ar 
reîncadra în chip firesc în sinul Ortodoxiei de care aparţin în esenţă, iar vîrfurile 
uniate s-ar încadra în catolicism, de care ţin, la rândul lor, în chip camuflat. 

Aşadar uniatismul are o pseudo-existenţă, o existenţa aparentă. 

Se afirmă de asemenea că uniatismul ar putea avea în viitor un rol de 
familiarizare a Catolicismului cu Ortodoxia, deci un rol de punte nu atât de la 
Ortodoxie la Catolicism, cât de la Catolicism la Ortodoxie, în realitate însă, cu 
mica excepţie a unor reprezentanţi ai uniatismului melchit, uniatismul, departe 
de-a încerca să facă Ortodoxia simpatică pentru Catolicism, a ponegrit-o şi o 
ponegreşte din toate puterile, încât, departe de-a ajuta la apropierea 
Catolicismului de Ortodoxie, mai degrabă înveninează raporturile între cele 

două Biserici. 

Se mai afirmă că uniatismul nu mai este asociat azi cu prozelitismul, în 
realitate însă, ţinând seama de atitudinea de servilism exagerat faţă de Roma 
papală şi de dispreţ faţă de Ortodoxie a vârfurilor uniate, uniatismul nu poate fi 
disociat de prozelitism şi nu poate fi conceput fără rolul de înveninare a 
raporturilor dintre Biserica Ortodoxă şi cea Catolică. 

De aceea renunţarea definitivă şi totală la uniatism constituie condiţia 
sine qua non pentru restabilirea unor raporturi ecumenice de iubire între cele 
două Biserici. Acesta este un adevăr nu prea plăcut momentan pentru unii, dar e 
unicul adevăr ziditor pentru toţi în perspectiva viitorului în această chestiune. 

